כללי שירות המדינה (מינויים) (בחינות ומבחנים וסדריהם) (משרד מבקר המדינה), תשכ"ב-1962

רבדים בחקיקה

רשויות ומשפט מנהלי – שירות המדינה – מינויים – בחינות

דיני חוקה – מבקר המדינה – משרד מבקר המדינה

רשויות ומשפט מנהלי – מבקר המדינה – מינויים

תוכן ענינים

|  |  |  |  |
| --- | --- | --- | --- |
|  | פרק ראשון: היקף מבחנים | [Go](#med0) | 3 |
| סעיף 1 | היקף מבחנים | [Go](#Seif1) | 3 |
| סעיף 2 | מבחנים לכל סגולה | [Go](#Seif2) | 3 |
| סעיף 3 | מדד למבחנים | [Go](#Seif3) | 3 |
| סעיף 4 | רמות של הישגים | [Go](#Seif4) | 3 |
| סעיף 5 | ייחוד סגולות | [Go](#Seif5) | 3 |
| סעיף 6 | מבחנים לסגולות | [Go](#Seif6) | 3 |
| סעיף 7 | משקל המבחנים | [Go](#Seif7) | 3 |
| סעיף 8 | מינוי בוחן | [Go](#Seif8) | 3 |
| סעיף 9 | רמת הישגים | [Go](#Seif9) | 3 |
| סעיף 10 | הקלה במבחן בעברית | [Go](#Seif10) | 3 |
| סעיף 11 | פטור ממבחן | [Go](#Seif11) | 3 |
|  | פרק שני: משרה לעובדי בקורת המדינה | [Go](#med1) | 3 |
| סעיף 12 | פטור ממבחן למשרה לעובדי בקורת המדינה | [Go](#Seif12) | 3 |
|  | פרק שלישי: סדרי מבחנים | [Go](#med2) | 4 |
| סעיף 13 | ההזמנה למבחן | [Go](#Seif13) | 4 |
| סעיף 14 | מועמד שאינו בעל תכונות הכרחיות | [Go](#Seif14) | 4 |
| סעיף 15 | הודעה למועמד | [Go](#Seif15) | 4 |
| סעיף 16 | מקום ומועד למבחן | [Go](#Seif16) | 4 |
| סעיף 17 | משמעת | [Go](#Seif17) | 4 |
| סעיף 18 | זיהוי הנבחן | [Go](#Seif18) | 4 |
| סעיף 19 | רישומים על גליון המבחן | [Go](#Seif19) | 4 |
| סעיף 20 | התנהגות במבחן | [Go](#Seif20) | 4 |
| סעיף 21 | העתקת המבחן וטיוטה | [Go](#Seif21) | 4 |
| סעיף 22 | הוצאת נבחן מחדר המבחנים | [Go](#Seif22) | 4 |
| סעיף 23 | דו"ח על הוצאת נבחן | [Go](#Seif23) | 4 |
|  | פרק רביעי: בחינה בעל פה | [Go](#med3) | 4 |
| סעיף 24 | בחינות בעל פה | [Go](#Seif24) | 4 |
| סעיף 25 | היקף הבחינה בעל פה | [Go](#Seif25) | 4 |
| סעיף 26 | מי יוזמן לבחינות בעל פה | [Go](#Seif26) | 4 |
| סעיף 27 | מספר המועמדים | [Go](#Seif27) | 4 |
| סעיף 28 | הזמנה לבחינה בעל פה | [Go](#Seif28) | 4 |
| סעיף 29 | הודעה למועמד שאינו מוזמן לבחינה | [Go](#Seif29) | 4 |
| סעיף 29א | בדיקת נתונים אישיים ומקצועיים | [Go](#Seif30) | 5 |
| סעיף 30 | הרכב ועדת הבוחנים | [Go](#Seif31) | 5 |
| סעיף 30א | מנין חוקי | [Go](#Seif32) | 5 |
| סעיף 31 | דרגת הבוחנים | [Go](#Seif33) | 5 |
| סעיף 32 | בוחנים יועצים | [Go](#Seif34) | 5 |
| סעיף 33 | מקום ומועד הבחינה | [Go](#Seif35) | 5 |
| סעיף 34 | התייצבות לבחינה | [Go](#Seif36) | 5 |
| סעיף 35 | שאלה בדבר השתייכות מפלגתית | [Go](#Seif37) | 5 |
| סעיף 36 | תעודות וחוות דעת של המועמד | [Go](#Seif38) | 5 |
| סעיף 37 | חבר ועדה קרוב של מועמד | [Go](#Seif39) | 5 |
| סעיף 38 | הערכת מועמדים | [Go](#Seif40) | 5 |
| סעיף 39 | ציונים והערכת מועמדים על ידי הבוחנים והועדה | [Go](#Seif41) | 5 |
| סעיף 40 | מסקנות הועדה | [Go](#Seif42) | 5 |
| סעיף 41 | הרשות להתייצב לפני ועדת הבוחנים | [Go](#Seif43) | 6 |
| סעיף 42 | סודיות | [Go](#Seif44) | 6 |
|  | פרק חמישי: הוראות שונות | [Go](#med4) | 6 |
| סעיף 42א | תחולה על עובד המדינה | [Go](#Seif45) | 6 |
| סעיף 42ב | משלוח בדואר | [Go](#Seif46) | 6 |
| סעיף 43 | השם | [Go](#Seif47) | 6 |
|  | תוספת | [Go](#med5) | 6 |

כללי שירות המדינה (מינויים) (בחינות ומבחנים וסדריהם) (משרד מבקר המדינה), תשכ"ב-1962[[1]](#footnote-1)\*

בתוקף הסמכות של ועדת הכספים של הכנסת לפי סעיף 25 לחוק שירות המדינה (מינויים), תשי"ט-1959, שאוצלה לי, ובתוקף סמכותי לפי סעיפים 26 ו-41(3) לחוק האמור, הנני קובע כללים אלה:

פרק ראשון: היקף מבחנים

1. שאלות או קבוצות של שאלות בכתב, כולל מבחן באמצעות מכשירים (להלן - מבחנים) למשרה במשרד מבקר המדינה (להלן - המשרה) אשר הוכרז עליה בפומבי לפי סעיף 19 לחוק (להלן - מכרז) ישמשו לבדיקת סגולות, כושר וידע המנויים בתוספת (להלן - סגולות).

היקף מבחנים

2. מבקר המדינה או מי שהוסמך על ידיו (להלן - מבקר המדינה) יקבע מזמן לזמן מבחן לכל סגולה.

מבחנים לכל סגולה

3. מבקר המדינה יקבע לכל מבחן - על פי שיטה שקבע - מדד להערכת הישגי הנבחנים.

מדד למבחנים

4. על יסוד המדד ייקבעו לכל מבחן תשע רמות של הישגים אשר יצויינו בציונים מ-1 עד 9. הציון הגבוה ביותר הוא 9, הנמוך ביותר הוא 1, והממוצע 5.

רמות של הישגים

5. מבקר המדינה יקבע לכל מקרה או קבוצת משרות –

ייחוד סגולות

(1) סגולות אשר ייבדקו במבחן ומשקלה של כל סגולה בתוך כלל הסגולות כאמור;

(2) הרמה הדרושה בכל סגולה;

(3) רמת ההישגים הממוצעת הדרושה מן המועמדים, ובלבד שרמה זו לא תהיה נמוכה מ-4.

6. קבע מבקר המדינה את הסגולות למשרה או לקבוצה של משרות כאמור בסעיף 5, יקבע לכל סגולה מבחן כאמור בסעיף 2, הכל בהתאם לדרישות המשרה או קבוצת המשרות.

מבחנים לסגולות

7. מבקר המדינה יקבע את המשקל המוקצה לכל מבחן בתוך כלל המבחנים שנקבעו למשרה, בהתאם למשקל הסגולות שקבע כאמור בסעיף 5 ובהתאם למהות המבחן, וכן יקבע את רמת ההישגים הדרושה בכל מבחן, בהתאם לרמה הדרושה בכל סגולה כפי שנקבעה בסעיף 5.

משקל המבחנים

8. מבקר המדינה ימנה בוחן אשר יקבע את רמת ההישגים בכל מבחן ורמת ההישגים הממוצעת של נבחן.

מינוי בוחן

9. לא יתקבל אדם למשרה שהוכרז עליה אלא אם נבחן בכל המבחנים שנקבעו למשרה זו או לקבוצה אליה היא משתייכת, כאמור בסעיף 6, והגיע לרמה שנקבעה בסעיפים 5 ו-7.

רמת הישגים

10. מבקר המדינה רשאי להקל בדרישת ידיעת הלשון העברית לגבי מועמד שבמועד הבחינה טרם מלאו שתי שנים לישיבתו בישראל, אם, לדעתו, עשוי המועמד להשיג את הרמה הדרושה תוך ששה חדשים, ובלבד שהמועמד יידרש, אם יתמנה, לעמוד בבחינת השלמה תוך פרק הזמן האמור.

הקלה במבחן בעברית

11. מבקר המדינה רשאי לא לקבוע מבחן לגבי משרה אשר, לדעתו, אפשר לעמוד על הסגולות הדרשות למילויה על ידי בחינה בעל פה בלבד.

פטור ממבחן

פרק שני: משרה לעובדי בקורת המדינה

12. הוראות סעיף 1 לא יחולו על משרה בבקורת המדינה אשר למילויה דרושה השכלה אקדמאית או תעודת גמר בראיית חשבון, אלא אם מבקר המדינה לגבי משרה מסויימת או קבוצה מסויימת של משרות רואה צורך להשלים בחינה בעל פה במבחנים האמורים בסעיף 1.

פטור ממבחן למשרה לעובדי בקורת המדינה

פרק שלישי: סדרי מבחנים

13. ההזמנה למבחן למעט הזמנת מגיש בקשה כאמור בסעיף 5 (2) לכללי שירות המדינה (מינויים) (מכרזים) (משרד מבקר המדינה), תשכ"ב-1962, תישלח למועמד לפחות שבעה ימים לפני מועד המבחן.

ההזמנה למבחן

14. למבחן לא יוזמן מועמד אשר מבקר המדינה סבור, לאור הפרטים שצויינו על ידי המועמד בבקשתו, שלא נתקיים לגביו תנאי שנקבע במכרז כהכרחי למילוי המשרה אם מילוי תנאי זה ניתן לקביעה אובייקטיבית ואינו תלוי בהערכה.

מועמד שאינו בעל תכונות הכרחיות

15. למועמד אשר לא הוזמן למבחן כאמור בסעיף 14, תישלח על כך הודעה מנומקת בכתב.

הודעה למועמד

16. מבחנים ייערכו במועד שקבע מבקר המדינה בירושלים, בתל-אביב ובחיפה הכל לפי מקום המשרה אשר לגביה נערך המבחן, אולם רשאי מבקר המדינה לקבוע מקום אחר לעריכת המבחן, בהתאם לנסיבות.

מקום ומועד למבחן

17. נבחן חייב להישמע להוראות המפקח שמבקר המדינה הטיל עליו לפקח על סדרי המבחן (להלן המפקח).

משמעת

18. נבחן שהתייצב למבחן חייב לזהות את עצמו בפני המפקח על ידי תעודת זהות, והמפקח יקבע לו מספר לשם זיהויו.

זיהוי הנבחן

19. לאחר קבלת גליון המבחן ירשום הנבחן, במקום המיועד לכך בגליון, את המספר שנקבע לו על ידי המפקח, את פרטי המכרז כפי שיורה לו המפקח ואת תאריך המבחן, ובלבד שלא ירשום על גליון המבחן כל דבר אחר העשוי לזהותו.

רישומים על גליון המבחן

20. נבחן אינו רשאי לשאול שאלה בשעת המבחן, לשוחח עם נבחן אחר, לעיין בספר, במסמך או ברשימה, או לעזוב את מקומו, אלא ברשות המפקח.

התנהגות במבחן

21. נבחן לא יעתיק שאלה או פרט אחר מגליון המבחן, ועם תום המבחן ימסור למפקח את גליון המבחן וכל רישום וטיוטה אשר עשה בקשר למבחן.

העתקת המבחן וטיוטה

22. נבחן העובר על הוראות הסעיפים 17, 19, 20 או 21 רשאי המפקח להוציאו מחדר המבחנים.

הוצאת נבחן מחדר המבחנים

23. הוציא המפקח נבחן מחדר המבחנים, כאמור בסעיף 22, יודיע על כך בכתב למבקר המדינה אשר רשאי לפסול את הנבחן או לחייבו לעמוד במבחן נוסף, הכל כפי שייראה בעיניו לאור הנסיבות.

דו"ח על הוצאת נבחן

פרק רביעי: בחינה בעל פה

24. לא יתקבל מועמד למשרה שהוכרז עליה אלא אם עמד בבחינה בעל פה.

בחינות בעל פה

25. בבחינה בעל פה ייבדקו התאמתו של המועמד מבחינת אישיותו וסגולות הדרושות למילוי המשרה; לא יימצא כשיר למשרה מועמד שאינו ממלא אחרי כל התנאים שצויינו במכרז כהכרחיים למילוי המשרה.

היקף הבחינה בעל פה

26. נתקיימו מבחנים יוזמנו לבחינה בעל פה רק המועמדים שהשיגו הישגים שנקבעו כהישגים מינימליים כאמור בסעיף 9 (להלן - מועמדים לתפקיד).

מי יוזמן לבחינות בעל פה

27. היו מועמדים לתפקיד חמישה או פחות, יוזמנו כולם לבחינה בעל פה. היו מועמדים לתפקיד יותר מחמישה יקבע מבקר המדינה את מספר המועמדים מבין המועמדים לתפקיד שיוזמנו לבחינה בעל פה. ובלבד שיוזמנו לבחינה מועמדים לתפקיד שהישגיהם במבחנים היו הגבוהים ביותר.

מספר המועמדים

28. הוראות הסעיפים 13, 14 ו-15 בדבר הזמנת מועמד למבחן יחולו גם על הזמנת מועמד לבחינה בעל פה.

הזמנה לבחינה בעל פה

29. למועמד אשר ניגש למבחן ולא הוזמן לבחינה בעל פה, כאמור בסעיפים 26 ו-27 תישלח הודעה בכתב על כך.

הודעה למועמד שאינו מוזמן לבחינה

29א. מבקר המדינה רשאי, ביזמתו או על פי בקשת ועדת הבוחנים, לערוך או להורות לאחר לערוך בדיקה של הנתונים האישיים והמקצועיים של מועמד במכרז פלוני, לרבות קבלת חוות דעת על מועמד מאת מוריו, מעבידו הנוכחי או מעבידים קודמים, המשטרה, מוסדות הבטחון וממליצים שצויינו על ידי המועמד.

בדיקת נתונים אישיים ומקצועיים

כללים תש"ל-1969

מיום 9.10.1969

**כללים תש"ל-1969**

[ק"ת תש"ל מס' 2462](http://www.nevo.co.il/Law_word/law06/TAK-2462.pdf) מיום 9.10.1969 עמ' 179

**הוספת סעיף 29א**

30. בחינה בעל פה תיערך על ידי שלושה בוחנים אשר ימונו על ידי מבקר המדינה מתוך רשימת הבוחנים שאושרה על ידי ועדת הכספים של הכנסת; יושב ראש ועדת הבוחנים יהיה מי שהוסמך לכך על ידי מבקר המדינה, חבר אחד יהיה עובד משרד מבקר המדינה וחבר אחד יהיה מי שאינו עובד המדינה.

הרכב ועדת הבוחנים

30א. מנין חוקי בישיבת ועדת הבוחנים הוא כל חבריה.

מנין חוקי

כללים תש"ל-1969

מיום 9.10.1969

**כללים תש"ל-1969**

[ק"ת תש"ל מס' 2462](http://www.nevo.co.il/Law_word/law06/TAK-2462.pdf) מיום 9.10.1969 עמ' 179

**הוספת סעיף 30א**

31. דרגתם של עובדי משרד מבקר המדינה חברי ועדת הבוחנים לא תהיה נמוכה מהדרגה הגבוהה ביותר הצמודה למשרה הנדונה.

דרגת הבוחנים

32. מבקר המדינה רשאי להזמין לישיבות ועדת הבוחנים כבוחן-יועץ, בלי זכות דעה בהחלטה, פסיכולוג או אדם שלדעת מבקר המדינה מומחה בעבודה אותה יש לבצע במשרה הנדונה.

בוחנים-יועצים

33. מקום ומועד הבחינה בעל פה ייקבעו על ידי מבקר המדינה.

מקום ומועד הבחינה

34. מועמד חייב להתייצב בפני ועדת הבוחנים, אולם רשאית ועדת הבוחנים לקבוע שמועמד הנמצא מחוץ לישראל ושלא התיייצב בפניה הוא כשיר למשרה, אם הובאו בפניה מסמכים לפיהם אפשר לעמוד על תכונותיו של המועמד והנתונים האישיים שלו למילוי המשרה, לרבות חוות דעת של נציגות ישראלית או בא כוח מטעם המדינה בחוץ לארץ ושל מעבידים קודמים של המועמד.

התייצבות לבחינה

35. לא יישאל מועמד שאלה בדבר השתייכותו המפלגתית ויש להימנע ככל האפשר משאלות השנויות במחלוקת בין מפלגות במדינה.

שאלה בדבר השתייכות מפלגתית

36. מבקר המדינה יגיש לועדת הבוחנים תעודות ומסמכים אשר הומצאו לו על ידי המועמד, כאמור בסעיף 7 לכללי שירות המדינה (מינויים) (מכרזים) (משרד מבקר המדינה), תשכ"ב-1962, ושלדעתו הם נוגעים לענין, וכן ידווח מבקר המדינה לועדת הבוחנים על חוות דעת וממצאי בדיקה שקיבל לפי האמור בסעיף 29א, אם לדעתו יש לחוות דעת ולממצאים אלה משמעות לגבי בחירת המועמד.

תעודות וחוות דעת של המועמד

כללים תש"ל-1969

מיום 9.10.1969

**כללים תש"ל-1969**

[ק"ת תש"ל מס' 2462](http://www.nevo.co.il/Law_word/law06/TAK-2462.pdf) מיום 9.10.1969 עמ' 179

**החלפת סעיף 36**

הנוסח הקודם:

~~תעודות וחוות דעת על המועמד~~

~~36. מבקר המדינה יגיש לועדת הבוחנים תעודות ומסמכים אשר הומצאו לו על ידי המועמד, כאמור בסעיף 7 לכללי שירות המדינה (מינויים) (מכרזים) (משרד מבקר המדינה), תשכ"ב-1962, וכן רשאי הוא להגיש חוות דעת על המועמד מאת מוריו, מעבידו הנוכחי או מעבידים קודמים, המשטרה ומוסדות הבטחון ומליצים שצויינו על ידי המועמד וכל מסמך אחר אשר הוגש לו על ידי המועמד ושלדעתו נוגע לענין.~~

37. בוחן אשר מועמד הוא קרובו יודיע על כך למבקר המדינה ולא ישתתף בועדת בוחנים הבוחנת את המועמד.

חבר ועדה קרוב של מועמד

בסעיף זה –

"קרוב" - קרוב משפחה כאמור בסעיף 3 לכללי שירות המדינה (מינויים) (סייגים בקרבת משפחה) (עובדי משרד מבקר המדינה), תשכ"ב-1962.

38. לאחר בחינת כל המועמדים שהתייצבו בפניה, תשמע ועדת הבוחנים חוות דעת של בוחנים-יועצים, אם היו כאלה; כל חבר בועדה יעריך את המועמדים; בשיקוליו יתחשב בוחן בתוצאות המבחנים - אם התקיימו מבחנים - בהשכלתו ובנסיונו של המועמד, בחוות דעת של בוחנים-יועצים, בתעודות וחוות דעת שהוגשו כאמור בסעיף 36 ובהתרשמותו בבחינה בעל פה אולם בשיקוליו לא יתחשב בוחן בגיל צעיר של מועמד, אלא אם גיל צעיר נקבע במכרז כתנאי למילוי המשרה. ועדת הבוחנים תעריך את המועמדים בהתחשב בהערכות הבוחנים.

הערכת מועמדים

כללים תש"ל-1969

מיום 9.10.1969

**כללים תש"ל-1969**

[ק"ת תש"ל מס' 2462](http://www.nevo.co.il/Law_word/law06/TAK-2462.pdf) מיום 9.10.1969 עמ' 180

38. לאחר בחינת כל המועמדים שהתייצבו בפניה, תשמע ועדת הבוחנים חוות דעת של בוחנים-יועצים, אם היו כאלה; כל חבר בועדה יעריך את המועמדים; בשיקוליו יתחשב בוחן בתוצאות המבחנים - אם התקיימו מבחנים - בהשכלתו ובנסיונו של המועמד, בחוות דעת של בוחנים-יועצים, בתעודות וחוות דעת שהוגשו כאמור בסעיף 36 ~~ובהתרשמותו בבחינה בעל פה~~ ובהתרשמותו בבחינה בעל פה אולם בשיקוליו לא יתחשב בוחן בגיל צעיר של מועמד, אלא אם גיל צעיר נקבע במכרז כתנאי למילוי המשרה. ועדת הבוחנים תעריך את המועמדים בהתחשב בהערכות הבוחנים.

39. מבקר המדינה רשאי לקבוע שיטת ציונים בהם תתבטא ההערכה על ידי הבוחנים וועדת הבוחנים. כל עוד לא קבע מבקר המדינה שיטה כאמור, תיעשה ההערכה לפי שיטה שתקבע ועדת הבוחנים.

ציונים והערכת מועמדים על ידי הבוחנים והועדה

40. יושב ראש ועדת הבוחנים ירשום את מסקנות הועדה, ואם מצאה הועדה מועמדים כשירים למשרה, יציין את שמותיהם לפי סדר עדיפותם בהתאם למידת כשירותם. כל חברי הועדה יחתמו על המסקנות ויושב ראש הועדה ימסור אותן למבקר המדינה.

מסקנות הועדה

41. בישיבת ועדת הבוחנים לא יהא נוכח שום אדם מלבד חברי הועדה, בוחן-יועץ, עובד משרד מבקר המדינה אשר מבקר המדינה מינה אותו כמזכיר ועדת הבוחנים, נבחן או נבחנים ומי שמבקר המדינה התיר את נוכחותו.

הרשות להתייצב לפני ועדת הבוחנים

42. דיוני ועדת הבוחנים, מסמכיה ומסקנותיה הם סודיים ואסור להביא מהם לידיעתם של אחרים, אלא באישור מבקר המדינה.

סודיות

פרק חמישי: הוראות שונות

42א. הוראות כללים אלה החלות על מועמד, יחולו גם על מועמד שהוא עובד המדינה.

תחולה על עובד המדינה

כללים תש"ל-1969

מיום 9.10.1969

**כללים תש"ל-1969**

[ק"ת תש"ל מס' 2462](http://www.nevo.co.il/Law_word/law06/TAK-2462.pdf) מיום 9.10.1969 עמ' 180

**הוספת סעיף 42א**

42ב. משלוח הזמנה או הודעה לפי סעיפים 13, 15, 28 ו-29, מותר שייעשה על ידי הדואר.

משלוח בדואר

כללים תש"ל-1969

מיום 9.10.1969

**כללים תש"ל-1969**

[ק"ת תש"ל מס' 2462](http://www.nevo.co.il/Law_word/law06/TAK-2462.pdf) מיום 9.10.1969 עמ' 180

**הוספת סעיף 42ב**

43. לכללים אלה ייקרא "כללי שירות המדינה (מינויים) (בחינות ומבחנים וסדריהם) (משרד מבקר המדינה), תשכ"ב-1962".

השם

תוספת

(סעיף 1)

1. סגולות אופי ואישיות, לרבות כושר ניהול, ארגון והנהגה.

2. הבנה ויכולת ניתוח של בעיות ומצבים.

3. כושר מילולי.

4. כושר חשבוני.

5. כושר ניסוח.

6. כושר זכרון.

7. כושר ריכוז, לרבות זריזות ודייקנות.

8. כושר טכני.

10. ידיעת השפה העברית ושפות אחרות.

11. ידע מקצועי.

כ"ד באדר ב' תשכ"ב (30 במרס 1962) י. א. נבנצל

מבקר המדינה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשכ"ב מס' 1294](http://www.nevo.co.il/Law_word/law06/TAK-1294.pdf) מיום 10.4.1962 עמ' 1702.

   תוקנו [ק"ת תש"ל מס' 2462](http://www.nevo.co.il/Law_word/law06/TAK-2462.pdf) מיום 9.10.1969 עמ' 179 – כללים תש"ל-1969. [↑](#footnote-ref-1)