כללי שירות המדינה (מינויים) (מכרזים) (משרד מבקר המדינה), תשכ"ב-1962

רבדים בחקיקה

רשויות ומשפט מנהלי – שירות המדינה – מינויים – מכרזים

דיני חוקה – מבקר המדינה – משרד מבקר המדינה

רשויות ומשפט מנהלי – מכרזים – בשירות המדינה

רשויות ומשפט מנהלי – מבקר המדינה – מינויים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | פרטי מכרז | סעיף 1 |
| 2 | [Go](#Seif1) | דרכי פרסום מכרז | סעיף 2 |
| 2 | [Go](#Seif2) | דרכים נוספות לפרסום מכרז | סעיף 3 |
| 2 | [Go](#Seif3) | מועד להגשת בקשה | סעיף 4 |
| 2 | [Go](#Seif4) | מועד נדחה להגשת בקשה כללים תשכה 1965 | סעיף 5 |
| 3 | [Go](#Seif5) | הגשת בקשה | סעיף 6 |
| 3 | [Go](#Seif6) | תעודות ומסמכים | סעיף 7 |
| 3 | [Go](#Seif7) | הגשת בקשה למשרה על ידי עובד המדינה כללים תשל 1969 | סעיף 7א |
| 4 | [Go](#Seif8) | תחולה על עובד המדינה כללים תשל 1969 | סעיף 7ב |
| 4 | [Go](#Seif9) | השם | סעיף 8 |

כללי שירות המדינה (מינויים) (מכרזים) (משרד מבקר המדינה), תשכ"ב-1962[[1]](#footnote-1)\*

בתוקף סמכותה לפי סעיפים 20 ו-41 לחוק שירות המדינה (מינויים), תשי"ט-1959, קבעה ועדת הכספים של הכנסת לגבי משרות במשרד מבקר המדינה כללים אלה:

1. הכרזה על משרה בפומבי לפי סעיף 19 לחוק (להלן - מכרז) תכיל לפחות פרטים אלה:

פרטי מכרז

(1) תיאור המשרה או סוג העיסוק;

(2) דרגת המשרה או השכר שישולם למועמד שימונה;

(3) נתונים אישיים למילוי המשרה;

(4) דרישות מיוחדות למילוי המשרה;

(5) המען אליו יש להגיש בקשה למשרה;

(6) המועד האחרון להגשת בקשה למשרה.

2. מכרז יפורסם לפחות באחת מדרכים אלה:

דרכי פרסום מכרז

(1) בלוח המודעות של משרד מבקר המדינה בירושלים, בלשכותיו המחוזיות ובבתי דואר, כולם או חלק מהם, כפי שיורה מבקר המדינה או מי שהוסמך על ידיו (להלן - מבקר המדינה);

(2) בשלושה עתונים יומיים לפחות.

3. מבקר המדינה רשאי להורות על פרסום נוסף למכרז, בנוסח מלא או מקוצר, ברדיו, במשרדי הממשלה ובכל מקום או בכל דרך שימצא לנחוץ.

דרכים נוספות לפרסום מכרז

4. המועד האחרון להגשת בקשה למשרה יהיה לפחות 14 יום אחרי התאריך הראשון של פרסום המכרז.

מועד להגשת בקשה

5. על אף האמור בסעיף 4 רשאי מבקר המדינה לראות בקשה למשרה שהגיעה אליו לפני תום שנים עשר חדשים מיום הפרסום כאילו הוגשה במועד, אם נתמלאו אלה:

מועד נדחה להגשת בקשה

כללים תשכ"ה-1965

(1) לא הוגשה בקשה למשרה עד התאריך האחרון שנקבע להגשת בקשות, או ועדת הבוחנים כאמור בסעיף 30 לכללי שירות המדינה (מינוים) (בחינות ומבחנים וסדריהם) (משרד מבקר המדינה), תשכ"ב-1962 (להלן - ועדת הבוחנים), לא מצאה מועמד כשיר למשרה, או אף מועמד מבין מועמדים שנמצאו כשירים למשרה על ידי ועדת הבוחנים לא מונה מאחר שלא מילא אחר תנאי מתנאי החוק למינוי עובד המדינה, או לא הסכים לקבל את המינוי, או מבקר המדינה לא מינה אותו בהתאם לסעיף 46 לחוק או ביטל את מינוייו בהתאם לסעיף האמור;

כללים תש"ל-1969

(2) (בוטלה);

כללים תש"ל-1969

(3) ועדת הבוחנים בהרכב אשר בחן את המועמדים לאותה משרה, תבחן גם את מגישי הבקשה כאמור, אולם רשאי מבקר המדינה למנות ועדת בוחנים בהרכב אחר, אם לדעתו אין אפשרות מעשית לכנס את ועדת הבוחנים בהרכב אשר בחן את המועמדים לאותה משרה.

מיום 7.1.1965

**כללים תשכ"ה-1965**

[ק"ת תשכ"ה מס' 1670](http://www.nevo.co.il/Law_word/law06/TAK-1670.pdf) מיום 7.1.1965 עמ' 1136

**החלפת סעיף 5**

הנוסח הקודם:

~~מועד נדחה להגשת בקשה~~

~~5. על אף האמור בסעיף 4 רשאי מבקר המדינה לראות בקשה למשרה שהגיעה אליו לפני תום ששה חדשים מיום הפרסום כאילו הוגשה במועד, אם נתמלאו אלה:~~

~~(1) לא הוגשה בקשה למשרה עד התאריך האחרון שנקבע להגשת בקשות, או ועדת הבוחנים כאמור בסעיף 30 לכללי שירות המדינה (מינויים) (בחינות מבחנים וסדריהם) (משרד מבקר המדינה), תשכ"ב-1962 (להלן – ועדת הבוחנים), לא מצאה מועמד כשיר למשרה, או אף מועמד מבין מועמדים שנמצאו כשירים למשרה על ידי ועדת הבוחנים לא מונה מאחר שלא מילא אחר תנאי מתנאי החוק למינוי עובדי עובד המדינה, או לא הסכים לקבל את המינוי, או מבקר המדינה לא מינה אותו או ביטל את מינוי בתהאם לסעיף 46 לחוק;~~

~~(2) מבקר המדינה ראה כאילו הוגשה במועד כל בקשה אחרת לאותה משרה שהוגשה אחרי המועד האחרון והגיעה אליו לא מאוחר מ-48 שעות לפני המועד שנקבע מחדש למבחן או לבחינה בעל פה – אם לא התקיים מבחן;~~

~~(3) ועדת הבוחנים בהרכב אשר בחן את המועמדים לאותה משרה, תבחן גם את מגישי הבקשה כאמור.~~

מיום 9.10.1969

**כללים תש"ל-1969**

[ק"ת תש"ל מס' 2462](http://www.nevo.co.il/Law_word/law06/TAK-2462.pdf) מיום 9.10.1969 עמ' 181

(1) לא הוגשה בקשה למשרה עד התאריך האחרון שנקבע להגשת בקשות, או ועדת הבוחנים כאמור בסעיף 30 לכללי שירות המדינה (מינוים) (בחינות ומבחנים וסדריהם) (משרד מבקר המדינה), תשכ"ב-1962 (להלן - ועדת הבוחנים), לא מצאה מועמד כשיר למשרה, או אף מועמד מבין מועמדים שנמצאו כשירים למשרה על ידי ועדת הבוחנים לא מונה מאחר שלא מילא אחר תנאי מתנאי החוק למינוי עובד המדינה, או לא הסכים לקבל את המינוי, ~~או מבקר המדינה לא מינה אותו או ביטל את מינויו בהתאם לסעיף 46 לחוק~~ או מבקר המדינה לא מינה אותו בהתאם לסעיף 46 לחוק או ביטל את מינוייו בהתאם לסעיף האמור;

(2) ~~מבקר המדינה ראה כאילו הוגשה במועד כל בקשה אחרת לאותה משרה שהוגשה אחרי המועד האחרון והגיעה אליו לא מאוחר מ-48 שעות לפני המועד שנקבע מחדש למבחן או לבחינה בעל פה – אם לא התקיים מבחן;~~

6. בקשה למשרה תוגש בטפסים, בצורה ובדרך שייקבעו על ידי מבקר המדינה.

הגשת בקשה

7. מגיש בקשה למשרה ימציא למבקר המדינה, על פי דרישתו, תעודות ומסמכים הדרושים לאימות הפרטים שנקבעו בטופס הבקשה למשרה וכן על כל ענין אחר הקשור בהתאמתו למשרה.

תעודות ומסמכים

7א. (א) בקשה למשרה מאת עובד המדינה אשר טרם השלים שנת שירות אחת במשרתו לא תתקבל אלא לאחר שהעובד קיבל מאת האחראי לעניני עובדים אישור להגשת הבקשה או אם הועבר העובד למשרתו לא עקב בקשתו או לא עקב השתתפותו במכרז פנימי או במכרז פומבי.

הגשת בקשה למשרה על ידי עובד המדינה

כללים תש"ל-1969

(ב) בקשה למשרה מאת עובד המדינה אשר אושרה לו חופשה חלקית ללא שכר לשם התמחות במשפטים לפי חוק לשכת עורכי הדין, תשכ"א-1961, ואשר התחייב בכתב לא להגיש בקשה למשרה בתקופת התמחותו ובתקופה שלאחריה בה הוא התחייב להמשיך בעבודתו, לא תתקבל, אלא לאחר שהעובד קיבל לכך אישור מאת האחראי לעניני עובדים; הוראות סעיף קטן זה לא יחולו על עובד המדינה העומד לעבור את כל תקופת התמחותו במשפטים או תקופה של שמונה עשר חדשי התמחות במשפטים הכל לפי התקופה הקצרה יותר, בשירות המשפטי כמשמעותו בחוק לשכת עורכי הדין, תשכ"א-1961.

(ג) בסעיף זה, "האחראי לעניני עובדים" - המנהל הכללי או סגן המנהל הכללי למינהל של המשרד בו מועסק העובד, ולגבי מי שמועסק ביחידה שהוכרה על ידי ועדת השירות כיחידת סמך - מנהל אותה יחידה.

מיום 9.10.1969

**כללים תש"ל-1969**

[ק"ת תש"ל מס' 2462](http://www.nevo.co.il/Law_word/law06/TAK-2462.pdf) מיום 9.10.1969 עמ' 181

**הוספת סעיף 7א**

7ב. הוראות כללים אלה החלות על מגיש בקשה, יחולו גם על מגיש בקשה שהוא עובד המדינה.

תחולה על עובד המדינה

כללים תש"ל-1969

מיום 9.10.1969

**כללים תש"ל-1969**

[ק"ת תש"ל מס' 2462](http://www.nevo.co.il/Law_word/law06/TAK-2462.pdf) מיום 9.10.1969 עמ' 181

**הוספת סעיף 7ב**

8. לכללים אלה ייקרא "כללי שירות המדינה (מינויים) (מכרזים) (מבקר המדינה), תשכ"ב-1962".

השם

י"ד באדר א' תשכ"ב (18 בפברואר 1962) י. גורי

יושב ראש ועדת הכספים של הכנסת

1. \* פורסמו [ק"ת תשכ"ב מס' 1294](http://www.nevo.co.il/Law_word/law06/TAK-1294.pdf) מיום 10.4.1962 עמ' 1706.

   תוקנו [ק"ת תשכ"ה מס' 1670](http://www.nevo.co.il/Law_word/law06/TAK-1670.pdf) מיום 7.1.1965 עמ' 1136 – כללים תשכ"ה-1965.

   [ק"ת תש"ל מס' 2462](http://www.nevo.co.il/Law_word/law06/TAK-2462.pdf) מיום 9.10.1969 עמ' 181 – כללים תש"ל-1969. [↑](#footnote-ref-1)