כללי שמאי מקרקעין (פטור מבחינות), תשע"ו-2016

משפט פרטי וכלכלה – הסדרת עיסוק – שמאי מקרקעין

רשויות ומשפט מנהלי – הסדרת עיסוק – שמאי מקרקעין

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | פטור מבחינות לבעל תואר אקדמי במסלול שמאות מקרקעין | [Go](#Seif2) | 2 |
| סעיף 3 | פטור מבחינות לבעל תואר אקדמי אחר או רישיון | [Go](#Seif3) | 3 |
| סעיף 4 | הגשת בקשה לפטור מבחינה | [Go](#Seif4) | 3 |
| סעיף 5 | ועדת חריגים | [Go](#Seif5) | 3 |
| סעיף 6 | ביטול | [Go](#Seif6) | 3 |
| סעיף 7 | תחילה | [Go](#Seif7) | 3 |
| סעיף 8 | הוראת מעבר | [Go](#Seif8) | 3 |
|  | תוספת | [Go](#med0) | 3 |

כללי שמאי מקרקעין (פטור מבחינות), תשע"ו-2016[[1]](#footnote-1)\*

בתוקף סמכותה לפי סעיף 7(א)(2) לחוק שמאי מקרקעין, התשס"א-2001 (להלן – החוק), קובעת מועצת שמאי המקרקעין כללים אלה:

1. בכללים אלה –

הגדרות

"בחינות" – בחינות הנערכות מטעם המועצה, בין לפני ההתמחות ובין לאחריה, כנדרש לפי הוראות החוק;

"הבחינות המוקדמות" – (נמחקה);

כללים תשפ"ג-2022

מיום 9.12.2022

**כללים תשפ"ג-2022**

[ק"ת תשפ"ג מס' 10390](https://www.nevo.co.il/law_html/law06/tak-10390.pdf) מיום 9.11.2022 עמ' 300

**מחיקת הגדרת "הבחינות המוקדמות"**

הנוסח הקודם:

~~"הבחינות המוקדמות" – הבחינות המפורטות בחלק א' לתוספת הראשונה לתקנות שמאי מקרקעין (בחינות), התשס"ו-2006;~~

"המועצה" – כמשמעה בחוק, לרבות מי שהמועצה הסמיכה לעניין זה;

"מוסד אקדמי" – כהגדרתו בחוק המועצה להשכלה גבוהה, התשי"ח-1958;

"תואר אקדמי" – תואר אקדמי של מוסד מוכר להשכלה גבוהה שהוסמך להעניק תואר זה לפי סעיף 23 לחוק המועצה להשכלה גבוהה, התשי"ח-1958, או תואר אקדמי של מוסד להשכלה גבוהה שהוכר על ידי המועצה להשכלה גבוהה שהוקמה על ידי מפקד, כמשמעותו בחוק לתיקון ולהארכת תוקפן של תקנות שעת חירום (יהודה והשומרון – שיפוט בעבירות ועזרה משפטית), התשס"ז-2007, והתואר הוכר על ידי המועצה להשכלה גבוהה לפי סעיף 28א לחוק האמור, או תואר אקדמי מחוץ לארץ אשר הוכר בארץ לפי כללי שמאי מקרקעין (הכרה בתארים אקדמיים מחוץ לארץ), התשס"ה-2005;

"תואר אקדמי במסלול בשמאות מקרקעין" – תואר אקדמי כמפורט להלן, הכולל תוכנית לימודים בשמאות מקרקעין:

כללים תשפ"ג-2022

(1) תואר באחד מהתחומים האלה: כלכלה, משפטים, גאוגרפיה, תכנון עירוני, אדריכלות, הנדסה אזרחית או מינהל עסקים;

(2) תואר בתחום אחר, ובלבד ששני שלישים מהיקף שעות הלימוד בו לפחות הם בתחום שמאות מקרקעין או בתחום מהתחומים האמורים בפסקה (1).

מיום 9.12.2022

**כללים תשפ"ג-2022**

[ק"ת תשפ"ג מס' 10390](https://www.nevo.co.il/law_html/law06/tak-10390.pdf) מיום 9.11.2022 עמ' 300

**החלפת הגדרת "תכנית לימודים בשמאות מקרקעין" בהגדרת "תואר אקדמי במסלול שמאות מקרקעין"**

הנוסח הקודם:

~~"תכנית לימודים בשמאות מקרקעין" – תכנית לימודים הנלמדת במסגרת תואר אקדמי במוסד אקדמי.~~

2. (א) מי שהשלים את חובותיו במסגרת תואר אקדמי במסלול שמאות מקרקעין, שאושר לפי סעיף קטן (ב), פטור מכל הבחינות, למעט הבחינה ביישומים בשומת מקרקעין.

פטור מבחינות לבעל תואר אקדמי במסלול שמאות מקרקעין

כללים תשפ"ג-2022

(ב) לשם מתן פטור מהבחינות לפי סעיף קטן (א), רשאית המועצה, לבקשת מוסד אקדמי, לאשר תואר אקדמי במסלול שמאות מקרקעין, אם ראתה המועצה כי התואר כולל התנסות מעשית בשמאות מקרקעין (פרקטיקום), ומקיף את כל הנושאים שלהלן, להנחת דעתה:

(1) יסודות בחשבונאות וניתוח דוחות כספיים;

(2) מיקרו-כלכלה;

(3) מקרו-כלכלה;

(4) מדידה ומיפוי;

(5) סטטיסטיקה;

(6) כלכלה עירונית;

(7) יסודות המימון ושימושם בשומת מקרקעין;

(8) יסודות הנדסת בניין והנדסה אזרחית;

(9) מיסוי;

(10) תכנון ובנייה;

(11) דינים א' – הדינים החלים על שמאי מקרקעין ועל העיסוק בשמאות מקרקעין;

(12) דינים ב' – דינים בתחומים הנוגעים לשמאות מקרקעין;

(13) מבוא לתורת השמאות;

(14) עקרונות ושיקולים בהערכת שווי מקרקעין.

מיום 9.12.2022

**כללים תשפ"ג-2022**

[ק"ת תשפ"ג מס' 10390](https://www.nevo.co.il/law_html/law06/tak-10390.pdf) מיום 9.11.2022 עמ' 300

**החלפת סעיף 2**

הנוסח הקודם:

~~פטור מבחינות מוקדמות~~

~~2. (א) מי שהשלים את חובותיו במסגרת תכנית לימודים בשמאות מקרקעין, שאושרה לפי סעיף 2(ב), פטור מכל הבחינות המוקדמות.~~

~~(ב) לצורך מתן פטור מכל הבחינות המוקדמות, לפי סעיף קטן (א), רשאית המועצה, לבקשת מוסד אקדמי, לאשר תכנית לימודים בשמאות מקרקעין אם ראתה המועצה כי התכנית כוללת ומקיפה את כל נושאי הבחינות.~~

3. מי שהוא בעל תואר אקדמי או בעל רישיון כמפורט בטור א' בטבלה שבתוספת, יהיה פטור מבחינות בנושאים המפורטים בטור ב' לצדו.

פטור מבחינות לבעל תואר אקדמי אחר או רישיון

כללים תשפ"ג-2022

מיום 9.12.2022

**כללים תשפ"ג-2022**

[ק"ת תשפ"ג מס' 10390](https://www.nevo.co.il/law_html/law06/tak-10390.pdf) מיום 9.11.2022 עמ' 300

פטור מבחינות לבעל תואר אקדמי אחר או רישיון

4. (א) בקשה לפטור מבחינה לבעל תואר אקדמי או רישיון לפי סעיף 3 תוגש למועצה, בצירוף התעודה המעידה על התואר או הרישיון.

הגשת בקשה לפטור מבחינה

(ב) בקשה לפטור מבחינות לפי סעיף 2(א) תוגש למועצה בצירוף גיליון ציונים של הקורסים שבהם נבחן המבקש במסגרת התואר האקדמי במסלול שמאות מקרקעין וכן אישור מאת המוסד האקדמי על השלמת החובות של המבקש במסגרת התואר כאמור.

כללים תשפ"ג-2022

(ג) לבקשה כאמור בסעיף קטן (א) או (ב) יצורף אישור על תשלום האגרה שיש לשלם בעד הבקשה לפטור לפי תקנות שמאי מקרקעין (אגרות), התשע"ב-2012.

(ד) המועצה תודיע למבקש אם התמלאו לגביו התנאים לקבלת הפטור מבחינה אם לאו, בתוך 30 ימים מיום הגשת הבקשה.

(ה) היתה הבקשה נסמכת על רישיון, לא יינתן פטור מבחינה אם הרישיון בשלו מתבקש הפטור איננו בתוקף.

מיום 9.12.2022

**כללים תשפ"ג-2022**

[ק"ת תשפ"ג מס' 10390](https://www.nevo.co.il/law_html/law06/tak-10390.pdf) מיום 9.11.2022 עמ' 300

(ב) בקשה לפטור מבחינות לפי סעיף 2(א) תוגש למועצה בצירוף גיליון ציונים של הקורסים שבהם נבחן המבקש במסגרת ~~תכנית הלימודים בשמאות מקרקעין~~ התואר האקדמי במסלול שמאות מקרקעין וכן אישור מאת המוסד האקדמי על השלמת החובות של המבקש במסגרת ~~תכנית הלימודים~~ התואר כאמור.

5. (א) המועצה תמנה מקרב חבריה ועדת חריגים, שתדון בבקשות לפטור מבחינה.

ועדת חריגים

(ב) מי שהוא בעל תואר אקדמי או רישיון שלא מתקיימים לגביו התנאים הקבועים בסעיף 3 רשאי לפנות לוועדת חריגים בבקשה לפטור מבחינה והוועדה רשאית לאשר את הפטור או לדחותו.

6. כללי שמאי מקרקעין (פטור מבחינות), התש"ם-1979 (להלן – הכללים המתבטלים) - בטלים.

ביטול

7. תחילתם של כללים אלה שלושה חודשים ממועד פרסומם.

תחילה

8. על אף האמור בסעיף 6, בקשות לפטור מבחינה שיוגשו לפי סעיפים 2 ו-3 לכללים המתבטלים עד יום ט"ו בתמוז התשע"ח (28 ביוני 2018) ניתן להמשיך ולדון בהן לפיהם.

הוראת מעבר

תוספת

(סעיף 3)

|  |  |
| --- | --- |
| טור א'  התואר או הרישיון | טור ב'  נושא הבחינה |
| 1. אחד מאלה:  (1) תואר אקדמי בדרגת בוגר או מוסמך בכלכלה או במינהל עסקים;  (2) בעל תואר אקדמי בדרגת בוגר בהנדסת תעשייה וניהול;  (3) בעל תואר אקדמי בניהול, בלוגיסטיקה, או בניהול טכנולוגיה | בחינה ביסודות הכלכלה חלק א': מיקרו כלכלה ומקרו כלכלה |
| 2. אחד מאלה:  (1) תואר אקדמי בדרגת בוגר במינהל עסקים או בחשבונאות;  (2) רישיון רואה חשבון לפי חוק רואי חשבון, התשט"ו-1955 | בחינה ביסודות בחשבונאות וניתוח דוחות כספיים |
| 3. אחד מאלה:  (1) תואר אקדמי בדרגת בוגר או מוסמך במינהל עסקים, במדעים מדויקים, או בסטטיסטיקה;  (2) תואר אקדמי בדרגת בוגר בתחום מדעי החברה;  (3) תואר אקדמי בתחומי ההנדסה; | בחינה בסטטיסטיקה |
| 4. תואר אקדמי בדרגת בוגר בהנדסת מיפוי או מודד מוסמך בעל רישיון לפי פקודת המדידות | בחינה ביסודות מדידה ומיפוי |
| 5. אחד מאלה:  (1) תואר אקדמי בדרגת בוגר בהנדסת בניין או בהנדסה אזרחית או באדריכלות;  (2) מי שהוא רשום בפנקס המהנדסים והאדריכלים שלפי חוק המהנדסים והאדריכלים, התשי"ח-1958, באחד מהמדורים האלה: הנדסת בניין, הנדסה אזרחית או אדריכלות;  (3) הנדסאי בניין רשום | בחינה ביסודות הנדסת בניין והנדסה אזרחית |
| 6. אחד מאלה:  (1) תואר אקדמי בדרגת בוגר באדריכלות;  (2) מוסמך בתכנון ערים;  (3) מוסמך עם התמחות בתכנון עירוני ואזורי (לימודים עירוניים ואזוריים) | בחינה בתכנון והבנייה חלק א': יסודות התכנון העירוני |
| 7. תואר אקדמי בדרגת בוגר במשפטים | בחינה בדיניים |

ג' באב התשע"ו (7 באוגוסט 2016) נעמי זמרת

יושבת ראש מועצת שמאי המקרקעין

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ו מס' 7707](http://www.nevo.co.il/Law_word/law06/tak-7707.pdf) מיום 31.8.2016 עמ' 2202.

   תוקנו [ק"ת תשפ"ג מס' 10390](https://www.nevo.co.il/law_word/law06/tak-10390.pdf) מיום 9.11.2022 עמ' 300 – כללים תשפ"ג-2022; תחילתם 30 ימים מיום פרסומם ור' סעיף 6 לענין הוראת מעבר.

   6. מי שהשלים את חובותיו במסגרת תוכנית לימודים בשמאות מקרקעין שאושרה ערב יום התחילה לפי סעיף 2(ב) לכללים העיקריים, כנוסחו ערב יום התחילה, פטור מכל הבחינות, למעט הבחירות המפורטות להלן, ובלבד שהגיש בקשה לפטור לפי סעיף 4 לכללים העיקריים, כנוסחו ערב יום התחילה:

   (1) בחינה במבוא לתורת השמאות;

   (2) בחינה בגישות ועקרונות בהערכת מקרקעין;

   (3) בחינה ביישומים בשומת מקרקעין. [↑](#footnote-ref-1)