כללי תאגידי מים וביוב (חברות אזוריות), תשע"ד-2013

רשויות ומשפט מנהלי – רשויות מקומיות – אספקת מים

רשויות ומשפט מנהלי – רשויות מקומיות – תאגידי מים וביוב

רשויות ומשפט מנהלי – תשתיות – מים – אספקת מים ברשויות

תוכן ענינים

|  |  |  |  |
| --- | --- | --- | --- |
|  | פרק ראשון: פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק שני: מידע ומסמכים | [Go](#med1) | 2 |
| סעיף 2 | העברת מידע ומסמכים בהקמת חברה אזורית | [Go](#Seif2) | 2 |
| סעיף 3 | העברת מידע ומסמכים בהצטרפות לחברה אזורית | [Go](#Seif3) | 3 |
| סעיף 4 | העברת מידע ומסמכים לפי דרישת הממונה | [Go](#Seif4) | 3 |
|  | פרק שלישי: חלוקת הבעלות בחברה אזורית | [Go](#med2) | 3 |
| סעיף 5 | הגדרות | [Go](#Seif5) | 3 |
| סעיף 6 | הון עצמי | [Go](#Seif6) | 4 |
| סעיף 7 | הכנסה שנתית מתוקננת | [Go](#Seif7) | 4 |
| סעיף 8 | הקצאת מניות בהקמת חברה אזורית | [Go](#Seif8) | 4 |
| סעיף 9 | הקצאת מניות בהצטרפות לחברה אזורית | [Go](#Seif9) | 4 |
| סעיף 10 | הקצאת מניות בהסכמה | [Go](#Seif10) | 5 |
|  | פרק רביעי: התחייבויות והגבלות | [Go](#med3) | 5 |
| סעיף 11 | התחייבות בהקמה | [Go](#Seif11) | 5 |
| סעיף 12 | הגבלה על התקשרויות | [Go](#Seif12) | 5 |
| סעיף 13 | הגבלות על חלוקה ונטילת אשראי | [Go](#Seif13) | 5 |
| סעיף 14 | תחילה | [Go](#Seif14) | 5 |

כללי תאגידי מים וביוב (חברות אזוריות), תשע"ד-2013[[1]](#footnote-1)\*

בתוקף סמכותה לפי סעיפים 6ג(ג), 6ד(א), 6ט, 63(א)(5) ו-73(ב) לחוק תאגידי מים וביוב, התשס"א-2001 (להלן – החוק), לפי המלצת הממונה על תאגידי המים והביוב (להלן – הממונה), לעניין פרק שני ובהתייעצות עם הממונה לעניין פרקים שלישי ורביעי, קובעת מועצת הרשות הממשלתית למים ולביוב כללים אלה:

פרק ראשון: פרשנות

1. בכללים אלה –

הגדרות

"דוח שנתי" – כמשמעותו בסעיף 54(א) לחוק;

"המועד הקובע להקמה" – מועד תחילת התקופות לביצוע שלבי ההקמה לפי סעיף 6ז(ב) לחוק;

"השנה הקובעת" – השנה שהסתיימה לפני המועד הקובע להקמה;

"חברות קבוצה" – כמשמעותן בסעיף 6ג(ב) לחוק;

"חוק החברות" – חוק החברות, התשנ"ט-1999;

"חוק המים" – חוק המים, התשי"ט-1959;

"כללי חישוב עלות" – כללי תאגידי מים וביוב (חישוב עלות שירותי מים וביוב והקמת מערכת מים או ביוב), התש"ע-2009;

"מפקד הנכסים" – מפקד נכסים המיועדים להעברה מאת הרשות המקומית לחברה, שאישר הממונה לפני יום כ"ד באב התשע"ג (31 ביולי 2013);

"נכסים המיועדים להעברה" – נכסים, זכויות וחובות המיועדים להעברה לחברה אזורית לפי סעיפים 9 ו-10 לחוק;

"פחת גבייה" ו"פחת מים" – כהגדרתם בכללי חישוב עלות, ויראו, לעניין זה, רשות מקומית בלא חברה כחברה;

"תכנית עסקית" – תכנית חמש-שנתית לפעילות החברה, שהגישה חברה לממונה לפי הוראות שנתן לה ושהממונה אישר.

פרק שני: מידע ומסמכים

2. (א) רשות מקומית בלא חברה המקימה חברה אזורית תעביר לממונה את כל אלה:

העברת מידע ומסמכים בהקמת חברה אזורית

(1) בתוך 20 ימים מהמועד הקובע להקמה –

(א) מפקד נכסים ותחשיב של שווי הנכסים המיועדים להעברה;

(ב) פחת המים שלה בשנה הקובעת;

(ג) פחת הגבייה שלה בשנה הקובעת;

(2) בתוך 50 ימים מהמועד הקובע להקמה – הסכם לפי סעיף 11(ב) לחוק בינה ובין החברה האזורית בדבר הנכסים, הזכויות והחובות שתעביר לחברה האזורית;

(3) בתוך 80 ימים מהמועד הקובע להקמה –

(א) תקנון החברה האזורית;

(ב) כל הסכם אחר בינה לבין החברה האזורית ובינה לבין חברות הקבוצה האחרות.

(ב) חברה המקימה חברה אזורית תעביר לממונה את כל אלה:

(1) בתוך 20 ימים מהמועד הקובע להקמה או עד ליום 30 באפריל, לפי המאוחר – דוח שנתי לשנה הקובעת;

(2) בתוך 50 ימים מהמועד הקובע להקמה – הסכם מיזוג לפי סעיף 11(ב) לחוק בינה לבין החברה האזורית בדבר הנכסים, הזכויות והחובות שתעביר לחברה האזורית;

(3) בתוך 80 ימים מהמועד הקובע להקמה –

(א) תקנון החברה האזורית;

(ב) הצעת מיזוג לפי סעיף 316 לחוק החברות;

(ג) כל הסכם אחר בינה לבין החברה האזורית ובינה לבין חברות הקבוצה האחרות.

3. (א) רשות מקומית בלא חברה המצטרפת לחברה אזורית תעביר לממונה את המסמכים המפורטים בסעיף 2(א) באותם מועדים, למעט תקנון החברה האזורית.

העברת מידע ומסמכים בהצטרפות לחברה אזורית

(ב) חברה המצטרפת לחברה אזורית תעביר לממונה את המסמכים המפורטים בסעיף 2(ב) באותם מועדים, למעט תקנון החברה האזורית.

(ג) חברה אזורית שחברה בקבוצה מצטרפת אליה תעביר לממונה את כל אלה:

(1) בתוך 20 ימים מהמועד הקובע להקמה של חברת הקבוצה המצטרפת או עד יום 30 באפריל, לפי המאוחר – דוח שנתי לשנה הקובעת; סעיף קטן זה לא יחול על חברה אזורית שהחלה לפעול לאחר תום השנה הקובעת;

(2) בתוך 80 ימים מהמועד הקובע להקמה של חברת הקבוצה המצטרפת – תיקונים בתקנונה, אם יש.

4. סבר הממונה, לאחר המועד הקובע להקמה, כי דרושים לו מסמכים נוספים לצורך בחינת אישור הקמה של חברה אזורית או הצטרפות אליה, רשאי הוא להורות לרשות מקומית בלא חברה, לחברה, לרשויות המקומיות המחזיקות במניותיה ולחברה האזורית להעבירם לעיונו, לבדיקתו או לאישורו, בתוך תקופה שיורה.

העברת מידע ומסמכים לפי דרישת הממונה

פרק שלישי: חלוקת הבעלות בחברה אזורית

5. בפרק זה –

הגדרות

"הון עצמי" – כמשמעותו בסעיף 6;

"הכנסה שנתית מתוקננת" – כמשמעותה בסעיף 7;

"הפחתה בשל דמי הקמה למ"ק", "פחת ערך כינון של מערכת ביוב למ"ק", "פחת ערך כינון של מערכת מים למ"ק", "תשואה מוכרת על הון עצמי של מערכת מים למ"ק", "תשואה מוכרת על הון זר של מערכת ביוב למ"ק" ו"תשואה מוכרת על הון עצמי של מערכת ביוב למ"ק" – כהגדרתם בכללי חישוב עלות, ויראו, לעניין זה, רשות מקומית בלא חברה כחברה הפועלת בתחומה;

כללים תשע"ה-2015

מיום 1.5.2015

**כללים תשע"ה-2015**

[ק"ת תשע"ה מס' 7505](http://www.nevo.co.il/Law_word/law06/tak-7505.pdf) מיום 31.3.2015 עמ' 1134

**החלפת הגדרת ""הפחתה מוכרת לנכס ותיק למ"ק", "פחת ערך כינון של מערכת ביוב למ"ק", "פחת ערך כינון של מערכת מים למ"ק", "תשואה מוכרת על הון עצמי של מערכת מים למ"ק לגבי נכס ותיק", "תשואה מוכרת על הון זר של מערכת ביוב למ"ק לגבי נכס ותיק" ו"תשואה מוכרת על הון עצמי של מערכת ביוב למ"ק לגבי נכס ותיק"" בהגדרת ""הפחתה בשל דמי הקמה למ"ק", "פחת ערך כינון של מערכת ביוב למ"ק", "פחת ערך כינון של מערכת מים למ"ק", "תשואה מוכרת על הון עצמי של מערכת מים למ"ק", "תשואה מוכרת על הון זר של מערכת ביוב למ"ק" ו"תשואה מוכרת על הון עצמי של מערכת ביוב למ"ק""**

הנוסח הקודם:

~~"הפחתה מוכרת לנכס ותיק למ"ק", "פחת ערך כינון של מערכת ביוב למ"ק", "פחת ערך כינון של מערכת מים למ"ק", "תשואה מוכרת על הון עצמי של מערכת מים למ"ק לגבי נכס ותיק", "תשואה מוכרת על הון זר של מערכת ביוב למ"ק לגבי נכס ותיק" ו"תשואה מוכרת על הון עצמי של מערכת ביוב למ"ק לגבי נכס ותיק" – כהגדרתם בכללי חישוב עלות, ויראו, לעניין זה, רשות מקומית בלא חברה כחברה הפועלת בתחומה;~~

"b" – שיעור הגבייה בפועל לגבי חיובים שהוציאה חברה לצרכניה בעד שירותי מים וביוב שניתנו על ידיה בשנתיים שהסתיימו קודם למועד הקובע להקמה;

"C" – סך כל אלה, בשנה הקובעת:

(1) סך עלויות אספקת מים, בלא פחת;

(2) עלויות הפקה ורכישה של מים;

(3) עלויות איסוף והולכת שפכים, בלא פחת;

(4) עלויות טיהור שפכים;

(5) עלויות גבייה, בלא חובות מסופקים;

(6) הוצאות הנהלה וכלליות;

בניכוי רווח גולמי מפעילויות אחרות באותה שנה;

"d1" – ההפרש בין פחת המים שהיה מוכר לרשות המקומית לפי כללי חישוב עלות, לו היתה חברה, לבין פחת המים בפועל של הרשות המקומית בשנה הקובעת, אם הוא חיובי;

"d2" – ההפרש בין פחת הגבייה שהיה מוכר לרשות המקומית לפי כללי חישוב עלות, לו היתה חברה, לבין פחת הגבייה בפועל של הרשות המקומית בשנה הקובעת, אם הוא חיובי;

"P" – ממוצע משוקלל של התעריפים הקבועים לכל סוג צריכה בסעיף 3 לכללי תאגידי מים וביוב (תעריפים לשירותי מים וביוב והקמת מערכות מים או ביוב), התש"ע-2009, לפי כמות המים השפירים מאותו סוג צריכה שצרכו הצרכנים של הרשות המקומית או החברה, לפי העניין;

כללים תשע"ה-2015

מיום 1.5.2015

**כללים תשע"ה-2015**

[ק"ת תשע"ה מס' 7505](http://www.nevo.co.il/Law_word/law06/tak-7505.pdf) מיום 31.3.2015 עמ' 1134

"P" – ממוצע משוקלל של התעריפים ~~בעד נכס ותיק~~ הקבועים לכל סוג צריכה בסעיף 3 לכללי תאגידי מים וביוב (תעריפים לשירותי מים וביוב והקמת מערכות מים או ביוב), התש"ע-2009, לפי כמות המים השפירים מאותו סוג צריכה שצרכו הצרכנים של הרשות המקומית או החברה, לפי העניין;

"Q" – כמות המים השפירים שצרכו הצרכנים של רשות מקומית או חברה, לפי העניין, למטרת צורכי בית, תעשייה, מלאכה, מסחר, שירותים ושירותים ציבוריים, בשנה הקובעת;

"R" – סך כל אלה:

כללים תשע"ה-2015

(1) פחת ערך כינון של מערכת מים למ"ק;

(2) תשואה מוכרת על הון עצמי של מערכת מים למ"ק;

(3) תשואה מוכרת על הון זר של מערכת מים למ"ק;

(4) פחת ערך כינון של מערכת ביוב למ"ק;

(5) תשואה מוכרת על הון עצמי של מערכת ביוב למ"ק;

(6) תשואה מוכרת על הון זר של מערכת ביוב למ"ק;

בניכוי הפחתה בשל דמי הקמה למ"ק.

מיום 1.5.2015

**כללים תשע"ה-2015**

[ק"ת תשע"ה מס' 7505](http://www.nevo.co.il/Law_word/law06/tak-7505.pdf) מיום 31.3.2015 עמ' 1134

"R" – סך כל אלה:

(1) פחת ערך כינון של מערכת מים למ"ק;

(2) תשואה מוכרת על הון עצמי של מערכת מים למ"ק ~~לגבי נכס ותיק~~;

(3) תשואה מוכרת על הון זר של מערכת מים למ"ק ~~לגבי נכס ותיק~~;

(4) פחת ערך כינון של מערכת ביוב למ"ק;

(5) תשואה מוכרת על הון עצמי של מערכת ביוב למ"ק ~~לגבי נכס ותיק~~;

(6) תשואה מוכרת על הון זר של מערכת ביוב למ"ק ~~לגבי נכס ותיק~~;

בניכוי הפחתה ~~מוכרת לנכס ותיק~~ בשל דמי הקמה למ"ק.

6. (א) ההון העצמי של רשות מקומית יהיה שווי חלקם של הנכסים המיועדים להעברה על ידיה לחברה אזורית בתמורה להקצאת מניות, כפי שאישר הממונה.

הון עצמי

(ב) ההון העצמי של חברה יהיה ההון העצמי שלה ליום 31 בדצמבר של השנה הקובעת.

(ג) על אף האמור בסעיף קטן (ב), ההון העצמי של חברה אזורית שטרם החלה לפעול בשנה הקובעת יהיה שווה לסך כל ההון העצמי של החברות שהתמזגו איתה ושל הרשויות המקומיות בלא חברה שהצטרפו אליה, בעת המיזוג או ההצטרפות, לפי העניין.

7. (א) ההכנסה השנתית המתוקננת של רשות מקומית בלא חברה תהיה –

הכנסה שנתית מתוקננת



(ב) ההכנסה השנתית המתוקננת של חברה תהיה –



(ג) על אף האמור בסעיף קטן (ב), ההכנסה השנתית המתוקננת של חברה אזורית שהחלה לפעול בשנה הקובעת תהיה שווה לסך כל ההכנסה השנתית המתוקננת של החברות שהתמזגו איתה ושל הרשויות המקומיות בלא תאגיד שהצטרפו אליה, בעת המיזוג או ההצטרפות, לפי העניין.

8. (א) בסעיף זה, "שיעור ההקצאה" משמעו הממוצע של שני אלה:

הקצאת מניות בהקמת חברה אזורית

(1) היחס בין ההון העצמי של הרשות המקומית או החברה, לפי העניין, לבין סך כל ההון העצמי של כל החברות והרשויות המקומיות בלא חברה המקימות את החברה האזורית;

(2) היחס בין ההכנסה השנתית המתוקננת של הרשות המקומית או החברה, לפי העניין, לבין סך כל ההכנסה השנתית המתוקננת של כל החברות והרשויות המקומיות בלא חברה המקימות את החברה האזורית.

(ב) רשות מקומית בלא חברה המקימה חברה אזורית תהיה זכאית לקבל מניות בחברה האזורית לפי שיעור ההקצאה שלה.

(ג) רשות מקומית המחזיקה במניות של חברה המקימה חברה אזורית תהיה זכאית לקבל מניות בחברה האזורית בשיעור השווה למכפלה של שיעור החזקותיה בחברה בשיעור ההקצאה של החברה.

9. (א) בסעיף זה, "שיעור ההקצאה" משמעו הממוצע של שני אלה:

הקצאת מניות בהצטרפות לחברה אזורית

(1) היחס בין ההון העצמי של הרשות המקומית או החברה, לפי העניין (להלן – הגוף המצטרף), לבין סך כל ההון העצמי של החברה האזורית והגוף המצטרף;

(2) היחס בין ההכנסה השנתית המתוקננת של הגוף המצטרף, לבין סך כל ההכנסה השנתית המתוקננת של החברה האזורית והגוף המצטרף.

(ב) חברה אזורית תקצה לרשות מקומית בלא חברה המצטרפת אליה מניות בחברה האזורית לפי שיעור ההקצאה שלה.

(ג) רשות מקומית המחזיקה במניות של חברה המתמזגת לחברה אזורית תהיה זכאית לקבל מניות בחברה האזורית בשיעור השווה למכפלה של שיעור החזקותיה בחברה בשיעור ההקצאה של החברה.

10. על אף האמור בסעיפים 8 ו-9, רשאים בעלי המניות בחברה אזורית להסכים ביניהם על הקצאת מניות בשיעור שונה, באישור הממונה.

הקצאת מניות בהסכמה

פרק רביעי: התחייבויות והגבלות

11. חברות קבוצה המבקשות להקים חברה אזורית לפני המועד הקובע, ימסרו לממונה ולכל אחת מחברות הקבוצה האחרות התחייבות בכתב להימנע מפגיעה בזכויות מהותיות של שאר חברות הקבוצה, לרבות בזכותן להצטרף לחברה האזורית, וכי יפעלו לגרום לחברה האזורית לבצע את כל הפעולות הנדרשות לפי החוק לשם מיזוג והצטרפות עתידית לחברה של אותן חברות קבוצה.

התחייבות בהקמה

12. (א) חברה לא תתקשר בהסכם עם נקבע בו כי מיזוגה של החברה עם חברה אזורית לפי החוק ייחשב כמפר אותו או יהווה עילה לסיומו או לשינוי בתנאיו.

הגבלה על התקשרויות

(ב) חברה לא תתקשר בהסכם שעניינו רכישת שירותים על ידיה אלא אם כן נקבעה בו הוראה המקנה לחברה, במקרה של מיזוגה עם חברה אזורית לפי החוק, זכות להפסיק את ההתקשרות בהסכם לפני סיומו בהודעה מוקדמת של עד 180 ימים.

(ג) הממונה רשאי, לבקשת חברה, לאשר לחברה לחרוג מהוראות סעיפים (א) או (ב), אם שוכנע כי אין בחריגה כדי למנוע או להקשות על מיזוג עתידי של החברה.

13. חברה אזורית לא תבצע חלוקה ולא תלווה כספים אם כתוצאה מביצוע החלוקה או מנטילת ההלוואה, יתקיים אחד מאלה:

הגבלות על חלוקה ונטילת אשראי

(1) היחס בין ההון העצמי לבין סך כל המאזן שלה, בניכוי היטלי פיתוח שנרשמו במאזנה כהכנסה נדחית, יפחת מ-35%;

(2) היחס בין הרווח התפעולי המצטבר לבין סכום הוצאות המימון והחלויות השוטפות המצטבר בחמש השנים הקרובות, לפי התכנית העסקית שלה, יפחת מ-1.15; לעניין זה, "רווח תפעולי" – הרווח התפעולי השנתי של החברה לפני הוצאות מימון ופחת על רכוש קבוע, בתוספת הכנסות אחרות ותשלומים חד-פעמיים בעד הקמת מערכת מים או מערכת ביוב הצפויים להירשם בספרי החברה לפי התכנית העסקית, ובניכוי סך כל ההשקעות בשיקום ובפיתוח מערכת המים והביוב כפי שנקבעו בתכנית העסקית;

(3) תזרים המזומנים החזוי שלה באחת מחמש השנים הקרובות, לפי התכנית העסקית, יהיה שלילי.

14. תחילתם של כללים אלה שלושים ימים מיום פרסומם.

תחילה

כ"ב בטבת התשע"ד (25 בדצמבר 2013) אלכסנדר קושניר

יושב ראש מועצת

הרשות הממשלתית למים ולביוב

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ד מס' 7320](http://www.nevo.co.il/Law_word/law06/TAK-7320.pdf) מיום 31.12.2013 עמ' 372.

   תוקנו [ק"ת תשע"ה מס' 7505](http://www.nevo.co.il/Law_word/law06/tak-7505.pdf) מיום 31.3.2015 עמ' 1134 – כללים תשע"ה-2015; תחילתם ביום 1.5.2015. [↑](#footnote-ref-1)