כללי תאגידי מים וביוב (תנאים למתן רישיון לפעילות נוספת), תשפ"ב-2021

רשויות ומשפט מנהלי – רשויות מקומיות – ביוב

רשויות ומשפט מנהלי – תשתיות – מים

רשויות ומשפט מנהלי – רשויות מקומיות – אספקת מים

תוכן ענינים

|  |  |  |  |
| --- | --- | --- | --- |
| סעיף 1 | בקשה לרישיון לפעילות נוספת | [Go](#Seif1) | 2 |
| סעיף 2 | העברת מידע ומסמכים לפי דרישת הממונה | [Go](#Seif2) | 2 |
| סעיף 3 | תנאי סף למתן רישיון לפעילות נוספת | [Go](#Seif3) | 2 |
| סעיף 4 | סייג לביצוע פעילות נוספת | [Go](#Seif4) | 2 |
| סעיף 5 | מתן רישיון לפעילות נוספת | [Go](#Seif5) | 2 |
| סעיף 6 | קביעת תנאים ברישיון | [Go](#Seif6) | 3 |
| סעיף 7 | החלת הוראות החוק על חברה בת | [Go](#Seif7) | 3 |
| סעיף 8 | החלת הוראות חוק חובת מכרזים על חברה בת | [Go](#Seif8) | 3 |
| סעיף 9 | פעילות נוספת מסוגים מסוימים | [Go](#Seif9) | 3 |
| סעיף 10 | הוראות מעבר | [Go](#Seif10) | 3 |
| סעיף 11 | תחילה | [Go](#Seif11) | 3 |
|  | תוספת | [Go](#med0) | 3 |

כללי תאגידי מים וביוב (תנאים למתן רישיון לפעילות נוספת), תשפ"ב-2021[[1]](#footnote-1)\*

בתוקף סמכותה לפי סעיף 21א לחוק תאגידי מים וביוב, התשס"א-2001 (להלן – החוק), קובעת מועצת הרשות הממשלתית למים ולביוב כללים אלה:

1. חברה המבקשת לבצע פעילות נוספת תגיש לממונה בקשה; הבקשה תהיה ערוכה לפי הטופס שבתוספת ויצורפו לה כל אלה:

בקשה לרישיון לפעילות נוספת

(1) תוכנית עסקית לביצוע הפעילות הנוספת הכוללת תחשיב כלכלי בדבר התועלת שתצמח לחברה כתוצאה מהפעילות הנוספת וניתוח הסיכונים הכרוכים בה;

(2) מסמך המפרט את יכולת החברה לבצע את הפעילות הנוספת, ובכלל זה מבחינה הנדסית ותפעולית;

(3) אישור הדירקטוריון לביצוע הפעילות הנוספת.

2. הממונה רשאי להורות לחברה להעביר לו מידע ומסמכים נוספים הדרושים לצורך בחינת הבקשה, בתוך תקופה שיורה.

העברת מידע ומסמכים לפי דרישת הממונה

3. הממונה לא ייתן לחברה או לחברה בת שלה רישיון פעילות נוספת אלא בהתקיים כל אלה:

תנאי סף למתן רישיון לפעילות נוספת

(1) ההשקעה של החברה בפעילות הנוספת לא תיפגע או תוריד מיכולת התאגיד למימון וביצוע הפעילות החיונית;

(2) הממונה שוכנע כי הפעילות הנוספת צפויה להיות רווחית;

(3) הממונה השתכנע כי החברה ביצעה 85% לפחות מתוכנית הפיתוח השנתית לשיקום ושדרוג מערכות המים והביוב שאישר לה לפי סעיף 29 לכללי תאגידי מים וביוב (קביעת תנאים ברישיון לעניין אמות מידה הנדסיות), התשע"ז-2017, בארבע השנים שקדמו למועד הגשת הבקשה.

4. (א) הממונה לא ייתן רישיון לביצוע פעילות נוספת, אלא באמצעות חברה בת שלה.

סייג לביצוע פעילות נוספת

(ב) לא יכהן כנושא משרה בחברה בת מי שאינו עובד של החברה, אלא אם כן אישר הממונה להעסיק עובד כאמור ברישיון, ובתנאים שהורה ברישיון.

(ג) על אף האמור בסעיף קטן (א), הממונה רשאי לתת לחברה רישיון לבצע את הפעילות הנוספת בעצמה, אם הפעילות תירשם בספרי החברה בנפרד והממונה שוכנע כי ניתנו בטוחות מספקות להבטחת הרישום החשבונאי הנפרד של הפעילות האמורה, ובלבד שמתקיים אחד מאלה:

(1) הפעילות נפרסת על פני תקופה של עד שנתיים;

(2) ההכנסה השנתית הצפויה מהפעילות קטנה מ-7,000,000 שקלים חדשים או מ-5% מהכנסות החברה בשנה שקדמה לשנת הגשת הבקשה, לפי הגבוה מביניהם.

5. (א) הממונה רשאי, בכפוף להתקיימות התנאים שבסעיף 3, לתת לחברה או לחברה בת שלה רישיון לעסוק בפעילות נוספת אם סבר כי ביצועה אינו מעלה חשש לפגיעה בפעילות חיונית של החברה, ברמת השירותים שהיא מספקת לצרכניה או באיתנותה הפיננסית.

מתן רישיון לפעילות נוספת

(ב) בבואו לבחון את הבקשה, ישקול הממונה, בין השאר, את כל אלה:

(1) פעילותה השוטפת של החברה, לרבות הקפדתה על קיום הוראות החוק ועל קיום הוראות דין אחרות המסדירות את מתן השירותים הנכללים בגדר הפעילות החיונית של החברה;

(2) התועלת הכלכלית שתצמח לחברה מביצוע הפעילות הנוספת;

(3) התועלת שתצמח למשק המים והביוב אם החברה תבצע את הפעילות הנוספת.

(ג) החלטת הממונה בבקשה תהיה מנומקת ובכתב.

6. (א) הממונה רשאי לכלול ברישיון תנאים אם מצא כי הדבר דרוש לשם הגשמת מטרות החוק, לרבות הבטחת ביצוע הפעילות החיונית של החברה ושמירה על רמת השירותים שהיא מספקת לצרכניה ועל איתנותה הפיננסית.

קביעת תנאים ברישיון

(ב) בלי לגרוע מסעיף קטן (א), ניתן רישיון לפעילות נוספת לחברה בת של חברה, יהיו הוראות סעיפים 7 ו-8 חלק מתנאי הרישיון.

7. על חברה בת של חברה שקיבלה רישיון לפעילות נוספת יחולו סעיפים 26 עד 29, 54, 56, 58, 63(א)(2), (3), (5) ו-(6), 69, 76 ו-105, והוראות פרקים ח' ו-ט' לחוק והכללים לפיהם, הכול בשינויים המחויבים.

החלת הוראות החוק על חברה בת

8. (א) על חברה בת של חברה שקיבלה רישיון לפעילות נוספת יחול חוק חובת מכרזים, התשנ"ב-1992 (להלן – חוק חובת המכרזים), כפי שיורה הממונה ברישיון.

החלת הוראות חוק חובת מכרזים על חברה בת

(ב) על אף האמור בסעיף קטן (א), נקבעו כללים לפי סעיף 5(ב1) לחוק חובת המכרזים, יחולו כללים אלה חלף ההוראות שברישיון.

9. (א) חברה שניתן לה רישיון הפקה לפי סעיף 23 לחוק המים, התשי"ט-1959 (להלן – חוק המים), יראו אותה כמי שקיבלה רישיון לעסוק בפעילות נוספת מסוג הפקת מים.

פעילות נוספת מסוגים מסוימים

(ב) חברה שניתן לה רישיון הספקת קולחים לפי סעיף 23 לחוק המים בתחום החברה, יראו אותה כמי שקיבלה רישיון לעסוק בפעילות נוספת מסוג השבה, הולכה ומכירה של קולחים בתחומה.

(ג) לא יראו כפעילות נוספת של חברה –

(1) מכירה וסילוק של בוצה גולמית;

(2) ניקוז ותיעול מי גשמים ושיטפונות שנעשים לפי הסכם עם רשות מקומית שבתחומה היא פועלת, שקיבל אישור לפי סעיף 26(ב)(5) לחוק.

10. (א) בכפוף לסעיף קטן (ב), רישיון לפעילות נוספת שקיבלה חברה טרם תחילתם של הכללים – בטל.

הוראות מעבר

(ב) רישיון לפעילות נוספת שניתן לחברה טרם תחילתם של הכללים, יעמוד בתוקפו לפי תנאיו, לגבי פעילות נוספת שביצעה החברה בפועל ערב תחילתם של הכללים, ובלבד שהחברה קיבלה את כל האישורים הנדרשים לפי החוק והרישיון וביצוע אותה פעילות נוספת.

11. תחילתם של כללים אלה 60 ימים ממועד פרסומם.

תחילה

תוספת

(סעיף 1)

**בקשה לרישיון לפעילות נוספת**

לפי סעיף 1 לכללי תאגידי מים וביוב (תנאים למתן רישיון לפעילות נוספת), התשפ"ב-2021

**חלק א': פרטי המבקשת**

**פרטי המבקשת**

שם ומספר תאגיד:

שם המנהל הכללי:

כתובת:

טלפון:

דואר אלקטרוני:

**האם הפעילות הנוספת תיעשה באמצעות חברה בת של התאגיד (נא להקיף בעיגול):**

1. כן

2. לא

**חלק ב': מסמכים המצורפים לבקשה**

אני, החתום מטה, מנהלה הכללי של המבקשת מצרף לבקשה את המסמכים האלה (סמן את כל המסמכים שצורפו):

1.  תוכנית עסקית לביצוע הפעילות הנוספת הכוללת תחשיב כלכלי בדבר התועלת שתצמח לחברה כתוצאה מהפעילות הנוספת וניתוח הסיכונים הכרוכים בה;

2.  מסמך המפרט את יכולת החברה לבצע את הפעילות הנוספת, ובכלל זה מבחינה הנדסית ותפעולית;

3.  אישור הדירקטוריון לביצוע הפעילות הנוספת.

**חלק ג': תצהיר**

אני, החתום מטה      , נושא תעודת זהות      , ומשמש כמנהלה הכללי של המבקשת, לאחר שהוזהרתי כי עליי לומר את האמת וכי אהיה צפוי לעונשים הקבועים בחוק אם לא אעשה כן, מצהיר בזה כלהלן:

כל הפרטים שמסרתי ומופיעים בבקשה על נספחיה נכונים, מלאים ומדויקים.

זה שמי, להלן חתימתי ותוכן תצהירי שלעיל אמת.

תאריך:

\_\_\_\_\_\_\_\_\_\_\_\_\_\_\_\_\_\_\_\_\_\_\_

[חתימת המצהיר]

**אישור עורך דין**

אני החתום       מספר רישיון       מאשר בזה כי ביום       חתם בפניי       המוכר לי באופן אישי ו/או לפי תעודת זהות ולאחר שהזהרתיו כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו שלעיל וחתם עליה.

      \_\_\_\_\_\_\_\_\_\_\_\_\_\_\_\_\_\_\_\_

שם חתימה וחותמת תאריך

י"א בטבת התשפ"ב (15 בדצמבר 2021) גיורא שחם

יושב ראש מועצת

הרשות הממשלתית למים ולביוב

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשפ"ב מס' 9830](https://www.nevo.co.il/law_word/law06/tak-9830.pdf) מיום 26.12.2021 עמ' 1323. [↑](#footnote-ref-1)