פקודת החסינויות וזכויות-היתר של האומות המאוחדות

משפט בינ"ל פומבי – ארגונים בין-לאומיים – חסינויות וזכויות

משפט בינ"ל פומבי

תוכן ענינים

|  |  |  |  |
| --- | --- | --- | --- |
|  | פקודה הבאה להתקין מתן חסינויות וזכויות-יתר מסויימות לאומות המאוחדות ותכליות הקשורות לכך | [Go](#hed20) | 2 |
| סעיף 1 | שם קצר | [Go](#Seif1) | 2 |
| סעיף 2 | כוחו של שר החוץ להעניק חסינויות וזכויות יתר וכשרים מסויימים לאומות המאוחדות | [Go](#Seif2) | 2 |
| סעיף 3 | כוחו של שר החוץ להעניק חסינויות וזכויות יתר לכשרים לבית המשפט הבין לאומי | [Go](#Seif3) | 2 |
| סעיף 4 | יש לפרסם רשימות בני האדם בעלי זכויות יתר | [Go](#Seif4) | 2 |
| סעיף 5 | נוהג הדדי | [Go](#Seif5) | 3 |
|  | התוספת | [Go](#med0) | 3 |
|  | חלק א' | [Go](#med1) | 3 |
|  | חסינויות וזכויות-יתר של האומות המאוחדות | [Go](#hed21) | 3 |
|  | חלק ב' | [Go](#med2) | 3 |
|  | חסינויות וזכויות-יתר של פקידים גבוהים של האומות המאוחדות, בני-אדם בשליחויות ונציגי ממשלות | [Go](#hed22) | 3 |
|  | חלק ג' | [Go](#med3) | 3 |
|  | חסינויות וזכויות-יתר של פקידים ומשרתים אחרים | [Go](#hed23) | 3 |
|  | חלק ד' | [Go](#med4) | 3 |
|  | חסינויות וזכויות-יתר של חבר-עובדי נציג ושל משפחת פקיד גבוה | [Go](#hed24) | 3 |

פקודת החסינויות וזכויות-היתר של האומות המאוחדות[[1]](#footnote-1)\*

מס' 27 לש' 1947[[2]](#footnote-2)

פקודה הבאה להתקין מתן חסינויות וזכויות-יתר מסויימות לאומות המאוחדות ותכליות הקשורות לכך

1. הפקודה הזאת תיקרא פקודת החסינויות וזכויות-היתר של האומות המאוחדות, 1947.

שם קצר

2. שר החוץ רשאי, בצו –

כוחו של שר החוץ להעניק חסינויות וזכויות-יתר וכשרים מסויימים לאומות המאוחדות

(א) להתקין כי יהיו לאומות המאוחדות, כדי אותה מידה שתפורט בצו, החסינויות וזכויות-היתר הרשומות בחלק א' של התוספת לפקודה הזאת, וכן יהיו להן הכשרים המשפטיים של גוף מאוגד;

(ב) להעניק לפקידי האומות המאוחדות, כדי אותו מספר כפי שיפורט בצו, ושהם פקידים בעלי אותן משרות גבוהות באומות המאוחדות כפי שיפורט בצו, ולאותם בני-אדם המועסקים בשליחויות מטעם האומות המאוחדות, כפי שיפורט כן, ולכל אדם שהוא נציגה של ממשלה חברה לאסיפה הכללית או לכל מועצה או ארגון אחר של האומות המאוחדות, כדי אותה מידה, כפי שיפורט כן, את החסינויות וזכויות-היתר הרשומות בחלק ב' של התוספת לפקודה הזאת;

(ג) להעניק לאותם סוגים אחרים של פקידים ומשרתים של האומות המאוחדות, כפי שיפורט בצו, כדי אותה מידה שתפורט כן, את החסינויות וזכויות-היתר הרשומות בחלק ג' של התוספת לפקודה הזאת, ולחלק ד' של התוספת לפקודה הזאת תהיה נפקות, כדי להושיט לחברי-העובדים של נציגי הממשלות שהן חברות של, ולמשפחות הפקידים של האומות המאוחדות, כל החסינויות וזכויות-יתר שהוענקו לנציגים או לפקידים לפי פסקה (ב) של הסעיף הזה, פרט לאותה מידה שבה תוצא מן הכלל פעולתו של חלק ד' האמור, בצו, המעניק את החסינויות וזכויות-היתר.

3. שר החוץ רשאי להעניק, בצו, לשופטים ולרשמים של בית המשפט הבינלאומי שהוקם לפי מגילת האומות המאוחדות, ולמתדיינים באותו בית משפט ומורשיהם, יועציהם המשפטיים ועורכי-הדין שלהם, אותן חסינויות, זכויות-יתר והקילות, שתהיינה דרושות כדי לתת נפקות לכל החלטה של האסיפה הכללית של האומות המאוחדות או לכל אמנה שאותה אישרה.

כוחו של שר החוץ להעניק חסינויות וזכויות-יתר לכשרים לבית המשפט הבין-לאומי

4. (1) מקום שהוענקו חסינויות וזכויות-יתר לבני-אדם כל-שהם, בצו שניתן לפי סעיף 2 או סעיף 3 של הפקודה הזאת, המזכיר הראשי –

יש לפרסם רשימות בני-האדם בעלי זכויות-יתר

(א) יערוך רשימה של בני-האדם הזכאים בחסינויות וזכויות-יתר שהוענקו לפי פסקה (ב) של סעיף 2, ויהיה רשאי לערוך רשימה של בני-האדם הזכאים בחסינויות וזכויות-יתר שהוענקו לפי פסקה (ג) של סעיף 2 או לפי סעיף 3;

(ב) יגרום לכך כי כל רשימה שנערכה לפי הסעיף הקטן הזה תפורסם ברשומות;

(ג) כל אימת שאדם כל-שהוא חדל מהיות זכאי בחסינויות ובזכויות-יתר שאליהם מתיחסת כל רשימה כזאת, או שמתחיל אדם להיות זכאי בהן, יתקן את הרשימה ויגרום לכך כי הודעה על התיקון או, אם הוא חושב לראוי, רשימה מתוקנת, תפורסם כאמור לעיל.

(2) כל רשימה או הודעה שפורסם לפי סעיף קטן (1) של הסעיף הזה, תציין את התאריך שממנו ואילך תהיה או היתה נפקות לרשימה או לתיקון; והעובדה שאדם כל-שהוא כלול או הוכלל או שאינו כלול או שלא הוכלל בזמן כל-שהוא בין בני-האדם הזכאים בחסינויות ובזכויות-היתר הנדונות, אפשר להוכיחה הוכחה חותכת, אם נתפרסמה כן רשימה של בני-האדם ההם, ע"י הראיית רשומות הכוללות את הרשימה או, הכל לפי הענין, את הרשימה האחרונה שהיתה לה נפקות לפני התאריך ההוא, יחד עם רשומות (אם ישנן כאלה) הכוללות את הודעות התיקונים שלהם היתה נפקות לפני הזמן ההוא, ומתוך שיוראה כי שמו של האדם ההוא הנהו, או היה בזמן ההוא, כלול ברשימה, או שאינו או שלא היה בזמן ההוא, כלול בה.

5. שום דבר בהוראות הקודמות של הפקודה הזאת, לא יפורש כאילו הוא שולל מאת שר החוץ את הזכות למאן מלהעניק חסינויות או זכויות-יתר לנתיניה או לנציגיה של כל מעצמה, או לקחתן חזרה מהם, משום שהמעצמה חדלה מלהעניק חסינויות או זכויות-יתר מתאימות לאזרחים או לנציגים ישראליים.

נוהג הדדי

התוספת

חלק א'

חסינויות וזכויות-יתר של האומות המאוחדות

1. חסינות בפני תביעה לדין ופעולה משפטית.

2. אי-חילול של ארכיונים רשמיים ומקומות תפושים כמשרדים בדומה לזה המוענק בישראל בגין ארכיונים ומקומות רשמיים של שגריר מעצמה ריבונית נכריה, שהגיש את תעודותיו לממשלה.

3. פיטור או הנחה מאותם מסים וארנונות, למעט מסי מכס על יבוא סחורות, כפי שיפורשו בצו שניתן עפ"י סעיף 2(א) מהפקודה, והם אותם מסים וארנונות אשר, לדעת שר החוץ, מתאימים ביותר, במידה שמתירות זאת המסיבות, למסים ולארנונות שמהם ניתנים פיטור או הנחה בישראל למעצמה ריבונית נכריה.

4. פיטור ממסים על יבוא סחורות שייבאון במישרין האומות המאוחדות לשם שימוש רשמי בידיהן בישראל, או לשם יצוא, או על יבוא כל פרסומים של האומות המאוחדות שייבאום במישרין, ואותם פיטורים יהיו כפופים למילוי אחר אותם תנאים שמנהל המכס והבלו יקבעם לשם הגנה על הכנסות הממשלה.

5. פיטור מאיסורים וצמצומים על יבוא או יצוא במקרה סחורות שיובאו או יוצאו במישרין בידי האומות המאוחדות לשם שימוש רשמי בידיהן, ובמקרה של פרסומים של האומות המאוחדות - שיובאו או יוצאו במישרין בידיהן.

6. הזכות ליהנות, לשם חליפת הודעות מברקיות הנשלחות על ידיהן ושאינן כוללות אלא חומר המיועד לפרסום בעתונות או לשידור, לרבות הודעות הנשלחות למקומות שמחוץ לישראל או מהם, מכל שיעורים מופחתים החלים על שירות מתאים לזה במקרי מברקי עתונות.

חלק ב'

חסינויות וזכויות-יתר של פקידים גבוהים של האומות המאוחדות, בני-אדם בשליחויות ונציגי ממשלות

1. חסינות מפני תביעה לדין ופעולה משפטית הדומה לזו, כפי שמוענקת בישראל לשגריר מעצמה ריבונית נכריה שהגיש את תעודותיו לממשלה.

2. אי-חילול של מקום-מושב בדומה לזה המוענק בישראל לשגריר כזה.

3. פיטור או הנחה מאותם מסים כפי שיפורטו בצו הניתן עפ"י סעיף 2(ב) מהפקודה, והם אותם מסים אשר, לדעת שר החוץ, מתאימים ביותר, במידה שמתירות זאת המסיבות, למסים שמהם ניתנים פיטור או הנחה בישראל לשגריר כזה.

חלק ג'

חסינויות וזכויות-יתר של פקידים ומשרתים אחרים

1. חסינות מפני תביעה לדין ופעולה משפטית בגין דברים שנעשו או לא-נעשו אגב מילוי תפקידים רשמיים.

2. פיטור ממס הכנסה בגין דמי-השתכרות שקיבלו כפקיד או משרת של האומות המאוחדות.

חלק ד'

חסינויות וזכויות-יתר של חבר-עובדי נציג ושל משפחת פקיד גבוה

1. מקום שאדם כל-שהוא זכאי באותן חסינויות וזכויות-יתר כל-שהן, שנזכרו בחלק ב' של התוספת, כנציגיה של ממשלה חברה, יהיה גם חבר-העובדים הרשמי שלו המלווה אותו כנציג כזה זכאי בחסינויות וזכויות-היתר ההן, כדי אותה מידה שבה זכאיים בישראל בני-לוויתו של שגריר של מעצמה ריבונית שהגיש את תעודותיו לממשלה, בחסינויות וזכויות-היתר המוענקות לשגריר:

בתנאי שמקום שכל אדם כזה זכאי בכל פיטורים או הנחה ממסים, כנזכר בפסקה 3 של חלק ב' האמור, יהיה חבר-העובדים הרשמי שלו, המלווה אותו כנציגה של ממשלה חברה, זכאי בפיטורים או בהנחה ההם רק כדי אותה מידה שתהיה עשוייה להינקב בצו, המעניק פיטורים או הנחה לנציג, והיא המידה אשר בה, לדעת שר החוץ, זכאים בישראל בני-לוויתו של שליח מעצמה ריבונית נכריה שהגיש את תעודותיו לממשלה, בפיטורים או בהנחה ממסים הניתנים לשגריר.

2. מקום שאדם כל-שהוא זכאי באותן חסינויות וזכויות-יתר כל-שהן שנזכרו בחלק ב' של התוספת הזאת, כפקיד האומות המאוחדות, יהיו גם האשה או הבעל של אותו אדם וילדיו הצעירים מבני עשרים ואחת זכאים בחסינויות וזכויות-יתר ההן, כדי אותה מידה, שבה זכאים בישראל האשה או הבעל וילדיו של שגריר מעצמה ריבונית נכריה שהגיש את תעודותיו לממשלה, בחסינויות וזכויות-היתר המוענקות לשגריר:

בתנאי שמקום שכל אדם כזה זכאי בכל פיטור או הנחה ממסים, כנזכר בפסקה 3 של חלק ב' האמור, יהיו האשה או הבעל של האדם ההוא וילדיו הצעירים מבני עשרים ואחת זכאים בפיטורים ובהנחה ההם רק כדי אותה מידה שתהיה עשוייה להינקב בצו, המעניק פיטורים או הנחה לאותו אדם, שהיא המידה אשר בה, לדעת שר החוץ, זכאים בישראל האשה או הבעל וילדיו של שגריר מעצמה ריבונית נכריה שהגיש את תעודותיו לממשלה, בפיטור או בהנחה ממסים הניתנים לשגריר.

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמה [ע"ר מס' 1588](http://www.nevo.co.il/law_html/law21/PG-1588-1.pdf) מיום 14.6.1947, עמ' (ע) 135, (א) 164. [↑](#footnote-ref-1)
2. סמכויות הנציב העליון לפי פקודה זו הועברו לשר החוץ: [ע"ר תש"ח מס' 23](http://www.nevo.co.il/law_html/law12/er-023.pdf) מיום 22.9.1948 עמ' 144. [↑](#footnote-ref-2)