פקודת הכהילים המפוגלים [נוסח חדש]

רשויות ומשפט מנהלי – רישוי – כהילים מפוגלים

רשויות ומשפט מנהלי – מצרכים ושירותים – פיקוח – מזון

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | מי רשאי לפגל | סעיף 2 |
| 2 | [Go](#Seif2) | אישור חצרים | סעיף 3 |
| 2 | [Go](#Seif3) | רישום חצרים | סעיף 4 |
| 2 | [Go](#Seif4) | המשקאות המשמשים לפיגול | סעיף 5 |
| 2 | [Go](#Seif5) | הכמות המינימלית לפיגול | סעיף 6 |
| 2 | [Go](#Seif6) | תנאים למכרית כהילים מפוגלים מידי בעל רשיון | סעיף 7 |
| 3 | [Go](#Seif7) | היתר להשתמש בכהילים מפוגלים תעשייתיים | סעיף 8 |
| 3 | [Go](#Seif8) | חשבונות המלאי | סעיף 9 |
| 3 | [Go](#Seif9) | רשות כניסה ובדיקה ונטילת דוגמאות | סעיף 10 |
| 3 | [Go](#Seif10) | אסור להשתמש בכהילים מפוגלים לעשיית משקה או תרופה פנימית | סעיף 11 |
| 3 | [Go](#Seif11) | אסור לטהר כהילים מפוגלים | סעיף 12 |
| 3 | [Go](#Seif12) | תנאי רשיון | סעיף 13 |
| 3 | [Go](#Seif13) | בלו | סעיף 14 |
| 4 | [Go](#Seif14) | עונשין | סעיף 15 |
| 4 | [Go](#Seif15) | חילוט משקאות במקרה עבירה | סעיף 16 |
| 4 | [Go](#Seif16) | סמכות לכפר עבירה בכסף | סעיף 17 |
| 4 | [Go](#Seif17) | שכר גילוי עבירה | סעיף 18 |
| 4 | [Go](#Seif18) | תקנות | סעיף 19 |
| 4 | [Go](#med0) | תוספת |  |

פקודת הכהילים המפוגלים [נוסח חדש][[1]](#footnote-1)\*

1. בפקודה זו -

הגדרות

"פגל" - ערב כהילים בחומר או בחמרים שנקבעו, עד כדי היות התערובת לא ראויה לשמש משקה;

"כהילים מפוגלים" - כהילים שעירבו אותם כאמור להנחת דעתו של המנהל;

"כהילים מפוגלים מינרלים" - כהילים מפוגלים שעירבו או המיסו בהם נפט מינרלי מן המין שנקבע;

"כהילים מפוגלים תעשייתיים" - כהילים מפוגלים המיועדים לשימוש בכל אומנות או חרושת, למעט כהילים מפוגלים מינרליים;

"מנהל" - מנהל אגף המכס והבלו;

"רשיון" - רשיון שניתן לפי פקודה זו מאת המנהל או מאת מי שהמנהל הסמיכו;

"בעל רשיון" - מי שניתן לו רשיון לפי סעיף 2;

"פקיד" - פקיד אגף המכס והבלו.

2. (א) לא יפגל אדם כהילים אלא אם יש בידו רשיון; הרשיון יינתן ללא תשלום.

מי רשאי לפגל

(ב) רשיון לפיגול לא יינתן אלא לאדם שהוא בעל רשיון לייצר כהילים לפי פקודת משקאות משכרים (ייצור ומכירה), והוא מפגל אותם משקאות בחצרים שבהם הם מיוצרים.

(ג) בעל רשיון יתן את הערובה למילוי התחייבויותיו כראוי.

3. (א) החצרים המשמשים לפיגול יהיו חלק מן החצרים הרשויים לפי פקודת משקאות משכרים (ייצור ומכירה), ויהיו בנויים להנחת דעתו של המנהל והשימוש בהם יהיה בדרך שנקבעה.

אישור חצרים

(ב) כל דלת מדלתות החצרים שאושרו לפיגול תהא ננעלת בשני מנעולים; מפתח המנעול האחד יהיה בידי בעל הרשיון ומפתח המנעול האחר בידי פקיד.

4. (א) בעל רשיון יגיש רשימון על חצרים ועל הכלים שהוא מתכוון להשתמש בהם בעסקו, יביא לידי סימונם של הכלים ויצטייד בחישוקים ובמהדקים, הכל כפי שנקבע או אושר.

רישום חצרים

(ב) בעל רשיון יצטייד גם במאזניים, במשקלות ובמידות שנקבעו ויסייע להשתמש בהם לפי דרישתו של פקיד.

(ג) אין לעשות שינויים בחצרים או בכלים אלא באישורו של המנהל.

5. אין לפגל כהילים ששיעור הכוהל הטהור שבהם הוא פחות מתשעים אחוז מנפחם בחום של 15.6 מעלות צלסיוס.

המשקאות המשמשים לפיגול

6. הכמות המינימלית של כהילים שמותר לפגל בפעם אחת היא אלף קילו.

הכמות המינימלית לפיגול

7. (א) לא ימסור בעל רשיון כהילים מפוגלים בכמות פחותה מחמישים קילו בפעם אחת לאדם אחד.

תנאים למכרית כהילים מפוגלים מידי בעל רשיון

(ב) כל הכלים שבהם בעל רשיון אוצר או מחזיק או מספק כהילים מפוגלים יסומנו בסימן או בתווית באופן שיהא בהם כדי להראות אם הכהילים המפוגלים שבתוכם הם תעשייתיים או מינרליים.

8. (א) רשאי המנהל ליתן לאדם היתר לקבל כהילים מפוגלים תעשייתיים לשימוש בכל אומנות או חרושת שאותו אדם עוסק בהן.

היתר להשתמש בכהילים מפוגלים תעשייתיים

(ב) המבקש היתר יתן את הערובה שנקבעה, כי לא ישתמש בכהילים המפוגלים התעשייתיים אלא למטרה שפורשה וכי יקיים הוראות פקודה זו.

(ג) לא יספק בעל רשיון כהילים מפוגלים תעשייתיים לאדם שאינו מראה לו היתר לקבל כהילים כאלה; ואם עבר על הוראה זו, יהא חב לשלם על הכהילים שסיפק את שיעור הבלו הגבוה ביותר החל על כהילים לפי פקודת המשקאות המשכרים (ייצור ומכירה).

9. (א) פקיד ינהל חשבון המלאי של כל הכהילים שפיגל בעל רשיון.

חשבונות המלאי

(ב) בעל רשיון ינהל פנקס מלאי של כהילים מפוגלים, תעשייתיים ומינרליים, עם חשבונות נפרדים בטופס שנקבע; בפנקס זה ירשום מדי יום ביומו ובכל עת שיידרש על ידי פקיד, את כמות הכהילים המפוגלים, התעשייתיים והמינרליים, שהוא מייצר, מחזיק או מוסר; רישומים אלה ייעשו בדרך הנותנת להבחין בין הכמויות שהוא מייצר, מחזיק או מוסר, כל אחת לחוד.

(ג) היתה הכמות של הכהילים המפוגלים שברשות בעל הרשיון עודפת ביותר משני אחוזים על הכמות שהיתה צריכה להיות ברשותו לפי פנקס המלאי, יחולט העודף.

(ד) היתה הכמות של הכהילים המפוגלים שברשות בעל הרשיון חסרה יותר משני אחוזים מהכמות שהיתה צריכה להיות ברשותו לפי חשבון המלאי, ישלם על החסר את שיעור הבלו הגבוה ביותר החל על כהילים לפי פקודת משקאות משכרים (ייצור ומכירה); ואולם רשאי המנהל לוותר על תשלום בלו זה, כולו או מקצתו, אם הוא סבור שהחסר בא מחמת גורמים טבעיים.

10. (א) פקיד רשאי בכל עת להיכנס ולבדוק חצריו של בעל רשיון או של קמעונאי המוכר כהילים מפוגלים או של אדם שהורשה לקבל כהילים מפוגלים, והוא רשאי לבדוק ולבחון כהילים כאמור המצויים בחצרים וליטול מהם דוגמאות.

רשות כניסה ובדיקה ונטילת דוגמאות

(ב) כל המפריע לפקיד בביצוע סמכויותיו לפי סעיף זה, דינו - קנס 50 לירות על כל עבירה ועבירה.

11. לא ישתמש אדם בכהילים מפוגלים, או בכל המופק מהם, לייצורו, להרכבתו או להכנתו של כל מצרך שהוא היכול לשמש, כולו או מקצתו, משקה או תרופה פנימית, ולא ימכור אדם ולא יחזיק ברשותו שום מצרך כאמור שכהילים מפוגלים או כל המופק מהם שימשו בייצורו.

אסור להשתמש בכהילים מפוגלים לעשיית משקה או תרופה פנימית

12. כל המטהר או מנסה לטהר כהילים מפוגלים, או לאחר שהשתמש בכהילים מפוגלים הוא מחזירם או מנסה להחזירם למצבם הקודם, או שהוא מפיק או מנסה להפיק מהם כוהל, על ידי זיקוק או עיבוד או בכל דרך אחרת, ולא עשה זאת לפי פקודה זו או בהסכמתו של המנהל, דינו - קנס 200 לירות.

אסור לטהר כהילים מפוגלים

13. (א) תקפו של רשיון שניתן לפי פקודה זו יפקע ביום השלושים ואחד בדצמבר של כל שנה, אך ניתן לחדשו לפי ראות עיניו של המנהל.

תנאי רשיון

(ב) הרשיון לא יהא ניתן להעברה אלא באישורו של המנהל.

(ג) המנהל רשאי להתלות או לבטל רשיון או היתר או אישור שניתנו לפי פקודה זו.

14. הבלו על כהילים מפוגלים שיוצרו בישראל ונמכרים בה יהיה כפי שנקבע בתוספת לפקודה זו, אלא שהממשלה רשאית, בצו -

בלו

(1) לשנות את שיעור הבלו;

(2) ליתן הנחה, מלאה או חלקית, מן הבלו ששולם על כהילים מפוגלים המיוצאים בכמות שיוצרו, או הכלולים בטובין שיוצרו בישראל והם מיוצאים; הנחה זו תינתן לפי התקנות והתנאים שתקבע הממשלה;

(3) ליתן הנחה או פטור מן הבלו ששולם או שחל על כהילים מפוגלים שסופקו לצבא- הגנה לישראל או לידי מוסד הקשור עמו ושאושר על ידי הממשלה.

15. כל העובר על הוראה מהוראות פקודה זו ולא נקבע לעבירה עונש מפורש, דינו - קנס 50 לירות.

עונשין

16. כהילים או ציוד שנעברה בהם עבירה על הוראה מהוראות פקודה זו, יחולטו וייעשה בהם כפי שיחליט המנהל.

חילוט משקאות במקרה עבירה

17. עבירה או מעשה שנעשו, או יש טעם סביר לחשוד שנעשו, בידי אדם בניגוד להוראות פקודה זו, רשאי המנהל, או כל פקיד אחר מוסמך לכך על ידי הממשלה, לכפר עליהם על ידי שיקבל מאותו אדם כופר כסף שלא יעלה על עונש הכסף המקסימלי הניתן להטיל לפי פקודה זו בעד עבירה או מעשה כזה, ואם נתפס רכוש בתור נתון לחילוט לפי פקודה זו, רשאי המנהל או הפקיד האמור לשחררו תמורת תשלום שוויו לפי אומדנם; שולם כופר הכסף או תמורת שוויו של הרכוש, או שניהם כאחד, הכל לפי הענין, ישוחרר הרכוש ולא ינקטו שום הליכים אחרים נגד אותו אדם או נגד אותו רכוש, ואם היה הנאשם נתון במשמורת - ישוחרר.

סמכות לכפר עבירה בכסף

18. הממשלה רשאית להורות, כי ישולם לאדם כל גמול שייראה לה בעד כל גילוי עבירה לפי פקודה זו או בעד מסירת ידיעה שהביאה לידי גילוי העבירה.

שכר גילוי עבירה

19. הממשלה רשאית להתקין תקנות בדבר -

תקנות

(1) החמרים שיש להשתמש בהם לפיגול ושיעוריהם וכן הזמן והשיטה לפיגול;

(2) הערובות שיתן בעל רשיון, או מי שהורשה להשתמש בכהילים מפוגלים תעשייתיים;

(3) מכירתם של כהילים מפוגלים, הספקתם וסילוקם;

(4) התנאים שלפיהם מותר להשתמש בכהילים מפוגלים תעשייתיים בכל אומנות או חרושת;

(5) הטפסים לחשבונות מלאי שבעל רשיון חייב לנהל ואת האופן שבו הוא חייב לנהלם;

(6) טפסי היתרים, רשיונות, בקשות לקבלת רשיון וכל שאר טפסים שהמנהל יראה בהם צורך;

(7) ביצוע פקודה זו בכלל.

תוספת

צו תשכ"ח-1967

(סעיף 14)

(הושמטה)

כ"ד באייר תשי"ט (1 ביוני 1959) פנחס רוזן

שר המשפטים

1. \* פורסמה [דיני מדינת ישראל מס' 4](http://www.nevo.co.il/Law_word/law18/04.pdf) מיום 15.7.1959 עמ' 88.

   נוסח חדש של פקודת הספירטים הממותלים שפורסמה חא"י כרך ב', פרק צ"ב, כפי שתוקנה ע"ר 1937, מס' 687; 1939, מס' 877; 1940, מס' 1032.

   תוקנה [ק"ת תש"ך מס' 961](http://www.nevo.co.il/Law_word/law06/TAK-0961.pdf) מיום 1.12.1959 עמ' 239 – צו תש"ך-1959 (תוקן [ק"ת תשכ"א מס' 1099](http://www.nevo.co.il/Law_word/law06/TAK-1099.pdf) מיום 5.2.1961 עמ' 925 – צו (תיקון) תשכ"א-1961. [ק"ת תשכ"ב מס' 1318](http://www.nevo.co.il/Law_word/law06/TAK-1318.pdf) מיום 5.6.1962 עמ' 2023 – צו (תיקון מס' 2) תשכ"ב-1962; תחילתו ביום 1.2.1962 (תוקן [ק"ת תשכ"ד מס' 1543](http://www.nevo.co.il/Law_word/law06/TAK-1543.pdf) מיום 12.2.1964 עמ' 764 – צו (תיקון מס' 2) (תיקון) תשכ"ד-1964). [ק"ת תשכ"ב מס' 1365](http://www.nevo.co.il/Law_word/law06/TAK-1365.pdf) מיום 27.9.1962 עמ' 2674 – צו (תיקון מס' 3) תשכ"ב-1962; תחילתו ביום 23.7.1962. [ק"ת תשכ"ו מס' 1915](http://www.nevo.co.il/Law_word/law06/TAK-1915.pdf) מיום 10.8.1966 עמ' 2632 – צו (תיקון מס' 4) תשכ"ו-1966; תחילתו ביום 1.1.1966. ק"ת תשכ"ז מס' 2023 מיום 2.4.1967 עמ' 1968 – צו (תיקון מס' 5) תשכ"ז-1967. בוטל [ק"ת תשכ"ח מס' 2147](http://www.nevo.co.il/Law_word/law06/TAK-2147.pdf) מיום 12.12.1967 עמ' 399).

   [ק"ת תשכ"ח מס' 2147](http://www.nevo.co.il/Law_word/law06/TAK-2147.pdf) מיום 12.12.1967 עמ' 399 – צו תשכ"ח-1967. [↑](#footnote-ref-1)