פקודת העדות הדתיות (ארגונן)

מעמד אישי ומשפחה – עדות דתיות – ארגונן

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם הקצר | סעיף 1 |
| 2 | [Go](#Seif1) | סמכויות להתקין תקנות בענין ארגונה של עדה | סעיף 2 |
| 2 | [Go](#Seif2) | תקנות שתותקנה על פי פקודה זו תבואנה במקום תקנות עותומניות | סעיף 3 |

פקודת העדות הדתיות (ארגונן)[[1]](#footnote-1)\*

חא"י, פרק קכ"ו[[2]](#footnote-2)

מס' 19 לש' 1926

פקודה הקובעת הוראות לארגונן של עדות דתיות

1. פקודה זו תיקרא פקודת העדות הדתיות (ארגונן).

השם הקצר

2. (1) עדה דתית בישראל המגישה בקשה על פי פקודה זו, רשאי שר הדתות להתקין תקנות להתארגנותה כעדה דתית ולהכרתה בכך על ידי ממשלת ישראל.

סמכויות להתקין תקנות בענין ארגונה של עדה

(2) לכל עדה ועדה יתקינו תקנות מיוחדות שתהיינה מתאימות למסיבות המיוחדות ולארגונה של אותה עדה.

(3) כל תקנות כאלה תוכלנה לקבוע הוראות בענין יסוד מועצות דת ומועצות תרבות של העדה, שתהיה להן הסמכות לרכוש ולהחזיק מקרקעים ומטלטלים מכל מין, להתקשר בחוזים, לקבל הלוואות ולחתום על כל מיני שטרות ולהופיע במשפט כתובע ונתבע בשמות שניתנו להם:

פק' 1 לש' 1937

בתנאי ששום הלוואה שנתקבלה על ידי מועצה כזאת לא תהא מחייבת אותה מועצה אלא אם כן ניתנה הסכמת שר הדתות לקבלתה, והתנאים שבהם נתקבלה הלואה כזאת לא יהיו מחייבים אלא באותה מידה שבה נתאשרו על ידי שר הדתות, ושום דבר האמור בפקודה זו לא יפגע באחריותו של כל חבר של מועצה כזאת ביחס לכל הלואה בלתי מוסכמת שאותה מועצה התחייבה בה.

(4) כל תקנות כאלה תוכלנה להקנות למועצות הנזכרות לעיל את הסמכות להטיל על חברי העדה תרומות ואגרות לצרכי העדה, שאפשר יהיה לגבותן כדרך שגובים ארנונות ואגרות עירוניות.

3. כל תקנות שתותקנה על פי פקודה זו אפשר להן להורות שכל חוק או תקנה עותומניים הנוגעים לענינים הכלולים בפקודה זו יחדל להיות להם תוקף בישראל.

תקנות שתותקנה על פי פקודה זו תבואנה במקום תקנות עותומניות

1. \* פורסמה [חא"י](http://www.nevo.co.il/law_html/law55/hei-b126.pdf), כרך ב', עמ' (ע) 1267, (א) 1292.

   תוקנה [ע"ר מס' 660](http://www.nevo.co.il/law_html/law55/hei-b126.pdf) מיום 22.1.1937, תוס' 1, עמ' (ע) 1, (א) 1.

   בסעיף 9(2) לדבר המלך במועצה על ארץ-ישראל (תיקון), 1939 הוכרז, כדי להסיר כל ספק, כי למרות כל דבר הכלול בדבר המלך על ארץ-ישראל, 1922, פקודה זו, בין היתר, הוחקה כחוק: ר' ע"ר מס' 1093 מיום 1.5.1941, תוס' 2, עמ' (ע) 561, (א) 666. [↑](#footnote-ref-1)
2. סמכויות הנציב העליון הועברו לשר הדתות [ע"ר תש"ח מס' 5](http://www.nevo.co.il/law_html/law12/er-005.pdf) מיום 16.6.1948 עמ' 22. סמכויות שר הדתות הועברו לראש הממשלה [י"פ תשס"ד מס' 5266](http://www.nevo.co.il/Law_word/law10/YALKUT-5266.pdf) מיום 21.1.2004 עמ' 1642. סמכויות ראש הממשלה הועברו לשר הפנים [י"פ תשס"ז מס' 5647](http://www.nevo.co.il/Law_word/law10/yalkut-5647.pdf) מיום 29.3.2007 עמ' 2194. [↑](#footnote-ref-2)