פקודת הרועים (מתן רשיונות), 1946

רשויות ומשפט מנהלי – רישוי – בעלי חיים

חקלאות טבע וסביבה – בע"ח

תוכן ענינים

|  |  |  |  |
| --- | --- | --- | --- |
| סעיף 1 | שם קצר | [Go](#Seif1) | 2 |
| סעיף 2 | פירוש | [Go](#Seif2) | 2 |
| סעיף 3 | הכרזת שטח שבו נתונה רעיה לפיקוח | [Go](#Seif3) | 2 |
| סעיף 4 | צמצום רעיה בשטח שבו נתונה רעיה לפיקוח | [Go](#Seif10) | 2 |
| סעיף 5 | סמכותה של רשות למתן רשיונות להעניק, או לסרב מלהעניק, רשיון רועה | [Go](#Seif4) | 2 |
| סעיף 6 | ביטולו, התלייתו ושינוי תנאיו של רשיון רועה | [Go](#Seif5) | 2 |
| סעיף 7 | החזרת רשיון רועה | [Go](#Seif6) | 3 |
| סעיף 8 | הראיית רשיון רועה או תעודת היתר זמנית של רועה לבדיקה | [Go](#Seif7) | 3 |
| סעיף 9 | עבירות וענשים | [Go](#Seif8) | 3 |
| סעיף 10 | תקנות | [Go](#Seif9) | 3 |

פקודת הרועים (מתן רשיונות)[[1]](#footnote-1)\*

מס' 28 לש' 1946[[2]](#footnote-2)

פקודה הבאה להורות הוראות בדבר מתן רשיונות לרועים

1. פקודה זו תיקרא פקודת הרועים (מתן רשיונות), 1946.

שם קצר

2. בפקודה זו יהיו למונחים הבאים הפירושים שבצדם, אלא אם יחייב נוסח הכתוב פירוש אחר: -

פירוש

"רעיה" פירושו להזין בעלי חיים בלתי כפותים על קרקע מצמיחה עשב או צומח אחר או כל צורה של חומר אורגני, או לנהל או לנהוג אותם בעלי חיים אל קרקע כזאת, או להתיר לבעלי חיים כאלה לעלות עליה;

"רשות למתן רשיונות", בקשר אל כל שטח שבו נתונה רעיה לפיקוח, פירושו הממונה על המחוז שבו נמצא אותו שטח, או אותו אדם אחר או רשות אחרת, אשר שר החקלאות ימנה אותם בהודעה, בין בדרך כלל ובין בגין אותו שטח שבו נתונה רעיה לפיקוח;

"רשיון רועה" פירושו רשיון שהוצא בידי רשות למתן רשיונות לפי סעיף 5; "שטח שבו נתונה רעיה לפיקוח" פירושו שטח שהכריז אותו שר החקלאות לפי סעיף 3 לשטח שבו נתונה רעיה לפיקוח;

"תעודת-היתר זמנית של רועה" פירושה תעודת-היתר זמנית שהוצאה בידי מוכתר לפי הוראותיו של סעיף 4.

3. שר החקלאות רשאי להכריז, בצו, כל שטח לשטח שבו נתונה רעיה לפיקוח.

הכרזת שטח שבו נתונה רעיה לפיקוח

4. לא ירעה אדם כבשים בשטח שבו נתונה רעיה לפיקוח, כל אלה מכוח רשיון-רועה, שהעניקה הרשות למתן רשיונות, ובהתאם לתנאיו:

צמצום רעיה בשטח שבו נתונה רעיה לפיקוח

(תיקון מס' 1)   
תש"י-1950

בתנאי כי - מקום שאין המחזיק ברשיון יכול, בגלל מחלה או בגלל סיבה נאותה אחרת, לרעות כל כבשים שהוא מורשה לרעותם מכוח רשיונו - רשאי מוכתר, לאחר שיוחזר לידיו אותו רשיון, להוציא לכל אדם אחר, בין שאותו אדם ראוי ובין שאינו ראוי להיות מחזיק ברשיון-רועה, תעודת-היתר זמנית בכתב המרשה לאותו אדם לרעות, במשך תקופה שלא תעלה על שבעת ימים הנקובים באותה תעודת-היתר, אותם כבשים, אך לא באופן אחר, ואותו אדם יהיה רשאי לרעות אותם כבשים בהתאם לכך.

מיום 1.1.1951

**תיקון מס' 1**

[ס"ח תש"י מס' 58](http://www.nevo.co.il/Law_word/law14/LAW-0058.pdf) מיום 18.8.1950 עמ' 313 ([ה"ח 47](http://www.nevo.co.il/Law_word/law17/PROP-0047.pdf))

4. לא ירעה אדם כבשים ~~או עזים~~ בשטח שבו נתונה רעיה לפיקוח, כל אלה מכוח רשיון-רועה, שהעניקה הרשות למתן רשיונות, ובהתאם לתנאיו:

בתנאי כי – מקום שאין המחזיק ברשיון יכול, בגלל מחלה או בגלל סיבה נאותה אחרת, לרעות כבשים ~~או עזים~~ שהוא מורשה לרעות מכוח רשיונו – רשאי מוכתר, לאחר שיוחזר לידיו אותו רשיון, להוציא לכל אדם אחר, בין שאותו אדם ראוי ובין שאינו ראוי להיות מחזיק ברשיון-רועה, תעודת-היתר זמנית בכתב המרשה לאותו אדם לרעות, במשך תקופה שלא תעלה על שבעת ימים הנקובים באותה תעודת-היתר, אותם כבשים ~~או עזים~~, אך לא באופן אחר, ואותו אדם יהיה רשאי לרעות אותם כבשים ~~או עזים~~ בהתאם לכך.

5. (1) כל אדם הרוצה להשיג רשיון-רועה, המרשה לו לרעות כבשים בכל שטח שבו נתונה רעיה לפיקוח, יגיש בקשה בכתב על כך לרשות למתן רשיונות, והרשות למתן רשיונות רשאית, משנוכחה לדעת כי אותו אדם הוא למעלה מבן עשר והא ראוי ונאות להחזיק ברשיון כזה, להעניק לו רשיון כזה, או לסרב מלהעניק לו רשיון כזה, מבלי לתת כל נימוק לעשותה כן.

סמכותה של רשות למתן רשיונות להעניק, או לסרב מלהעניק, רשיון-רועה

(תיקון מס' 1)   
תש"י-1950

(2) רשות למתן רשיונות רשאית להעניק רשיון-רועה בכפוף לאותם תנאים כלליים או מיוחדים שתמצא לנאות להטילם, והאדם שלו הוענק רשיון כזה ימלא אחר כל תנאי שהוטל לפי הרשיון.

מיום 1.1.1951

**תיקון מס' 1**

[ס"ח תש"י מס' 58](http://www.nevo.co.il/Law_word/law14/LAW-0058.pdf) מיום 18.8.1950 עמ' 313 ([ה"ח 47](http://www.nevo.co.il/Law_word/law17/PROP-0047.pdf))

(1) כל אדם הרוצה להשיג רשיון-רועה, המרשה לו לרעות כבשים ~~או עזים~~ בכל שטח שבו נתונה רעיה לפיקוח, יגיש בקשה בכתב על כך לרשות למתן רשיונות, והרשות למתן רשיונות רשאית, משנוכחה לדעת כי אותו אדם הוא למעלה מבן עשר והא ראוי ונאות להחזיק ברשיון כזה, להעניק לו רשיון כזה, או לסרב מלהעניק לו רשיון כזה, מבלי לתת כל נימוק לעשותה כן.

6. רשות למתן רשיונות רשאית בכל זמן לבטל או להתלות כל רשיון-רועה או לשנות את תנאיו, מבלי לתת כל נימוק לעשותה כן.

ביטולו, התלייתו ושינוי תנאיו של רשיון-רועה

7. בוטל או הותלה כל רשיון-רועה בידי רשות למתן רשיונות, ימסרנו המחזיק בו מיד לרשות למתן רשיונות.

החזרת רשיון-רועה

8. כל אדם הטוען שהוא המחזיק ברשיון-רועה, או בתעודת-היתר זמנית של רועה, יראה לבקורת, משידרשו זאת ממנו הרשות למתן רשיונות, או כל אדם שהרשתה אותו על כך הרשות למתן רשיונות, או כל מוכתר או כל שוטר, אותו רשיון או תעודת-היתר, הכל לפי הענין, לאדם הדורש זאת.

הראיית רשיון רועה או תעודת היתר זמנית של רועה לבדיקה

9. כל אדם המפר כל הוראה מהוראותיהן של פקודה זו או של כל תנאי שברשיון-רועה או בתעודת-היתר זמנית של רועה, יאשם בעבירה, ויהיה צפוי, משהורשע, לקנס של עשרים לירות או למאסר שלושה חדשים, או לאותם שני ענשים גם יחד.

עבירות וענשים

10. שר החקלאות רשאי להתקין תקנות לשם מתן נפקות לפקודה זו, וביחוד, אך בלי לפגוע בכללותו של הסמכות האמורה לעיל, רשאי הוא להתקין תקנות בדבר הענינים הבאים, כולם או מקצתם: -

תקנות

(א) הטופס של רשיון-רועה או תעודת-היתר זמנית של רועה;

(ב) האגרות שיש לשלמן בעד רשיון-רועה;

(ג) תקופת תקפו של רשיון-רועה;

(תיקון מס' 1)   
תש"י-1950

(ד) מספרם המכסימלי של כבשים אשר המחזיק ברשיון-רועה או בתעודת-היתר זמנית של רועה רשאי לרעותם בזמן אחד כל-שהוא.

מיום 1.1.1951

**תיקון מס' 1**

[ס"ח תש"י מס' 58](http://www.nevo.co.il/Law_word/law14/LAW-0058.pdf) מיום 18.8.1950 עמ' 313 ([ה"ח 47](http://www.nevo.co.il/Law_word/law17/PROP-0047.pdf))

(ד) מספרם המכסימלי של כבשים ~~או עזים~~ אשר המחזיק ברשיון-רועה או בתעודת-היתר זמנית של רועה רשאי לרעותם בזמן אחד כל-שהוא.

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

גפני

1. \* פורסמה [ע"ר מס' 1488](http://www.nevo.co.il/Law_word/law55/er-1488.pdf) מיום 18.4.1946, תוס' 1, עמ' (ע) 129, (א) 159.

   תוקנה [ס"ח תש"י מס' 58](http://www.nevo.co.il/Law_word/law14/LAW-0058.pdf) מיום 18.8.1950 עמ' 313 ([ה"ח תש"י מס' 47](http://www.nevo.co.il/Law_word/law17/PROP-0047.pdf) עמ' 185) – תיקון מס' 1; $$$ בתחילתו ביום 1.1.1951. ### [↑](#footnote-ref-1)
2. סמכויות הנציב העליון לפי פקודה זו הועברו לשר החקלאות: [ע"ר תש"ח מס' 5](http://www.nevo.co.il/law_html/law12/er-005.pdf) מיום 16.6.1948 עמ' 22. [↑](#footnote-ref-2)