פקודת השמדת הארבה

חקלאות טבע וסביבה – הגנת הצומח – מניעת מחלות וביעור

חקלאות טבע וסביבה – חקלאות

עונשין ומשפט פלילי – עבירות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם הקצר | סעיף 1 |
| 2 | [Go](#Seif1) | פקיד אזור לעניני הארבה | סעיף 2 |
| 2 | [Go](#Seif2) | ועדה מקומית | סעיף 3 |
| 2 | [Go](#Seif3) | חובת מתן ידיעות | סעיף 4 |
| 2 | [Go](#Seif4) | חובה לסמן את תחומי המקומות שבהם הטיל הארבה ביצים | סעיף 5 |
| 2 | [Go](#Seif5) | הסמכות לעלות על קרקע ולהוציא לפועל עבודות | סעיף 6 |
| 2 | [Go](#Seif6) | הסמכות לדרוש מאנשים לסייע בהשמדת הארבה | סעיף 7 |
| 3 | [Go](#Seif7) | סמכות לקחת בהמות וכו באנגריא | סעיף 8 |
| 3 | [Go](#Seif8) | פרסים | סעיף 9 |
| 3 | [Go](#Seif9) | עבירות | סעיף 10 |
| 3 | [Go](#Seif10) | תקנות | סעיף 11 |

פקודת השמדת הארבה

חא"י פרק פ"ה(1)(\*)

פק' 4 לש' 1932

פקודה הקובעת סדרים מתוקנים יותר להשמדת הארבה

1. פקודה זו תיקרא פקודת השמדת הארבה.

השם הקצר

2. לצורך ביצוען של הוראות פקודה זו, יוכל שר החקלאות(\*\*) למנות באותם האזורים שהוא ימצא לנכון פקיד אשר יקרא לקמן "פקיד-אזור לעניני הארבה" אשר יופקד על כל פעולות השמדת הארבה וביצי הארבה.

פקיד אזור

לעניני הארבה

3. (1) כדי לסייע ביד פקיד האזור לעניני הארבה במילוי תפקידיו עפ"י פקודה זו יכונן שר החקלאות(\*\*) ועדה (אשר תיקרא לקמן "הועדה המקומית") ואשר תהיה מורכבת מפקיד שבמינהל המחוז, פקיד ממשרד המשטרה, ומאנשים אחרים שימנה אותם הממונה על המחוז.

ועדה מקומית

(2) כל חבר או מספר חברים בועדה המקומית יוכלו להשתמש בכל סמכות מן הסמכויות המסורות בפקודה זו לועדה מקומית.

4. מחובתם של כל מוכתר, שיך של כל שבט או ראש בתי אבות, בעל קרקע, פלח וכל אדם אחר, היודעים ממציאותם של ארבה או ביצי ארבה במקום מגוריהם או סמוך לו, להודיע את הדבר מיד לפקיד המינהלתי, לשוטר או לפקיד החקלאי הקרובים ביותר.

חובת מתן ידיעות

5. כל אדמה שהטיל בה הארבה את ביציו חייב בעליה או המחזיק בה לסמן את תחומיה מיד, כפי שיורהו פקיד האזור לעניני הארבה.

חובה לסמן את תחומי המקומות שבהם הטיל הארבה ביצים

------------

(1) פורסמה חא"י, כרך א', עמ' (ע) 865, (א) 802.

(\*) סמכויות הנציב העליון לפי פקודה זו הועברו לשר החקלאות — ע"ר מס' 5 מיום ט' בסיון תש"ח (16.6.1948) עמ' 22.

(\*\*) שר החקלאות נטל לעצמו את הסמכויות הנתונות למושל המחוז לפי הסעיפים 2, 3, ו-8 לפקודה הזאת — י"פ מס' 121 מיום י"ח בחשון תשי"א (29.10.1950) עמ' 167.

6. פקיד האזור לעניני הארבה או כל אדם המורשה על ידו רשאי לעלות על כל קרקע, בין בבהמות, בבהמות משא, בקרונות, בכלים ובמכשירים או באמצעים אחרים ובין בלעדיהם, ולחפור שם, לחפש, ליטול ולשאת עמו ביצי ארבה, ולהקים סוכות ואהלים ומחיצות, לחפור בורות, לעשות ולהכין מלכדות, ולצוד, ללכוד, לשרוף ולהשמיד בדרך אחרת את הארבה ואת ביצי הארבה, ולצורך המטרות דלעיל, כולן או מקצתן, רשאי הוא לקצור או לעקור באופן אחר כל קמה אשר ימצא צורך לעקרה, ולעשות את כל המעשים והדברים שיהא צורך בהם כדי ליתן תוקף להוראות הפקודה הזאת.

הסמכות לעלות על קרקע ולהוציא לפועל עבודות

7. (1) יכולה הועדה המקומית לדרוש מכל אדם המסוגל לעבודה לעזור בהשמדת הארבה וביצי הארבה.

הסמכות לדרוש מאנשים לסייע בהשמדת הארבה

(2) מי שנדרש כאמור לעזור בתוך תחומי האזור של הרשות  המקומית או של אדמות הכפר שהוא מתגורר בו, הכל לפי הענין, או בכל מקום בתוך רדיוס של עשרה קילומטרים ממקום מגוריו הרגיל, יהיה חייב להושיט את עזרתו חינם אין כסף.

(3) אם האדם שנדרש כאמור מתגורר במרחק של יותר מעשרה קילומטרים מן המקום שבו צריך להשמיד את הארבה ואת ביצי הארבה ואותו מקום הוא מחוץ לאזור הרשות המקומית או לחוץ לקרקעות הכפר או מחוץ לאזור אשר בו התגורר אותו אדם, הכל לפי הענין, יקבל אותו אדם שכר עבודה כפי שיקבע שר החקלאות.

(4) הוזמן אדם כאמור ונדרש לעבוד במקום אשר בו לא יוכל, לדעת הועדה המקומית, לספק לעצמו את מזונותיו, תוכל הועדה המקומית לספק לאדם הזה את מזונותיו במחיר אשר לא יעלה על סכום שיקבע ע"י שר החקלאות, ודמי המזונות ינוכו משכרו היומי, אם הוא מקבל שכר.

(5) למרות כל האמור בסעיפים-הקטנים הקודמים, הרי אם נדרש אדם לעבוד כאמור והוא סובל מתלאה יתירה מחמת שמעבידים אותו תקופה ארוכה מבלי שכר, יהא אפשר לשלם לאותו אדם שכר באותם השעורים ולמשך אותה תקופה שיקבעו ע"י שר החקלאות.

(6) כל מוכתר או שיך של שבט או ראש בית אבות המספיקים פועלים לצורך הפקודה הזאת יקבלו שכר בשעורים אשר יקבעו ע"י שר החקלאות.

8. הועדה המקומית תוכל להשתמש, לצורך פקודה זו, בכל בהמה, מכשיר, חומר או מרכבה המשמשים בחקלאות, ואם לא הספיקו הבהמות, המכשירים, החמרים או המרכבות המשמשים בחקלאות שאפשר להשיגם לשם ביצוען של הוראות פקודה זו, תוכל הועדה, באישורו של שר החקלאות, ובשלמה בעד הבהמות, המכשירים, החמרים או המרכבות שנלקחו באנגריא באותם השיעורים שיקבעו ע"י שר החקלאות, לתפוש לצרכי פקודה זו, בהמות, מכשירים, חמרים או מרכבות, שאינם משמשים בחקלאות, פרט למכוניות פרטיות.

סמכות לקחת בהמות וכו' באנגריא

9. פרס בשיעור שלא יעלה על שלוש לירות ישולם, עפ"י הכרעת דעתו של פקיד האזור לעניני הארבה, לכל אדם, פרט לפקיד בממשלת ישראל, שימסור ידיעות על מציאות הארבה או ביצי הארבה או לכל אדם המושיט עזרה רבת ערך במלחמה בהשמדת הארבה או ביצי הארבה.

פרסים

10. כל שלא ימלא אחרי אחת מהוראות הפקודה הזאת יאשם בעבירה ויהא צפוי למאסר חודש אחד או לקנס של חמש לירות.

עבירות

11. יכול שר החקלאות להתקין תקנות לצורך ביצוע של הוראות פקודה זו.

תקנות