פקודת ים כנרת

חקלאות טבע וסביבה – ימות – ים כינרת

עונשין ומשפט פלילי – עבירות – עבירות קנס

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | שם קצר | סעיף 1 |
| 2 | [Go](#Seif1) | שטח ים כנרת | סעיף 2 |
| 2 | [Go](#Seif2) | סמכויות להתקין תקנות | סעיף 3 |
| 3 | [Go](#Seif3) | עונש | סעיף 4 |
| 3 | [Go](#med0) | תוספת |  |

פקודת ים כנרת

מס' 65 לשנת 1947(1) (2)

פקודה הבאה להתקין כי יובטח שהתנהגותם של בני אדם על ים כנרת או בסביבתו תהיה ברוח הזכרונות הדתיים הקשורים אל השטח, וענינים מסויימים אחרים

1. הפקודה הזאת תיקרא פקודת ים כנרת, 1947.

שם קצר

2. (1) בפקודה הזאת הביטוי "שטח ים כנרת" מובנו השטח המתואר בתוספת לפקודה הזאת.

שטח ים כנרת

(2) תעודת אישור — בחתימת ידו של הממונה על מחוז הגליל(3) — כי מקום כל שהוא הוא בתחומי שטח ים כנרת, או בתחומי כל חלק מפורש ממנו, תהיה מתקבלת כראייה בכל בית משפט; ויונח — אלא אם הוכח ההיפך — כי כל תעודת אישור כזאת שבה מיומר כי היא בחתימת ידו של הממונה על מחוז הגליל, הרי היא בעצם בחתימת ידו.

3. (1) שר הפנים רשאי להתקין תקנות כדי להבטיח כי התנהגותם של בני אדם בשעת היותם בתחומי שטח ים כנרת, או חלק מפורט כל שהוא ממנו, לא תהיה צורמת את הזכרונות הדתיים הקשורים אל שטח ים כנרת, או אותו חלק ממנו, הכל לפי הענין.

סמכויות להתקין תקנות

(2) בלי לפגוע בכללותו של סעיף קטן (1) עשויות כל תקנות כאלה — לתכלית האמורה לעיל —

(א) להטיל חיובים על כל הסוגים הבאים של בני אדם, או על כל סוג מהם, דהיינו על כל בני אדם שבשטח ים כנרת, או כל חלק מפורט ממנו, ועל הבעלים, המחזיקים ובני האדם הממונים או השולטים על מקומות שבשטח ים כנרת, או כל חלק מפורט ממנו, ועל בני אדם העוסקים במפעלים שבשטח ים כנרת, או כל חלק מפורט ממנו, ומנהלים אותם, ועל הבעלים ובני האדם הממונים על כלי רכב, ספינות וסירות — מכל התיאורים — שבשטח ים כנרת או כל חלק מפורט ממנו;

------------

(1) פורסמה ע"ר מס' 1637 מיום 30.12.1947 עמ' (ע) 301, (א) 367.

(2) סמכויות הנציב העליון לפי פקודה זו הועברו לשר הפנים — ע"ר מס' 5 מיום ט' בסיון תש"ח (16.6.1948) עמ' 22.

(3) כעת מחוז הצפון.

(ב) להתקין כי במקרה שאירעה הפרת התקנות במקום כל שהוא שביחס אליו עומד בתקפו רשיון לפי כל החוקים הבאים או לפי חוק כל שהוא מהם, דהיינו פקודת המלאכות והתעשיות (הסדרתן), פקודת מכירת המשקאות המשכרים, 1935, פקודת השעשועים הציבורים, 1935, או כל פקודה המתקנת אותן פקודות או הבאה במקומן, או כל חוק אחר המתקין את הוצאתם של רשיונות על מקומות, רשאי הממונה על המחוז לבטל את הרשיון;

(ג) להיעשות כפופים לכל יוצאים מן הכלל או הגבלות שתיקבענה בתקנות;

(ד) לחול בדרך כלל או בסוגים מפורטים של מקרים.

(3) ביטול רשיון, כפי שהותקן בפסקה (ב) של סעיף קטן (2), יבוצע ע"י הודעה שתימסר באופן אישי לבעל הרשיון או שתישלח אליו בדואר במקום מגוריו או עסקו או שתישאר אצל אדם מבוגר כל-שהוא במקום שעליו ניתן הרשיון.

4. כל אדם המפר תקנות כל שהן שהותקנו לפי הפקודה הזאת, יאשם בעבירה, ויהיה צפוי — לאחר שיתחייב בדין, במשפט תכוף — לקנס של עשר לירות, או — אם העבירה היא עבירה שניה או עבירה שלאחר השניה — לקנס של עשרים וחמש לירות או למאסר של חודש אחד או לאותם שני עונשים כאחד.

עונש

תוספת

השטחים הבאים:

א. בנפת טבריה.

(1) ים כנרת וחופיו עד הקו שאליו מגיעים המים בשיא גיאותם.

(2) גושי הרישום הבאים של הכפרים והישובים הנזכרים להלן יחד עם השטחים הבנויים והשטחים העירונים כמתואר להלן:

עין גב (נקייב)                 (א) גושי רישום 15181 עד 15192.

(ב) השטח הבנוי, שהוא השטח המוקף  בשלמותו בגוש רישום מס' 15182.

א-סאמרה                 (א) גושי רישום 15195 עד 15208.

(ב) השטח הבנוי, שהוא השטח המוקף  בשלמותו בגושי רישום 15204 ו-15205.

דגניה א'                 גושי רישום 15166 עד 15167.

ביתניה                 גוש רישום 15315.

כנרת                 גושי רישום 15306 עד 15308.

קבוצת כנרת                 גושי רישום 15160 עד 15163.

מצפה                 גושי רישום 15080 עד 15090.

מג'דל                 (א) גוש רישום 15351.

(ב) השטח הבנוי, שהוא השטח המוקף  בשלמותו בגוש רישום 15351.

מגדל                 גושי רישום 15307 עד 15522.

גוויר אבו שושה וגינוסר (א) גושי רישום 15539 עד 15551.

(ב) השטח הבנוי, שהוא השטח המוקף  בשלמותו בגושי רישום 15546 ו-15550.

א-טאבגה                 גושי רישום 15658 עד 15664.

א-סמכיה                 גושי רישום 15640 עד 15653.

צמח ומסדה ושער הגולן גושי רישום 15091, 15093, 15095 ו-15096

דגני-ה ב'                 גושי רישום 15168, 15169.

אל-עביידיה                 גוש רישום 15448.

יבנאל ומשמר השלושה גושי רישום 17361, 17362, 17363.

פוריה                 גושי רישום 15318, 15319, 15320, 15323 עד 15327.

אל-מנארה ונצר א-דין (א) גוש רישום 15346 וחלקות 3, 6, 9, 12, 15, של גוש רישום 15345.

(ב) השטח הבנוי שהוא השטח המוקף בשלמותו בגושי רישום 15345 ו-15346.

כפר חטים                 גושי רישום 15500, 15502, 15503, 15504.

חטין                 גושי רישום 17314, 17315.

ח'רבת אל וערה א-סורא גושי רישום 15462, 15463, 15464.

מגאר ואל מנצורה                גושי רישום 15595 עד 15598.

יאקוק                 גוש רישום 15535.

טבריה והזורעים                 (א) גושי רישום מס' 15029 עד 15032. 15034, 15038 ו-15039, 15050, 15060 עד 15073.

(ב) גושי שומת מס רכוש עירוני מס'  15001—15028, 15033, 15035 עד 15037, 15040 עד 15047.

ב. בנפת צפת.

גושי הרישום הבאים בכפרים הנזכרים להלן:

אל קדייריהגושי רישום מס' 13594 עד 13598.

ערב א-שמאלנה (ח'רבת אבו זיינה)גושי רישום מס' 13628 עד 13639.

בתוספת הזאת —

"גוש", המשמש בביטוי "גוש רישום", יש לו המובן שניתן לו בסעיף 2 של פקודת הקרקעות (סידור זכות קנין);

"חלקה" יש לה המובן, שניתן לה בסעיף 2 של פקודת הקרקעות (סידור זכות קנין);

"גוש שומת מס רכוש עירוני" מובנו גוש המשמש לצרכי תחולת מס רכוש עירוני.