פקודת סימני סחורות

משפט פרטי וכלכלה – מסחר

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם הקצר | סעיף 1 |
| 2 | [Go](#Seif1) | פירוש | סעיף 2 |
| 3 | [Go](#Seif2) | ציונה של סחורה שאינה פרי הדר בכינוי מקור של פרי הדר | סעיף 2א |
| 4 | [Go](#Seif3) | עבירות בקשר עם סימני מסחר ותיאורי מסחר | סעיף 3 |
| 5 | [Go](#Seif4) | ייחוד סימן או תיאור | סעיף 6 |
| 5 | [Go](#Seif6) | חובת הראיה בשימוש בשם ירושלים | סעיף 6ב |
| 6 | [Go](#Seif7) | ועדה לאישור השימוש בשם ירושלים | סעיף 6ג |
| 6 | [Go](#Seif8) | שמירת הוראות אחרות | סעיף 6ד |
| 6 | [Go](#Seif9) | אנשים מסויימים העושים את מעשיהם תוך כדי מלאכתם הרגילה, פטורים ממשפט | סעיף 7 |
| 7 | [Go](#Seif10) | תקנה בנוגע לעדות | סעיף 10 |
| 7 | [Go](#Seif11) | ענשו של שותף לדבר עבירה | סעיף 11 |
| 7 | [Go](#Seif12) | צו חיפוש | סעיף 12 |
| 7 | [Go](#Seif13) | הגבלת משפט | סעיף 13 |
| 7 | [Go](#Seif14) | איסור יבוא סחורות הצפויות להחרמה עפי פקודה זו | סעיף 14 |
| 8 | [Go](#Seif15) | הוראות הפקודה הזאת בנוגע לתיאורים כוזבים לא תחולנה במקרים מסויימים | סעיף 15 |
| 10 | [Go](#Seif16) | סייגים | סעיף 16 |

פקודת סימני סחורות[[1]](#footnote-1)\*

חא"י, פרק צ"א

פקודה הקובעת את החוק בנוגע לסימני-רמיה בסחורות

1. פקודה זו תיקרא פקודת סימני סחורות.

השם הקצר

2. (1) בפקודה זו יהיו למונחים הבאים הפירושים דלקמן מלבד אם ענין הכתוב יחייב פירוש אחר -

פירוש

"תיאור מסחרי כוזב" פירושו תיאור מסחרי שהוא כוזב בבחינה ענינית ביחס לסחורה שעליה מוסב התיאור, והוא כולל כל שינוי בתיאור מסחרי, אם בדרך הוספה או בדרך מחיקה או בדרך אחרת כשאותו שינוי עושה את התיאור כוזב בבחינה ענינית, ואפילו היה אותו תיאור סימן מסחרי או חלק מסימן מסחרי לא יחדל מחמת כן להיות תיאור מסחרי כוזב בגדר פקודה זו;

"סחורה" פירושה כל דבר המשמש נושא למסחר, לתעשיה או לסחורה;

"שם" כולל כל קיצור של שם;

"אדם", "חרשתן", "סוחר", ו-"בעלים", כוללים כל חבר אנשים בין שהוא מאוגד ובין שאינו מאוגד;

"תיאור מסחרי" פירושו כל תיאור, הודעה, או רמז אחר, במישרין או בעקיפין -

(א) בנוגע למספרה, כמותה, מידתה או משקלה של סחורה; או

(ב) בנוגע למקום או לארץ שבהם נעשתה או יוצרה איזו סחורה; או

(ג) בנוגע לאופן תעשייתה או ייצורה של סחורה; או

(ד) בנוגע לחומר שממנו מורכבת כל סחורה; או

(ה) בנוגע לכל סחורה שהיא נושא לפטנט, לזכות יתרון או לזכות יוצרים קיימים;

והשימוש בכל ציור, מלה או סימן המקובלים לפי מנהגי המסחר כרמז על אחד הענינים דלעיל יהא דינו כדין תיאור מסחרי כמשמעותו בפקודה זו.

"סימן מסחרי" – (בוטל).

(תיקון מס' 4) תשמ"א-1981

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול הגדרת "סימן מסחרי"**

הנוסח הקודם:

~~"סימן מסחרי" פירושו סימן מסחרי הרשום בפנקס סימני המסחר עפ"י פקודת סימני המסחר, לרבות כל סימן מסחרי, בין שהוא רשום ובין שאינו רשום, המוגן עפ"י החוק בכל ארץ שחלות עליה הוראות סעיף 25 מן הפקודה הנ"ל.~~

(2) הוראות פקודה זו ביחס לשימוש בתיאור מסחרי כוזב לגבי איזו סחורה תחולנה על השימוש בכל ציור, מלה, סימנים, אופן הצגת הסחורה או אופן אריזתה או עיטופה או בכל צירוף של ציורים, מלים או סימנים, בין שהם כוללים סימן מסחרי ובין שאינם כוללים סימן מסחרי, העשויים להמריץ אנשים להאמין כי הסחורה היא תוצרתו או סחורתו של איזה אדם זולת בעליה או מיצרה האמיתי של אותה סחורה.

פק' 28 לש' 1939

מיום 10.8.1939

**מס' 28 לשנת 1939**

[ע"ר מס' 909](http://www.nevo.co.il/law_html/law21/PG-0909-1.pdf) מיום 10.8.1939 תוס' עמ' 46

(2) הוראות פקודה זו ביחס לשימוש בתיאור מסחרי כוזב לגבי איזו סחורה תחולנה על השימוש בכל ציור, מלה ~~או סימן~~ סימנים, אופן הצגת הסחורה או אופן אריזתה או עיטופה או בכל צירוף של ציורים, מלים או סימנים, בין שהם כוללים סימן מסחרי ובין שאינם כוללים סימן מסחרי, העשויים להמריץ אנשים להאמין כי הסחורה היא תוצרתו או סחורתו של איזה אדם זולת בעליה או מיצרה האמיתי של אותה סחורה.

(3) הוראות פקודה זו ביחס ליחוד תיאור מסחרי כוזב לסחורה או ביחס לסחורה שייחדו לה תאור מסחרי כוזב תחולנה על השימוש לגבי סחורה בשם כוזב של אדם או בראשי תיבות כוזבים של שם אדם, ועל הסחורה שהשתמשו לגביה בשם כוזב של אדם או בראשי תיבות כוזבים של שם אדם, ממש כאילו היו אותו שם או אותם "ראשי תיבות" תיאור מסחרי, ולצורך פקודה זו יהיה פירושו של הביטוי "שם כוזב" או "ראשי תיבות", כשהם משמשים לגבי איזו סחורה, כל שם של אדם וכל ראשי תיבות של שם אדם -

(א) שאינם סימן מסחרי או חלק מסימן מסחרי; וכן

(ב) המזדהים עם שמו או עם ראשי תיבות של שמו של אדם המנהל עסק בקשר עם סחורה מאותו תיאור ואשר לא התיר את השימוש באותו שם או באותם ראשי תיבות, או שהם חיקוי בצבע לאותו שם או לאותם ראשי תיבות; וכן

(ג) שהם שם או ראשי תיבות של שם אדם בדוי או של אדם שאינו מנהל באמת עסק בקשר עם אותה סחורה.

2א. (א) ציונה של סחורה שאינה פרי הדר בכינוי יפו, יפא, יפאס, Jaffa או Jaffas, שהוא כינוי מקור הרשום בישראל לפי חוק הגנת כינויי מקור, תשכ"ה-1965, ככינוי מקור הנועד לציון פרי הדר, או בכינוי הכולל כינוי כאמור או המשתמע כמוהו (בסעיף זה - כינוי מוגן), יראו אותו כתיאור מסחרי כוזב כמשמעותו בסעיף 2.

ציונה של סחורה שאינה פרי הדר בכינוי מקור של פרי הדר

(תיקון מס' 3)   
תשכ"ט-1969

(ב) לענין סעיף זה אין נפקא מינה אם צורפו לכינוי מלים כגון "מין", "סוג", "טיפוס", "חיקוי", "סחורה שמקורה", "סחורה שיוצרה", או כיוצא בהן, בלשון כלשהי.

(ג) על אף האמור בסעיף קטן (א) -

(1) יוּתר השימוש בכינוי מוגן לגבי מוצרי פרי הדר שהופקו מפרי הדר שהכינוי המוגן בא לציינו, אם נתמלאו בהם תנאים נוספים שקבעו שר המסחר והתעשיה ושר החקלאות (בסעיף זה - השרים) בתקנות, באישור ועדת הכלכלה של הכנסת, לרבות תנאים בדבר טיבם, דרכי ייצורם ואריזתם של המוצרים;

(2) רשאים השרים לקבוע בתקנות, באישור ועדת הכלכלה של הכנסת, נסיבות מיוחדות שבהן יוכלו הם להתיר את השימוש בכינוי מוגן, לגבי מוצרים שפסקה (1) אינה חלה עליהם.

(ד) בתובענה פלילית על תיאור מסחרי כוזב כאמור בסעיף קטן (א) לא ייזקק בית המשפט לטענת הגנה לפי סעיפים 3(1) סיפה או 15.

(ה) השתמש אדם בציון סחורה כאמור בסעיף קטן (א) שלא בהתאם להוראות סעיף זה, או שחרג מתנאי התקנות שהותקנו לפי סעיף קטן (ג), או מתנאי היתר שניתן על פיהן, רשאי בית המשפט, לפי בקשת היועץ המשפטי לממשלה או לפי בקשת אדם מעונין, לצוות על הפסקת השימוש בציון, ורשאי הוא להתנות את הצו בתנאים או לעכב את ביצועו לתקופה שלא תעלה על ששה חדשים ובתנאים שייראו לו.

(ו) ראה מנהל המכס והבלו, או מי שהמנהל הסמיכו לכך, כי סחורה צויינה בניגוד לאמור בסעיף זה עומדת ליצוא, רשאי הוא לצוות על עיכוב ייצואה; הודעה על צו העיכוב תימסר ליועץ המשפטי לממשלה ולאדם הנראה לנותן הצו מעונין בהפסקת הציון.

(ז) צו עיכוב לפי סעיף קטן (ו) בטל בתום שבעה ימים מיום שניתן, זולת אם לפני אותו מועד הוגשה לבית המשפט תובענה על ציון הסחורה בניגוד לאמור בסעיף זה או בקשה לפי סעיף קטן (ה) לגבי הסחורה.

(ח) הוגשה תובענה או בקשה כאמור בסעיף קטן (ז), יעמוד צו העיכוב בתקפו עד לגמר בירורן; ואולם הרואה עצמו נפגע בצו העיכוב, רשאי בכל שלב של הבירור, לבקש מבית המשפט שבפניו תלויה ועומדת התובענה או הבקשה את ביטול הצו, ובית המשפט רשאי לבטל את הצו או לאשרו, בשינויים או בלי שינויים, לרבות התניית תקפו במתן ערובה לכל נזק שייגרם למבקש בקיום הצו.

מיום 4.4.1969

**תיקון מס' 3**

[ס"ח תשכ"ט מס' 555](http://www.nevo.co.il/Law_word/law14/LAW-0555.pdf) מיום 4.4.1969 עמ' 93 ([ה"ח 768](http://www.nevo.co.il/Law_word/law17/PROP-0768.pdf))

**הוספת סעיף 2א**

3. (1) כל אדם -

עבירות בקשר עם סימני מסחר ותיאורי מסחר

(א) (בוטל).

(תיקון מס' 4) תשמ"א-1981

(ב) (בוטל).

(תיקון מס' 4) תשמ"א-1981

(ג) המייחד תיאור מסחרי כוזב לסחורות, או

(ד) הגורם לעשיית אחד הדברים הנזכרים לעיל בסעיף זה, או

(ה) (בוטל).

(תיקון מס' 4) תשמ"א-1981

יאשם בעבירה ויהא צפוי למאסר שנה אחת או לקנס של 500 לירות או לשני העונשין כאחד בכפוף להוראות פקודה זו, ואם לא הוכיח שעשה מה שעשה בלא כוונה לרמות.

(2) כל המוכר או מעמיד למכירה או מחזיק למכירה או לכל צורך מצרכי המסחר או התעשיה, כל סחורה או דבר שייחדו להם כל סימן מסחרי מזוייף או תיאור מסחרי כוזב או שייחדו להם בכזב כל סימן מסחרי או כל סימן הדומה לסימן מסחרי עד כדי להטעות, הכל לפי הענין, יאשם בעבירה ויהא צפוי לעונשים הקבועים בסעיף הקטן (1), חוץ אם הוכיח -

(א) כי לאחר שאחז בכל אמצעי הזהירות הסבירים למען הימנע מעבור על הפקודה הזאת, לא היתה לו שום סיבה, בזמן שעבר על העבירה שמאשימים אותו בה, לחשוד באמיתותו של הסימן המסחרי, הסימן או התיאור המסחרי; וכי

(ב) עם דרישתו של התובע מסר את כל הידיעות שהיה ביכלתו לתת בנוגע לאנשים שמהם קיבל אותן סחורות או אותם דברים; וכי

(ג) מבחינות אחרות עשה מה שעשה בתום לב.

מיום 17.7.1958

**תיקון מס' 1**

[ס"ח תשי"ח מס' 257](http://www.nevo.co.il/Law_word/law14/LAW-0257.pdf) מיום 17.7.1958 עמ' 156 ([ה"ח 318](http://www.nevo.co.il/Law_word/law17/PROP-0318.pdf))

**הוספת פסקה 3(1)(ה)**

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

3. (1) כל אדם -

~~(א) המזייף סימן מסחרי, או~~

~~(ב) המיחד בכזב לאיזו סחורה סימן מסחרי או כל סימן הדומה לסימן מסחרי במדה העשויה לרמות, או~~

(ג) המייחד תיאור מסחרי כוזב לסחורות, או

(ד) הגורם לעשיית אחד הדברים הנזכרים לעיל בסעיף זה, או

~~(ה) העובר על הוראה מהוראות צו שהוצא לפי סעיף 15א או 15ב.~~

יאשם בעבירה ויהא צפוי למאסר שנה אחת או לקנס של 500 לירות או לשני העונשין כאחד בכפוף להוראות פקודה זו, ואם לא הוכיח שעשה מה שעשה בלא כוונה לרמות.

4. (בוטל).

(תיקון מס' 4) תשמ"א-1981

מיום 17.7.1958

**תיקון מס' 1**

[ס"ח תשי"ח מס' 257](http://www.nevo.co.il/Law_word/law14/LAW-0257.pdf) מיום 17.7.1958 עמ' 156 ([ה"ח 318](http://www.nevo.co.il/Law_word/law17/PROP-0318.pdf))

**החלפת סעיף 4**

הנוסח הקודם:

~~החרמת חפצים~~

~~4. מקום שנתחייב אדם בדין על עבירה עפ"י פקודה זו, יוחרם כל חפץ, כלי או דבר אשר באמצעותם או לגביהם נעשתה העבירה.~~

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול סעיף 4**

הנוסח הקודם:

~~חילוט סחורות שנעברה בהן עבירה~~

~~4. נתחייב אדם בדין על עבירה לפי פקודה זו יוכל בית המשפט לצוות, נוסף לכל עונש שיטיל על העבריין, על חילוט מלאי של סחורות או דמי מכרם או כל דבר אחר שנעברה בהם העבירה.~~

5. (בוטל).

(תיקון מס' 4) תשמ"א-1981

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול סעיף 5**

הנוסח הקודם:

~~המזייץ סימני מסחר~~

~~5. (1) רואים אדם כאילו זייף סימן מסחרי אם -~~

~~(א) מבלי הסכמת בעל הסימן המסחרי עשה אותו סימן מסחרי או סימן הדומה לאותו סימן מסחרי עד כדי לרמות; או~~

~~(ב) הוא מזייף כל סימן מסחרי אמיתי עם ע"י שינוי, הוספה, מחיקה או בדרך אחרת;~~

~~וכל סימן מסחרי או סימן שנעשה כך או זוייף כך נקרא בפקודה זו סימן מסחרי מזוייף:~~

~~בתנאי שבכל משפט בשל זיוף סימני מסחר, חובת הראיה על הסכמת הבעלים תחול על הנתבע.~~

6. (1) רואים אדם כאילו ייחד לסחורה סימן מסחרי או סימן או תיאור מסחרי אם -

ייחוד סימן או תיאור

(א) השתמש בהם לגבי הסחורה גופה; או

(ב) השתמש בהם במכסה, בפתק, בסליל או בדבר אחר שבהם נמכרת הסחורה או מוצגת למכירה או מחזיקים אותה לצרכי מכירה, מסחר או תעשיה; או

(ג) הניח, צרר או צירף למכסה, לפתק או לסליל או לדבר אחר שייחדו לו סימן מסחרי או תיאור מסחרי של כל סחורה הנמכרת או מוצגת למכירה או שמחזיקים בה לצרכי מכירה, מסחר או תעשיה; או

(ד) השתמש בסימן מסחרי או בסימן או בתיאור מסחרי בכל אופן שהוא שיש בו כדי להמריץ אנשים להאמין שהסחורה אשר משתמשים לגביה בסימן המסחרי מכוונת או מתוארת באותו סימן מסחרי או סימן או באותו תיאור מסחרי.

(2) המונח "מכסה" כולל כל פתק, כד, בקבוק, כלי, קופסה, תבה, כיסוי, קפסולה, מסגרת או מעטפה, והמונח "פתק" כולל כל סרט או כרטיס.

(2א) סחורות שנמסרו בהתאם לדרישה שהוגשה מתוך הסתמכות על סימן מסחרי או תאור מסחרי המופיע בכל סימן, מודעה, פקטורה, רשימת יינות, מכתב-עסק, ניר -עסק, או מכתב מסחרי אחר תחשבנה לצורך פסקא (ד) של סעיף-קטן (1) של סעיף זה כסחורות אשר בקשר אתן משתמשים בסימן המסחרי או בתאור המסחרי.

פק' 38 לש' 1941

מיום 18.12.1941

**מס' 38 לשנת 1941**

[ע"ר מס' 1154](http://www.nevo.co.il/law_html/law21/PG-1154-1.pdf) מיום 18.12.1941 תוס' עמ' 125

**הוספת סעיף קטן 6(2א)**

(3) סימן מסחרי או סימן או תיאור מסחרי רואים אותם כאילו השתמשו בהם בין שנארגו בתוך סחורה או בתוך מכסה, פתק, סליל, או דבר אחר ובין שהוטבעו בהם או צורפו אליהם.

(4) רואים אדם כאילו מייחד בכזב לסחורות סימן מסחרי או סימן, אם מבלי הסכמתו של בעל הסימן המסחרי השתמש בסימן מסחרי או בסימן הדומה לו עד כדי להטעות, אלא שבכל משפט על ייחוד כזב של סימן מסחרי או סימן סחורה, חובת הראיה להסכמת הבעלים תחול על הנתבע.

6א. (בוטל).

(תיקון מס' 5)   
תש"ס-1999

מיום 1.1.1960

**תיקון מס' 1**

[ס"ח תשי"ח מס' 257](http://www.nevo.co.il/Law_word/law14/LAW-0257.pdf) מיום 17.7.1958 עמ' 156 ([ה"ח 318](http://www.nevo.co.il/Law_word/law17/PROP-0318.pdf))

**הוספת סעיף 6א**

מיום 1.1.2000

**תיקון מס' 5**

[ס"ח תש"ס מס' 1721](http://www.nevo.co.il/Law_word/law14/LAW-1721.pdf) מיום 30.12.1999 עמ' 54 ([ה"ח 2819](http://www.nevo.co.il/Law_word/law17/PROP-2819.pdf))

**ביטול סעיף 6א**

הנוסח הקודם:

~~כינויו של יין~~

~~6א. (א) כינויו של יין בשם גיאוגרפי שאינו מקום מוצאו, או כינוי הכולל שם כזה או המשתמע כמוהו – יראוהו כתיאור מסחרי כוזב, כמשמעותו בסעיף 2; אין נפקא מינה אם צורפו לכינוי מלים כגון "מין", "סוג", "טיפוס" או "חיקוי" או תרגומן בשפה לועזית, או אם צויין מקום מוצאו האמיתי של היין.~~

~~(ב) בתביעה פלילית על תיאור מסחרי כוזב כאמור בסעיף קטן (א) לא ייזקק בית המשפט להגנה הניתנת בסיפה לסעיף 3(1) או להוראות סעיף 15.~~

~~(ג) "יין" בסעיף זה – לרבות תוצרת יין, יין שרף, מיץ ענבים וכל משקה המכיל אחד מאלה.~~

6ב. קביעת השם ירושלים על גבי סחורה, או השימוש בתיאור מסחרי הכולל את השם ירושלים, יראוהו כתיאור מסחרי כוזב, זולת אם הוכיח הקובע או המשתמש כאמור שהוא זכאי לעשות כן על פי הדין.

חובת הראיה בשימוש בשם ירושלים

(תיקון מס' 2)   
תשכ"ג-1963

מיום 27.3.1965

**תיקון מס' 2**

[ס"ח תשכ"ג מס' 393](http://www.nevo.co.il/Law_word/law14/LAW-0393.pdf) מיום 5.4.1963 עמ' 76 ([ה"ח 545](http://www.nevo.co.il/Law_word/law17/PROP-0545.pdf))

**הוספת סעיף 6ב**

6ג. (א) שר המסחר והתעשיה ימנה ועדה של שלושה וביניהם לפחות אחד תושב ירושלים שאינו עובד מדינה, למתן אישור -

ועדה לאישור השימוש בשם ירושלים

(תיקון מס' 2)   
תשכ"ג-1963

(1) כי סחורה פלונית נעשתה או יוצרה בירושלים;

(2) כי מותר לקבוע על גבי סחורה, שלא כתיאור מסחרי את השם ירושלים, אף אם הסחורה לא נעשתה או יוצרה בירושלים, אך ראוי בגלל תנאים מיוחדים ואם נסיבות מיוחדות מצדיקות זאת, לעשות כן.

(ב) מי שניתן לו האישור לפי סעיף קטן (א) רשאי לקבוע את השם ירושלים או להשתמש בו בהתאם לאישור האמור.

(ג) הועדה רשאית, לפי בקשת מעונין, לבטל אישור שניתן לפי סעיף זה, אם היא סבורה שלא היה מקום לתת את האישור או חלו שינויים בנסיבות המצדיקים את ביטול האישור, ובלבד שתיתן לאדם הפועל לפי האישור הזדמנות להשמיע את טענותיו.

(ד) הועדה תיתן נימוקים להחלטתה, תודיע עליה לאלה שהיו צד בפניה, ותפרסם אותה ברבים.

(ה) מי שהועדה סירבה לבקשתו למתן אישור או לביטולו, וכן מי שאישורו בוטל, רשאים לערור על החלטת הועדה לפני שר המסחר והתעשיה תוך שלושים יום מיום שהגיעה ההחלטה לידיעתם, והשר רשאי לקיים את החלטת הועדה, לבטלה או לשנותה.

מיום 27.3.1965

**תיקון מס' 2**

[ס"ח תשכ"ג מס' 393](http://www.nevo.co.il/Law_word/law14/LAW-0393.pdf) מיום 5.4.1963 עמ' 76 ([ה"ח 545](http://www.nevo.co.il/Law_word/law17/PROP-0545.pdf))

**הוספת סעיף 6ג**

6ד. הוראות הסעיפים 6ב ו 6-ג באות להוסיף על כל דין ולא לגרוע ממנו.

שמירת הוראות אחרות

(תיקון מס' 2)   
תשכ"ג-1963

מיום 27.3.1965

**תיקון מס' 2**

[ס"ח תשכ"ג מס' 393](http://www.nevo.co.il/Law_word/law14/LAW-0393.pdf) מיום 5.4.1963 עמ' 77 ([ה"ח 545](http://www.nevo.co.il/Law_word/law17/PROP-0545.pdf))

**הוספת סעיף 6ד**

7. נתבע שנאשם על שייחד בכזב לאיזו סחורה סימן מסחרי או סימן הדומה לו עד כדי להטעות, או על ייחוד תיאור מסחרי כוזב לסחורות, או שגרם לעשייתו של דבר מהדברים הנזכרים בסעיף זה ומוכיח -

אנשים מסויימים העושים את מעשיהם תוך כדי מלאכתם הרגילה, פטורים ממשפט

(א) שמלאכתו הרגילה היא לעבוד אצל אנשים אחרים בקביעת סימנים או תיאורים לסחורות, וכי במקרה הנידון המשמש נושא להאשמה הוא עבד בתפקיד זה אצל אדם היושב בישראל, וכי לא היה מעוניין בסחורה לשם השגת רווחים או דמי -עמילות התלויים במכירת הסחורה; וכי

(ב) אחז באמצעי זהירות מספיקים כדי להימנע מעבור את העבירה שנאשם בה, וכי

(ג) בעת עברו את העבירה שנאשם בה לא היה לו טעם לחשוד בנכונות הסימן המסחרי או הסימן או התיאור המסחרי, וכי

(ד) מסר לתובע את כל הידיעות שביכלתו לתת בקשר עם האנשים שבשמם ייחד את הסימן המסחרי, הסימן, או התיאור המסחרי;

הרי פוטרים אותו מן המשפט הפלילי אך יהא צפוי לשלם את הוצאות המשפט שהתובע הוציאם חוץ אם מסר לו לתובע הודעה מספקת שהוא יסתמך על טענות ההגנה דלעיל.

8. (בוטל).

(תיקון מס' 4) תשמ"א-1981

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול סעיף 8**

הנוסח הקודם:

~~פקודה זו תחול על שעונים~~

~~8. (1) אם היו רשומים במסגרת של שעון מלה או סימן המתארים את הארץ שבה נעשה השעון, או מלה או סימן שזוהי משמעותם המקובלת, ואין על השעון גופו תאור של הארץ שבה נעשה השעון, רואין את המלים או הסימנים האלה כתאור לכאורה (פרימה פציה) של אותה ארץ בגדר פקודה זו, ועל אותו שעון תחולנה איפוא הוראות הפקודה הזאת בענין סחורה שייחדו לה תאור מסחרי כוזב, או בענין מכירתה של אותה סחורה או הצעתה למכירה או החזקתה לצורך מכירה או לכל צורך של מסחר או חרושת.~~

~~(2) לצורך הסעיף הזה יהא פירושו של המונח "שעון" כל אותו חלק של השעון שאינו מסגרת השעון.~~

9. (בוטל).

(תיקון מס' 4) תשמ"א-1981

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול סעיף 9**

הנוסח הקודם:

~~תיאור הסימן המסחרי בטענות לפני בית המשפט~~

~~9. כל כתב אשמה, מו"מ משפטי או מסמך שבהם מתכונים להזכיר כל סימן מסחרי או סימן מסחרי מזוייף, די להודיע שהסימן המסחרי ההוא או הסימן המסחרי המזוייף ההוא הנם סימן מסחרי או סימן מסחרי מזוייף, ואין צורך בתיאור נוסף או בהעתקה או בפקסימיל.~~

10. במשפט עפ"י פקודה זו ביחס לסחורה מיובאת, הרי מתן עדות על נמל המשלוח תהא עדות לכאורה על המקום או הארץ שבהם נעשתה או יוצרה אותה סחורה.

תקנה בנוגע לעדות

11. כל הנמצא בתוך תחומי ישראל והוא מבצע, עוזר, מסייע או נעשה שותף לעשייתו של מעשה מחוץ לתחומי ישראל אשר אילו נעשה בתוך תחומי ישראל היה נחשב לעבירה עפ"י פקודה זו, יאשם באותה עבירה כעבריין עיקרי ויהא צפוי להיות נתבע למשפט, להישפט ולצאת חייב בדינו בישראל, כאילו נעשתה העבירה בישראל.

ענשו של שותף לדבר עבירה

12. (1) הובאה האשמה נגד אדם על עבירה עפ"י הפקודה הזאת ונתברר לשופט על יסוד ידיעות שהוגשו לו בשבועה כי יש יסוד סביר לחשוד שהסחורה או דבר אשר באמצעותם או לגביהם נעשתה אותה העבירה מצויים באחד מבתיו או ממעונותיו של הנתבע או שבדרך אחרת הם מצויים ברשותו או מסורים לפקודתו באיזה מקום, יכול השופט להוציא צו חיפוש בהתאם להוראות פקודת הפרוצדורה הפלילית (מאסר וחיפושים), וכל סחורה או דבר שנתפשו עפ"י צו חיפוש כזה יובאו בפני השופט אשר יחליט אם הם טעונים החרמה או אם אינם טעונים החרמה עפ"י פקודה זו.

צו חיפוש

(2) סחורה או דבר אחר שהיו צפויים להחרמה עפ"י פקודה זו אילו נתחייבו בעליהם בדין, ואין בעליהם ידועים או שאי אפשר למצאם, מותר להגיש כתב האשמה או קובלנה לצורך ביצוע ההחרמה בלבד, ויכול שופט שלום לצוות לפרסם מודעה האומרת כי הסחורה או הדברים יוחרמו במקום ובזמן הרשומים במודעה, חוץ אם ניתן טעם שלא לעשות כן; ואם לא בא בעל הסחורה או בעל הדברים או אדם אחר מטעמו או אדם אחר המעוניין בסחורה או בדברים ונתן טעם שלא להחרים את הדברים, יצווה השופט להחרים את הסחורות או את הדברים, כולם או מקצתם בזמן ובמקום המפורשים במודעה.

(3) כל סחורה או דבר שהוחרמו עפ"י הסעיף הזה או עפ"י כל הוראה אחרת של הפקודה הזאת אפשר לבערם או למכרם באופן אחר לאחר שימחקו ויטשטשו תחילה את כל סימני המסחר ותיאורים מסחריים באותו האופן שבית המשפט המחרימם ימצא לנכון לצוות; ומתוך דמי הפדיון שיתקבלו ממכירתם יוכל בית המשפט לפסוק לכל צד שהיה נקי מאשמה כל פיצוי בעד הפסד שסבל על לא עוול בכפו מתוך שהתעסק בסחורות כאלה.

13. אין מביאים אדם במשפט על עבירה על פקודה זו לאחר תום שלוש שנים מיום העבירה, או לאחר שנה אחת מיום שנתגלתה בפעם הראשונה ע"י התובע, הכל לפי סיום התקופה המוקדמת יותר.

הגבלת משפט

14. (1) כל סחורה אשר, אם תימכר, תהא צפויה להחרמה עפ"י פקודה זו, וכל סחורה מתוצרת חוץ הנושאת שם או סימן מסחרי שהנם או שהם מכוונים להיות שמו או סימנו המסחרי של בעל תעשיה או סוחר בישראל, ולא צרפו לאותו שם או סימן מסחרי רמז ברור על הארץ שבה נעשתה או יוצרה הסחורה, יהא אסור לייבאה לישראל, ובכפוף להוראות סעיף זה תהא אותה סחורה כלולה בכלל הסחורות האסורות בייבוא לישראל ממש כאילו פורש האיסור על יבואן בחוקי המכס הנוהגים באותה שעה בישראל, ואם יובאה או הוכנסה אותה סחורה לישראל, רשאי מנהל המכס והבלו, לפי הכרעת דעתו, להחרימה או למסרה לבעליה לאחר שימלאו אותם התנאים שמנהל המכס והבלו ימצא לנכון להטילם, ואם הוחרמה הסחורה, יהא אפשר להשמידה או לנהוג בה בדרך אחרת ככל אשר יצווה שר המסחר והתעשיה.

איסור יבוא סחורות הצפויות להחרמה עפ"י פקודה זו

(2) מנהל המכס והבלו וכל אדם אחר ששר המסחר והתעשיה ייפה את כוחו לכך בצו, רשאים להמיר את עונשו של אדם שעבר עבירה על הוראות הפקודה הזאת או שעשה מעשה בניגוד להן, בקבלו ממנו כופר כסף שלא יעלה על הקנס המכסימלי המוטל בשל עבירה עפ"י פקודה זו.

(3) רשאי שר המסחר והתעשיה להתקין תקנות בנוגע לעצירתן או להחרמתן של סחורות שייבואן אסור עפ"י סעיף זה, ובנוגע לתנאים שיהא צורך לקיימם לפני העצירה וההחרמה, ותקנות הקובעות את הפרטים, את ההודעות ואת הבטחון שחייבים במסירתם, ואת העדות הדרושה לכל צורך מצרכי הסעיף הזה ואת אופן קיומה של אותה עדות.

15. אם השתמשו ביום תחילת תקפה של פקודה זו בתיאור מסחרי בצורה כללית ובתום לב לגבי איזה סוג או תיאור של סחורה כדי לציין שהסחורה היא מסוג מסויים או שנתיצרה עפ"י שיטה מיוחדת, לא ייחשב הדבר כתיאור מסחרי כוזב כמשמעותו בהוראות פקודה זו;

הוראות הפקודה הזאת בנוגע לתיאורים כוזבים לא תחולנה במקרים מסויימים

בתנאי שאם בכל זאת עלול אותו תיאור להטעות בני אדם בנוגע למקום או לארץ שבה מכינים או מייצרים באמת את הסחורה אשר השתמשו לגביה באותו תיאור, לא יהא להוראות דלעיל תוקף, אלא אם כן הוסיפו לתיאור, סמוך לשם המקום ההוא או הארץ ההיא, לפניו או לאחריו, רמז על מקורה של הסחורה, אם זוהי סחורה מיובאת, או הודעה שיהא בה כדי למנוע מעשה תרמית, אם זוהי סחורה אחרת.

15א. (בוטל).

(תיקון מס' 4) תשמ"א-1981

מיום 17.7.1958

**תיקון מס' 1**

[ס"ח תשי"ח מס' 257](http://www.nevo.co.il/Law_word/law14/LAW-0257.pdf) מיום 17.7.1958 עמ' 156 ([ה"ח 318](http://www.nevo.co.il/Law_word/law17/PROP-0318.pdf))

**הוספת סעיף 15א**

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול סעיף 15א**

הנוסח הקודם:

~~סימון סחורות~~

~~15א. שר המסחר והתעשיה רשאי, אם היה לו יסוד סביר להניח שהדבר דרוש להגנת הציבור, לחייב יצרנים ומשווקים, בצו כללי או בצו לסוג פלוני שלהם, לסמן סחורה בדרך שיקבע ולפרש בה כל פרט שיקבע, לרבות –~~

~~(1) כל פרט מן הכלולים בהגדרת המונח "תיאור מסחרי";~~

~~(2) שם הסחורה ומספרה הקטלוגי;~~

~~(3) שם היצרן, המחדש או המשווק ומענם;~~

~~(4) זמן הייצור או ההכנסה לשיווק;~~

~~(5) פירוט יחסי של חמרי היסוד ששימשו לייצור הסחורה;~~

~~(6) מטרת השימוש;~~

~~(7) הוראות השימוש;~~

~~(8) תקופת הכשרות לשימוש;~~

~~(9) מידת הסיכון לציבור או לבאים במגע עם הסחורה;~~

~~(10) גבול סבילותה של הסחורה.~~

15ב. (בוטל).

(תיקון מס' 4) תשמ"א-1981

מיום 17.7.1958

**תיקון מס' 1**

[ס"ח תשי"ח מס' 257](http://www.nevo.co.il/Law_word/law14/LAW-0257.pdf) מיום 17.7.1958 עמ' 157 ([ה"ח 318](http://www.nevo.co.il/Law_word/law17/PROP-0318.pdf))

**הוספת סעיף 15ב**

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול סעיף 15ב**

הנוסח הקודם:

~~אריזת סחורות~~

~~15ב. שר המסחר והתעשיה רשאי, אם היה לו יסוד סביר להניח שהדבר דרוש כדי למנוע הטעיית הציבור בדבר טיבה של הסחורה, איכותה או מהותה, לחייב יצרנים ומשווקים, בצו כללי או בצו לסוג פלוני שלהם, לארוז סחורה בצורה ובאופן שיקבע.~~

15ג. (בוטל).

(תיקון מס' 4) תשמ"א-1981

מיום 17.7.1958

**תיקון מס' 1**

[ס"ח תשי"ח מס' 257](http://www.nevo.co.il/Law_word/law14/LAW-0257.pdf) מיום 17.7.1958 עמ' 157 ([ה"ח 318](http://www.nevo.co.il/Law_word/law17/PROP-0318.pdf))

**הוספת סעיף 15ג**

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול סעיף 15ג**

הנוסח הקודם:

~~ועדה מייעצת~~

~~15ג. (א) שר המסחר והתעשיה ימנה ועדה מייעצת לענין סעיפים 15א ו-15ב (להלן – הועדה המייעצת), מורכבת מנציגי יצרנים, משווקים וצרכנים, שווה בשווה.~~

~~(ב) הנציגים ימונו על ידי שר המסחר והתעשיה מתוך רשימות מועמדים שיוגשו לו, לפי דרישתו, על ידי גופים שהם לדעתו גופים יציגים של יצרנים, משווקים וצרכנים. גוף יציג שנדרש להגיש רשימת מועמדים ולא עשה כן תוך המועד שקבע השר בדרישתו – רשאי השר למנות את הועדה המייעצת ולכלול בה נציגים כראות עיניו במקום הנציגים מבין מועמדי אותו גוף יציג.~~

~~(ג) מספר חברי הועדה המייעצת לא יפחת מששה.~~

~~(ד) לא יתן שר המסחר והתעשיה צו לפי סעיפים 15א ו-15ב אלא לאחר התייעצות בועדה המייעצת.~~

15ד. (בוטל).

(תיקון מס' 4) תשמ"א-1981

מיום 17.7.1958

**תיקון מס' 1**

[ס"ח תשי"ח מס' 257](http://www.nevo.co.il/Law_word/law14/LAW-0257.pdf) מיום 17.7.1958 עמ' 157 ([ה"ח 318](http://www.nevo.co.il/Law_word/law17/PROP-0318.pdf))

**הוספת סעיף 15ד**

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול סעיף 15ד**

הנוסח הקודם:

~~תקופה לחיסול מלאי~~

~~15ד. בצו לפי סעיפים 15א ו-15ב יקבע שר המסחר והתעשיה תקופה סבירה לחיסול מלאי קיים, כפי שיראה לדרוש, זולת אם היה סבור שלטובת הגנת הציבור אין לעשות כן.~~

15ה. (בוטל).

(תיקון מס' 4) תשמ"א-1981

מיום 17.7.1958

**תיקון מס' 1**

[ס"ח תשי"ח מס' 257](http://www.nevo.co.il/Law_word/law14/LAW-0257.pdf) מיום 17.7.1958 עמ' 157 ([ה"ח 318](http://www.nevo.co.il/Law_word/law17/PROP-0318.pdf))

**הוספת סעיף 15ה**

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול סעיף 15ה**

הנוסח הקודם:

~~איסור שיווק ומכירה~~

~~15ה. לאחר תום התקופה לחיסול מלאי קיים שנקבעה לפי סעיף 15ד לא תשווק ולא תימכר סחורה שניתן עליה צו לפי סעיפים 15א או 15ב ולא סומנה או לא נארזה בהתאם להוראות הצו.~~

15ו. (בוטל).

(תיקון מס' 4) תשמ"א-1981

מיום 17.7.1958

**תיקון מס' 1**

[ס"ח תשי"ח מס' 257](http://www.nevo.co.il/Law_word/law14/LAW-0257.pdf) מיום 17.7.1958 עמ' 157 ([ה"ח 318](http://www.nevo.co.il/Law_word/law17/PROP-0318.pdf))

**הוספת סעיף 15ו**

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול סעיף 15ו**

הנוסח הקודם:

~~איסור החזקה~~

~~15ו. סחורה שלא סומנה או שלא נארזה בהתאם להוראות צו על פי סעיפים 15א או 15ב, רשאי שר המסחר והתעשיה לאסור החזקתם לשם מכירה.~~

~~החזקה לשם מכירה, לענין סעיף זה, תיחשב גם כל החזקת סחורה במקום העסק או במקום אחר, בכמות ובנסיבות שאינן שכיחות בשימוש לצורך עצמי, זולת אם יוכיח המחזיק כי אין הוא מחזיקה לשם מכירה.~~

15ז. (בוטל).

(תיקון מס' 4) תשמ"א-1981

מיום 17.7.1958

**תיקון מס' 1**

[ס"ח תשי"ח מס' 257](http://www.nevo.co.il/Law_word/law14/LAW-0257.pdf) מיום 17.7.1958 עמ' 157 ([ה"ח 318](http://www.nevo.co.il/Law_word/law17/PROP-0318.pdf))

**הוספת סעיף 15ז**

מיום 1.8.1981

**תיקון מס' 4**

[ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח 1469](http://www.nevo.co.il/Law_word/law17/PROP-1469.pdf))

**ביטול סעיף 15ז**

הנוסח הקודם:

~~סייג~~

~~15ז. האמור בסעיפים 15א ו-15ב אינו חל על סחורה שלגביה הוטל חיוב מן החיובים האמורים בו לפי דין אחר.~~

16. שום דבר האמור בפקודה זו -

סייגים

(א) לא יפטור אדם מכל משפט או הליך משפטי שאפשר היה להביאם נגדו אלמלא הוראותיה של פקודה זו; או

(ב) לא יפורש באופן שפקידו של אדם הפועל בתום לב מתוך ציות להוראות מעבידו ולפי דרישה מאת התובע או מטעמו מסר ידיעות מלאות על מעבידו, יהא צפוי למשפט או לעונש.

1. \* פורסמה [חא"י](http://www.nevo.co.il/law_html/law55/hei-b91.pdf), כרך ב', עמ' (ע) 889, (א) 916.

   תוקנה [ע"ר מס' 909](http://www.nevo.co.il/law_html/law21/PG-0909-1.pdf) מיום 10.8.1939, תוס' 1, עמ' (ע) 46, (א) 52 (מס' 28 לש' 1939).

   [ע"ר מס' 1154](http://www.nevo.co.il/law_html/law21/PG-1154-1.pdf) מיום 18.12.1941, תוס' 1, עמ' (ע) 124, (א) 151 (מס' 37 לש' 1941).

   [ס"ח תשי"ח מס' 257](http://www.nevo.co.il/Law_word/law14/LAW-0257.pdf) מיום 17.7.1958 עמ' 156 ([ה"ח תשי"ז מס' 318](http://www.nevo.co.il/Law_word/law17/PROP-0318.pdf) עמ' 341) – תיקון מס' 1; ר' סעיף 6 לענין תחילה.

   [ס"ח תשכ"ג מס' 393](http://www.nevo.co.il/Law_word/law14/LAW-0393.pdf) מיום 5.4.1963 עמ' 76 ([ה"ח תשכ"ג מס' 545](http://www.nevo.co.il/Law_word/law17/PROP-0545.pdf) עמ' 145) – תיקון מס' 2; תחילתו ביום 27.3.1965.

   [ס"ח תשכ"ט מס' 555](http://www.nevo.co.il/Law_word/law14/LAW-0555.pdf) מיום 4.4.1969 עמ' 93 ([ה"ח תשכ"ח מס' 768](http://www.nevo.co.il/Law_word/law17/PROP-0768.pdf) עמ' 171) – תיקון מס' 3.

   [ס"ח תשמ"א מס' 1023](http://www.nevo.co.il/Law_word/law14/LAW-1023.pdf) מיום 26.4.1981 עמ' 257 ([ה"ח תש"ם מס' 1469](http://www.nevo.co.il/Law_word/law17/PROP-1469.pdf) עמ' 302) – תיקון מס' 4 בסעיף 40(3) לחוק הגנת הצרכן, תשמ"א-1981; תחילתו ביום 1.8.1981.

   [ס"ח תש"ס מס' 1721](http://www.nevo.co.il/Law_word/law14/LAW-1721.pdf) מיום 30.12.1999 עמ' 54 ([ה"ח תשנ"ט מס' 2819](http://www.nevo.co.il/Law_word/law17/PROP-2819.pdf) עמ' 525) – תיקון מס' 5 בסעיף 8 לחוק לתיקון דיני הקנין הרוחני (התאמה להוראות הסכם הטריפס), תש"ס-1999; תחילתו ביום 1.1.2000. [↑](#footnote-ref-1)