פקודת סרטי הראינוע

רשויות ומשפט מנהלי – תרבות, פנאי ומועדים – ספרים סרטים ומחזות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם הקצר | סעיף 1 |
| 2 | [Go](#Seif1) | פירוש | סעיף 2 |
| 2 | [Go](#Seif2) | הרכבת מועצת ביקורת | סעיף 3 |
| 2 | [Go](#Seif3) | אסור להציג סרט בלי רשות | סעיף 4 |
| 2 | [Go](#Seif4) | מודעה על סרט ראינוע לא תוצג אלא אם כן נתאשרה | סעיף 5 |
| 2 | [Go](#Seif5) | בקשה למועצה בדבר אישור | סעיף 6 |
| 2 | [Go](#Seif6) | איסור סרטים מאושרים | סעיף 7 |
| 2 | [Go](#Seif7) | עבירות ועונשין | סעיף 8 |
| 3 | [Go](#Seif8) | חיפוש לשם מציאת סרט שאינו מאושר ומאסר אנשים הנוגעים בדבר | סעיף 9 |
| 3 | [Go](#Seif9) | אגרות | סעיף 10 |
| 3 | [Go](#Seif10) | תקנות | סעיף 11 |

פקודת סרטי הראינוע[[1]](#footnote-1)\*

חא"י, פרק ט"ז

פק' 27 לש' 1927

פקודת הקובעת הוראות בנידון ביקורת סרטי ראינוע

1. פקודה זו תיקרא פקודת סרטי הראינוע.

השם הקצר

2. בפקודה זו יהיו למונחים הבאים הפירושים דלקמן, מלבד אם ענין הכתוב יחייב פירוש אחר –

פירוש

"מועצה" פירושה מועצת הביקורת שתתכונן עפ"י פקודה זו;

"שעשועים צבוריים" פירושם כפירוש הניתן למונח הזה בפקודת השעשועים הצבוריים, 1935;

פק' 5 לש' 1935

מיום 22.1.1937

**פק' 1 לש' 1937**

[ע"ר מס' 660](http://www.nevo.co.il/law_html/law21/PG-0660-1.pdf) מיום 22.1.1937, תוס' 1, עמ' 7

**החלפת הגדרת "נשף שעשועים ציבורי" בהגדרת "שעשועים צבוריים"**

הנוסח הקודם:

~~"נשף שעשועים צבורי" פירושו כפירוש המיוחס לו בפקודת המשקאות המשכרים והשעשועים הצבוריים;~~

"קצין משטרה גבוה" פירושו כפירוש המיוחס לו בפקודת המשטרה.

3. (1) תוקם מועצת ביקורת שתהא מורכבת מיושב ראש וממספר חברים, וביניהם לפחות אשה אחת, אשר ימונו מדי פעם בפעם על ידי שר הפנים על דעת הממשלה. יושב ראש המועצה ימנה את מזכיר המועצה.

הרכבת מועצת ביקורת

(תיקון מס' 1)   
תש"ח-1948

מיום 18.8.1949

**פק' 22 לש' תש"ח-1948**

[ע"ר תש"ח מס' 16](http://www.nevo.co.il/law_word/law12/er-016-t.pdf) מיום 18.8.1948, תוס' א', עמ' 45

**החלפת סעיף קטן 3(1)**

הנוסח הקודם:

~~(1) מועצת בקרת תתכונן בירושלים ותהא מורכבת ממושל המחוז של ירושלים ומאותם אנשים אחרים שהנציב העליון ימנה מזמן לזמן, ומהם לפחות אשה אחת: מושל מחוז ירושלים ישמש יו"ר למועצה.~~

(2) שני חברי המועצה, אשר לפחות אחד מהם הוא פקיד ממשלתי, יהוו מנין חוקי.

(3) המועצה רשאית בכל עת לצרף אליה כל אדם אשר ישיא לה עצה בדבר סרט המוגש למועצה אשר ראוי הוא להצגה.

4. (1) אסור להציג כל סרט ראינוע אלא אם כן נתאשר להצגה וסומן ע"י המועצה.

אסור להציג סרט בלי רשות

(2) לצורך סעיף זה, רואים סרט כאילו הוא מוצג כשמציגים אותו לראוה לשני בני אדם או יותר, לרבות המכונן של מכונות ההצגה, בכל שעשוע ציבורי.

5. אסור לשום אדם להראות או לגרום לאחרים שיראו כל תמונה, צילום, מודעה או דמות הנותנים פרסום להצגת ראינוע אלא אם כן נתאשרו ע"י המועצה וסומנו על ידה.

מודעה על סרט ראינוע לא תוצג אלא אם כן נתאשרה

6. (1) כל הרוצה את אישורה של המועצה להצגת סרט צריך לפנות לשם כך בכתב למועצה ולפרט את שם הסרט, נושאו ותיאורו, ועליו להגיש סידרה של צילומים מכל מחזה הנכלל בסרט, והעתקים מכל תמונה, צילום, מודעה או דמות שישמשו לפרסום הסרט: אם נדרש בכך, עליו לגלול את הסרט בפני המועצה.

בקשה למועצה בדבר אישור

(2) המועצה רשאית עפ"י הכרעת דעתה ליתן רשות להצגת כל סרט או כל חלק הימנו או כל מודעה על סרט, בין בתנאים מסויימים ובין בלא תנאים, וכן רשאית היא להימנע ממתן הרשות.

(3) אם לא ניתנה רשות, הרי לכשידרוש זאת המבקש, על המועצה לתת תעודה שבה תציין את דבר סירובה; וכשיראו תעודה כזאת ויוכיחו שהסרט יוצא לחו"ל, יחזירו כל תשלומי מכס ששולמו בעת שהסרט יובא לישראל.

7. (1) הסימן שנקבע ע"י המועצה הוראות הסעיפים 4 ו-5 יחדל תקפו בשעה שמסר מזכיר המועצה מודעה על כך לאדם שהגיש את הסרט או את התמונה, הצילום, המודעה או הדמות לסימון, או לכל אדם שברשותו הם נמצאים.

איסור סרטים מאושרים

(2) אם בכל מקרה הנזכר בסעיף קטן (1) אין מוצאים אותו אדם תהא המודעה נחשבת כמסורה ע"י פרסומה ברשומות.

8. (1) כל המציג או מראה או גורם לאחר שיציג או שיראה כל סרט או חלק מסרט או כל תמונה, צילום, מודעה, או דמות המפרסמים סרט,

עבירות ועונשין

(א) אשר לא סומן ע"י המועצה, או

(ב) אשר, לאחר שסומן, שונה או טיפלו בו באיזה אופן שהוא, פרט להפחתת ארכו של הסרט, מאז נקבע הסימון, או

(ג) חדל תוקף סימנו עפ"י סעיף 7,

יאשם בעבירה ויהא צפוי למאסר חודש ימים או לקנס חמישים לירות.

(2) כל העובר על הוראה מהוראות פקודה זו שלא נקבע לה עונש אחר, וכל העובר על אחת התקנות שיתקינו עפ"י פקודה זו, יאשם בעבירה ויהא צפוי לקנס בסך חמש לירות.

(3) שום דבר האמור בפקודה זו לא יפגע באחריותו של כל אדם להיות מבוא במשפט פלילי על כל הצגה בעלת אופי לא מוסרי או העלולה להפריע את שלום הציבור: בתנאי ששום אדם לא ייענש פעמיים על אותה העבירה.

9. (1) כל חבר מחברי המועצה וכל קצין משטרה גבוה, פקיד מחוזי או פקיד ממשרד החינוך המורשה ע"י מנהלו, רשאי להיכנס בכל עת לכל מקום המשמש לשעשועים ציבוריים שבו מוצג סרט ראינוע.

חיפוש לשם מציאת סרט שאינו מאושר ומאסר אנשים הנוגעים בדבר

(2) כל חבר מחברי המועצה וכל אדם שהורשה בכתב ע"י מזכיר המועצה או כל קצין משטרה גבוה, אם ברי להם שיש טעם סביר להאמין שיש טעם סביר להאמין שסרט שהצגתו לא נתאשרה בהתאם לפקודה זו הוצג או הנהו מוצג בכל מקום שעשועים ציבורי, רשאים בלא צו חיפוש, להיכנס בכל עת למקום כזה ולסדר חיפוש בו, ולהחרים כל סרט או חלק מסרט שיש חשש נכון להאמין שהוא מוצג שלא ברשות כזאת, ורשאים הם לאסור כל אדם שיש לגביו יסוד נכון להאמין שהוא מעורב בהצגה כזאת.

10. (1) המבקש רשות להציג סרט ישלם את האגרה הקבועה בשעה שהוא פונה בבקשה בענין כל סרט וכל מודעה הכרוכה בכך.

אגרות

(2) אם יתברר לה למועצה על יסוד תעודה מאת הממונה על המחוז שלא יוצג הסרט אלא לתכלית חינוכית ולתכלית צדקה בלבד, רשאית היא לפטור מתשלום האגרה.

11. רשאי שר הפנים להתקין תקנות הקובעות הוראות לענינים דלקמן –

תקנות

(א) הרכבת המועצה והפרוצדורה שלה;

(ב) צורת טופס ההרשאה שהמועצה תשתמש בה;

(ג) האגרה שתשולם בשעת הגשת בקשה בדבר מתן רשות להציג סרט ובדבר כל מודעה הכרוכה בכך;

(ד) תקנות בדרך כלל, לשם השימוש בפקודה זו.

1. \* פורסמה [חא"י](http://www.nevo.co.il/law_html/law22/HAI-1-016.pdf), כרך א', עמ' (ע) 128, (א) 135.

   תוקנה [ע"ר מס' 496](http://www.nevo.co.il/law_html/law21/PG-0496-1.pdf) מיום 28.2.1935, תוס' 1, עמ' 53 בפקודת השעשועים הצבוריים, 1935 (מס' 5 לש' 1935).

   [ע"ר מס' 660](http://www.nevo.co.il/law_html/law21/PG-0660-1.pdf) מיום 22.1.1937, תוס' 1, עמ' 7 (פק' 1 לש' 1937).

   [ע"ר תש"ח מס' 16](http://www.nevo.co.il/law_word/law12/er-016-t.pdf) מיום 18.8.1948, תוס' א', עמ' 45 (פק' 22 לש' תש"ח-1948) – תיקון מס' 1.

   סמכויות הנציב העליון לפי פקודה זו הועברו לשר הפנים – [ע"ר תש"ח מס' 5](http://www.nevo.co.il/law_word/law12/er-005.pdf) מיום 16.6.1948 עמ' 22. [↑](#footnote-ref-1)