פקודת רישום שמות עסק

רשויות ומשפט מנהלי – רישום – שמות עסק

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם הקצר | סעיף 1 |
| 2 | [Go](#Seif1) | פירוש | סעיף 2 |
| 2 | [Go](#Seif2) | פירמות ואנשים החייבים ברישום | סעיף 3 |
| 3 | [Go](#Seif3) | רישום עי ממונים, וכו | סעיף 4 |
| 4 | [Go](#Seif4) | אופן הרישום ופרטיו | סעיף 5 |
| 4 | [Go](#Seif5) | ההודעה צריכה להיות חתומה עי אנשים הרשומים | סעיף 6 |
| 4 | [Go](#Seif6) | הזמן שבו צריך הרישום להיעשות | סעיף 7 |
| 4 | [Go](#Seif7) | רישום שינויים בפירמה | סעיף 8 |
| 5 | [Go](#Seif8) | עונש על אי רישום | סעיף 9 |
| 5 | [Go](#Seif9) | פסלותם של משתמטים | סעיף 10 |
| 5 | [Go](#Seif10) | עונש בשל הודעות כוזבות | סעיף 11 |
| 5 | [Go](#Seif11) | חובה למסור פרטים לרושם | סעיף 12 |
| 6 | [Go](#Seif12) | על הרושם לרשום בתיק את ההודעות ולתת תעודת רישום | סעיף 13 |
| 6 | [Go](#Seif13) | חובה לנהל מפתח | סעיף 14 |
| 6 | [Go](#Seif14) | מחיקת שמות מהפנקס | סעיף 15 |
| 6 | [Go](#Seif15) | שמות עסק מטעים | סעיף 16 |
| 6 | [Go](#Seif16) | הרושם | סעיף 17 |
| 6 | [Go](#Seif17) | בקורת ההודעות שנרשמו | סעיף 18 |
| 7 | [Go](#Seif18) | יכול שר המשפטים להתקין תקנות | סעיף 19 |
| 7 | [Go](#Seif19) | פירסום שמות אמיתיים וכו | סעיף 20 |
| 7 | [Go](#Seif20) | עבירות עי איגודים | סעיף 21 |
| 7 | [Go](#med0) | תוספת |  |

פקודת רישום שמות עסק[[1]](#footnote-1)\*

מס' 23 לש' 1935

פקודה הקובעת הוראות לרישום פירמות ואנשים המנהלים עסקים לפי שמות עסק ולשם מטרות הכרוכות בכך

1. פקודה זו תיקרא פקודת רישום שמות עסק, 1935.

השם הקצר

2. בפקודה זו: -

פירוש

"עסק" כולל מקצוע;

"שם עסק" פירושו השם או הכינוי שעל פיהם מתנהל עסק, בין בשותפות ובין באופן אחר;

"שם" כולל את השם הפרטי;

"בית משפט" פירושו כל שופט בית המשפט המחוזי[[2]](#footnote-2);

"פירמה" פירושה גוף בלתי מאוגד משני אנשים או יותר, או יחיד אחד או יותר ואיגוד אחד או יותר, או שני אגודים או יותר, שהתקשרו בשותפות זה עם זה כדי לנהל עסק לשם ריווח;

"פירמה נכרית" פירושה כל פירמה, יחיד או איגוד אשר מקום עסקה נמצא מחוץ לישראל;

"יחיד" פירושו אדם טבעי ואינו כולל איגוד;

"ראשי תבות" כולל כל קיצור מוכר של שם;

"כרטיסי דוגמאות" פירושם כרטיסים הכוללים או המראים חפצים שעוסקים בהם, או דוגמאות או ציורים מהם.

כל מקום שאוזכר בפקודה זו שם קודם, אין הדבר כולל שם קודם אם שונה אותו שם או חדל שימושו לפני שהיה בעל השם לבן שמונה עשרה שנה, ואם היתה זאת אשה נשואה לא יכלול הדבר את השם שהיתה ידועה בו קודם לנשואיה.

מקום שאוזכר בפקודה זו, שינויו של שם, לא יכלול הדבר שינויו של שם שנעשה לפני שהיה האיש ששינה את שמו לבן שמונה עשרה שנה.

3. בכפוף להוראות פקודה זו יש לרשום באופן המותנה בפקודה זו: -

פירמות ואנשים החייבים ברישום

(א) כל פירמה שיש לה מקום עסקים בישראל והמנהלת עסקים לפי שם עסק שאינו מורכב מהשמות האמיתיים של כל השותפים שהם אנשים יחידים ומהשמות המאוגדים של כל השותפים שהם איגודים ושאין בו, באותו שם עסק, כל תוספת חוץ מן השמות הפרטיים של השותפים היחידים או ראשי תיבות של אותם שמות פרטיים;

(ב) כל יחיד ויחיד שיש לו מקום עסקים בישראל והמנהל עסקים לפי שם עסק שאינו מורכב משם משפחתו הנכון ושאין בו באותו שם עסק כל תוספת חוץ משמותיו הפרטיים הנכונים או ראשי תיבותיהם;

(ג) כל יחיד או פירמה שיש להם מקום עסקים בישראל, אשר שינו את שמם או חבר של הפירמה ששינה את שמו, בין לפני תחילת תקפה של פקודה זו ובין לאחר תקפה של פקודה זו, חוץ מאשה שנשתנה שמה מחמת נשואיה: -

בתנאי:–

(I) שמקום שאין הוספה מציינת אלא שהעסק מתנהל ע"י יורש זכויותיו של בעל העסק מקודם, לא יהא בכך בלבד משום צורך רישום, וכן

(II) מקום ששני שותפים יחידים יש להם אותו שם משפחה, הרי תוספת סימן הריבוי בסופו של שם המשפחה אין בו כדי לחייב ברישום; וכן

(III) מקום שהעסק מתנהל ע"י נאמן בפשיטת רגל או ע"י מקבל הנכסים הרשמי או ע"י מקבל נכסים או מנהל שנתמנה ע"י בית המשפט. אין צורך ברישום; וכן

(IV) קנית נכסים או רכישתם ע"י שני אנשים או יותר בתורת בעלים משותפים או בתורת בעלים ביחד אין לראות זאת בלבד כהנהלת עסקים בין שמתחלקים הבעלים ברווחים הנכנסים ממכירת הנכסים ובין שאינם מתחלקים ברווחים.

4. מקום שפירמה, יחיד או איגוד שיש להם מקום עסקים בישראל ומנהלים עסקים בשלמות או בעיקר כממונים או כנאמנים בעד אדם אחר או אנשים אחרים או איגוד אחר, או משמשים סוכנים כלליים של פירמה נכריה, הרי הפירמה, היחיד או האיגוד שנזכרו לראשונה חייבים ברישום באופן שנקבע בפקודה זו, ונוסף על כל הפרטים האחרים שדרוש למסרם ולרשמם, צריך למסור ולרשום את הפרטים שצויינו בתוספת פקודה זו:

רישום ע"י ממונים, וכו'

בתנאי שמקום שהעסק מתנהל ע"י נאמן בפשיטת רגל או ע"י מקבל הנכסים הרשמי או ע"י מקבל נכסים או מנהל שנתמנו ע"י בית המשפט, אין חייבים ברישום עפ"י פקודה זו.

5. (1) כל פירמה או אדם החייבים ברישום ימסרו לרושם הודעה בכתב הקבוע המכיל את הפרטים הבאים: -

אופן הרישום ופרטיו

(א) שם העסק;

(ב) טיבו הכללי של העסק;

(ג) מקום העסקים העיקרי;

(ד) מקום שהרישום שצריך לבצעו הוא של פירמה, חובה לפרט את השם הנוכחי של כל אחד ואחד מן השותפים בפירמה, כל שם קודם, את הנתינות, ואם נתינות זאת אינה הנתינות המקורית - הנתינות המקורית, מקום המושב הרגיל, ההתעסקות בעסק אחר, כשקיימת התעסקות כזאת, והגיל, ולגבי אשה את מצבה מבחינת נישואין, וכן יש לפרט את השם המאוגד ואת המשרד הרשום או הראשי של כל איגוד המשתתף בעסק;

(ה) מקום שיש לרשום את שמו של יחיד, יש לציין את השם הנוכחי, כל שם קודם, הנתינות, ואם נתינות זאת אינה הנתינות המקורית - הנתינות המקורית, מקום המושב הרגיל, ההתעסקות בעסק אחר, כשקיימת התעסקות כזאת, וגילו של אותו היחיד, ולגבי אשה, את מצבה מבחינת נישואין;

(ו) מקום שיש לרשום את שמו של איגוד, יש לציין את שמו המאוגד ואת המשרד הרשום או המשרד הראשי;

(ז) אם התחילו בעסקים לאחר תחילת תקפה של פקודה זו, יש לציין את תאריך התחלת העסקים.

(2) מקום שהעסק מתנהל לפי שני שמות עסק או יותר, יש לציין כל אחד מאותם שמות עסק.

6. אם היה זה יחיד, תהא ההודעה הדרושה לשם רישום חתומה על ידו, ואם היה זה איגוד, תיחתם על ידי אחד ממנהליו או מזכיריו, ואם זו פירמה תיחתם ההודעה או ע"י כל היחידים המשתתפים בה וע"י מנהל או מזכיר של כל איגוד ואיגוד המשתתפים עסק ובכל אחד משני המקרים האחרונים צריך שההודעה תאומת בהצהרה הנדרשת עפ"י החוק ותימסר ע"י החותם:

ההודעה צריכה להיות חתומה ע"י אנשים הרשומים

בתנאי ששום הצהרה כזאת המציינת שאיזה אדם, זולת המצהיר, הוא שותף, או שהשמיטה ולא ציינה שאיזה אדם, זולת המצהיר, הוא שותף, לא תשמש ראיה לזכות אותו אדם אחר או לחובתו ביחס לאחריותו או אי אחריותו כשותף, ובתנאי שיכול בית המשפט, עפ"י בקשתו של כל איש שאומרים עליו שהוא שותף, או הטוען שהוא שותף, להורות לתקן את פנקס הרישום ולהחליט בכל שאלה המתעוררת עפ"י סעיף זה.

7. (1) הפרטים שיש למסרם עפ"י פקודה זו יימסרו בתוך ארבעה עשר יום לאחר שהפירמה או האדם התחילו בעסקים, אז באותם עסקים החייבים ברישום ככל אשר יחייב המקרה:

הזמן שבו צריך הרישום להיעשות

בתנאי שאם פירמה כזאת או אותם אנשים ניהלו עסקים לפני תחילת תקפה של פקודה זו, או התחילו בעסקים בתוך שני חדשים לאחר מכן, צריך למסור את ההודעה המציינת את הפרטים לאחר עבור שני חדשים ולפני עבור שלושה חדשים מיום תחילת תקפה של פקודה זו, ובתנאי שאם לאחר עבור שני החדשים האמורים פסקו התנאים הנוגעים לפירמה או לאדם הצריך רשום עפ"י פקודה זו, אין מן הצורך לרשום את הפירמה או האדם כל זמן שאותם תנאים מוסיפים להתקיים.

(2) מקום שרישום דרוש כתוצאה משינוי שם, ינהגו לפי סעיף זה כאילו הוזכר תאריך שינוי השם במקום תאריך התחלת העסקים.

שינוי שם

8. כל אימת שנעשה או אירע שינוי באחד הפרטים שנרשמו בנוגע לפירמה או אדם, חייבים הפירמה או האדם למסור לרושם, בתוך ארבעה עשר יום לאחר השינוי, או בתוך אותו מועד ארוך יותר אשר ירשה הרושם, עפ"י בקשה שתוגש במקרה מיוחד, בין לפני עבור ארבעה עשר יום ובין לאחר עבור ארבעה עשר יום, הודעה בכתב בטופס הקבוע המפרטת את טיב השינוי ותאריכו, כשהיא חתומה וגם - כשיש צורך בכך - מקויימת, כדרך שחותמים או מקיימים הודעה הנדרשת בשעת הרישום.

רישום שינויים בפירמה

9. פירמה או אדם הנדרשים עפ"י פקודה זו למסור הודעה על פרטים או על איזה שינוי שחל באחד הפרטים, ולא עשו זאת באופן המפורש בפקודה זו ובתוך הזמן שנקבע בה בלא צידוק סביר לכך, הרי כל שותף בפירמה או האדם שלא מסרו אותה ההודעה (אף אם חדלו הפירמה או האדם לנהל עסקים לפי שם העסק שעל אודותיו לא נמסרה ההודעה) יהיו צפויים לעונש שלא יעלה על חמש לירות לכל יום שבו הם מתמידים בעבירה או שבו קיימת העבירה, ובית המשפט יצווה למסור לרושם את הפרטים או השינוי בפרטים בתוך אותו הזמן שיפורט בצו.

עונש על אי רישום

בתנאי שאם חדלו הפירמה או האדם לנהל עסקים לפי שם העסק אשר על אודותיו לא נמסרה הודעה, לא יזדקק בית המשפט לשום הליך משפטי עפ"י סעיף זה, אם החלו בו משעברו כבר שנים עשר חודש לאחר שהפירמה או האדם חדלו לנהל עסקים לפי אותו שם העסק.

10. (1) פירמה או אדם הנדרשים עפ"י פקודה זו למסור הודעה על פרטים או על איזה שינוי שחל באחד הפרטים ולא עשו זאת, הרי כל עוד שקיימת העבירה לא יוכלו אותה פירמה או אותו אדם לאכוף במשפט או בהליך משפטי אחר זכויותיהם שעפ"י כל חוזה או הנובעים מאיזה חוזה שנעשה ע"י הפירמה או האדם שלא מסרו את ההודעה או שנעשה מטעמם ביחס לעסק שבגין ניהולו נדרשה מסירת הפרטים, לא לפי שם העסק ולא באופן אחר: -

פסלותם של משתמטים

ולעולם בתנאי: -

(א) שאלה שלא מסרו את ההודעה יוכלו לפנות בבקשה לבית המשפט לתת להם סעד כנגד הפסלות שהוטלה עפ"י סעיף זה, ואם יתברר לבית המשפט שההשתמטות ממסירת הפרטים היתה דבר שבמקרה, או באה מחמת שגגה או מחמת סיבה מספקת אחרת, או שמן הצדק והיושר לתת סעד מחמת טעמים אחרים, יוכל בית המשפט ליתן אותו סעד בין בדרך כלל ובין בנוגע לאיזה חוזים מיוחדים, על תנאי שכל עוד לא יצווה בית המשפט אחרת ישא המשתמט בהוצאות הבקשה, ועל כל תנאי אחר אשר יטיל בית המשפט, ואולם לא יינתן אותו סעד אלא אם תימסר ותפורסם המודעה בדבר הבקשה ככל אשר יצווה בית המשפט, וכן לא יינתן סעד בנוגע לכל חוזה אם הוכיח אחד הצדדים לחוזה באופן המניח את דעת בית המשפט אילו מילאו אחרי הפקודה הזאת לא היה עושה את החוזה;

(ב) שום דבר האמור בזה לא יפגע בזכויות שיש לכל צד אחר כלפי המשתמט בקשר עם חוזה כאמור לעיל;

(ג) אם התחיל צד אחד במשפט או בהליכים משפטיים נגד המשתמט על מנת לאכוף את זכויותיו בקשר עם אותו חוזה, הרי שום דבר האמור בזה לא ימנע בעד המשתמט מלאכוף באותו משפט או באותם הליכים משפטיים את זכויותיו הוא שתהיינה לו נגד אותו הצד בקשר עם אותו חוזה, אם בדרך תביעה נגדית, ניכוי חוב שכנגד או בדרך אחרת.

(2) מבלי לפגוע בסמכות בית המשפט שיתן את הסעד האמור לעיל הרי אם התחיל המשתמט בהליכים משפטיים לאכוף חוזה בבית משפט שלום יוכל אותו בית משפט שלום לתת אותו סעד כאמור לעיל בקשר עם אותו חוזה.

11. אם איזו הודעה שחייבים למסרה עפ"י פקודה זו מכילה איזה חומר שהוא כוזב בפרט חשוב והאדם החותם על ההודעה יודע את כזבה, יהא אותו אדם צפוי לקנס שלא יעלה על עשרים לירות או למאסר לתקופה שלא תעלה על שלושה חדשים או למאסר ולקנס כאחד.

עונש בשל הודעות כוזבות

12. (1) רשאי הרושם לדרוש מכל אדם להמציא לו אותם פרטים שימצאם לנחוצים על מנת לברר אם אותו אדם או הפירמה שהוא שותף בה טעונים או אינם טעונים רישום על פי פקודה זו או אם צריך להכניס שינוי בפרטים הרשומים, ואם זהו איגוד רשאי הוא לדרוש מהמזכיר או מכל פקיד אחר באיגוד הממלא את התפקידים של מזכיר להמציא לו את הפרטים ההם, ואם נדרש אדם למסור פרטים כאמור לעיל ולא מסר את הפרטים שיש ביכלתו למסור או מסר פרטים שהם כוזבים באיזה פרט חשוב, יהא צפוי לקנס שלא יעלה על עשרים לירות או למאסר, לתקופה שלא תעלה על שלושה חדשים או למאסר ולקנס כאחד.

חובה למסור פרטים לרושם

(2) אם נראה לרושם מתוך הודעה שנמסרה לו כאמור לעיל שאיזו פירמה או איזה אדם טעונים רישום על פי הפקודה הזאת או שיש להכניס שינוי בפרטים הרשומים, יכול הרושם לדרוש מהפירמה או מהאדם להמציא לו את הפרטים הנדרשים בתוך זמן שיקצוב הרושם, ואילו אם מתוך ההודעה שנמסרה על פי סעיף זה נתגלתה איזו השתמטות עפ"י פקודה זו לא יתחילו בהליכים משפטיים נגד כל אדם בשל השתמטות כזאת לפני תום הזמן שבו נדרשו הפירמה או האדם ע"י הרושם עפ"י סעיף זה להמציא לו פרטים.

13. משקיבל הרושם כל הודעה או הצהרה חוקית שנמסרו בהתאם לפקודה זו, יצווה לרשום אותם בתיק וישלח בדואר או ימסור ביד לפירמה או לאדם שרשמו את הפרטים האלה תעודה בדבר הרישום הזה, והתעודה או העתק מאושר שלה יהיו מוצגים באופן בולט במקום העסקים העיקרי של הפירמה או של היחיד, ואם הוצגה התעודה כאמור בזה יהא כל שותף בפירמה או כל יחיד, הכל לפי הענין, צפוי לקנס שלא יעלה על עשרים לירות.

על הרושם לרשום בתיק את ההודעות ולתת תעודת רישום

14. על הרושם לנהל מפתח של כל הפירמות והאנשים שנרשמו עפ"י פקודה זו.

חובה לנהל מפתח

15. (1) אם הפירמה או איש יחיד שנרשמו עפ"י פקודה זו פסקו לנהל עסקים, תהא זו חובת האנשים שהיו שותפים בפירמה בעת שפסקה לנהל עסקים או חובת היחיד, ואם מת היחיד תהא זו חובת נציגו האישי, למסור לרושם, תוך חודש ימים מן היום שפסקה הנהלת העסקים, הודעה בטופס הקבוע שהפירמה או היחיד פסקו לנהל עסקים, וכל אדם שהיה מחובתו למסור את ההודעה הזאת ולא מסרה בתוך המועד האמור לעיל יהא צפוי לקנס שלא יעלה על עשרים לירות.

מחיקת שמות מהפנקס

(2) משקיבל הרושם הודעה כאמור לעיל רשאי הוא למחוק את שם הפירמה או את שם היחיד מן הפנקס.

(3) מקום שיש לרושם סיבה מספקת להאמין שאיזו פירמה או איזה יחיד שנרשמו עפ"י פקודה זו פסקו לנהל עסקים, רשאי הוא לשלוח לפירמה או ליחיד הודעה, ע"י מכתב דואר רשום, ובה יזהירם שאם לא יתנו תשובה על אותה הודעה בתוך חודש ימים למן התאריך שלה יהא שם הפירמה או שם היחיד צפויים למחיקה מן הפנקס.

16. (1) אם איזה שם עסק שעל פיו מתנהל העסק של פירמה או יחיד מכיל: -

שמות עסק מטעים

(א) מלה המציינת נתינות מסויימת ואשר, לדעת הרושם, מחושבת להביא לידי אמונה שהעסק הוא קנינם או נתון להשגחתם של אנשים בעלי אותה נתינות, והרושם נוכח לדעת שנתינות האנשים שהעסק הוא כולו או רובו קנינם או נתון להשגחתם, היא בזמן מהזמנים נתינות כזו, שיש באותו שם כדי להטעות, או -

(ב) מלה המציינת תואר צבאי או תואר כבוד ואשר, לדעת הרושם מחושבת להביא לידי אמונה שהעסק הוא קנינו או נתון להשגחתו של אדם שיש לו הזכות לאותו תואר צבאי או לאותו תואר כבוד, והרושם נוכח לדעת שהאדם שהעסק הוא כולו או רובו קנינו או נתון להשגחתו, הוא בזמן מן הזמנים אדם כזה שיש בו בשם כדי להטעות.

חייב הרושם לסרב לרשום את שם העסק ההוא או, אם כך יחייב הענין, למחוק מן הפנקס את שם העסק ההוא, ואולם כל אדם המקופח בהחלטת הרושם עפ"י הוראה זו, יכול לערער בפני שר המשפטים שהחלטתו תהא החלטת גמר.

(2) רישום שם עסק עפ"י פקודה זו לא יפורש כאילו הוא בא להרשות את השימוש באותו השם אם, לולא אותו הרישום, יכלו לאסור את השימוש באותו שם.

17. רשאי שר המשפטים בצו, למנות כל פקיד להיות רושם שמות עסק לצורך פקודה זו.

הרושם

פק' 23 לש' 1942

18. (1) רשאי כל אדם לבדוק את המסמכים שהוגשו לרושם בשלמו את האגרה שתיקבע ורשאי כל אדם לדרוש תעודת רישום של פירמה או של אדם או העתק או קטע מכל הודעה רשומה, שיקויימו ע"י הרושם, וצריך לשלם בעד כל תעודת רישום או בעד כל העתק או קטע מקויימים את האגרה שתיקבע.

בקורת ההודעות שנרשמו

(תיקון מס' 1)   
תשי"ד-1953

(תיקון מס' 2) תשמ"א-1981

(2) תעודת רישום או העתק או קטע מכל הודעה רשומה עפ"י פקודה זו כשההעתק או הקטע הללו קויימו כאמיתיים בחתימת הרושם (ולא יהא צורך להוכיח כי הוא הרושם), יקובלו כראיה בכל הליכים משפטיים, הן אזרחיים והן פליליים.

מיום 17.12.1953

**תיקון מס' 1**

[ס"ח תשי"ד מס' 139](http://www.nevo.co.il/Law_word/law14/LAW-0139.pdf) מיום 17.12.1953 עמ' 41 ([ה"ח 158](http://www.nevo.co.il/Law_word/law17/PROP-0158.pdf))

(1) יכול כל אדם לבדוק את המסמכים שנרשמו אצל הרושם בשלמו את המס שיקבע ואשר לא יהיה עולה על ~~50 מיל~~ לירה אחת לכל בדיקה, ויכול כל אדם לדרוש תעודת רישום של פירמה או של אדם או העתקה או קטע מכל הודעה רשומה, שיקוימו ע"י הרושם, ושלם ישלמו בעד כל תעודת רישום או בעד כל העתקה או קטע מקוימים את המס שיקבע ושלא יהא עולה על ~~מאה מיל~~ שתי לירות לכל תעדה רישום ועל ~~עשרים וחמשה מיל~~ חמש מאות פרוטה לכל עמוד בן שבעים ושתים מלה מן הרשימה, מן העתקה או מן הקטע.

מיום 24.3.1981

**תיקון מס' 2**

[ס"ח תשמ"א מס' 1013](http://www.nevo.co.il/Law_word/law14/LAW-1013.pdf) מיום 24.3.1981 עמ' 149 ([ה"ח 1463](http://www.nevo.co.il/Law_word/law17/PROP-1463.pdf))

(1) יכול כל אדם לבדוק את המסמכים שנרשמו אצל הרושם בשלמו את המס שיקבע ~~ואשר לא יהיה עולה על לירה אחת לכל בדיקה~~, ויכול כל אדם לדרוש תעודת רישום של פירמה או של אדם או העתקה או קטע מכל הודעה רשומה, שיקוימו ע"י הרושם, ושלם ישלמו בעד כל תעודת רישום או בעד כל העתקה או קטע מקוימים את המס שיקבע ~~ושלא יהא עולה על שתי לירות לכל תעדה רישום ועל חמש מאות פרוטה לכל עמוד בן שבעים ושתים מלה מן הרשימה, מן העתקה או מן הקטע.~~

19. (1) רשאי שר המשפטים להתקין תקנות בענינים דלקמן: -

יכול שר המשפטים להתקין תקנות

(תיקון מס' 1)   
תשי"ד-1953

(תיקון מס' 2) תשמ"א-1981

(א) האגרה שתשולם לרושם עפ"י פקודה זו;

(ב) הטפסים שישמשו עפ"י פקודה זו;

(ג) התפקידים שעל הרושם למלא עפ"י פקודה זו; וכן

(ד) בכלל, הנהלת הרישום והסדרתו עפ"י פקודה זו וכל ענין הכרוך בכך.

(2) כל האגרות שיש לשלמן בהתאם לתקנות כאלה תשולמנה למשרד האוצר.

(3) כל תקנות מעין אלה תפורסמנה ברשומות.

מיום 17.12.1953

**תיקון מס' 1**

[ס"ח תשי"ד מס' 139](http://www.nevo.co.il/Law_word/law14/LAW-0139.pdf) מיום 17.12.1953 עמ' 41 ([ה"ח 158](http://www.nevo.co.il/Law_word/law17/PROP-0158.pdf))

(1) יכול הנציב העליון במועצה להתקין תקנות בענינים דלקמן: -

(א) המס שישולם לרושם ע"פ הפקודה הזאת, באפן שלא יעלו על ~~מאתים וחמשים מיל~~ חמש לירות בעד רישום כל הודעה שהיא;

מיום 24.3.1981

**תיקון מס' 2**

[ס"ח תשמ"א מס' 1013](http://www.nevo.co.il/Law_word/law14/LAW-1013.pdf) מיום 24.3.1981 עמ' 149 ([ה"ח 1463](http://www.nevo.co.il/Law_word/law17/PROP-1463.pdf))

(א) המס שישולם לרושם ע"פ הפקודה הזאת~~, באפן שלא יעלו על חמש לירות בעד רישום כל הודעה שהיא~~;

20. (1) כל יחיד וכל פירמה הנדרשים להירשם עפ"י פקודה זו חייבים להזכיר את הפרטים דלקמן באותיות נוחות לקריאה בכל קטלוגים מסחריים, בחוזרים מסחריים, בכרטיסי דוגמאות, בהזמנות של סחורות ובמכתבי עסק שמופיע בהם שם העסק והמוצאים או הנשלחים לכל אדם שהוא ע"י הפירמה או ע"י היחיד: -

פירסום שמות אמיתיים וכו'

(א) את השם הנוכחי וכל שם קודם, במקרה של יחיד; וכן (ב) את השם הנוכחי וכל שם קודם, של כל אחד מן השותפים בפירמה, במקרה של פירמה.

(2) אם לא מלאו אחר האמור בסעיף זה יהא היחיד או כל שותף משותפי הפירמה, הכל לפי הענין, צפוי בשל כל עבירה לקנס שלא יעלה על חמש לירות:

בתנאי ששום משפט עפ"י סעיף זה לא יוגש אלא ע"י היועץ המשפטי לממשלה או בהסכמתו.

21. אם נמצא איגוד אשם בעבירה עפ"י פקודה זאת, הרי כל מנהל, מזכיר או פקיד האיגוד שהוא צד לעבירה ביודעין, יהא אשם בעבירה מעין זו ויהא צפוי לאותו העונש.

עבירות ע"י איגודים

תוספת

1. \* פורסמה [ע"ר מס' 514](http://www.nevo.co.il/Law_word/law55/er-0514.pdf) מיום 27.5.1935, תוס' 1, עמ' (ע) 116.

   תוקנה [ע"ר מס' 1211](http://www.nevo.co.il/Law_word/law55/er-0514.pdf) מיום 18.7.1942, תוס' 1, עמ' (ע) 60 (פק' 23 לש' 1942).

   תוקנה [ס"ח תשי"ד מס' 139](http://www.nevo.co.il/Law_word/law14/LAW-0139.pdf) מיום 17.12.1953 עמ' 41 ([ה"ח תשי"ג מס' 158](http://www.nevo.co.il/Law_word/law17/PROP-0158.pdf) עמ' 159) – תיקון מס' 1 בסעיף 2 לחוק אגרות הרשם הכללי (הוראות שונות), תשי"ד-1953.

   [ס"ח תשמ"א מס' 1013](http://www.nevo.co.il/Law_word/law14/LAW-1013.pdf) מיום 24.3.1981 עמ' 149 ([ה"ח תש"ם מס' 1463](http://www.nevo.co.il/Law_word/law17/PROP-1463.pdf) עמ' 284) – תיקון מס' 2. [↑](#footnote-ref-1)
2. במקור נרשם "נשיא בית המשפט המחוזי", שונה בהתאם לסעיף 20 לחוק בתי המשפט, תשי"ז-1957. [↑](#footnote-ref-2)