צו איגוד ערים (הוראות אחידות), תשל"ז-1977

רבדים בחקיקה

רשויות ומשפט מנהלי – רשויות מקומיות – איגודי ערים

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': המועצה | [Go](#med1) | 3 |
| סעיף 2 | הרכב המועצה | [Go](#Seif2) | 3 |
| סעיף 3 | תקופת כהונתה של המועצה | [Go](#Seif3) | 3 |
| סעיף 4 | ישיבה ראשונה | [Go](#Seif4) | 3 |
| סעיף 5 | ישיבה רגילה | [Go](#Seif5) | 3 |
| סעיף 6 | ישיבה שלא מן המנין | [Go](#Seif6) | 3 |
| סעיף 7 | כינוס ישיבה שלא מן המנין על ידי חברי המועצה | [Go](#Seif7) | 3 |
| סעיף 8 | מנין חוקי | [Go](#Seif8) | 3 |
| סעיף 9 | סדר עבודת המועצה וישיבותיה | [Go](#Seif9) | 3 |
| סעיף 10 | סמכויות המועצה | [Go](#Seif10) | 3 |
| סעיף 12 | ביטול מינוי חבר המועצה | [Go](#Seif11) | 3 |
| סעיף 13 | התפטרות חבר המועצה | [Go](#Seif12) | 4 |
| סעיף 14 | העדרות מישיבות המועצה | [Go](#Seif13) | 4 |
| סעיף 15 | מילוי מקומות פנויים | [Go](#Seif14) | 4 |
| סעיף 16 | שמירת תוקף הדיונים | [Go](#Seif15) | 4 |
| סעיף 17 | סמכויות השר | [Go](#Seif16) | 4 |
|  | פרק ג': יושב ראש המועצה וסגניו | [Go](#med2) | 4 |
| סעיף 18 | בחירת יושב ראש המועצה | [Go](#Seif17) | 4 |
| סעיף 19 | בחירת סגן יושב ראש | [Go](#Seif18) | 4 |
| סעיף 20 | כהונת היושב ראש וסגנו | [Go](#Seif19) | 4 |
| סעיף 21 | היושב ראש ממונה על ביצוע החלטות המועצה | [Go](#Seif20) | 4 |
| סעיף 22 | דין וחשבון על האיגוד | [Go](#Seif21) | 4 |
| סעיף 23 | העברת תפקיד וסמכויות של יושב ראש | [Go](#Seif22) | 5 |
| סעיף 24 | משכורת היושב ראש וסגנו | [Go](#Seif23) | 5 |
|  | פרק ד': ועדות ועובדים | [Go](#med3) | 5 |
| סעיף 25 | בחירת ועדות והרכבתן | [Go](#Seif24) | 5 |
| סעיף 26 | יושב ראש לועדה | [Go](#Seif25) | 5 |
| סעיף 27 | אישור החלטות ועדה | [Go](#Seif26) | 5 |
| סעיף 28 | סדרי עבודת ועדה | [Go](#Seif27) | 5 |
| סעיף 29 | עובדים | [Go](#Seif28) | 5 |
| סעיף 30 | העסקת עובדים | [Go](#Seif29) | 5 |
|  | פרק ה': חוזים והצבעות | [Go](#med4) | 5 |
| סעיף 31 | חוזים ללא החלטת המועצה | [Go](#Seif30) | 5 |
| סעיף 32 | חוזים הטעונים החלטת המועצה | [Go](#Seif31) | 5 |
| סעיף 33 | חוזה למתן זכיון או מונופולין | [Go](#Seif32) | 5 |
| סעיף 34 | העברת חוזים לאיגוד | [Go](#Seif33) | 5 |
| סעיף 35 | ועדת הצעות ומכרזים | [Go](#Seif34) | 6 |
| סעיף 36 | מכרזים | [Go](#Seif35) | 6 |
| סעיף 37 | חבר מועצה או חבר ועדה או עובד המעונין בחוזה | [Go](#Seif36) | 6 |
|  | פרק ו': כספים | [Go](#med5) | 6 |
| סעיף 38 | הטלת מכסות | [Go](#Seif37) | 6 |
| סעיף 39 | קופת האיגוד | [Go](#Seif38) | 6 |
| סעיף 40 | בטחון קופת האיגוד | [Go](#Seif39) | 6 |
| סעיף 41 | פקודת תשלום | [Go](#Seif40) | 6 |
| סעיף 42 | הנהלת חשבונות | [Go](#Seif41) | 6 |
| סעיף 43 | מחיקת חובות | [Go](#Seif42) | 7 |
| סעיף 44 | רואה חשבון | [Go](#Seif43) | 7 |
|  | פרק ז': הוראות שונות | [Go](#med6) | 7 |
| סעיף 45 | התחייבות האיגוד | [Go](#Seif44) | 7 |
| סעיף 46 | גישה לספרי המועצה | [Go](#Seif45) | 7 |
| סעיף 47 | המצאת ידיעות לרואה חשבון | [Go](#Seif46) | 7 |
| סעיף 48 | משפטים | [Go](#Seif47) | 7 |
| סעיף 49 | בירור חילוקי דעות | [Go](#Seif48) | 7 |
| סעיף 50 | השם | [Go](#Seif49) | 7 |

צו איגוד ערים (הוראות אחידות), תשל"ז-1977[[1]](#footnote-1)\*

בתוקף סמכותי לפי סעיף 16ב לחוק איגודי ערים, תשט"ו-1955 (להלן - החוק), אני מצווה כי ההוראות המפורטות להלן יחולו על כל איגוד ערים המוקם לפי סעיף 2 לחוק והוא כשאין הוראה אחרת בצו המקים:

פרק א': פרשנות

1. בצו זה –

הגדרות

"איגוד" - איגוד ערים המוקם לפי סעיף 2 לחוק;

"מועצה" - מועצת איגוד;

"השר" - שר הפנים.

פרק ב': המועצה

2. המועצה תהא מורכבת מנציגי הרשויות המקומיות המאוגדות באיגוד. כל רשות מקומית, תוך ששה חדשים לאחר שנבחרה, תמנה את נציגיה. בכפוף לאמור בסעיפים 11, 12, 13 ו-14, תקופת כהונתו של חבר המועצה תהא כתקופה כהונתה של המועצה.

הרכב המועצה

צו תשנ"ד-1994

מיום 25.5.1994

**צו תשנ"ד-1994**

[ק"ת תשנ"ד מס' 5600](http://www.nevo.co.il/Law_word/law06/TAK-5600.pdf) מיום 25.5.1994 עמ' 895

2. המועצה תהא מורכבת מנציגי הרשויות המקומיות המאוגדות באיגוד. כל רשות מקומית, תוך ששה חדשים לאחר שנבחרה, תמנה את נציגיה ~~מבין חברי מועצת הרשות המקומית או עובדיה~~. בכפוף לאמור בסעיפים 11, 12, 13 ו-14, תקופת כהונתו של חבר המועצה תהא כתקופה כהונתה של המועצה.

3. (א) תקופת כהונתה של המועצה היא ארבע שנים.

תקופת כהונתה של המועצה

(ב) מועצה קיימת תמשיך בתפקידה, אף אם תמה תקופת כהונתה לפי סעיף קטן (א), כל עוד לא נכנסה לתפקידה מועצה חדשה.

4. מועצה ראשונה תכונס לישיבתה הראשונה על ידי השר, או מי שהוא הסמיך לענין סעיף זה, והוא יהיה היושב ראש בה עד שייבחר יושב ראש המועצה.

ישיבה ראשונה

5. יושב ראש המועצה רשאי לכנס בכל עת ישיבה של המועצה ובלבד שתקויים לפחות ישיבה אחת בשלושה חדשים.

ישיבה רגילה

6. יושב ראש המועצה יכנס ישיבה של המועצה אם הוגשה לו על כך דרישה חתומה בידי שליש מחבריה לפחות או בידי ראש רשות מקומית המאוגדת באיגוד.

ישיבה שלא מן המנין

7. לא כינס יושב ראש המועצה ישיבה של המועצה תוך 14 יום מיום הגשת הדרישה כאמור בסעיף 6, רשאים חברי המועצה שחתמו על הדרישה, ואם הדרישה חתומה ביד ראש רשות מקומית - אחד מנציגיה של אותה רשות מקומית, לכנס ישיבה של המועצה לדון בסדר היום הנדרש; יושב ראש הישיבה יהיה חבר המועצה שתבחר המועצה לכך.

כינוס ישיבה שלא מן המנין על ידי חברי המועצה

8. רוב חברי המועצה הם מנין חוקי בישיבותיה.

מנין חוקי

9. המועצה רשאית לקבוע סדרי עבודתה וישיבותיה כטוב בעיניה, והוא כשאין הוראה אחרת בצו זה.

סדר עבודת המועצה וישיבותיה

10. בידי המועצה יהיו כל התפקידים והסמכויות הנתונים לאיגוד.

סמכויות המועצה

11. (נמחק).

צו תשנ"ד-1994

מיום 25.5.1994

**צו תשנ"ד-1994**

[ק"ת תשנ"ד מס' 5600](http://www.nevo.co.il/Law_word/law06/TAK-5600.pdf) מיום 25.5.1994 עמ' 895

**מחיקת סעיף 11**

הנוסח הקודם:

~~חדילת חבר מועצה מכהונתו~~

~~11. חבר מועצה יחדל מכהונתו עם הפסקת חברותו במועצת הרשות המקומית שמינתה אותו, ואם היה עובד הרשות המקומית – מיום שחדל להיות עובד כאמור.~~

12. רשות מקומית רשאית לבטל בכל עת את מינוי נציגה במועצה ולמנות אחר במקומו; כל עוד לא נתמנה נציג חדש יוסיף הנציג הקודם לכהן בתפקידו; על כל מינוי וביטול מינוי תודיע הרשות המקומית בכתב ליושב ראש המועצה.

ביטול מינוי חבר המועצה

צו תשנ"ד-1994

מיום 25.5.1994

**צו תשנ"ד-1994**

[ק"ת תשנ"ד מס' 5600](http://www.nevo.co.il/Law_word/law06/TAK-5600.pdf) מיום 25.5.1994 עמ' 895

12. רשות מקומית רשאית לבטל בכל עת את מינוי נציגה במועצה ולמנות אחר במקומו; ~~בכפוף לאמור בסעיף 11~~ כל עוד לא נתמנה נציג חדש יוסיף הנציג הקודם לכהן בתפקידו; על כל מינוי וביטול מינוי תודיע הרשות המקומית בכתב ליושב ראש המועצה.

13. חבר המועצה רשאי להתפטר מתפקידו על ידי מתן הודעה בכתב לראש הרשות המקומית שמינתה אותו עם העתק ליושב ראש המועצה; להתפטרות יהיה תוקף מיום מתן ההודעה לראש הרשות המקומית.

התפטרות חבר המועצה

14. חבר המועצה שנעדר מישיבות המועצה במשך שלושה חדשים רצופים, או משלוש ישיבות רצופות אם היו בשלושה חדשים פחות משלוש ישיבות, יחדל להיות חבר המועצה, מלבד אם נעדר מסיבת מחלה או שירות בצבא-הגנה-לישראל או ברשות המועצה; על חדילה כאמור יודיע יושב ראש המועצה בכתב לרשות מקומית שמטעמה כיהן לפני החדילה.

העדרות מישיבות המועצה

15. חדל חבר המועצה לכהן, תמנה הרשות המקומית שמינתה אותו חבר אחר במקומו; לא מינתה הרשות המקומית חבר אחר תוך שישים יום מיום שבו חדל חבר לכהן, תודיע על כך המועצה לשר והשר יתרה ברשות המקומית; לא שעתה הרשות המקומית להתראה רשאי השר למנות חבר חדש.

מילוי מקומות פנויים

צו תשנ"ד-1994

מיום 25.5.1994

**צו תשנ"ד-1994**

[ק"ת תשנ"ד מס' 5600](http://www.nevo.co.il/Law_word/law06/TAK-5600.pdf) מיום 25.5.1994 עמ' 895

15. חדל חבר המועצה לכהן, תמנה הרשות המקומית שמינתה אותו חבר אחר במקומו; לא מינתה הרשות המקומית חבר אחר תוך שישים יום מיום שבו חדל חבר לכהן, תודיע על כך המועצה לשר והשר יתרה ברשות המקומית; לא שעתה הרשות המקומית להתראה רשאי השר למנות חבר חדש ~~מבין חברי מועצת הרשות המקומית או מבין עובדי הרשות המקומית, ואם אותו אדם אינו מסכים למינוי, רשאי השר למנות חבר חדש מבין בעלי זכות להיבחר כחבר המועצה של אותה רשות מקומית~~.

16. אי מילוי מקום שנתפנה אין בו כדי לפסול את עצם קיומה של המועצה או את פעולותיה, או לגרוע מהם באיזה אופן שהוא, ובלבד שנותרו במועצה שני שלישים ממספר חבריה.

שמירת תוקף הדיונים

17. נראה לשר שהמועצה אינה ממלאת תפקיד שהוטל עליה על פי דין יוכל לצוות על המועצה למלא אותו תפקיד תוך מועד שיקבע בצו; לא מילאה המועצה אחרי הצו במועד שנקבע בו, יוכל השר למנות אדם מתאים שימלא אותו תפקיד ולקבוע לו שכר שישולם מקופת האיגוד.

סמכויות השר

פרק ג': יושב ראש המועצה וסגניו

18. המועצה תבחר בישיבתה הראשונה באחד מחבריה ליושב ראש המועצה.

בחירת יושב ראש המועצה

19. המועצה תבחר מבין חבריה לפחות סגן אחד ליושב ראש המועצה.

בחירת סגן יושב ראש

20. (א) נבצר מיושב ראש המועצה לפעול או חדל לכהן כיושב ראש וטרם נבחר יושב ראש חדש במקומו, ימלא את מקומו –

כהונת היושב ראש וסגנו

(1) סגן היושב ראש - אם יש סגן אחד בלבד;

(2) הסגן שהמועצה תמנה לכך - אם יש יותר מסגן אחד;

(3) חבר המועצה שהיא תמנה לכך - אם נבצר מהסגן או מכל הסגנים לפעול, או אם הסגן או כל הסגנים חדלו לכהן וטרם נבחר סגן חדש.

(ב) יושב ראש המועצה או סגנו יחדלו לכהן באחד מאלה:

(1) חדלו להיות חברים במועצה;

(2) התפטרו על ידי מתן הודעה בכתב למועצה;

(3) הועברו מכהונתם על ידי המועצה.

(ג) החלטת המועצה להעביר את יושב ראש המועצה או את סגן יושב ראש המועצה מכהונתם לא תהיה בת תוקף אלא אם נתקבלה בישיבה שנקראה במיוחד לענין זה והצביעו בעדה למעלה ממחצית כל חברי המועצה; אולם אם ההעברה מהכהונה היא מסיבת הרשעה לפי פסק דין סופי על עבירה שיש בה משום קלון, די בהחלטה המתקבלת ברוב רגיל.

(ד) חדל יושב ראש המועצה לכהן או שהועבר מכהונתו, תבחר המועצה במקומו יושב ראש אחר מבין חבריה, תוך שבועיים מיום שנתפנה מקומו, בישיבה שיקרא במיוחד לענין זה מזכיר המועצה ושהוא ינהל אותה.

(ה) חדל סגנו היחיד של יושב ראש המועצה לכהן או שהועבר מכהונתו, תבחר המועצה במקומו סגן אחר מבין חבריה, תוך שבועיים מיום שנתפנה מקומו, בישיבה שיקרא במיוחד לענין זה יושב ראש המועצה.

21. יושב ראש המועצה יעשה כל האפשר שהחלטות המועצה יבוצעו כדין ושכל הוצאה של המועצה תהא בהתאם לתקציב.

היושב ראש ממונה על ביצוע החלטות המועצה

22. (א) יושב ראש המועצה חייב אחרי האחד באפריל של כל שנה, ולא יאוחר מאשר שלושה חדשים מתום שנת הכספים להכין דין וחשבון מפורט על ענייני האיגוד במשך השנה שחלפה.

דין וחשבון על האיגוד

(ב) הדין וחשבון יוגש למועצה ולאחר שתדון בו ותאשרו בתיקונים או שלא בתיקונים ידאג יושב ראש המועצה לכך שישלחו לפחות שלושה עתקים ממנו לשר, עותק אחד לפחות לכל רשות מקומית המאוגדת באיגוד ועותק אחד למבקר המדינה.

(ג) האיגוד רשאי לפרסם את הדין וחשבון בצורה הטובה בעיניו.

23. (א) סגן יושב ראש המועצה רשאי למלא תפקיד מתפקידיו של יושב ראש המועצה ולהשתמש בסמכות מסמכויותיו אם הועברו אליו מאת יושב ראש המועצה באישור המועצה.

העברת תפקיד וסמכויות של יושב ראש

(ב) חבר אחר של המועצה רשאי למלא תפקיד מתפקידיו של יושב ראש המועצה ולהשתמש בסמכות מסמכויותיו לענין מסויים אם הועברו אליו מאת יושב ראש המועצה באישור המועצה.

24. יושב ראש המועצה או סגנו, וחבר אחר הממלא תפקיד או המשתמש בסמכות של יושב ראש המועצה שהועברו אליו לפי סעיף 23, רשאי, באישור השר, לקבל מקופת האיגוד משכורת בשיעור שתקבע המועצה באישור השר.

משכורת היושב ראש וסגנו

פרק ד': ועדות ועובדים

25. המועצה רשאית לבחור - מבין חבריה, מבין עובדי האיגוד או מבין אנשים מתאימים אחרים - ועדות קבועות או ארעיות שתפקידן לטפל בענינים או במקרים מסויימים, ככל שתטיל עליהן המועצה ובלבד שמחצית מחברי ועדה יהיו חברי המועצה.

בחירת ועדות והרכבתן

26. יושב ראש של ועדה יבחר בידי המועצה.

יושב ראש לועדה

27. (א) החלטותיה של ועדה טעונות אישור המועצה.

אישור החלטות ועדה

(ב) המועצה, בהחלטה שנתקבלה בה ברוב של שני שלישים מחברי המועצה המשתתפים בהצבעה, רשאית להעביר ענין מסויים לועדה להחלטתה הסופית.

28. ועדה רשאית, בשים לב להחלטות המועצה, לקבוע בעצמה את סדרי עבודתה ודיוניה.

סדרי עבודת ועדה

29. (א) האיגוד רשאי –

עובדים

(1) להעסיק עובדים ולקבוע את תפקידיהם וסמכויותיהם;

(2) לקבוע, באישור השר, את משכורתם, שכרם ושאר תנאי עבודתם;

(3) להפסיק, מסיבה מספקת, את עבודתם ולפטרם על פי החלטה של רוב חברי המועצה.

(ב) המועצה תמנה גזבר ומזכיר.

30. לא יועסק עובד באיגוד אלא על פי הוראות צו המועצות המקומיות (שירות העובדים), תשכ"ב-1962.

העסקת עובדים

פרק ה': חוזים והצבעות

31. יושב ראש המועצה רשאי להתקשר בשם האיגוד בחוזה, בלי להיזקק להחלטת המועצה, אם נתקיימו שלוש אלה:

חוזים ללא החלטת המועצה

(1) שוויו של נושא החוזה אינו עולה על אלף מאה ושמונים שקלים חדשים.

(2) להוצאה הכרוכה בחוזה, אם כרוכה בו הוצאה, מיועדת הקצבה מתאימה בתקציב המאושר לשנת הכספים שבה נעשה החוזה;

(3) קויימו הוראות צו זה בדבר מכרזים.

מיום 21.5.1985

**צו תשמ"ה-1985**

[ק"ת תשמ"ה מס' 4805](http://www.nevo.co.il/Law_word/law06/TAK-4805.pdf) מיום 21.5.1985 עמ' 1281

(1) שוויו של נושא החוזה אינו עולה על ~~5000 לירות~~ ארבע מאות אלף שקלים;

מיום 19.11.1985

**צו תשמ"ו-1985**

[ק"ת תשמ"ו מס' 4874](http://www.nevo.co.il/Law_word/law06/TAK-4874.pdf) מיום 19.11.1985 עמ' 198

(1) שוויו של נושא החוזה אינו עולה על ~~ארבע מאות אלף שקלים~~ תשע מאות וחמישים שקלים חדשים;

מיום 27.5.1986

**צו (מס' 2) תשמ"ו-1986**

[ק"ת תשמ"ו מס' 4934](http://www.nevo.co.il/Law_word/law06/TAK-4934.pdf) מיום 27.5.1986 עמ' 935

(1) שוויו של נושא החוזה אינו עולה על ~~תשע מאות וחמישים שקלים חדשים~~ אלף ושבעים שקלים חדשים;

מיום 16.11.1986

**צו תשמ"ז-1986**

[ק"ת תשמ"ז מס' 4981](http://www.nevo.co.il/Law_word/law06/TAK-4981.pdf) מיום 16.11.1986 עמ' 123

(1) שוויו של נושא החוזה אינו עולה על ~~אלף ושבעים שקלים חדשים~~ אלף מאה ושמונים שקלים חדשים;

32. כל התקשרות בחוזה שסעיף 31 אינו חל עליה טעונה החלטת המועצה; אם אין בתקציב המאושר לשנה שבה נעשה החוזה הקצבה מתאימה להוצאה הכרוכה בו, יהא החוזה טעון גם אישור בכתב מאת השר.

חוזים הטעונים החלטת המועצה

33. כל חוזה למתן זכיון או מונופולין מאת המועצה טעון אישור בכתב מאת השר.

חוזה למתן זכיון או מונופולין

34. חוזה שעשתה רשות מקומית לפני שהשתייכה לאיגוד בקשר לענינים הנתונים במסגרת תפקידי האיגוד, יראו אותו כאילו נעשה בידי האיגוד, ובכל מקום בחוזה שבו מדובר ב"רשות מקומית" - כאילו מדובר ב"איגוד", ובלבד שהמועצה החליטה על כך והצדדים לחוזה הסכימו לכך.

העברת חוזים לאיגוד

35. למועצה תהא ועדת הצעות ומכרזים קבועה (להלן - ועדת הצעות ומכרזים) שתפקידה לבדוק הצעות מחירים המוגשות למועצה ולחוות דעתה עליהן.

ועדת הצעות ומכרזים

36. (א) בכפוף לאמור בסעיף קטן (ב), לא יתקשר האיגוד בחוזה להעברת מקרקעין או טובין, להזמנת טובין או לביצוע עבודה אלא על פי מכרז פומבי.

מכרזים

(ב) צורת המכרז ודרכי הזמנתן וקבלתן של הצעות המחירים, וכן סוגי החוזים שהאיגוד יהיה רשאי להתקשר בהם ללא מכרז פומבי, או ללא מכרז בכלל, יהיו לפי האמור בתקנות העיריות (מכרזים ודרכי הזמנתן וקבלתן של הצעות מחירים), תש"ך-1959, בשינויים המחוייבים לפי הענין.

37. (א) חבר המועצה או חבר ועדה שיש לו, במישרין או בעקיפין, בעצמו או על ידי בן זוגו, מורשהו או שותפו או באופן אחר כל חלק או טובת הנאה בכל חוזה או עסק שנעשה עם האיגוד, למען האיגוד או בשמו, פרט לחוזה בדבר קבלת שירות מהשירותים שהאיגוד מספק לתושבים –

חבר מועצה או חבר ועדה או עובד המעונין בחוזה

(1) יודיע על כך בכתב למועצה או לועדה הדנה בחוזה או בעסק, לפני הישיבה הראשונה שבה תדון בו;

(2) לא ישתתף בדיונים על החוזה או על העסק במועצה או בועדה ולא יצביע בהצבעה על כל שאלה בקשר להם.

(ב) לא יהיו לעובד האיגוד, לא במישרין ולא בעקיפין, לא בעצמו ולא על ידי בן זוגו, מורשהו או שותפו, כל חלק או טובת הנאה בכל חוזה או עסק שנעשה עם האיגוד, למען האיגוד או בשמו, פרט לחוזה בדבר קבלת שירות מהשירותים שהאיגוד מספק לתושבים ופרט לענין שיש לעובד בהסכם עבודה שלו או בהסכם הכללי של עובדי האיגוד.

(ג) הוראות סעיפים קטנים (א) ו-(ב) לא יחולו על חבר המועצה או ועדה או עובד האיגוד מחמת היותם בעלי מניות או חברים בגוף משפטי שיש לו חלק או טובת הנאה בחוזה או בעסק כאמור באותם הסעיפים הקטנים, זולת אם היה אותו חבר או עובד משמש מנהל או פקיד אחראי בגוף המשפטי או אם היה חלקו בהונו או ברווחיו של הגוף עולה על 5%.

(ד) העובר על הוראות סעיפים קטנים (א) ו-(ב), דינו - מאסר שלושה חדשים או קנס חמש מאות לירות או שני הענשים כאחד.

פרק ו': כספים

38. הטילה המועצה על הרשויות המקומיות המאוגדות באיגוד תשלומי כסף למימון תקציב האיגוד בהתאם לסעיף 12 לחוק, ייקבעו שיעורי המכסות בהתאם למספר התושבים ברשות המקומית שהיו רשומים במרשם המתנהל לפי חוק מרשם האוכלוסין, תשכ"ה-1965, והנוגע לתחום אותה רשות מקומית ביום האחד באפריל של השנה שבה הוטל התשלום, זולת אם הסכימו הרשויות המקומיות אחרת.

הטלת מכסות

39. (א) כל הכספים המתקבלים לידי האיגוד או בשמו יהוו את קופת האיגוד.

קופת האיגוד

(ב) קופת האיגוד תשמש לתשלום כל סכום שהאיגוד רשאי או חייב להוציא כדין.

40. (א) גזבר האיגוד אחראי לבטחונה של קופת האיגוד.

בטחון קופת האיגוד

(ב) כל הכספים השייכים לקופת האיגוד או המתקבלים למענו או לחשבונו ישולמו מיד לחשבון האיגוד בבנק שהמועצה תקבע לכך, אולם המועצה יכולה להרשות לגזבר להחזיק אצלו סכום כסף להוצאות יום יום של האיגוד.

41. כל המחאה או פקודת תשלום לחובת האיגוד יהיו חתומים ביד יושב ראש המועצה וביד הגזבר.

פקודת תשלום

42. המועצה חייבת לנהל בצורה שיורה עליה השר, או מי שהוא הסמיך לצורך זה, חשבון נכון של כל הכספים המתקבלים והמוצאים בידי האיגוד או בשמו; חשבון זה יהא פתוח לעיון חברי המועצה.

הנהלת חשבונות

43. כל סכום המגיע לאיגוד שחל בתשלומו פיגור של שלוש שנים לפחות והוא נראה כחוב אבוד, רשאית המועצה לוותר עליו ולמחקו מהפנקסים; בכל מקרה אחר רשאית המועצה לוותר על סכום המגיע לה אם היא סבורה שהדבר הוא לטובת הציבור והשר אישר את החלטתה.

מחיקת חובות

44. גזבר המועצה יגיש תוך שישים יום מתום שנת הכספים את חשבונות המועצה לרואה חשבון שמינה אותו השר לפי סעיף 216 לפקודת העיריות.

רואה חשבון

פרק ז': הוראות שונות

45. חוזה, כתב התחייבות או תעודה אחרת לא יחייבו את האיגוד –

התחייבות האיגוד

(1) כשיש בהם התחייבות כספית מטעם האיגוד, אלא אם נחתמו ביד יושב ראש המועצה וגזבר האיגוד;

(2) כשאין בהם התחייבות כספית כאמור, אלא אם נחתמו בידי יושב ראש המועצה ומזכיר האיגוד.

46. ספרי המועצה, מסמכיה וניירותיה יהיו פתוחים לעיון ולבדיקה לפני כל חבר המועצה, והוא רשאי להכין העתק או תקציר מהם, ובלבד שלא יוציא ספר, מסמך או נייר כאמור ממשרד המועצה בלי הסכמתו בכתב של יושב-ראש המועצה.

גישה לספרי המועצה

47. רואה חשבון כאמור בסעיף 44 רשאי לדרוש בכל עת מאת המועצה להמציא לו ידיעות, פרטים, הסברים, חומר סטטיסטי וכל חומר אחר בקשר לעניני המועצה ועל יושב ראש המועצה למלא אחרי הדרישה תוך זמן סביר.

המצאת ידיעות לרואה חשבון

48. האיגוד רשאי להגיש תביעה, או לפתוח ולעשות כל פעולה משפטית או להיות בעל דין בכל משפט או בכל הליך משפטי, בקשר לתפקידו ולעניניו, או אם הדבר נראה לו כדרוש לצורך קיומן או הגנתן של זכויות האיגוד, או להגנת חבריו, עובדיו, מוסדותיו ומפעליו בקשר לתפקידים; לתכלית זו רשאי האיגוד לייפות את כוחו של כל חבר המועצה או של כל עובד הן באופן כללי והן לענין מיוחד.

משפטים

49. נתגלעו חילוקי דעות בין הרשויות המקומיות המאוגדות באיגוד, כולן או מקצתן, ובין האיגוד או בין הרשויות המקומיות בינן לבין עצמן בעניני האיגוד, רשאים יושב ראש המועצה או כל רשות מקומית להביא את חילוקי הדעות לפני השר, והשר או מי שהוא ימנה לכך יכריע בהן; הכרעה זו תהא סופית.

בירור חילוקי דעות

50. לצו זה ייקרא "צו איגוד ערים (הוראות אחידות), תשל"ז-1977".

השם

ג' בתמוז תשל"ז (19 ביוני 1977) שלמה הלל

שר הפנים

גפני

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשל"ז מס' 3745](http://www.nevo.co.il/Law_word/law06/TAK-3745.pdf) מיום 4.8.1977 עמ' 2342.

   תוקן \*\*\* [ק"ת תשמ"ה מס' 4805](http://www.nevo.co.il/Law_word/law06/TAK-4805.pdf) מיום 21.5.1985 עמ' 1281 – צו תשמ"ה-1985. ###

   [ק"ת תשמ"ו מס' 4874](http://www.nevo.co.il/Law_word/law06/TAK-4874.pdf) מיום 19.11.1985 עמ' 198 – צו תשמ"ו-1985.

   [ק"ת תשמ"ו מס' 4934](http://www.nevo.co.il/Law_word/law06/TAK-4934.pdf) מיום 27.5.1986 עמ' 935 – צו (מס' 2) תשמ"ו-1986.

   [ק"ת תשמ"ז מס' 4981](http://www.nevo.co.il/Law_word/law06/TAK-4981.pdf) מיום 16.11.1986 עמ' 123 – צו תשמ"ז-1986.

   [ק"ת תשנ"ד מס' 5600](http://www.nevo.co.il/Law_word/law06/TAK-5600.pdf) מיום 25.5.1994 עמ' 895 – צו תשנ"ד-1994. [↑](#footnote-ref-1)