צו בנק ישראל (חובות דיווח של קרנות נאמנות), תשע"ה-2015

משפט פרטי וכלכלה – כספים – בנק ישראל

משפט פרטי וכלכלה – כספים – שוק ההון

משפט פרטי וכלכלה – תאגידים וניירות ערך – השק' משותפות בנאמנות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חובת דיווח | [Go](#Seif2) | 2 |
| סעיף 3 | תחילה | [Go](#Seif3) | 2 |
|  | תוספת | [Go](#med0) | 2 |

צו בנק ישראל (חובות דיווח של קרנות נאמנות), תשע"ה-2015[[1]](#footnote-1)\*

בתוקף סמכותי לפי סעיף 39(א) לחוק בנק ישראל, התש"ע-2010 (להלן – החוק), ובאישור הוועדה, אני מצווה לאמור:

1. בצו זה –

הגדרות

"אגרת חוב קונצרנית" – אגרת חוב של חברה;

"חברה זרה" – חברה תושבת חוץ;

"חברה ישראלית" – חברה תושבת ישראל;

"חוק השקעות משותפות בנאמנות" – חוק השקעות משותפות בנאמנות, התשנ"ד-1994;

"מדד" – מדד המחירים לצרכן שמפרסמת הלשכה המרכזית לסטטיסטיקה;

"מנהל קרן" – כמשמעותו בסעיף 4 לחוק השקעות משותפות בנאמנות;

"נייר ערך" – כהגדרתו בחוק ניירות ערך, התשכ"ח-1967;

"נייר ערך חוץ" – נייר ערך של חברה שהואגדה מחוץ לישראל;

"קרן" – קרן כהגדרתה בחוק השקעות משותפות בנאמנות;

"תעודה על מטבע" – תעודת סל העוקבת אחר שערי המטבע ונושאת ריבית כקבוע בתשקיף ההנפקה, שמחירה נגזר מנכס הבסיס שהוא מטבע;

"תעודת סל" – נייר ערך שנכס הבסיס שלו הוא מדד המתייחס לקבוצת ניירות ערך או המתייחס לנכס בסיס אחר.

2. (א) מנהל קרן ידווח לבנק ישראל במתכונת ובמועדים הקבועים בטופס שבתוספת (להלן – הטופס); הדיווח יימסר בדרך אלקטרונית כפי שיורה לו בנק ישראל.

חובת דיווח

(ב) על אף האמור בסעיף קטן (א) –

(1) הועברה קרן ממנהל קרן למנהל קרן חדש, ידווח מנהל הקרן החדש לפי הטופס על פעילות הקרן והתפלגות נכסיה לכל החודש שאליו מתייחס הדיווח; בטרם העברה כאמור של קרן, יודיע על כך מנהל הקרן בכתב לבנק ישראל לא יאוחר ממועד ההעברה, ויפרט בהודעתו את מועד העברת הקרן ואת שם מנהל הקרן החדש;

(2) מוזגו שתיים או יותר קרנות, ידווח מנהל קרן שמוזגה (בפסקה זו ובטופס – הקרן הנקלטת) לפי הטופס, במועד הקבוע בטופס, על פעילות הקרן עד המועד שבו מוזגה; מנהל הקרן שאליה מוזגו הקרנות הנקלטות (בפסקה זו ובטופס – הקרן הקולטת) ידווח לפי הטופס על פעילות הקרן הקולטת והתפלגות נכסיה; בטרם מיזוג כאמור של קרנות, יודיע על כך מנהל הקרן הנקלטת בכתב לבנק ישראל לא יאוחר ממועד המיזוג, ויפרט בהודעתו את מועד מיזוג הקרנות ואת שם הקרן הקולטת ומספרה בבורסה לניירות ערך בתל אביב;

(3) פורקה קרן, ידווח מנהל הקרן לפי הטופס על פעילות הקרן והתפלגות נכסיה עד המועד שבו לא יהיו עוד נכסים בידי הקרן; בטרם פירוק כאמור של קרן, יודיע על כך מנהל הקרן בכתב לבנק ישראל לא יאוחר משלושים ימים לפני מועד תחילת הפירוק.

3. תחילתו של צו זה 30 ימים מיום פרסומו.

תחילה

תוספת

(סעיף 2(א))

**טופס דיווח על פעילות קרן נאמנות ועל התפלגות נכסיה**

(לחודש שהסתיים ב-     )

הדוח יימסר בעד כל חודש או חלקו, לפי העניין, לא יאוחר מ-10 ימים מתום החודש שאליו או אל חלקו מתייחס הדיווח. דיווח על ניירות ערך ייעשה לפי ערך השוק שלהם, ודיווח על יתרות כספים ייעשה במטבע ישראלי לפי השער היציג, והכול בסוף התקופה שאליה מתייחס הדיווח. הדיווח יהיה באלפי שקלים חדשים.

**פרטי קרן הנאמנות**:

שם סעיף דיווח קוד בנק ישראל

תאריך דיווח DATE

מספר הקרן בבורסה BURSA

שם החברה המנהלת MNGT\_NAME

מספר החברה המנהלת MNGT\_NUMB

1. **נכסים צמודי מדד**

שם סעיף הדיווח קוד בנק ישראל

איגרות חוב ממשלתיות צמודות מדד בריבית קבועה C1AA

איגרות חוב ממשלתיות צמודות מדד בריבית משתנה C1AB

איגרות חוב קונצרניות צמודות מדד C1AC

איגרות חוב ברירה; לעניין זה, "איגרות חוב ברירה" – איגרות חוב שבידי מחזיקן הברירה לדרוש תשלומן לפי הצמדה למדדים או נכסים שונים C1E

נכס אחר צמוד מדד C1F

2. **נכסים צמודי מטבע חוץ או נקובים במטבע חוץ**

שם סעיף הדיווח קוד בנק ישראל

מניות נקובות במטבע חוץ הנסחרות בישראל C2A

איגרות חוב ממשלתיות צמודות מטבע חוץ הנסחרות בישראל C2BA

איגרות חוב קונצרניות צמודות מטבע חוץ, למעט אירו, הנסחרות בישראל C2BB

איגרות חוב נקובות במטבע חוץ הנסחרות בישראל C2C

איגרות חוב צמודות אירו הנסחרות בישראל C2H

מטבע חוץ במזומן בישראל C2D

נכס אחר צמוד למטבע חוץ או נקוב במטבע חוץ בישראל או בחוץ לארץ C2L

מניות של חברות ישראליות הנסחרות בחוץ לארץ C2EA

מניות של חברות זרות הנסחרות בחוץ לארץ C2FA

איגרות חוב של חברות ישראליות ושל ממשלת ישראל הנסחרות בחוץ לארץ C2J

איגרות חוב של חברות זרות ושל ממשלות זרות הנסחרות בחוץ לארץ C2G

ניירות ערך המירים של חברות ישראליות הנסחרים בחוץ לארץ C2EB

ניירות ערך המירים של חברות זרות הנסחרים בחוץ לארץ C2FB

יחידות או מניות בקרנות חוץ; לעניין זה, "קרן חוץ" – הסדר או תאגיד, שמטרתו השקעה משותפת בניירות ערך והפקת רווחים משותפת מהחזקתם ומכל עסקה בהם, שהוקם במדינת חוץ על פי דיניה; לעניין זה, "נייר ערך" – לרבות אופציה וחוזה עתידי כהגדרתם בסעיף 64(ב) לחוק השקעות משותפות בנאמנות C2FC

פיקדונות במטבע חוץ או צמודי מטבע חוץ בישראל C2M

פיקדונות בחוץ לארץ C2N

3. **מניות, ניירות ערך המירים וקרנות בישראל**

שם סעיף הדיווח קוד בנק ישראל

מניות נסחרות בישראל C3CA

ניירות ערך המירים בישראל –

כתבי אופציה C3CB

איגרות חוב להמרה C3CC

קרן נאמנות שלפי תנאיה היא מוגבלת בניירות ערך חוץ C3D

קרן נאמנות שלפי תנאיה היא אינה מוגבלת בניירות ערך חוץ C3E

4. **נכסים לא צמודים במטבע ישראלי**

שם סעיף הדיווח קוד בנק ישראל

איגרות חוב ממשלתיות לא צמודות, בריבית משתנה C4A1

איגרות חוב ממשלתיות לא צמודות, בריבית קבועה או בלא ריבית C4A2

מילווה קצר מועד; לעניין זה, "מילווה קצר מועד" – איגרות חוב שהנפיקה ממשלת ישראל לפי חוק מילווה קצר מועד, התשמ"ד-1984 C4B

פיקדונות לא צמודים C4C

איגרות חוב קונצרניות לא צמודות C4E

נכס אחר לא צמוד C4D

5. **נכסים פיננסיים עתידיים בחוץ לארץ**

שם סעיף הדיווח קוד בנק ישראל

אופציות על נייר ערך –

רכישת CALL C5A1

כתיבת CALL C5A2

רכישת PUT C5A3

כתיבת PUT C5A4

אופציות על שערי חליפין –

רכישת CALL C5B1

כתיבת CALL C5B2

רכישת PUT C5B3

כתיבת PUT C5B4

אופציות על שערי ריבית –

רכישת CALL C5C1

כתיבת CALL C5C2

רכישת PUT C5C3

כתיבת PUT C5C4

אופציות על מחירי סחורות –

רכישת CALL C5D1

כתיבת CALL C5D2

רכישת PUT C5D3

כתיבת PUT C5D4

נכסים פיננסיים עתידיים אחרים C5E

6. **נכסים פיננסיים עתידיים**

שם סעיף הדיווח קוד בנק ישראל

אופציות מעו"ף –

לעניין זה, "אופציית מעו"ף" – אופציה שנסחרת בבורסה לניירות ערך בתל אביב שנכס הבסיס שלה הוא מדד המעו"ף (ת"א 25) –

רכישת CALL C6A1

כתיבת CALL C6A2

רכישת PUT C6A3

כתיבת PUT C6A4

אופציות על שערי חליפין הנסחרות בישראל –

רכישת CALL C6B1

כתיבת CALL C6B2

רכישת PUT C6B3

כתיבת PUT C6B4

נכסים פיננסיים עתידים אחרים C6C

7. **תקבולים, תשלומים, מחיר פדיון ונתוני דיבידנד או הטבה**

שם סעיף הדיווח קוד בנק ישראל

סך כל התקבולים מהנפקות[[2]](#footnote-2) A

סך כל התשלומים מפדיונות B

מחיר פדיון בסוף התקופה; לעניין זה "פדיון" – מחיר יחידת השתתפות בקרן שמתקבל מחיסור סכום העמלות מסך כל הנכסים וחלוקת הסכום שנתקבל למספר יחידות ההשתתפות בקרן D

סכום דיבידנד שהקרן חילקה DVSUM

שיעור דיבידנד מהערך הנקוב של יחידות ההשתתפות בקרן ביום הקובע; לעניין סעיף זה, היום הקובע הוא היום שבו מי שמחזיק ביחידות ההשתתפות בקרן זכאי לתשלום דיבידנד DVR

יום ה-EX דיבידנד; לעניין זה, יום ה-EX הוא יום אחרי היום הקובע DVEX

יום תשלום הדיבידנד DVDT

שער יסודי ביום תשלום דיבידנד; השער יחושב על ידי חלוקת סך כל נכסי הקרן למספר יחידות ההשתתפות בקרן DVP

שיעור הטבה HTR

יום ה-EX הטבה; לעניין זה, יום ה-EX הוא יום אחרי היום שבו מי שמחזיק ביחידת ההשתתפות בקרן זכאי לתשלום ההטבה HTEX

יום תשלום הטבה HTDT

8. **השקעות בתעודות סל, תעודות על מטבע ותעודות פיקדון נסחרות בישראל**

שם סעיף הדיווח קוד בנק ישראל

תעודת סל שמחקות מדדי מניות –

בארץ C7A

בחוץ לארץ C7B

תעודות סל שמחקות מדדים אחרים –

בארץ C7C

בחוץ לארץ C7D

תעודות על מטבע או תעודות פיקדון –

תעודות על מטבע חוץ או תעודות פיקדון במטבע חוץ C7E

תעודות על המטבע הישראלי או תעודות פיקדון במטבע ישראלי C7F

9. **השקעות בתעודות סל ותעודות פקדון נסחרות בחוץ לארץ**

שם סעיף הדיווח קוד בנק ישראל

תעודות סל שמחקות מדדי מניות C8A

תעודות סל שמחקות מדדים אחרים C8B

תעודות פיקדון במטבע חוץ C8C

י"ג באב התשע"ה (29 ביולי 2015) קרנית פלוג

נגידת בנק ישראל

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשע"ה מס' 7545](http://www.nevo.co.il/Law_word/law06/tak-7545.pdf) מיום 18.8.2015 עמ' 1837. [↑](#footnote-ref-1)
2. בדיווח על קרנות שמוזגו במהלך החודש שאליו מתייחס הדיווח, לא ייחשבו סך כל נכסי הקרנות הנקלטות, לרבות תקבולים מהנפקות שהתקבלו עד למועד המיזוג, כתקבולים של הקרן הקולטת, כי אם רק הנפקות שביצעה הקרן הקולטת. [↑](#footnote-ref-2)