צו בריאות העם (קביעת מומחיות מוכרת בתחום הטיפול התומך),   
תשס"ט-2009

בריאות – בריאות העם – מומחיות

תוכן ענינים

|  |  |  |  |
| --- | --- | --- | --- |
| סעיף 1 | קביעת מומחיות | [Go](#Seif1) | 2 |
| סעיף 2 | תנאים מקדמיים | [Go](#Seif2) | 2 |
| סעיף 3 | רישום להתמחות | [Go](#Seif3) | 2 |
| סעיף 4 | מסלול ההתמחות | [Go](#Seif4) | 2 |
| סעיף 5 | מבחן להכרה במומחיות | [Go](#Seif5) | 2 |
| סעיף 6 | הבחינה ומתכונתה | [Go](#Seif6) | 2 |
| סעיף 7 | תחילה | [Go](#Seif7) | 3 |
| סעיף 8 | הוראת מעבר | [Go](#Seif8) | 3 |

צו בריאות העם (קביעת מומחיות מוכרת בתחום הטיפול התומך),   
תשס"ט-2009[[1]](#footnote-1)\*

בתוקף סמכותי לפי תקנה 7 לתקנות בריאות העם (צוות סיעודי במרפאות), התשמ"א-1981 (להלן – התקנות), לאחר היוועצות בהסתדרות האחריות והאחים בישראל, אני קובע כלהלן:

1. מי שרשומה בפנקס, כהגדרתו בתקנות, כאחות מוסמכת (להלן – אחות מוסמכת), זכאית לתואר "אחות מומחית בתחום הטיפול התומך" אם השלימה מסלול הכשרה לתואר מומחיות בתחום הטיפול התומך, לפי המפורט בצו זה.

קביעת מומחיות

2. אחות מוסמכת זכאית להשתתף במסלול התמחות בטיפול תומך אם התקיימו בה כל אלה:

תנאים מקדמיים

(1) היא בעלת תואר שני, ממוסד להשכלה גבוהה המוכר על ידי המועצה להשכלה גבוהה, בחוג לסיעוד;

(2) היא סיימה השתלמות מוכרת, כמשמעותה בתקנה 10 לתקנות בריאות העם (עוסקים בסיעוד בבתי חולים), התשמ"ט-1988 (להלן – תקנות עוסקים בסיעוד בבתי חולים), בנושא אונקולוגיה או גריאטריה, ונרשמה בפנקס במדור השתלמות, כמשמעותו באותה תקנה.

3. (א) בקשה להתמחות תוגש למינהל הסיעוד במשרד הבריאות לפי טופס שיורה ראש מינהל הסיעוד; לבקשה יצורף אישור של אחות מומחית בטיפול תומך, כי תלווה את האחות המוסמכת בתהליך ההתמחות, במוסד הרפואי שבו מתבצעת העבודה המעשית כאמור בסעיף 4(2), ותהיה אחראית להנחייתה ולתיאום מסלול ההתמחות (להלן – מומחית מלווה).

רישום להתמחות

(ב) מצא ראש מינהל הסיעוד כי התקיימו במגיש הבקשה (להלן – המבקשת) תנאי סעיף 2, יעביר את הבקשה לוועדה שימנה, שתכלול שתי מומחיות בטיפול תומך לפחות (להלן – ועדת ההתמחות), והוועדה תקבע למבקשת תכנית התמחות.

4. תכנית ההתמחות שתיקבע למבקשת תכלול –

מסלול ההתמחות

(1) תכנית הכשרה בתחום הטיפול התומך, בהיקף של שנה אקדמית, שהוכרה על ידי ראש מינהל הסיעוד;

(2) עבודה מעשית בטיפול תומך במשך 3 שנים, בפיקוח המומחית המלווה.

5. (א) מינהל הסיעוד יעניק למי שסיימה את מסלול ההתמחות אישור על זכאות להיבחן בבחינת התמחות בתחום הטיפול התומך.

מבחן להכרה במומחיות

(ב) מינהל הסיעוד יקיים בחינת התמחות בתחום הטיפול התומך; מי שעמד בבחינה בהצלחה, יירשם במדור "מומחיות בטיפול תומך" שינהל מינהל הסיעוד, ויקבל ממינהל הסיעוד תואר "אחות מומחית בטיפול תומך".

6. (א) הבחינה תיערך פעם אחת בשנה לפחות, בחודש אפריל או מאי; ראש מינהל הסיעוד יפרסם הודעה על מועד הבחינה ומועדי הרישום לבחינה, תשעים ימים לפחות לפני מועד הבחינה, ברשומות ובתאר האינטרנט של משרד הבריאות.

הבחינה ומתכונתה

(ב) הבחינה תהיה בכתב, ובמועד סמוך לאחריה תקוים בחינה בעל פה; עמידה בהצלחה בבחינה בכתב היא תנאי להשתתפות בבחינה בעל פה.

(ג) שאלון המבחן בכתב ייקבע על ידי ועדת בוחנים שימנה ראש מינהל הסיעוד, וישתתפו בה שתי אחיות מומחיות בטיפול תומך לפחות; אותה ועדת בוחנים, או ועדה בהרכב דומה, תקיים גם את הבחינה בעל פה.

(ד) ראש מינהל הסיעוד רשאי להחליט כי לא תקוים בחינה בשנה מסוימת, בהעדר זכאים להיבחן בבחינה, או בהעדר נרשמים לבחינה.

7. תחילתו של צו זה 30 ימים מיום פרסומו.

תחילה

8. על אף האמור בצו זה –

הוראת מעבר

(1) אחות מוסמכת זכאית לתואר "אחות מומחית בתחום הטיפול התומך" אם ועדת ההתמחות אישרה כי התקיימו בה כל אלה:

(א) היא היתה בעלת תואר ראשון או שני בסיעוד, ממוסד להשכלה גבוהה המוכר על ידי המועצה להשכלה גבוהה, ביום תחילתו של צו זה, או קיבלה, לא יאוחר מיום י"ד בטבת התש"ע (31 בדצמבר 2009), אישור ממוסד כאמור על זכאות לתואר ראשון או שני בסיעוד;

(ב) היא סיימה השתלמות מוכרת, כמשמעותה בסעיף 10 לתקנות עיסוק בסיעוד בבתי חולים, בסיעוד אונקולוגי, ונרשמה בפנקס במדור השתלמות, כמשמעותו באותה תקנה, ערב תחילתו של צו זה;

(ג) עסקה במשך חמש שנים לפחות בטיפול תומך בחולים, ערב תחילתו של צו זה;

(2) בתקופה שעד יום י"ג בתשרי התש"ע (1 באוקטובר 2009) תהיה סמכות ועדת ההתמחות לפי סעיפים 3(ב) ו-8(1) נתונה לראש מינהל הסיעוד;

(3) בחינת התמחות, כאמור בסעיף 6, תקוים לראשונה בשנת 2012.

כ"ה בניסן התשס"ט (16 באפריל 2009) אבי ישראלי

המנהל הכללי של משרד הבריאות

1. \* פורסמו [ק"ת תשס"ט מס' 6778](http://www.nevo.co.il/Law_word/law06/tak-6778.pdf) מיום 14.5.2009 עמ' 922. [↑](#footnote-ref-1)