צו המועצות המקומיות (חלוקת הכנסות בין המועצה האזורית מטה אשר והמועצה האזורית משגב לבין המועצה המקומית בענה, המועצה המקומית דיר אל אסד, עיריית כרמיאל והמועצה המקומית מג'ד אל כרום), תשע"ט-2018

רשויות ומשפט מנהלי – רשויות מקומיות – מסי שלטון מקומי

תוכן ענינים

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

צו המועצות המקומיות (חלוקת הכנסות בין המועצה האזורית מטה אשר והמועצה האזורית משגב לבין המועצה המקומית בענה, המועצה המקומית דיר אל אסד, עיריית כרמיאל והמועצה המקומית מג'ד אל כרום), תשע"ט-2018[[1]](#footnote-1)\*

בתוקף סמכותי לפי סעיף 9ב לפקודת העיריות, וסעיף 34א לפקודת המועצות המקומיות, בהסכמת שר האוצר ולאחר עיון בתסקיר של ועדת חקירה לחלוקת הכנסות, אני מכריז ומצווה לאמור:

1. בצו זה –

הגדרות

"הכנסות" – הכנסות מארנונה כללית המתקבלות מאזור חלוקת ההכנסות כאמור בסעיף 2;

"מפה" – מפת אזור חלוקת ההכנסות הערוכה בקנה מידה 1:10,000, החתומה ביד שר הפנים ביום כ"ט בחשוון התשע"ט (7 בנובמבר 2018), ושהעתקים ממנה מופקדים במשרד הפנים בירושלים, במשרד הממונה על מחוז הצפון, נצרת עילית ובמשרדי הרשויות המקומיות;

"עודף הכנסות" – ההכנסות מארנונה כללית, בניכוי הוצאות עד לגובה של 20% מסך ההכנסות, שהוצאו בעד מתן שירותים מוניציפליים באזור חלוקת ההכנסות לרבות הוצאות גבייה ותפעול מינהלת בר-לב בע"מ; היתה מחלוקת בין הרשויות המקומיות על גובה ההוצאות כאמור, יכריע במחלוקת הממונה על מחוז הצפון במשרד הפנים;

"הרשויות המקומיות" – המועצה המקומית בענה, המועצה המקומית דיר אל אסד, עיריית כרמיאל, המועצה המקומית מג'ד אל כרום, המועצה האזורית מטה אשר והמועצה האזורית משגב;

"הרשויות המקומיות המקבלות" – המועצה המקומית בענה, המועצה המקומית דיר אל אסד, עיריית כרמיאל והמועצה המקומית מג'ד אל כרום.

2. אזור חלוקת ההכנסות כולל גושים וחלקות רישום כמפורט להלן וכמסומן במפה:

הכרזה על אזור חלוקת הכנסות

(1) גוש 18507 – פרט לחלקה 47 וחלק מחלקה 44;

(2) גוש 18508 – פרט לחלקות 10, 16, 34 ו-77;

(3) גוש 19618 – חלקות 37 עד 53, 56, 57 וחלק מחלקות 54, 75 ו-78;

(4) גוש 19774 – חלקה 2 וחלק מחלקות 1 ו-21.

3. עודף ההכנסות יחולק בין הרשויות המקומיות בשיעורים מסך כל עודף ההכנסות, כמפורט להלן:

אופן חלוקת עודף ההכנסות

(1) המועצה המקומית בענה – 8.33%;

(2) המועצה המקומית דיר אל אסד – 8.33%;

(3) עיריית כרמיאל – 25%;

(4) המועצה המקומית מג'ד אל כרום – 8.33%;

(5) המועצה האזורית מטה אשר – 25%;

(6) המועצה האזורית משגב – 25%.

4. (א) גזבר המועצה האזורית מטה אשר וגזבר המועצה האזורית משגב יערכו בכל רבעון דוח רבעוני של ההכנסות באזור חלוקת ההכנסות (להלן – הדוח הרבעוני), ולפיו יעבירו המועצה האזורית מטה אשר והמועצה האזורית משגב את עודף ההכנסות לרשויות המקומיות המקבלות כמפורט בסעיף 3.

תשלום ודיווח

(ב) הדוח הרבעוני ועודף ההכנסות יועברו לרשויות המקומיות המקבלות בתוך 30 ימים מתום כל רבעון.

(ג) הרשויות המקומיות המקבלות רשאיות, בתוך 21 ימים מיום שהועבר לידיהן הדוח הרבעוני, לדרוש מהמועצה האזורית מטה אשר ומהמועצה האזורית משגב כל מידע הנוגע להכנסות, והמועצות האזוריות האמורות ימציאו את המידע הנדרש בתוך 21 ימים מיום שנדרשו לכך.

5. לא הועברו הסכומים לרשויות המקומיות המקבלות במועד, יישאו התקבולים ריבית בשיעור ריבית פיגורים כמשמעותה בסעיף 5 לחוק פסיקת ריבית והצמדה, התשכ"א-1961.

ריבית

כ"ט בחשוון התשע"ט (7 בנובמבר 2018) אריה מכלוף דרעי

שר הפנים

1. \* פורסם [ק"ת תשע"ט מס' 8124](http://www.nevo.co.il/Law_word/law06/TAK-8124.pdf) מיום 13.12.2018 עמ' 1504. [↑](#footnote-ref-1)