צו המכס (הסדרת יצוא דבש), 1937

מסים – מכס – יבוא ויצוא

מסים – בלו

משפט פרטי וכלכלה – מסחר – יצוא – מיסוי, מכס והיטלים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם | סעיף 1 |
| 2 | [Go](#Seif1) | פירוש | סעיף 2 |
| 2 | [Go](#Seif2) | תעודה לייצוא של דבש | סעיף 3 |
| 3 | [Go](#Seif3) | בקשות לתעודות | סעיף 4 |
| 3 | [Go](#Seif4) | בדיקת הדבש ומתן תעודה | סעיף 5 |

פרק 265

צו המכס (הסדרת יצוא דבש), 1937(16)

(עפ"י סעיף 104)

1. צו זה ייקרא צו המכס (הסדרת יצוא דבש), 1937.

השם

2. בצו זה —

פירוש

"דבש טהור" פירושו דבש שהוא נקי מיסודות נכרים לפחות כדבש שסונן באריג כברות של 54 חורים לכל אינטש בטמפרטורה של לא יותר מ-65 מעלות צלזיוס;

"משגר" פירושו מי שמייצא דבש או גורם ליצואו של דבש או המנסה לייצא דבש, והוא כולל את סוכנו;

"היזק" פירושו כל קלקול הפוגע במידה ניכרת במראהו של הדבש וכן באיכותו כצורך מזון או כסחורה הראויה להישלח בים —

(I) חימום יתר על המידה,

(II) תסיסה,

(III) טחב דבש,

(IV) סמידה,

(V) טעם לפגם הבא מצמחים,

(VI) כל שמץ עשן, חומצת קרבול או טעם או ריח הבאים מיסודות נכרים,

(VII) לכלוך;

"מיוצא" פירושו נלקח, משוגר או נשלח מישראל לכל ארץ שמחוץ לישראל, אם בדרך יבשה ואם בדרך הים;

"דבש רדוי" פירושו דבש שהופרש מחלות דבש בלתי לחוצות ע"י כוח צנטריפוגלי או כוח\_הכובד;

"דבש" הוא הצוף והסכרין הנוטפים מנטיעות, שנאגרו, שונו ונאצרו בחלות דבש ע"י דבורי\_דבש (אפיט מליפיקה ואפיט נורסטה) והשובר את קרני האור שמאלה — Laevo Rotatory ושאינו מכיל יותר מעשרים וחמישה למאה מים, רבע אחוז אבקת מילה ושמונה אחוז סכר קנים;

------------

(16) פורסם ע"ר מס' 679 מיום 8.4.1937, תוס' 2, עמ' (ע) 296, (א) 349.

"מפקח" פירושו פקיד משרד החקלאות שמנהל אותו משרד ייפה את כוחו לבדוק ולאשר דבש לצורך ייצוא;

"דבש מזוקק" פירושו דבש שרדוהו מחלות הדבש ע"י סינון או דרכים אחרות;

"עכירות" פירושו ערפול הנגרם ע"י מציאותם של גרעיני סמידה, בעבועות אויר זעירות, חלקי שעוה זעירים מאוד או חמרים אחרים הגורעים מצחותו של הדבש.

3. אסור ליצא דבש אלא אם כן צורף לו תעודה שניתנה ע"י מפקח המעידה שהוא בדק את הדבש ואישר אותו כדבש ראוי ליצוא.

תעודה לייצוא

של דבש

4. כל משגר הרוצה בתעודת יצוא של דבש, עליו לפנות בבקשה למפקח הקרוב ביותר לפחות ארבעה עשר יום לפני התאריך שיש בדעתו לייצא אותו דבש ועליו להגיש לפקיד זה בכתב את הפרטים דלקמן: —

בקשות לתעודות

(א) כמות הדבש שיש בדעתו לייצא;

(ב) צורת האריזה;

(ג) המקום שבו יוכל המפקח לבדוק את הדבש.

5. (1) המפקח לא יתן תעודה עפ"י צו זה, אלא אם כן נוכח שהדבש המיועד לייצוא —

בדיקת הדבש

ומתן תעודה

(א) יש לו הסגולות של דבש טהור;

(ב) אינו שוקל פחות מ-1.44 ק"ג לכל ליטר בטמפרטורה של 15 מעלות צלזיוס;

(ג) הוא דבש זך ונקי מכל קלקול או עכירות;

(ד) בשל די הצורך;

(ה) נארז בכלי קיבול חזקים ונקיים שהדביקו על כל אחד מהם פתק המציין את הפרטים דלקמן ביחס לדבש שבהם: —

(I) אם הוא דבש רדוי או דבש מזוקק;

(II) טיבו של הדבש (תפוחי-זהב, דבש הרים, דבש שדה או דבש אקליפטוס);

(III) המשקל המדוייק בק"ג או בגרמים;

(IV) שם המשגר;

בתנאי שמתירים פגם כדי שיעור של חמישה אחוזים בקשר עם הדרישות דלעיל, אלא שאין להתיר פגם לגבי דבש מקולקל כמוגדר בסעיף 2 מצו זה.

(2) כשמסרב המפקח ליתן תעודה עליו למסור למשגר מודעה בכתב המציינת את הנימוק לסירובו.

(3) משגר רשאי לערער על סירובו של מפקח לתת תעודה עפ"י צו זה בפני הפקיד הוטרינרי הראשי, משרד החקלאות, שהחלטתו תהא החלטה סופית.

בכל מקרה של ערעור על המשגר לשלם למפרע אגרה של שתי לירות כדי לכסות את דמי הבדיקה הנוספת:

בתנאי שאגרה זו תוחזר למשגר אם יבטל הפקיד הוטרינרי הראשי את החלטת המפקח.

6. צו זה לא יחול על כל משגור של דבש שמשקלו פחות מ-25 ק"ג ואשר רוצים לייצאו שלא לצרכי מכירה. החלטתו של כל פקיד מכס או כל מפקח בשאלה אם דבש מיועד למכירה או לצורך אחר תהא החלטה סופית.