צו העיריות (חלוקת הכנסות בין המועצה המקומית התעשייתית מגדל תפן, עיריית מעלות תרשיחא, והמועצות המקומיות יאנוח ג'ת, כסרא-סמיע, כפר ורדים ומעלה יוסף), תשע"ח-2018

רשויות ומשפט מנהלי – רשויות מקומיות – מסי שלטון מקומי

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הכרזה על אזור חלוקת הכנסות | [Go](#Seif2) | 2 |
| סעיף 3 | אופן חלוקת ההכנסות | [Go](#Seif3) | 2 |
| סעיף 4 | תשלום ודיווח | [Go](#Seif4) | 2 |
| סעיף 5 | ריבית | [Go](#Seif5) | 3 |

צו העיריות (חלוקת הכנסות בין המועצה המקומית התעשייתית מגדל תפן, עיריית מעלות תרשיחא, והמועצות המקומיות יאנוח ג'ת, כסרא-סמיע, כפר ורדים ומעלה יוסף), תשע"ח-2018[[1]](#footnote-1)\*

בתוקף סמכותי לפי סעיף 9ב לפקודת העיריות, וסעיף 34א לפקודת המועצות המקומיות, בהסכמת שר האוצר ולאחר עיון בתסקיר של ועדת חקירה לחלוקת הכנסות, אני מכריז ומצווה לאמור:

1. בצו זה –

הגדרות

"הכנסות" – כל אלה:

(1) 12% מההכנסות מארנונה כללית בסכום של עד 10,000,000 שקלים חדשים בשנה;

(2) 17% מההכנסות מארנונה כללית בסכום שבין 10,000,000 שקלים חדשים עד 15,000,000 שקלים חדשים בשנה;

(3) 23% מההכנסות מארנונה כללית בסכום שבין 15,000,000 שקלים חדשים עד 20,000,000 שקלים חדשים בשנה;

(4) 30% מההכנסות מארנונה כללית בסכום של יותר מ-20,000,000 שקלים חדשים בשנה;

"הרשויות המקומיות" – עיריית מעלות תרשיחא, המועצה המקומית יאנוח ג'ת, המועצה המקומית כסרא-סמיע, המועצה המקומית כפר ורדים והמועצה האזורית מעלה יוסף.

2. (א) שטח המועצה המקומית התעשייתית מגדל תפן הוא אזור חלוקת הכנסות.

הכרזה על אזור חלוקת הכנסות

(ב) ההכנסות מאזור חלוקת ההכנסות כאמור בסעיף קטן (א) יחולקו בין הרשויות המקומיות לפי צו זה.

3. (א) ההכנסות יחולקו בין הרשויות המקומיות בשיעורים כמפורט להלן:

אופן חלוקת ההכנסות

(1) עיריית מעלות תרשיחא – 31%;

(2) המועצה המקומית יאנוח ג'ת – 20%;

(3) המועצה המקומית כסרא-סמיע – 23%;

(4) המועצה המקומית כפר ורדים – 15%;

(5) המועצה האזורית מעלה יוסף – 11%.

(ב) רשות מקומית ששיעור גביית הארנונה שלה בשנה האחרונה שלגביה הוגש דוח כספי מבוקר קטן מ-80% מהחיוב השנתי בארנונה באותה רשות, בניכוי הנחות על פי דין, תהיה זכאית ל-85% מהשיעור האמור בסעיף קטן (א), והיתרה תחולק בין שאר הרשויות המקומיות על פי היחס האמור בסעיף קטן (א).

4. (א) גזבר המועצה המקומית התעשייתית מגדל תפן יערוך בכל רבעון דוח רבעוני של ההכנסות באזור חלוקת ההכנסות (להלן – הדוח הרבעוני), ולפיו יועברו ההכנסות לרשויות המקומיות כמפורט בסעיף 3.

תשלום ודיווח

(ב) הדוח הרבעוני וההכנסות יועברו לרשויות המקומיות בתוך 30 ימים מתום כל רבעון.

(ג) הרשויות המקומיות רשאיות, בתוך 21 ימים מיום שהועבר לידיהן הדוח הרבעוני, לדרוש מהמועצה המקומית התעשייתית מגדל תפן כל מידע הנוגע להכנסות.

(ד) המועצה המקומית התעשייתית מגדל תפן תמציא את המידע הנדרש בתוך 21 ימים מיום שנדרשה לכך.

5. לא הועברו ההכנסות לרשויות המקומיות במועד, יישאו התקבולים ריבית בשיעור ריבית פיגורים כמשמעותה בסעיף 5 לחוק פסיקת ריבית והצמדה, התשכ"א-1961.

ריבית

י"ד בתמוז התשע"ח (27 ביוני 2018) אריה מכלוף דרעי

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשע"ח מס' 8036](http://www.nevo.co.il/Law_word/law06/TAK-8036.pdf) מיום 10.7.2018 עמ' 2365. [↑](#footnote-ref-1)