צו העיריות (חלוקת הכנסות בין עיריית אלעד והמועצה האזורית דרום השרון), תשע"ז-2017

רשויות ומשפט מנהלי – רשויות מקומיות – מסי שלטון מקומי

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הכרזה על אזור חלוקת הכנסות | [Go](#Seif2) | 2 |
| סעיף 3 | אופן חלוקת ההכנסות | [Go](#Seif3) | 2 |
| סעיף 4 | תשלום ודיווח | [Go](#Seif4) | 3 |
| סעיף 5 | ריבית | [Go](#Seif5) | 3 |
| סעיף 6 | הוראת מעבר | [Go](#Seif6) | 3 |

צו העיריות (חלוקת הכנסות בין עיריית אלעד והמועצה האזורית דרום השרון), תשע"ז-2017[[1]](#footnote-1)\*

בתוקף סמכותי לפי סעיף 9ב לפקודת העיריות, וסעיף 34א לפקודת המועצות המקומיות, בהסכמת שר האוצר ולאחר עיון בתסקיר של ועדת חקירה לחלוקת הכנסות, אני מכריז ומצווה לאמור:

1. בצו זה –

הגדרות

"הכנסות" – הכנסות מארנונה כללית המתקבלות מאזורי חלוקת ההכנסות א' וב' כהגדרתם בסעיף 2(א)(1) ו-(2);

"הכנסות מאזור ג'" – הכנסות מארנונה כללית, היטלי השבחה ותשלומי חובה המתקבלים מאזור חלוקת ההכנסות ג' כאמור בסעיף 2(א)(3), למעט תשלומי חובה המתקבלים בקשר למים וביוב;

"הכנסות נוספות" – הכנסות מהיטלי השבחה ותשלומי חובה, למעט מארנונה כללית, אגרות בנייה ותשלומי חובה המתקבלים בקשר למים וביוב, המתקבלות מאזור חלוקת ההכנסות א' כאמור בסעיף 2(א)(1);

"הרשויות המקומיות" – עיריית אלעד והמועצה האזורית דרום השרון;

"מפה" – מפת אזורי חלוקת ההכנסות הערוכה בקנה מידה 1:10,000 והחתומה בידי שר הפנים ביום כ"ט באדר התשע"ז (27 במרס 2017) ושהעתקים ממנה מופקדים במשרד הפנים, ירושלים, במשרד הממונה על מחוז המרכז ובמשרדי הרשויות המקומיות;

"עודף הכנסות" – 90% מההכנסות;

"עודף הכנסות מאזור ג'" – 90% מההכנסות מאזור ג';

"עודף הכנסות נוספות" – 90% מההכנסות הנוספות;

"עודפי ההכנסות" – צירוף של כל אלה: עודף ההכנסות, עודף ההכנסות הנוספות ועודף ההכנסות מאזור ג'.

2. (א) אזורי חלוקת ההכנסות כוללים גושים וחלקות רישום כלהלן:

הכרזה על אזור חלוקת הכנסות

(1) אזור א' –

גוש 5657 – חלקות 16 עד 18 וחלק מחלקות 1, 7, 8, 10 עד 15, 19 עד 21 כמסומן במפה;

גוש 5659 – חלק מחלקות 1, 2, 4, 5, 7 כמסומן במפה;

גוש 5660 – חלקות 7, 9 וחלק מחלקה 1 כמסומן במפה;

(2) אזור ב' –

גוש 5657 – חלק מחלקות 8 עד 10 כמסומן במפה;

(3) אזור ג' –

גוש 5662 – חלקות 17, 19, 37 וחלק מחלקות 6, 10, 11, 13, 16, 18, 21, 28 עד 30, 32 עד 34 כמסומן במפה.

(ב) עודפי ההכנסות באזורי חלוקת ההכנסות כאמור בסעיף קטן (א) יחולקו בין הרשויות המקומיות לפי צו זה.

3. (א) עודף ההכנסות יחולק בין הרשויות המקומיות בשיעורים מסך כל עודף ההכנסות, כמפורט להלן:

אופן חלוקת ההכנסות

(1) עיריית אלעד – 50%;

(2) המועצה האזורית דרום השרון – 50%.

(ב) עודף ההכנסות הנוספות יחולקו בין הרשויות המקומיות בשיעורים מסך כל עודף ההכנסות הנוספות, כמפורט להלן:

(1) עיריית אלעד – 33%;

(2) המועצה האזורית דרום השרון – 67%.

(ג) עודף ההכנסות מאזור ג' יחולק בין הרשויות המקומיות בשיעורים מסך כל עודף ההכנסות מאזור ג', כמפורט להלן:

(1) עיריית אלעד – 60%;

(2) המועצה האזורית דרום השרון – 40%.

(ד) המועצה האזורית דרום השרון תעביר לעיריית אלעד את עודפי ההכנסות לפי האמור בסעיף זה.

4. (א) גזבר המועצה האזורית דרום השרון יערוך בכל רבעון דוח רבעוני של כלל ההכנסות באזורי חלוקת ההכנסות (להלן – הדוח הרבעוני) ולפיו יועברו ההכנסות לעיריית אלעד כמפורט בסעיף 3.

תשלום ודיווח

(ב) הדוח הרבעוני וההכנסות יועברו לעיריית אלעד בתוך 30 ימים מתום כל רבעון.

(ג) עיריית אלעד רשאית, בתוך 21 ימים מיום שהועבר לידיה הדוח הרבעוני, לדרוש מהמועצה האזורית דרום השרון כל מידע הנוגע להכנסות.

(ד) המועצה האזורית דרום השרון תמציא את המידע הנדרש בתוך 21 ימים מיום שנדרשה לכך.

5. לא הועברו ההכנסות לעיריית אלעד במועד, יישאו התקבולים ריבית בשיעור ריבית פיגורים כהגדרתה בסעיף 5 לחוק פסיקת ריבית והצמדה, התשכ"א-1961.

ריבית

6. בתוך 30 ימים מיום פרסומו של צו זה תעביר המועצה האזורית דרום השרון לעיריית אלעד סכום של 3,150,000 שקלים חדשים.

הוראת מעבר

כ"ט באדר התשע"ז (27 במרס 2017) אריה מכלוף דרעי

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשע"ז מס' 7808](http://www.nevo.co.il/Law_word/law06/tak-7808.pdf) מיום 1.5.2017 עמ' 1018. [↑](#footnote-ref-1)