צו הפיקוח על מצרכים ושירותים (הסדרים במשק הדלק), תשמ"ח-1988

רבדים בחקיקה

רשויות ומשפט מנהלי – תשתיות – דלק

רשויות ומשפט מנהלי – מצרכים ושירותים – פיקוח – משאבי אנרגיה

תוכן ענינים

|  |  |  |  |
| --- | --- | --- | --- |
|  | פרק ראשון: פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
| סעיף 2 | תחולה | [Go](#Seif2) | 2 |
|  | פרק שני: חובת דיווח | [Go](#med1) | 2 |
| סעיף 3 | דיווח למנהל | [Go](#Seif3) | 2 |
| סעיף 4 | דיווח חודשי | [Go](#Seif4) | 2 |
|  | פרק שלישי: רכישות במקטע החוזי | [Go](#med2) | 2 |
| סעיף 5 | רכישה | [Go](#Seif5) | 2 |
| סעיף 6 | תמיכה במקטע החוזי | [Go](#Seif6) | 2 |
|  | פרק רביעי: מלאי חירום | [Go](#med3) | 3 |
| סעיף 9 | חובת החזקת מלאי חירום | [Go](#Seif7) | 3 |
| סעיף 10 | מימון מלאי חירום | [Go](#Seif8) | 3 |
| סעיף 11 | משיכה חריגה של מוצרי נפט | [Go](#Seif9) | 3 |
| סעיף 12 | התחשבנות על שינוי בערך מלאי חירום | [Go](#Seif10) | 3 |
| סעיף 13 | אשראי ספקים | [Go](#Seif11) | 3 |
|  | פרק חמישי: חובת הזיקוק | [Go](#med4) | 4 |
| סעיף 14 | חובת זיקוק בבז"ן | [Go](#Seif12) | 4 |
|  | פרק חמישי א' – צרכן גדול | [Go](#med5) | 4 |
| סעיף 14א | הגדרה | [Go](#Seif20) | 4 |
| סעיף 14ב | רכישה מחברת נפט | [Go](#Seif21) | 4 |
| סעיף 14ג | רשיון יבוא לצרכן גדול | [Go](#Seif22) | 4 |
| סעיף 14ד | אישור לסוגים של מוצרי נפט | [Go](#Seif23) | 4 |
| סעיף 14ה | פטור | [Go](#Seif24) | 4 |
| סעיף 14ו | תפקיד המנהל | [Go](#Seif25) | 4 |
|  | פרק שישי: הוראות שונות | [Go](#med6) | 4 |
| סעיף 15 | שינוי הנחיות | [Go](#Seif13) | 4 |
|  | פרק שביעי: ביטול והוראות מעבר | [Go](#med7) | 4 |
| סעיף 16 | ביטול הסדר מבנה המחיר | [Go](#Seif14) | 4 |
| סעיף 17 | סיום ההתחשבנות מכח הסכם שבוטל | [Go](#Seif15) | 4 |
| סעיף 18 | מלאי נפט גולמי | [Go](#Seif16) | 4 |
| סעיף 19 | הפרדת מלאים בחברת נפט | [Go](#Seif17) | 4 |
| סעיף 20 | מאזן המלאי בבז"ן | [Go](#Seif18) | 4 |
| סעיף 21 | תחילה | [Go](#Seif19) | 5 |

צו הפיקוח על מצרכים ושירותים (הסדרים במשק הדלק), תשמ"ח-1988[[1]](#footnote-1)\*

בתוקף סמכותי לפי סעיפים 5 ו-15 לחוק הפיקוח על מצרכים ושירותים, תשי"ח-1957, אני מצווה לאמור:

פרק ראשון: פרשנות

1. בצו זה –

הגדרות

"נפט גולמי" – נפט ניגר (הידרוקרבונים), וכן אספלט ופחמימנים של נפט כשהם מומסים בתוך נפט ניגר וניתנים להפקה יחד אתו, בין שהנפט הובא מחוץ לארץ ובין שהופק בישראל;

"מוצרי נפט" – מוצרים המיוצרים מזיקוק נפט גולמי ומוצרים בשלבים השונים של תהליך הזיקוק או הפיצוח;

"חברת נפט" – גוף משפטי שהכיר בו המנהל כמורשה לעסוק ביבוא של נפט גולמי ומוצרי נפט לישראל, ובשיווק של מוצרי נפט לצרכנים בישראל;

צו תשנ"ד-1994

מיום 1.11.1991

**צו תשנ"ב-1991**

[ק"ת תשנ"ב מס' 5395](http://www.nevo.co.il/Law_word/law06/TAK-5395.pdf) מיום 29.10.1991 עמ' 392

**הוספת פסקה (4) בהגדרת "חברת נפט"**

מיום 2.1.1994

**צו תשנ"ד-1994**

[ק"ת תשנ"ד מס' 5581](http://www.nevo.co.il/Law_word/law06/TAK-5581.pdf) מיום 22.2.1994 עמ' 665

**החלפת הגדרת "חברת נפט"**

הנוסח הקודם:

~~"חברת נפט" – כל אחת מהחברות האלה:~~

~~(1) פז חברת נפט בע"מ;~~

~~(2) דלק חברת הדלק הישראלית בע"מ;~~

~~(3) סונול ישראל בע"מ;~~

~~(4) דור אנרגיה (1988) בע"מ;~~

"בז"ן" – בתי זיקוק לנפט בע"מ;

"המינהל" – מינהל הדלק במשרד האנרגיה והתשתית;

"המנהל" – מנהל המינהל;

"המחיר הבינלאומי" – (בוטלה);

צו תשנ"ד-1994

מיום 2.1.1994

**צו תשנ"ד-1994**

[ק"ת תשנ"ד מס' 5581](http://www.nevo.co.il/Law_word/law06/TAK-5581.pdf) מיום 22.2.1994 עמ' 665

**ביטול הגדרת "המחיר הבינלאומי"**

הנוסח הקודם:

~~"המחיר הבינלאומי" – המחיר האמור בסעיף 3(1) לצו יציבות מחירים במצרכים ובשירותים (מחירים מרביים למוצרי נפט), התשמ"ח-1988, ששימש באחרונה לקביעת מחירים מרביים למוצרי נפט;~~

"מקטע חוזי" – רכישה ויבוא של נפט גולמי ומוצרי נפט על פי חוזים ממקורות קבועים, שנעשו על פי הנחייה, בתיאום ובאישור המנהל, וכן רכישות בעיסקאות מיוחדות שהמנהל אישר אותן לענין זה;

"מלאי חירום" – מלאי נפט גולמי שבבעלות חברת נפט שמקורו במקטע החוזי, ומוצרי נפט שבבעלותה בכמויות שיקבע המנהל.

2. צו זה יחול על המקטע החוזי.

תחולה

פרק שני: חובת דיווח

3. חברת נפט תמציא למנהל לפי דרישתו כל פרט, מסמך, תעודה או דין וחשבון הקשורים לרכישת נפט גולמי או מוצרי נפט, יבואו, החזקתו ושיווקו, לרבות היקף מלאי מכל סוג וערכו.

דיווח למנהל

4. (א) מבלי לפגוע בכלליות האמור בסעיף 3, תמסור חברת נפט דין וחשבון כספי למינהל בסוף כל חודש על ערך מלאי החירום, לעומת סכום ההתחייבויות במטבע חוץ בשל אותו מלאי.

דיווח חודשי

(ב) הדין וחשבון הכספי החודשי יכלול פרטים שיקבע המנהל.

הדין וחשבון

פרק שלישי: רכישות במקטע החוזי

צו תשנ"ד-1994

מיום 2.1.1994

**צו תשנ"ד-1994**

[ק"ת תשנ"ד מס' 5581](http://www.nevo.co.il/Law_word/law06/TAK-5581.pdf) מיום 22.2.1994 עמ' 665

**החלפת הפרק השלישי**

הנוסח הקודם:

~~פרק שלישי: חישוב עלויות ושיפוי~~

5. חברת נפט רשאית לרכוש נפט גולמי ומוצרי נפט במקטע החוזי בהתאם להסדרים שייקבעו בינה ובין המינהל.

רכישה

צו תשנ"ד-1994

מיום 2.1.1994

**צו תשנ"ד-1994**

[ק"ת תשנ"ד מס' 5581](http://www.nevo.co.il/Law_word/law06/TAK-5581.pdf) מיום 22.2.1994 עמ' 665

**החלפת סעיף 5**

הנוסח הקודם:

~~רכישה~~

~~5. חברת נפט תרכוש נפט גולמי ומוצרי נפט במקטע החוזי, על פי הנחיות המנהל.~~

6. המנהל רשאי לתמוך ברכישות של נפט גולמי או מוצרי נפט שעשתה חברת נפט במסגרת המקטע החוזי, בסכום קבוע לכל טון של נפט גולמי או מוצרי נפט שיובאו לצורך צריכה בישראל ממקור מוגדר.

תמיכה במקטע החוזי

צו תשנ"ד-1994

מיום 2.1.1994

**צו תשנ"ד-1994**

[ק"ת תשנ"ד מס' 5581](http://www.nevo.co.il/Law_word/law06/TAK-5581.pdf) מיום 22.2.1994 עמ' 665

**החלפת סעיף 6**

הנוסח הקודם:

~~חישובי העלות על מוצרי נפט ושיפוי~~

~~6. (א) המנהל יכיר בעלויות של מוצרי נפט עד שער בז"ן, שנשאה בהן חברת נפט, על פי המרכיבים האלה:~~

~~(1) עלות רכישת הנפט הגולמי או מוצרי הנפט;~~

~~(2) הובלה ימית;~~

~~(3) הוצאות הזרמה ואחסון;~~

~~(4) דמי זיקוק;~~

~~(5) מסים והיטלים על יבוא;~~

~~(6) הוצאות והכנסות אחרות עד שער בז"ן, שהמנהל אישר.~~

~~(ב) עלתה העלות עד שער בז"ן של מוצרי נפט שנתקבלו מזיקוק נפט גולמי או מזיקוק מוצרי נפט, שייבאה חברת נפט במקטע החוזי, על שווים לפי המחיר הבינלאומי, והמנהל הכיר בעלות לפי הוראות סעיף קטן (א), ישפה המינהל את חברת הנפט בסכום ההפרש; פחתה העלות האמורה מן השווי האמור, יקזז המינהל את סכום ההפרש מכל סכום המגיע לחברת הנפט מהמינהל על פי צו זה.~~

~~(ג) עלתה העלות כפי שהוכרה בידי המנהל כאמור בסעיף קטן 0א) של מוצרי נפט שאינם דורשים זיקוק ושייבאה חברת נפט במקטע החוזי, על השווי של אותו מוצר לפי המחיר הבינלאומי, והמנהל הכיר בעלות לפי הוראות סעיף קטן (א), ישפה המינהל את חברת הנפט בסכום ההפרש; פחתה העלות האמורה מן השווי האמור, יקזז המינהל את סכום ההפרש מכל סכום המגיע לחברת הנפט מהמינהל על פי צו זה.~~

7. (בוטל).

צו תשנ"ד-1994

מיום 2.1.1994

**צו תשנ"ד-1994**

[ק"ת תשנ"ד מס' 5581](http://www.nevo.co.il/Law_word/law06/TAK-5581.pdf) מיום 22.2.1994 עמ' 665

**ביטול סעיף 7**

הנוסח הקודם:

~~דיווח למנהל~~

~~7. (א) חברת נפט שיקבע המנהל תגיש למינהל בתחילת כל חודש תחשיב זמני לצורך קביעת ביניים של ההפרשים לפי סעיף 6(ב) ו-(ג) (להלן – התחשיב); התחשיב יתבסס על עלויות חזויות של המוצרים שיתקבלו בשער בז"ן באותו חודש; המנהל רשאי לתת הוראות בדבר דרכי עריכת התחשיב.~~

~~(ב) חברת נפט תגיש למינהל לגבי כל שלושה חדשים (להלן – תקופת הדיווח) דין וחשבון על ההפרשים האמורים בסעיף 6(ב) ו-(ג); הדין וחשבון יוגש לא יאוחר מ-90 ימים מתום תקופת הדיווח; המנהל רשאי לתת הוראות בדבר דרכי עריכת הדין וחשבון.~~

8. (בוטל).

צו תשנ"ד-1994

מיום 2.1.1994

**צו תשנ"ד-1994**

[ק"ת תשנ"ד מס' 5581](http://www.nevo.co.il/Law_word/law06/TAK-5581.pdf) מיום 22.2.1994 עמ' 665

**ביטול סעיף 8**

הנוסח הקודם:

~~תשלומים~~

~~8. (א) המנהל רשאי לשלם לחברת נפט מקדמות על בסיס התחשיב.~~

~~(ב) תשלומים או קיזוזים לפי סעיף 6(ב) ו-(ג) יעשו על פי הדיווח האמור בסעיף 7(ב).~~

~~(ג) תשלומים וקיזוזים לפי סעיף זה, ישאו ריבית בשיעור שיקבע המנהל.~~

פרק רביעי: מלאי חירום

9. חברת נפט תחזיק מלאי חירום בכמויות, במקומות ובתנאים כפי שיקבע המנהל.

חובת החזקת מלאי חירום

10. (א) המינהל ישלם לחברת נפט את הוצאות המימון וההחזקה של מלאי חירום שהיא מחזיקה, כפי שאישר המנהל.

מימון מלאי חירום

(ב) חברת נפט תערוך את חשבון עלות המימון וההחזקה של מלאי החירום לסוף כל חודש, ותגישו למנהל לאישור.

(ג) החשבון ייערך במתכונת שתיקבע בין המנהל וחברת נפט; בהעדר הסכמה יקבע המנהל את דרך החישוב.

11. (א) חברת נפט אינה רשאית לשווק מוצרי נפט מתוך מלאי החירום.

משיכה חריגה של מוצרי נפט

(ב) על אף האמור בסעיף קטן (א), רשאי המנהל לאשר שיווק מוצרי נפט מתוך מלאי חירום, בנסיבות ובתנאים שיקבע.

12. (א) בסעיף זה –

התחשבנות על שינוי בערך מלאי חירום

צו (מס' 2)   
תשנ"ב-1992

"מחיר בסיסי" –

(1) בנפט גלמי – מחיר הנפט הגלמי שנקבע על בסיס מחיר הספק וכן עלויות המפורטות בסעיף 6(א), למעט דמי זיקוק;

(2) במוצרי נפט – המחיר הבינלאומי המחושב כאמור בסעיף 2(א) לצו יציבות מחירים במצרכים ובשירותים (הוראת שעה) (מחירים מרביים למוצרי נפט) (מס' 2), התשנ"א-1991, שהיה בתוקף ביום כ"ט באייר התשנ"ב (1 ביוני 1992), בתוספת סכום של 5.18 דולר ארה"ב של אמריקה לכל טון מזוט 1500 וסכום של 3.65 דולר ארה"ב לכל טון מזוט 4000.

צו (מס' 3)   
תשנ"ב-1992

צו (מס' 2)   
תשנ"ד-1994

(ב) חברת נפט תערוך לכל אחד בחודש דו"ח התאמה של ערך מלאי החירום לעומת המחיר הבסיסי, ותגישו למנהל עד תום אותו חודש.

(ג) בספרי החשבונות של המינהל יירשמו ההפרשים הנובעים מהתאמת ערך מלאי חירום כאמור בסעיף קטן (ב) לחובת חברת הנפט המחזיקה את המלאים, לפי הענין, או לזכותה (להלן – ההפרשים הרשומים).

(ד) הסכום המצטבר של ההפרשים הרשומים בין אם הוא לחובת חברת הנפט כתוצאה מעליה במחיר הבסיסי, ובין אם הוא לחובת המינהל כתוצאה מירידה במחיר הבסיסי, לא יסולקו כל עוד מחזיקה חברת הנפט במלאי החירום שלגביו נרשמו ההפרשים הרשומים.

(ה) סכום ההפרשים הרשומים, הנובע מהתאמה כאמור בסעיף קטן (ג), יעמוד לפרעון רק במועד שבו יורה המנהל לחברת הנפט להקטין את מלאי החירום שהיא מחזיקה או על חיסולו; במקרה כאמור ייקבע סכום ההפרשים הרשומים על בסיס ההפרש בין המחיר הבסיסי והמחיר של הנפט הגלמי או מוצרי נפט, לפי הענין, בכל אחד בחודש שבו נרשמה הירידה במלאי החירום שמחזיקה חברת הנפט.

(ו) סכום ההפרשים הרשומים העומדים לפרעון על פי סעיף קטן (ה), יסולק במועד ובדרך שיקבע המנהל, אולם סכום הפרשים כאמור שטרם סולק בפועל, ייווסף לערך מלאי החירום או ייגרע ממנו לצרכי חישוב עלות הוצאות המימון כאמור בסעיף 10.

מיום 1.7.1992

**צו (מס' 2) תשנ"ב-1992**

[ק"ת תשנ"ב מס' 5449](http://www.nevo.co.il/Law_word/law06/TAK-5449.pdf) מיום 4.6.1992 עמ' 1155

**צו (מס' 2) (תיקון) תשנ"ב-1992**

[ק"ת תשנ"ב מס' 5455](http://www.nevo.co.il/Law_word/law06/TAK-5455.pdf) מיום 6.7.1992 עמ' 1261

**החלפת סעיף 12**

הנוסח הקודם:

~~עידכון והתאמת ערך מלאי החירום~~

~~12. (א) ערכו של מלאי החירום יעודכן ליום הראשון של כל חודש על פי שוויו באותו מועד. שווי הנפט הגולמי שבמלאי החירום ייקבע לפי מחיר הספק, בתוספת העלויות האחרות כאמור בסעיף 6(א) שחלו לגביו עד אותו מועד, ושווי מוצרי נפט שבמלאי החירום ייקבע לפי המחיר הבינלאומי.~~

~~(ב) חברת נפט תערוך לכל ראשון לחודש דו"ח התאמה של שווי מלאי החירום כאמור בסעיף קטן (א), ותגישו למנהל עד תום אותו חודש.~~

~~(ג) ההפרשים הנובעים מההתאמה כאמור בסעיף קטן (ב) יסולקו במועד ובדרך שיקבע המנהל; אם תהיה ירידה בערך המלאי, ישלם המינהל לחברת הנפט את ההפרש, ואם תהיה עליה בערכו, יקזז המינהל את סכום ההפרש מכל סכום שיגיע לחברת הנפט מהמינהל על פי צו זה.~~

מיום 6.7.1992

**צו (מס' 3) תשנ"ב-1992**

[ק"ת תשנ"ב מס' 5455](http://www.nevo.co.il/Law_word/law06/TAK-5455.pdf) מיום 6.7.1992 עמ' 1261

(2) במוצרי נפט – המחיר הבינלאומי המחושב כאמור בסעיף 2(א) לצו יציבות מחירים במצרכים ובשירותים (הוראת שעה) (מחירים מרביים למוצרי נפט) (מס' 2), התשנ"א-1991, שהיה בתוקף ~~ביום כ"ח בניסן התשנ"ב (1 במאי 1992)~~ ביום כ"ט באייר התשנ"ב (1 ביוני 1992).

מיום 15.7.1994

**צו (מס' 2) תשנ"ד-1994**

[ק"ת תשנ"ד מס' 5617](http://www.nevo.co.il/Law_word/law06/TAK-5617.pdf) מיום 8.8.1994 עמ' 1253

(2) במוצרי נפט – המחיר הבינלאומי המחושב כאמור בסעיף 2(א) לצו יציבות מחירים במצרכים ובשירותים (הוראת שעה) (מחירים מרביים למוצרי נפט) (מס' 2), התשנ"א-1991, שהיה בתוקף ביום כ"ט באייר התשנ"ב (1 ביוני 1992), בתוספת סכום של 5.18 דולר ארה"ב של אמריקה לכל טון מזוט 1500 וסכום של 3.65 דולר ארה"ב לכל טון מזוט 4000.

13. (א) חברת נפט תערוך התאמה חשבונית במקטע החוזי בין האשראי שהיא מקבלת בפועל מספקי נפט גולמי ומוצרי נפט במקטע החוזי ומספקי שירותים עד שער בז"ן, לבין אשראי של 30 ימים, לפי פרטים שיקבע המנהל, ותדווח על כך למנהל.

אשראי ספקים

(ב) קיבלה חברת נפט אשראי כאמור בסעיף קטן (א) שאינו מגיע לכדי 30 ימי אשראי, יכיר המנהל לחברת נפט בעלות המימון של אשראי עד 30 ימים.

(ג) קיבלה חברת נפט אשראי כאמור בסעיף קטן (א), העולה על 30 ימים, יקוזז ההפרש שבין האשראי של 30 ימים לבין האשראי שהתקבל בפועל.

(ד) הסכום הנובע מהתאמת עלות מימון האשראי ל-30 ימי אשראי, כאמור בסעיפים קטנים (ב) ו-(ג), יחושב בדרך האמורה בסעיף 10(ג) וייכלל בדין וחשבון המוגש לפי סעיף 7(ב).

פרק חמישי: חובת הזיקוק

14. חברת נפט הרוכשת נפט גולמי במקטע החוזי תזקק אותו בבז"ן; בכל חודש תזקק חברת נפט בבז"ן כמות שלא תפחת מ-7.5% ולא תעלה על 9% מהכמות השנתית הנרכשת במקטע החוזי, אלא אם כן הוסכם אחרת בין חברת נפט ובין בז"ן, באישור המנהל.

חובת זיקוק בבז"ן

פרק חמישי א' – צרכן גדול

צו תשנ"ב-1991

מיום 1.11.1991

**צו תשנ"ב-1991**

[ק"ת תשנ"ב מס' 5395](http://www.nevo.co.il/Law_word/law06/TAK-5395.pdf) מיום 29.10.1991 עמ' 393

**הוספת פרק חמישי א'**

14א. בפרק זה –

הגדרה

"צרכן גדול", צרכן דלק אחד מאלה:

(1) משרד הבטחון;

(2) חברת החשמל לישראל בע"מ.

מיום 1.11.1991

**צו תשנ"ב-1991**

[ק"ת תשנ"ב מס' 5395](http://www.nevo.co.il/Law_word/law06/TAK-5395.pdf) מיום 29.10.1991 עמ' 393

**הוספת סעיף 14א**

14ב. צרכן גדול חייב לרכוש חלק מכמויות מוצרי הנפט הדרושים לו באמצעות חברת נפט, הכל כפי שיקבע המנהל מזמן לזמן.

רכישה מחברת נפט

מיום 1.11.1991

**צו תשנ"ב-1991**

[ק"ת תשנ"ב מס' 5395](http://www.nevo.co.il/Law_word/law06/TAK-5395.pdf) מיום 29.10.1991 עמ' 393

**הוספת סעיף 14ב**

14ג. רשיון ליבוא נפט גולמי או מוצרי נפט לצרכן על פי פקודת היבוא והיצוא [נוסח חדש], התשל"ט-1979 (להלן – פקודת היבוא והיצוא), יינתן בידי המנהל בכפוף להוראות צו זה.

רשיון יבוא לצרכן גדול

מיום 1.11.1991

**צו תשנ"ב-1991**

[ק"ת תשנ"ב מס' 5395](http://www.nevo.co.il/Law_word/law06/TAK-5395.pdf) מיום 29.10.1991 עמ' 393

**הוספת סעיף 14ג**

14ד. ברשיון לצרכן גדול יקבע המנהל את סוג מוצרי הנפט שהרשיון חל עליהם; לא קבע כאמור – יראו את הרשיון ככללי ומתייחס הן לנפט גולמי והן לכל מוצר ממוצרי הנפט.

אישור לסוגים של מוצרי נפט

מיום 1.11.1991

**צו תשנ"ב-1991**

[ק"ת תשנ"ב מס' 5395](http://www.nevo.co.il/Law_word/law06/TAK-5395.pdf) מיום 29.10.1991 עמ' 393

**הוספת סעיף 14ד**

14ה. צרכן דלק לצריכה עצמית שאינו צרכן גדול רשאי בעצמו לייבא נפט גולמי או מוצרי נפט הדרושים לו לצריכה עצמית ולקבל לצורך כך מהמנהל רשיון על פי פקודת היבוא והיצוא.

פטור

מיום 1.11.1991

**צו תשנ"ב-1991**

[ק"ת תשנ"ב מס' 5395](http://www.nevo.co.il/Law_word/law06/TAK-5395.pdf) מיום 29.10.1991 עמ' 393

**הוספת סעיף 14ה**

14ו. המנהל מופקד על הטיפול בצרכנים גדולים לענין פרק זה.

תפקיד המנהל

מיום 1.11.1991

**צו תשנ"ב-1991**

[ק"ת תשנ"ב מס' 5395](http://www.nevo.co.il/Law_word/law06/TAK-5395.pdf) מיום 29.10.1991 עמ' 393

**הוספת סעיף 14ו**

פרק שישי: הוראות שונות

15. המנהל רשאי לשנות הנחיותיו לפי סעיף 5 אם שוכנע שהדבר מתחייב כדי להשלים את המלאי ולהבטיח הספקה סדירה ותקינה של מוצרי נפט לצרכנים.

שינוי הנחיות

פרק שביעי: ביטול והוראות מעבר

16. (א) צו הפיקוח על מצרכים ושירותים (הסדר מבנה המחיר של מוצרי דלק), התשמ"ז-1987 (להלן – הצו הקודם) – בטל.

ביטול הסדר מבנה המחיר

(ב) כל דרכי ההתחשבנות שהיו נהוגים בין המינהל וחברת נפט על פי הסדר מבנה המחיר – בטלים.

17. על אף האמור בסעיף 16, ניתן לסיים לאחר תחילתו של צו זה כל התחשבנות שהיתה נהוגה בין המינהל לחברת נפט על פי הצו הקודם, והמתייחסת לתקופה שעד יום תחילתו של צו זה (להלן – יום התחילה).

סיום ההתחשבנות מכח הסכם שבוטל

18. נפט גולמי שמחזיקה חברת נפט ביום התחילה, כולל נפט בדרך שהוטען על כלי שיט לשם משלוח לישראל, ייחשב כולו כמלאי שמקורו במקטע החוזי.

מלאי נפט גולמי

19. (א) חברת נפט תדווח למנהל תוך שלושים ימים מיום התחילה על כל מלאי של נפט גולמי ושל מוצרי נפט שהיו בבעלותה ביום התחילה.

הפרדת מלאים בחברת נפט

(ב) דיווחה חברת נפט כאמור, תפריד החברה ברישומיה לגבי מלאי מוצרי נפט שבבעלותה כדלקמן:

(1) מלאי חירום – בכמות שיקבע המנהל;

(2) מלאי תפעולי – יתרת המלאי שבבעלותה.

(ג) מלאי תפעולי יוחזק באחריות חברת נפט והוא לא ייכלל בדיווחים הכספיים למינהל.

(ד) חברת נפט תדווח למינהל על הפרדת המלאים, כאמור; לאחר יום התחילה תהיה חברת נפט רשאית לקבוע את כמות המלאי התפעולי על פי שיקול דעתה וצרכיה המסחריים.

20. (א) בז"ן תערוך מאזן מלאי ליום התחילה, שיכלול את כל מוצרי הנפט שהוא מחזיק (להלן – מאזן המלאי).

מאזן המלאי בבז"ן

(ב) במאזן המלאי תהיה הפרדה בין מוצרי נפט השייכים לחברות הנפט ובין מוצרי נפט שמחזיק בז"ן במסגרת עיסקאות הזיקוק, לרבות משלוחים המיועדים לייצוא.

(ג) בז"ן תמסור עותק ממאזן המלאי למינהל ועותק לכל אחת מחברות הנפט, תוך עשרה ימים ממועד עריכתו.

21. תחילתו של צו זה ביום כ"ז בתמוז התשמ"ח (12 ביולי 1988).

תחילה

כ"ו בתמוז התשמ"ח (11 ביולי 1988) משה שחל

שר האנרגיה והתשתית

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשמ"ח מס' 5123](http://www.nevo.co.il/Law_word/law06/TAK-5123.pdf) מיום 25.7.1988 עמ' 998.

   תוקן [ק"ת תשנ"ב: מס' 5395](http://www.nevo.co.il/Law_word/law06/TAK-5395.pdf) מיום 29.10.1991 עמ' 392 – צו תשנ"ב-1991; תחילתו ביום 1.11.1991. [מס' 5449](http://www.nevo.co.il/Law_word/law06/TAK-5449.pdf) מיום 4.6.1992 עמ' 1154 – צו (מס' 2) תשנ"ב-1992; תחילתו ביום 1.7.1992 ור' סעיף 3 לענין הוראת מעבר (תוקן [מס' 5455](http://www.nevo.co.il/Law_word/law06/TAK-5455.pdf) מיום 6.7.1992 עמ' 1261 – צו (מס' 2) (תיקון) תשנ"ב-1992). [מס' 5455](http://www.nevo.co.il/Law_word/law06/TAK-5455.pdf) מיום 6.7.1992 עמ' 1261 – צו (מס' 3) תשנ"ב-1992.

   [ק"ת תשנ"ד: מס' 5581](http://www.nevo.co.il/Law_word/law06/TAK-5581.pdf) מיום 22.2.1994 עמ' 665 – צו תשנ"ד-1994; תחילתו ביום 2.1.1994 ור' סעיף 4 לענין הוראות מעבר. [מס' 5617](http://www.nevo.co.il/Law_word/law06/TAK-5617.pdf) מיום 8.8.1994 עמ' 1253 – צו (מס' 2) תשנ"ד-1994; תחילתו ביום 15.7.1994. [↑](#footnote-ref-1)