צו הפיקוח על מצרכים ושירותים (תשלומים בעד גז המסופק במערכת מרכזית), תשמ"ט-1989

רבדים בחקיקה

רשויות ומשפט מנהלי – תשתיות – גז

רשויות ומשפט מנהלי – מצרכים ושירותים – פיקוח – משאבי אנרגיה

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חשבונות צריכת הגז | [Go](#Seif2) | 2 |
| סעיף 3 | ריבית פיגורים צו תשס"ז 2006 | [Go](#Seif3) | 2 |
| סעיף 4 | מקדמת מלאי | [Go](#Seif4) | 2 |
| סעיף 5 | הפסקה אספקה בגלל אי תשלום החשבון | [Go](#Seif5) | 3 |
| סעיף 6 | הפסקת אספקה לפי בקשת הצרכן | [Go](#Seif6) | 3 |
| סעיף 7 | המנהל | [Go](#Seif7) | 3 |
| סעיף 8 | ביטול | [Go](#Seif8) | 3 |
| סעיף 9 | תחילה | [Go](#Seif9) | 3 |

צו הפיקוח על מצרכים ושירותים (תשלומים בעד גז המסופק במערכת מרכזית), תשמ"ט-1989[[1]](#footnote-1)\*

בתוקף סמכותי לפי סעיף 5 לחוק הפיקוח על מצרכים ושירותים, התשי"ח-1957, אני מצווה לאמור:

1. בצו זה –

הגדרות

"גז" – גז נפט מעובה או גז טבעי, המסופק באמצעות מערכת מרכזית;

"מערכת מרכזית" – מיתקן המשמש להולכת גז למספר יחידות דיור נפרדות;

"צרכן" – צרכן של גז;

"ספק" – מי שעסקו או חלק מעסקו מכירה או הספקה של גז לזולת;

"מונה" – מונה המודד את כמות הגז שצורך הצרכן;

"המחיר" – מחיר גז שנקבע בחיקוק, ובהעדר מחיר כאמור – המחיר כפי שיקבע מזמן לזמן על ידי ספק;

צו תש"ן-1990

מיום 17.1.1990

**צו תש"ן-1990**

[ק"ת תש"ן מס' 5246](http://www.nevo.co.il/Law_word/law06/TAK-5246.pdf) מיום 1.2.1990 עמ' 340

"המחיר" – מחיר גז שנקבע בחיקוק, ובהעדר מחיר כאמור – המחיר כפי שיקבע מזמן לזמן על ידי ספק;

"מקדמת מלאי" – תשלום בשל מלאי של גז המיועד לשימוש במערכת המרכזית;

"המנהל" – מנהל מינהל הגז או מי שהוא הסמיכו לכך בכתב.

צו תשנ"ה-1995

מיום 18.5.1995

**צו תשנ"ה-1995**

[ק"ת תשנ"ה מס' 5681](http://www.nevo.co.il/Law_word/law06/TAK-5681.pdf) מיום 18.5.1995 עמ' 1445

"המנהל" – ~~מנהל מינהל הדלק~~ מנהל מינהל הגז או מי שהוא הסמיכו לכך בכתב.

2. (א) ספק רשאי להגיש לצרכן חושבון גז בעד גז שצרך הצרכן בין קריאת מונה אחת לשניה, ובלבד שהתקופה בין שתי הקריאות לא תעלה על 70 ימים ולא תפחת מ-50 ימים (להלן – החשבון); החשבון יבוסס על קריאה בפועל של המונה ויצויין בו תאריך קריאת המונה הנוכחית ותאריך הקריאה הקודמת; לא יוגשו יותר מ-6 חשבונות במשך שנה.

חשבונות צריכת הגז

(ב) חל שינוי במחיר הגז בתוך תקופת הצריכה שאליה מתייחס החשבון, יראו את הצריכה כאילו התחלקה באופן שווה לכל יום בתקופת הצריכה והצרכן יחוייב לשלם את המחיר הקודם בעד הימים שלפני יום השינוי ואת המחיר החדש בעד הימים למן יום השינוי.

(ג) חשבון ישולם בידי הצרכן עד למועד התשלום הנקוב בחשבון כדלהלן:

(1) במשלוח בדואר תוך 15 ימים מיום ההמצאה; לענין זה יום ההמצאה – תאריך חותמת הדואר שהוטבעה על החשבון;

(2) במסירה אישית תוך 10 ימים מיום המסירה ובלבד שמועד הנקוב בחשבון לתשלום לא יקדם מ-20 ימים ממועד קריאת המונה.

צו תש"ן-1990

מיום 17.1.1990

**צו תש"ן-1990**

[ק"ת תש"ן מס' 5246](http://www.nevo.co.il/Law_word/law06/TAK-5246.pdf) מיום 1.2.1990 עמ' 340

(2) במסירה אישית תוך 10 ימים מיום המסירה ובלבד שמועד הנקוב בחשבון לתשלום לא יקדם מ-~~30 ימים~~ 20 ימים ממועד קריאת המונה.

3. ספק רשאי לגבות מצרכן ריבית פיגורים על חשבון שלא שולם במועדו בשיעור שלא יעלה על ריבית הפיגורים כמשמעותה בהודעה בדבר שיעורי ריבית החשב הכללי שפורסמה ברשומות לאחרונה לפני תשלומו בפועל של כל חשבון.

ריבית פיגורים

צו תשס"ז-2006

מיום 28.11.2006

**צו תשס"ז-2006**

[ק"ת תשס"ז מס' 6529](http://www.nevo.co.il/Law_word/law06/TAK-6529.pdf) מיום 29.10.2006 עמ' 185

**החלפת סעיף 3**

הנוסח הקודם:

~~דמי פיגורים~~

~~3. ספק רשאי לגבות מצרכן דמי פיגורים על חשבון שלא שולם במועדו, כולו או חלקו, בשיעור שלא יעלה על 0.5% לכל 7 ימים או חלק מהם, החל ביום הראשון שלאחר מועד התשלום האמור בסעיף 2(ג).~~

4. ספק רשאי לגבות מצרכן המצטרף למערכת מרכזית מקדמת מלאי, למעט בעד מלאי של גז טבעי, בסכום השווה למחירם של 12.2. ק"ג גז, לפי מחירם ביום חתימת חוזה האספקה בין הצרכן לבין הספק.

מקדמת מלאי

5. (א) ספק רשאי להפסיק את אספקת הגז אם לא שילם צרכן את החשבון שנשלח למענו, עד ליום ה-45 לאחר משלוחו, ובלבד שהספק הודיע לצרכן בכתב, 7 ימים לפחות לפני ההפסקה, על כוונתו לפעול בדרך זו.

הפסקה אספקה בגלל אי תשלום החשבון

(ב) הודעה על הפסקת אספקה של גז תימסר במעונו של הצרכן; נמסרה הודעה כאמור, רשאי הספק לחייב את הצרכן בסכום של 2.5 שקלים חדשים בעדה ובלבד שנמסרה 20 ימים לפחות לאחר משלוח החשבון לצרכן.

(ג) גבה הספק את החשבון במעונו של הצרכן במועד שבו היה זכאי להפסיק את האספקה וטרם שביצע את ההפסקה, רשאי הוא לחייב את הצרכן בסכום נוסף של 20 שקלים חדשים.

(ד) ספק רשאי לסרב לחדש אספקה שהופסקה לפי סעיף זה עד שהצרכן ישלם את החשבון, את דמי הפיגורים שהצטברו עליו ואת הסכום שהצרכן חייב בו לפי סעיפים קטנים (ב) ו-(ה).

(ה) בעד חידוש אספקה שהופסקה לפי סעיף זה, רשאי ספק לגבות מצרכן סכום של 25 שקלים חדשים.

6. (א) הודיע הצרכן לספק על רצונו להפסיק את האספקה, יחזיר הספק לצרכן את מקדמת המלאי בסכום השווה למחירם של 12.2 ק"ג גז, לפי מחירם ביום ההפסקה, בניכוי התשלומים המגיעים מהצרכן לספק בשל צריכת הגז עד למועד ההפסקה; ההחזר יתבצע תוך 14 ימים מיום ההפסקה.

הפסקת אספקה לפי בקשת הצרכן

(ב) סכום שלא הוחזר לצרכן כאמור בסעיף קטן (א), ישא ריבית בשיעור דמי הפיגורים הנקוב בסעיף 3, מהיום ה-15 ועד החזרתו בפועל, ובלבד שההחזר יבוצע תוך 50 ימים ממועד ההפסקה.

7. המנהל ממונה על הפיקוח על הוראות צו זה.

המנהל

8. צו הפיקוח על מצרכים ושירותים (תשלומים בעד גז המסופק לצרכנים במערכת מרכזית), התשמ"ו-1986 – בטל.

ביטול

9. תחילתו של צו זה ביום א' באלול התשמ"ט (1 בספטמבר 1989).

תחילה

ו' באב התשמ"ט (7 באוגוסט 1989) משה שחל

שר האנרגיה והתשתית

1. \* פורסם [ק"ת תשמ"ט מס' 5212](http://www.nevo.co.il/Law_word/law06/TAK-5212.pdf) מיום 18.8.1989 עמ' 1279.

   תוקן [ק"ת תש"ן מס' 5246](http://www.nevo.co.il/Law_word/law06/TAK-5246.pdf) מיום 1.2.1990 עמ' 340 – צו תש"ן-1990; תחילתו ביום 17.1.1990.

   [ק"ת תשנ"ה מס' 5681](http://www.nevo.co.il/Law_word/law06/TAK-5681.pdf) מיום 18.5.1995 עמ' 1445 – צו תשנ"ה-1995.

   [ק"ת תשס"ז מס' 6529](http://www.nevo.co.il/Law_word/law06/TAK-6529.pdf) מיום 29.10.2006 עמ' 185 – צו תשס"ז-2006; תחילתו שלושים ימים מיום פרסומו והוא יחול לגבי חשבון שהונפק מאותו יום. [↑](#footnote-ref-1)