צו הפיקוח על עסקי ביטוח (פקדונות), תשמ"ב-1981

רבדים בחקיקה

ביטוח – עסקי ביטוח – פקדונות והון מינימלי

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | סכומי פקדונות למבטח ישראלי | סעיף 2 |
| 2 | [Go](#Seif2) | תקרה לפקדון | סעיף 3 |
| 2 | [Go](#Seif3) | סכומי פקדונות למבטח חוץ | סעיף 4 |
| 2 | [Go](#Seif4) | סכומי פקדונות למורשים | סעיף 5 |
| 2 | [Go](#Seif5) | השלמת הפקדה | סעיף 6 |
| 2 | [Go](#Seif6) | מבטח חדש והוספת ענף | סעיף 7 |
| 3 | [Go](#Seif7) | הוראות מעבר | סעיף 8 |
| 3 | [Go](#Seif8) | הצמדה למדד | סעיף 9 |
| 3 | [Go](#Seif9) | ביטוח נזקי טבע בחקלאות צו תשמה 1985 | סעיף 10 |

צו הפיקוח על עסקי ביטוח (פקדונות), תשמ"ב-1981[[1]](#footnote-1)\*

בתוקף סמכותי לפי סעיף 19 לחוק הפיקוח על עסקי ביטוח, תשמ"א-1981 (להלן - החוק), ובאישור ועדת הכספים של הכנסת, אני מצווה לאמור:

1. בצו זה –

הגדרות

"ענף ביטוח חיים" - למעט ענף ביטוח חיים - סיכון בלבד;

"מדד" - המדד המחירים לצרכן שמפרסמת הלשכה המרכזית לסטטיסטיקה;

"הצו הקודם" - צו הפיקוח על עסקי ביטוח (פקדונות), תש"ם-1979.

2. אלה סכומי הפקדונות אשר מבטח ישראלי חייב להפקיד לכל ענף ביטוח:

סכומי פקדונות למבטח ישראלי

(1) לענף ביטוח חיים - 580,000 שקלים;

(2) לכל ענף אחר - 435,000 שקלים.

3. על אף האמור בסעיף 2 אין מבטח ישראלי חייב להפקיד סכום העולה על 2,485,000 שקלים; עלה הסכום המחושב לפי סעיף 2 על 2,485,000 שקלים, ייקבע סכום הפקדון המופקד בעד כל ענף שבו הורשה המבטח לעסוק לפי הוראות אלה:

תקרה לפקדון

(1) לגבי מבטח שאינו מורשה לעסוק בענף ביטוח חיים יחולק הסכום הכולל של הפקדון למספר הענפים שבהם הורשה לעסוק וסכום המנה ייחשב כסכום המופקד בעד כל ענף;

(2) לגבי מבטח המורשה לעסוק בענף ביטוח חיים ובענפים אחרים, סכום של 580,000 שקלים ייחשב כמופקד בעד ענף ביטוח חיים, והמנה המתקבלת מחלוקת יתרת הפקדון במספר הענפים האחרים ייחשב כסכום המופקד בעד כל ענף אחר.

4. (א) מבטח חוץ חייב להפקיד סכום של 60,000 שקלים לכל ענף ביטוח.

סכומי פקדונות למבטח חוץ

(ב) על אף האמור בסעיף קטן (א) אין מבטח חוץ חייב להפקיד סכום העולה על 930,000 שקלים; עלה הסכום המחושב לפי סעיף קטן (א) על 930,000 שקלים, יחולק הסכום הכולל של הפקדון למספר הענפים שבהם הורשה המבטח לעסוק וסכום המנה ייחשב כסכום המופקד בעד כל ענף.

5. מורשה של מי שקיבל פטור לפי סעיף 86 לחוק חייב להפקיד סכום של 40,000 שקלים לכל ענפי הביטוח שבהם הורשה לעסוק; הסכום האמור יחולק למספר הענפים שבהם הורשה לעסוק, וסכום המנה ייחשב כסכום המופקד בעד כל ענף.

סכומי פקדונות למורשים

6. (א) מבטח העוסק בעסקי ביטוח ביום פרסומו של צו זה ברשומות (להלן - יום הפרסום), ייחשב הפקדון שהפקיד לפי הצו הקודם כאילו הופקד על חשבון הפקדון הנדרש לפי צו זה.

השלמת הפקדה

(ב) השלמת הפקדון לסכום הנדרש לפי צו זה תיעשה תוך שנה מיום הפרסום, בצירוף הפרשי הצמדה למדד על סכום ההשלמה מן המדד שפורסם לחודש יוני 1981 עד המדד שפורסם לאחרונה לפני יום השלמת הפקדון.

7. מבטח העומד להתחיל לעסוק בעסקי ביטוח או בענף נוסף אחרי יום הפרסום יפקיד לפני מתן הרשיון את הפקדון כנדרש בצו זה, בתוספת הפרשי הצמדה למדד מן המדד שפורסם לחודש יוני 1981 עד המדד שפורסם לאחרונה לפני ההפקדה.

מבטח חדש והוספת ענף

8. (א) על אף האמור בסעיף 4, מבטח חוץ שהיה בעל רשיון ביום ג' בטבת תש"ם (23 בדצמבר 1979) אינו חייב להפקיד פקדון בסכום העולה על 520,000 שקלים בעד ענפי הביטוח שבהם עסק לפי הרשיון שבידו ביום האמור.

הוראות מעבר

(ב) מבטח כאמור בסעיף קטן (א) שקיבל לאחר היום האמור רשיון לעסוק בענף ביטוח נוסף יפקיד בפקדון סכום נוסף של 60,000 שקלים, ובלבד שסך כל הפקדון אינו חייב לעלות על 725,000 שקלים.

(ג) במקרים האמורים בסעיפים קטנים (א) ו-(ב) ייקבע סכום הפקדון המופקד בעד כל ענף לפי המנה המתקבלת מחלוקת הסכום הכולל של הפקדון למספר הענפים שבהם הורשה המבטח לעסוק.

9. (א) הסכומים הנקובים בצו זה יוגדלו מדי שנה לפי שיעור עליית המדד לפי הוראות אלה:

הצמדה למדד

(1) אם יתברר מתוך המדד שנתפרסם לחודש נובמבר של כל שנה (להלן - המדד החדש), כי המדד החדש עלה לעומת המדד שפורסם לחדש יוני 1981 (להלן - המדד היסודי), יוגדל הסכום לפי שיעור העליה של המדד החדש לעומת המדד היסודי;

(2) הסכומים המוגדלים כאמור יעוגלו ל-500 השקלים הקרובים.

(ב) השלמת הפקדון לסכום המוגדל תיעשה תוך שנה מיום פרסום המדד החדש, בצירוף הפרשי הצמדה למדד על סכום ההשלמה מן המדד החדש עד המדד שפורסם לאחרונה לפני יום השלמת הפקדון.

10. על אף האמור בסעיפים 2, 7 ו-9(א) –

ביטוח נזקי טבע בחקלאות

צו תשמ"ה-1985

(1) סכום הפקדון אשר מבטח ישראלי חייב להפקיד לענף ביטוח מפני נזקי טבע בחקלאות הוא 112,000,000 שקלים;

(2) לענין הגדלת הסכום האמור בפסקה (1) מדי שנה ובעת הפקדת פקדון למבטח חדש, יראו את המדד שפורסם לחודש מרס 1985 כמדד יסודי.

מיום 8.7.1985

**צו תשמ"ה-1985**

[ק"ת תשמ"ה מס' 4835](http://www.nevo.co.il/Law_word/law06/TAK-4835.pdf) מיום 8.7.1985 עמ' 1713

**החלפת סעיף 10**

הנוסח הקודם:

~~ביטול~~

~~10. הצו הקודם – בטל.~~

כ"ט באלול תשמ"א (28 בספטמבר 1981) גדעון פת

שר התעשיה והמסחר

ממלא מקום שר האוצר

1. \* פורסם [ק"ת תשמ"ב מס' 4281](http://www.nevo.co.il/Law_word/law06/TAK-4281.pdf) מיום 2.11.1981 עמ' 215.

   תוקן [ק"ת תשמ"ה מס' 4835](http://www.nevo.co.il/Law_word/law06/TAK-4835.pdf) מיום 8.7.1985 עמ' 1713 – צו תשמ"ח-1988. [↑](#footnote-ref-1)