צו הרשויות המקומיות (ביטול איחוד המועצות המקומיות מג'ד אל-כרום,   
דיר אל אסד וביענה), תש"ע-2009

רשויות ומשפט מנהלי – רשויות מקומיות – מועצות מקומיות – ביטול איחוד

תוכן ענינים

|  |  |  |  |
| --- | --- | --- | --- |
| סעיף 1 | ביטול אכרזה | [Go](#Seif1) | 2 |
| סעיף 2 | תחום המועצה המקומית מג'ד אל כרום | [Go](#Seif2) | 2 |
| סעיף 3 | תחום המועצה המקומית דיר אל אסד | [Go](#Seif3) | 2 |
| סעיף 4 | תחום המועצה המקומית ביענה | [Go](#Seif11) | 2 |
| סעיף 5 | המועצה המקומית מג'ד אל כרום חליפתה של עיריית שגור | [Go](#Seif4) | 2 |
| סעיף 6 | המועצה המקומית דיר אל אסד חליפתה של עיריית שגור | [Go](#Seif10) | 2 |
| סעיף 7 | המועצה המקומית ביענה חליפתה של שגור | [Go](#Seif12) | 3 |
| סעיף 8 | המשכת הליכים | [Go](#Seif5) | 3 |
| סעיף 9 | הוראות לעניין עובדים | [Go](#Seif6) | 3 |
| סעיף 10 | הוראות מעבר לעניין תקציב | [Go](#Seif7) | 3 |
| סעיף 11 | שינוי הרשימה | [Go](#Seif8) | 3 |
| סעיף 12 | תחילה | [Go](#Seif9) | 3 |

צו הרשויות המקומיות (ביטול איחוד המועצות המקומיות מג'ד אל-כרום,   
דיר אל אסד וביענה), תש"ע-2009[[1]](#footnote-1)\*

בתוקף סמכותי לפי סעיפים 8, 9 ו-10 לחוק הרשויות המקומיות (ביטול איחוד המועצות המקומיות מג'ד אל כרום, דיר אל אסד וביענה), התשס"ט-2008 (להלן – חוק הפירוק), אני מצווה לאמור:

1. אכרזת העיריות (שגור), התשס"ה-2005 – בטלה.

ביטול אכרזה

2. תחום המועצה המקומית מג'ד אל כרום יהיה כתחומה במועד הקובע לפי סעיף 2 לחוק הפירוק.

תחום המועצה המקומית   
מג'ד אל-כרום

3. תחום המועצה המקומית דיר אל אסד יהיה כתחומה במועד הקובע לפי סעיף 2 לחוק הפירוק.

תחום המועצה המקומית דיר אל אסד

4. תחום המועצה המקומית ביענה יהיה כתחומה במועד הקובע לפי סעיף 2 לחוק הפירוק.

תחום המועצה המקומית ביענה

5. (א) המועצה המקומית מג'ד אל-כרום תהיה חליפתה של עיריית שגור לגבי השטח שהיה בתחום השיפוט של עיריית שגור ערב יום הביטול כמשמעותו בסעיף 5 לחוק הפירוק (להלן – יום הביטול), והכלול בתחומה לפי סעיף 2, לגבי זכויות במקרקעין, לרבות בעלות או חזקה במקרקעין וכן כל זכות ראויה או מוחזקת וכל טובת הנאה שהיו לה אותה שעה במקרקעין, ככל שהם בתחום השטח האמור, ולעניין ארנונות, אגרות, היטלים, דמי השתתפות ותשלומי חובה אחרים שהטילה עיריית שגור וטרם נגבו.

המועצה המקומית מג'ד אל-כרום חליפתה של עיריית שגור

(ב) המועצה המקומית מג'ד אל-כרום תהיה חליפתה של עיריית שגור ביחס למיטלטלין המצויים בתחום השיפוט האמור בסעיף קטן (א) וכן לזכויות וחובות שלא נזכרו בסעיף קטן (א), למעט לגבי זכויות וחובות אשר נקבע לגביהן אחרת ברשימה המופקדת לעיון הציבור, במחלקה לשלטון מקומי במשרד הפנים בירושלים (להלן – הרשימה).

(ג) המועצה המקומית מג'ד אל-כרום תהיה חליפתה של עיריית שגור בכל הליך משפטי שהיה תלוי ועומד ערב יום הביטול מטעם העיריה או נגדה, הנוגע לתחומה כאמור בסעיף קטן (א) למעט הליכים משפטיים אשר נקבע לגביהם אחרת ברשימה.

6. (א) המועצה המקומית דיר אל אסד תהיה חליפתה של עיריית שגור לגבי השטח שהיה בתחום השיפוט של עיריית שגור ערב יום הביטול, והכלול בתחומה לפי סעיף 3, לגבי זכויות במקרקעין, לרבות בעלות או חזקה במקרקעין וכן כל זכות ראויה או מוחזקת וכל טובת הנאה שהיו לה אותה שעה במקרקעין, ככל שהם בתחום השטח האמור, ולעניין ארנונות, אגרות, היטלים, דמי השתתפות ותשלומי חובה אחרים שהטילה עיריית שגור וטרם נגבו.

המועצה המקומית דיר אל אסד חליפתה של עיריית שגור

(ב) המועצה המקומית דיר אל אסד תהיה חליפתה של עיריית שגור ביחס למיטלטלין המצויים בתחום השיפוט האמור בסעיף קטן (א) וכן לזכויות וחובות שלא נזכרו בסעיף קטן (א), למעט לגבי זכויות וחובות אשר נקבע לגביהן אחרת ברשימה.

(ג) המועצה המקומית דיר אל אסד תהיה חליפתה של עיריית שגור בכל הליך משפטי שהיה תלוי ועומד ערב יום הביטול מטעם העיריה או נגדה הנוגע לתחומה כאמור בסעיף קטן (א), למעט לגבי הליכים משפטיים אשר נקבע לגביהן אחרת ברשימה.

7. (א) המועצה המקומית ביענה תהיה חליפתה של עיריית שגור לגבי השטח שהיה בתחום השיפוט של עיריית שגור ערב יום הביטול, והכלול בתחומה לפי סעיף 4, לגבי זכויות במקרקעין, לרבות בעלות או חזקה במקרקעין וכן כל זכות ראויה או מוחזקת וכל טובת הנאה שהיו לה אותה שעה במקרקעין, ככל שהם בתחום השטח האמור, ולעניין ארנונות, אגרות, היטלים, דמי השתתפות ותשלומי חובה אחרים שהטילה עיריית שגור וטרם נגבו.

המועצה המקומית ביענה חליפתה של שגור

(ב) המועצה המקומית ביענה תהיה חליפתה של עיריית שגור ביחס למיטלטלין המצויים בתחום השיפוט האמור בסעיף קטן (א) וכן לזכויות וחובות שלא נזכרו בסעיף קטן (א), למעט לגבי זכויות וחובות אשר נקבע לגביהן אחרת ברשימה.

(ג) המועצה המקומית ביענה תהיה חליפתה של עיריית שגור בכל הליך משפטי שהיה תלוי ועומד ערב יום הביטול מטעם העיריה או נגדה, הנוגע לתחומה כאמור בסעיף קטן (א), למעט הליכים משפטיים אשר נקבע לגביהם אחרת ברשימה.

8. אדם שערב יום הביטול היה רשאי להגיש ערר, ערעור או כיוצא באלה לעיריית שגור, יהיה רשאי להגישם למועצה המקומית מג'ד אל-כרום – ביחס לשטח המפורט בסעיף 2, למועצה המקומית דיר אל אסד – ביחס לשטח המפורט בסעיף 3 ולמועצה המקומית ביענה – ביחס לשטח המפורט בסעיף 4; המועד האחרון להגשת ערר, ערעור או כיוצא באלה יוארך בשלושים ימים נוספים.

המשכת הליכים

9. (א) עובדי עיריית שגור אשר התקבלו כדין לעבודה בעיריית שגור ערב יום הביטול, יהיו לעובדי המועצות המקומיות מג'ד אל-כרום, דיר אל אסד או ביענה לפי החלוקה המפורטת ברשימה, ויחולו לגבי מעבר עובדים כאמור הוראות סעיף 9(א) לחוק הפירוק.

הוראות לעניין עובדים

(ב) אדם שערב יום הביטול היה זכאי לתשלום קצבה חודשית מקופת עיריית שגור, יהיה זכאי לקבלו מן המועצה המקומית מג'ד אל-כרום או המועצה המקומית דיר אל אסד או המועצה המקומית ביענה לפי הקבוע ברשימה.

10. (א) מיום הביטול ועד לאישור תקציב כדין על ידי המועצות המקומיות מג'ד אל-כרום, דיר אל אסד וביענה, תהא כל מועצה רשאית להוציא בכל חודש סכום השווה לחלק השנים עשר מהחלק היחסי של המועצה בתקציב עיריית שגור ובכפוף להתאמות שיאשר שר הפנים; בסעיף זה, "החלק היחסי של המועצה בתקציב עיריית שגור" – לגבי המועצה המקומית מג'ד אל-כרום – 43%, לגבי המועצה המקומית דיר אל אסד – 33% ולגבי המועצה המקומית ביענה – 24%.

הוראות מעבר לעניין תקציב

(ב) על אף האמור בסעיף קטן (א), מיום הביטול תהיה כל מועצה רשאית להוציא סכומים בהתאם לתקציבים בלתי רגילים שאושרו על ידי עיריית שגור לפי הרשימה, וזאת עד לשינויים לפי דין.

11. שר הפנים יהא רשאי לשנות את הרשימה.

שינוי הרשימה

12. תחילתו של צו זה ביום הביטול.

תחילה

כ"ח באלול התשס"ט (17 בספטמבר 2009) אליהו ישי

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תש"ע מס' 6827](http://www.nevo.co.il/Law_word/law06/tak-6827.pdf) מיום 16.11.2009 עמ' 123. [↑](#footnote-ref-1)