צו התחשבנות בין בתי חולים לקופות חולים לשנים 2021 עד 2025 (התחשבנות בעד שירותי בריאות בבתי חולים ציבוריים כלליים) (הגדלת תקרת הצריכה או רצפת הצריכה בשל הגדלת עלות סל שירותי הבריאות), תשפ"ב-2022

בריאות – בתי חולים

בריאות – שירותים רפואיים

תוכן ענינים

|  |  |  |  |
| --- | --- | --- | --- |
| סעיף 1 | הגדלת תקרת הצריכה נטו בכל בית חולים ציבורי כללי | [Go](#Seif1) | 2 |
| סעיף 2 | הגדלת רצפת הצריכה נטו בכל בית חולים ציבורי כללי | [Go](#Seif2) | 2 |
| סעיף 3 | הגדלת רצפת הצריכה נטו בעד תשלום בעבור שירותים דיפרנציאליים ושירותי בריאות אחרים | [Go](#Seif3) | 2 |
| סעיף 4 | הגדלת תקרת צריכה ברוטו לשירותי אשפוז במחלקות פנימיות | [Go](#Seif4) | 2 |
| סעיף 5 | תחילה | [Go](#Seif5) | 2 |

צו התחשבנות בין בתי חולים לקופות חולים לשנים 2021 עד 2025 (התחשבנות בעד שירותי בריאות בבתי חולים ציבוריים כלליים) (הגדלת תקרת הצריכה או רצפת הצריכה בשל הגדלת עלות סל שירותי הבריאות), תשפ"ב-2022[[1]](#footnote-1)\*

בתוקף סמכותנו לפי סעיף 8(א) לחוק התחשבנות בין בתי חולים לקופות חולים לשנים 2021 עד 2025 (התחשבנות בעד שירותי בריאות בבתי חולים ציבוריים כלליים), התשפ"ב-2021 (להלן – החוק), ובהתאם להחלטת הממשלה על ביצוע הגדלת עלות סל שירותי הבריאות כמשמעותה בסעיף 9 לחוק ביטוח בריאות ממלכתי, התשנ"ד-1994, אנו מצווים לאמור:

1. על אף האמור בסעיף 5 לחוק, תקרת הצריכה נטו לכל אחת מקופות החולים בכל בית חולים ציבורי כללי בכל אחת מהשנים 2022 עד 2024, תהיה 80.75% מתקרת הצריכה ברוטו לאותה שנה.

הגדלת תקרת הצריכה נטו בכל בית חולים ציבורי כללי

2. על אף האמור בסעיף 7 לחוק, רצפת הצריכה נטו לכל אחת מקופות החולים בכל בית חולים ציבורי כללי בכל אחת מהשנים 2022 עד 2024, תהיה 80.75% מרצפת הצריכה ברוטו לאותה שנה.

הגדלת רצפת הצריכה נטו בכל בית חולים ציבורי כללי

3. על אף האמור בסעיף 14(א)(2) לחוק, קופת חולים שרכשה בכל אחת מהשנים 2022 עד 2024 שירותים דיפרנציאליים ושירותי בריאות אחרים מעבר לרצפת הצריכה ברוטו ועד לתקרת הצריכה ברוטו, תשלם בעבור השירותים שרכשה בכל בית חולים ציבורי כללי – רצפת הצריכה נטו לאותה שנה בתוספת של לא יותר מ-80.75% מהמחיר המלא בעבור שירותים דיפרנציאליים ושירותי בריאות אחרים שנרכשו מעבר לרצפת הצריכה ברוטו.

הגדלת רצפת הצריכה נטו בעד תשלום בעבור שירותים דיפרנציאליים ושירותי בריאות אחרים

4. תקרת הצריכה ברוטו לשירות אשפוז במחלקות פנימיות, לכל אחת מקופות החולים בכל בית חולים ציבורי כללי, בכל אחת מהשנים 2022 עד 2024, תגדל ב-7.1%.

הגדלת תקרת צריכה ברוטו לשירותי אשפוז במחלקות פנימיות

5. תחילתו של צו זה ביום כ"ח בטבת התשפ"ב (1 בינואר 2022).

תחילה

כ' באדר א' התשפ"ב (21 בפברואר 2022) אביגדור ליברמן ניצן הורוביץ

שר האוצר שר הבריאות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשפ"ב מס' 10012](https://www.nevo.co.il/law_word/law06/tak-10012.pdf) מיום 22.2.2022 עמ' 2140. [↑](#footnote-ref-1)