צו התכנון והבנייה (פטור מהיתר להקמת מבנים ומיתקנים במוסדות רפואיים להתמודדות עם נגיף הקורונה) (הוראת שעה), תשפ"א-2020

רשויות ומשפט מנהלי – תכנון ובניה – היתרים

בריאות – בריאות העם – מוסדות רפואיים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הפטור ותנאיו | [Go](#Seif2) | 2 |
| סעיף 3 | הוראה מיוחדת לבינוי בתחום תוואי המטרו המתוכנן | [Go](#Seif3) | 2 |
| סעיף 4 | הפסקת שימוש והשבת המצב לקדמותו | [Go](#Seif4) | 3 |
| סעיף 5 | תוקף | [Go](#Seif5) | 3 |
|  | תוספת | [Go](#med0) | 3 |

צו התכנון והבנייה (פטור מהיתר להקמת מבנים ומיתקנים במוסדות רפואיים להתמודדות עם נגיף הקורונה) (הוראת שעה), תשפ"א-2020[[1]](#footnote-1)\*

בתוקף סמכותי לפי סעיף 266ה(ב) לחוק התכנון והבנייה, התשכ"ה-1965 (להלן – החוק) ולאחר התייעצות עם המועצה הארצית לתכנון ולבנייה, אני מתקין צו זה:

1. בצו זה –

הגדרות

"אתר" – שטחו של מוסד רפואי המפורט בתוספת כפי שאושר בתכניות המפורטות;

"מבנה" – מבנה אשר ניתן לגביו אישור המנהל הכללי של משרד הבריאות כי הוא נדרש לצורך אשפוז חולי קורונה במוסד הרפואי או לצורך פינוי חולים שאינם חולי קורונה אליו כדי לפנות מחלקה אחרת בעבור חולי קורונה באותו מוסד רפואי;

"מיתקן הנדסי" – מיתקן תשתית בתחום האתר אשר נועד לתת מענה לתפקוד המוסד הרפואי ואשר ניתן לגביו אישור המנהל הכללי של משרד הבריאות כי הקמתו נדרשת לצורך התמודדות המוסד הרפואי עם נגיף הקורונה;

"נגיף הקורונה" – נגיף הקורונה החדש 2019 (Novel Coronavirus 2019–nCoV).

2. הקמת מבנים ומיתקנים הנדסיים בשטח האתר, העבודות הנדרשות במישרין לשם כך והשימוש בהם, פטורים מהיתר לפי פרק ה' לחוק לתקופת תוקפו של צו זה, ובלבד שהתקיימו כל אלה:

הפטור ותנאיו

(1) המבנים והמיתקנים ההנדסיים יוקמו על ידי משרד הבריאות באמצעות המוסד הרפואי שבתחומו מוקם המבנה או המיתקן, או על ידי גוף הפועל מטעם המדינה לאחר שהוסמך לכך לפי החלטת ממשלה;

(2) העבודות או השימושים יבוצעו בהתאם להוראות החוק שעניינן תכן הבנייה;

(3) הקמת המבנים תיעשה בהתאם לתכנית עבודה אדריכלית;

(4) הגורם המבצע את הבינוי לפי פסקה (1) (בסעיף זה – הגורם המבצע) ישלח הודעה על מתן הצו למי שנדרש אישורו לביצוע העבודות או השימושים האמורים, לגורמים המנויים בסעיף 119ב(9)(א) לחוק, לרשות המקומית הנוגעת בדבר ולשר הפנים, 15 ימים לפני תחילת ביצוע העבודות או השימושים;

(5) לאחר הקמת המבנה או המיתקן ההנדסי וקודם תחילת השימוש בו, המנהל הכללי של משרד הבריאות או מי מטעמו, או מנהל המוסד הרפואי או מי מטעמו, ימסור הודעה לרשות הרישוי המקומית כי למבנה או למיתקן אשר הוקמו בהתאם לצוף התקבלו האישורים הנדרשים לפי כל דין ובכלל זה אישור פיקוד העורף לפתרון מיגון בעבור המבנה, אישור הרשות הארצית לכבאות והצלה לשימוש במבנה, אישור מהנדס כי המבנה או המיתקן הוקמו לפי הוראות שעניינן תכן הבנייה ואישור אדריכל כי הבינוי והשימוש תואמים את התכניות המאושרות;

(6) בקשה להיתר תוגש על ידי הגורם המבצע בתוך שישה חודשים מיום תחילת העבודות או השימושים לפי צו זה; הגורם המבצע יגיש הודעה לשר הפנים עם הגשת הבקשה להיתר ולאחר קבלתו.

3. בלי לגרוע מהאמור בסעיף 2, במרכז הרפואי רבין בלינסון-השרון, במרכז הרפואי על שם אדית וולפסון, במרכז הרפואי שיבא, תל השומר ובמרכז הרפואי שמיר (אסף הרופא), תנאי להקמת מבנה או הצבת מיתקן בתחום תוואי המטרו כפי שנקבע בתכניות לתשתית לאומית 101א, 102 ו-103, אשר הועברו להערות הוועדות המחוזיות ולהשגות הציבור, הוא מתן אישור מנהלת אגף המטרו במינהל התכנון, לאחר שהתקבלה חוות דעתה של חברת נתיבי תחבורה עירוניים בתוך 14 ימים מקבלת הפנייה, כי לא יהיה בהקמת המבנה או בהצבת המיתקן כדי לפגוע בהקמתה, תחזוקתה או תפעולה של תשתית המטרו.

הוראה מיוחדת לבינוי בתחום תוואי המטרו המתוכנן

4. עם פקיעת צו זה, משרד הבריאות או הגוף שהוסמך להקים את המבנים או המיתקנים ההנדסיים בהתאם להחלטת ממשלה, לפי העניין, יפעלו להסרת המבנים והמיתקנים ההנדסיים בשטחי האתר ולהחזרת המצב לקדמותו ככל האפשר, אלא אם כן ניתן להם היתר לפי כל דין.

הפסקת שימוש והשבת המצב לקדמותו

5. תוקפו של צו זה 24 חודשים.

תוקף

תוספת

(סעיף 1)

(1) מרכז רפואי רבין בלינסון-השרון

(2) מרכז רפואי הכרמל

(3) מרכז רפואי העמק

(4) מרכז רפואי יוספטל

(5) מרכז רפואי מאיר

(6) מרכז רפואי אוניברסיטת סורוקה

(7) מרכז רפואי קפלן

(8) מרכז שניידר לרפואת ילדים

(9) המרכז הרפואי תל אביב על שם סוראסקי

(10) המרכז הרפואי הלל יפה

(11) המרכז הרפואי על שם אדית וולפסון

(12) המרכז הרפואי זיו

(13) המרכז הרפואי לגליל

(14) המרכז הרפואי על שם ברוך פדה פוריה

(15) המרכז הרפואי רמב"ם

(16) המרכז הרפואי שיבא, תל השומר

(17) המרכז הרפואי שמיר (אסף הרופא)

(18) המרכז הרפואי ברזילי

(19) המרכז הרפואי בני ציון

(20) בית חולים אוניברסיטאי אסותא אשדוד

(21) בית החולים לניאדו

(22) בית החולים אי.מ.מ.ס סקוטי

(23) בית חולים המשפחה הקדושה (איטלקי)

(24) בית חולים הצרפתי סנט וינסנט דה פול

(25) מרכז רפואי מעייני הישועה

(26) המרכז הרפואי הדסה (עין כרם)

(27) המרכז הרפואי הדסה הר הצופים

(28) המרכז הרפואי שערי צדק

(29) בית החולים אל-מקאסד אל-חירייה אל-איסלאמיה

(30) בית החולים סנט ג'וסף

(31) בית החולים אוגוסטה ויקטוריה

(32) מרכז שיקומי נשר בית בלב

(33) המרכז הגריאטרי שיקומי הרצפלד

(34) מרכז רפואי גריאטרי בית רבקה

(35) נאות המושבה מרכז גריאטרי נס ציונה

(36) דיור מוגן נוה עמית רחובות

(37) בית חולים שיקומי רעות תל אביב

(38) המרכז רפואי שיקומי בית בלב בת ים

(39) בית חולים גריאטרי נאות התיכון תל אביב

(40) המרכז הרפואי הרצוג

(41) מרכז רפואה שיקום וסיעוד בית הדר (אשדוד)

(42) בית חולים גריאטרי שיקומי פלימן

(43) המרכז הרפואי שהם (פרדס חנה)

(44) המרכז הרפואי הגריאטרי שמואל הרופא

(45) מרכז רפואי לשיקום וגריאטריה דורות

(46) המרכז הגריאטרי ראשון לציון

(47) המרכז הרפואי לבריאות הנפש מזור

(48) המרכז הרפואי לבריאות הנפש מעלה הכרמל

(49) המרכז הרפואי לבריאות הנפש לב השרון

(50) המרכז לבריאות הנפש שער מנשה

(51) המרכז הרפואי לבריאות הנפש באר יעקב נס ציונה

(52) המרכז לבריאות הנפש אברבנאל

(53) המרכז הירושלמי לבריאות הנפש (כפר שאול – איתנים)

(54) המרכז לבריאות הנפש באר שבע

(55) המרכז לבריאות הנפש גהה

(56) המרכז לבריאות הנפש שלוותה

ב' בחשוון התשפ"א (20 באוקטובר 2020) אריה מכלוף דרעי

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשפ"א מס' 8838](https://www.nevo.co.il/law_word/law06/tak-8838.pdf) מיום 20.10.2020 עמ' 232. [↑](#footnote-ref-1)