צו התכנון והבנייה (פטור מתכנית ומהיתר להנחת צינור דלק זמני למיקשר הדרומי הסמוך לנמל אשדוד) (הוראת שעה), תשע"ה-2014

רשויות ומשפט מנהלי – תכנון ובניה – היתרים

רשויות ומשפט מנהלי – תשתיות – דלק

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | פטור מהיתר לפי פרק ה' לחוק ומתכנית | [Go](#Seif2) | 2 |

צו התכנון והבנייה (פטור מתכנית ומהיתר להנחת צינור דלק זמני למיקשר הדרומי הסמוך לנמל אשדוד) (הוראת שעה), תשע"ה-2014[[1]](#footnote-1)\*

בתוקף סמכותי לפי סעיף 266ה(א) לחוק התכנון והבנייה, התשכ"ה-1965 (להלן – החוק), ולאחר התייעצות עם המועצה הארצית לתכנון ולבנייה, אני מצווה לאמור:

1. בצו זה –

הגדרות

"אגף ים וחופים" – אגף ים וחופים במשרד להגנת הסביבה;

"מיקשר ימי" – נקודת קשירת אניית מכלית צובר נוזלי אל קרקעית הים וחיבורה לצינור המוביל צובר נוזלי אליה מן היבשה (ייצוא) או ממנה אל היבשה (ייבוא).

2. עבודות להנחת צינור דלק זמני למיקשר הימי הדרומי בסמוך לנמל אשדוד, הפעלתו והשימוש בו, לפי התשריט והפרשה הטכנית החתומים בידי ביום כ"ח בתשרי התשע"ה (22 באוקטובר 2014) פטורים מהיתר לפי פרק ה' לחוק ומתכנית, מיום תחילתו של צו זה עד ליום ב' באב התשפ"ב (30 ביולי 2022), או עד לאישור תת"ל 81 (להלן – התקופה הקובעת), לפי המוקדם, ובתנאים אלה:

פטור מהיתר לפי פרק ה' לחוק ומתכנית

צו תשע"ז-2017

צו תש"ף-2020

(1) חברת נמלי ישראל תבצע את העבודות;

(2) תנאי לתחילת ביצוע העבודות יהיה הודעה לרשות הספנות והנמלים, אגף ים וחופים, משרד הביטחון וחברת החשמל לישראל ובעלי תשתית ימית באזור העבודות 7 ימים טרם תחילת ביצוען;

(3) ביצוע ניתוק הצנרת הקיימת והזמנית ייעשה לפי הנחיות אגף ים וחופים;

(4) במשך כל התקופה הקובעת, עומק רום הצינור מתחת לפני קרקעית הים לא יפחת מהקבוע להלן:

(א) בקטע שמקו החוף עד עומק ים של עשרה מטרים – לא יפחת משני מטרים, ויכוסה במטר נוסף של חול, באופן שיבטיח כיסוי של שלושה מטרים מרום הצינור;

(ב) בקטע שמעומק עשרה מטרים עד ראש המיקשר – לא יפחת משני מטרים;

(ג) אגף ים וחופים רשאי לשנות את המידות המפורטות ובלבד שיובטח כי הצינור יהיה מכוסה בחול בכל עת;

(5) תיאום אופן ביצוע הסקרים המקדימים כמפורט בסעיף 4.2 בפרשה הטכנית עם אגף ים וחופים;

(6) מסירת ממצאי הסקרים המקדימים וכן סקר צילום וידיאו לבחינת מצב הכיסוי של הצינור הישן, טרם השלמת התכניות לביצוע, לאגף ים וחופים;

(7) תיאום התכניות המפורטות לביצוע העבודות בתחום תוואי הצינור הקיים, תוואי הצינור הזמני ושטחי ההתארגנות, כמפורט בסעיף 4.4.2 בפרשה הטכנית עם אגף ים וחופים;

(8) תכנון וביצוע העבודות ייעשו בליווי יועץ מומחה בהגנה מקורוזיה;

(9) עם גמר ביצוע העבודות, תיערך תכנית עדות (as made) ועותק ממנה יועבר למשרדי הוועדה המחוזית הדרום, הוועדה המקומית אשדוד ומינהל התכנון במשרד הפנים;

(10) אגף ים וחופים יבצע במהלך התקופה הקובעת פיקוח ובקרה, לגבי ביצוע העבודות והשימוש בצינור הדלק הזמני לרבות, ויוודא תיקון פגמים אם יימצא צורך בכך;

(11) חברת נמלי ישראל או מי שמחזיק בצינור ישקמו ויחזירו את המצב לקדמותו, בסיום התקופה הקובעת, לפי שיקול דעת אגף ים וחופים ובהנחייתו; חובה זו תחול על חברת נמלי ישראל והמחזיק כאמור, ביחד ולחוד.

מיום 24.7.2017

**צו תשע"ז-2017**

[ק"ת תשע"ז מס' 7840](http://www.nevo.co.il/Law_word/law06/tak-7840.pdf) מיום 24.7.2017 עמ' 1374

2. עבודות להנחת צינור דלק זמני למיקשר הימי הדרומי בסמוך לנמל אשדוד, הפעלתו והשימוש בו, לפי התשריט והפרשה הטכנית החתומים בידי ביום כ"ח בתשרי התשע"ה (22 באוקטובר 2014) פטורים מהיתר לפי פרק ה' לחוק ומתכנית, מיום תחילתו של צו זה עד ליום ~~ז' באב התשע"ז (30 ביולי 2017)~~ ט' באב התש"ף (30 ביולי 2020) או עד תום תקופת ביצוע שובר הגלים לפי תכנית מיתאר ארצית 13/ב/1/2 (להלן – התקופה הקובעת), לפי המוקדם, ובתנאים אלה:

מיום 26.7.2020

**צו תש"ף-2020**

[ק"ת תש"ף מס' 8670](https://www.nevo.co.il/Law_word/law06/tak-8670.pdf) מיום 26.7.2020 עמ' 1862

2. עבודות להנחת צינור דלק זמני למיקשר הימי הדרומי בסמוך לנמל אשדוד, הפעלתו והשימוש בו, לפי התשריט והפרשה הטכנית החתומים בידי ביום כ"ח בתשרי התשע"ה (22 באוקטובר 2014) פטורים מהיתר לפי פרק ה' לחוק ומתכנית, מיום תחילתו של צו זה עד ליום ~~ט' באב התש"ף (30 ביולי 2020) או עד תום תקופת ביצוע שובר הגלים לפי תכנית מיתאר ארצית 13/ב/1/2~~ ב' באב התשפ"ב (30 ביולי 2022), או עד לאישור תת"ל 81 (להלן – התקופה הקובעת), לפי המוקדם, ובתנאים אלה:

כ"ח בתשרי התשע"ה (22 באוקטובר 2014) גדעון סער

שר הפנים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשע"ה מס' 7438](http://www.nevo.co.il/law_word/law06/tak-7438.pdf) מיום 11.11.2014 עמ' 74.

   תוקן [ק"ת תשע"ז מס' 7840](http://www.nevo.co.il/Law_word/law06/tak-7840.pdf) מיום 24.7.2017 עמ' 1374 – צו תשע"ז-2017.

   [ק"ת תש"ף מס' 8670](https://www.nevo.co.il/law_word/law06/tak-8670.pdf) מיום 26.7.2020 עמ' 1862 – צו תש"ף-2020. [↑](#footnote-ref-1)