צו חסינויות וזכויות יתר (ארגונים בין-לאומיים ומשלחות מיוחדות)   
(SHARE-ERIC), תש"ף-2019

משפט בינ"ל פומבי – ארגונים בין-לאומיים – חסינויות וזכויות

תוכן ענינים

|  |  |  |  |
| --- | --- | --- | --- |
| סעיף 1 | הגדרה | [Go](#Seif1) | 2 |
| סעיף 2 | זכויות יתר | [Go](#Seif2) | 2 |
|  | תוספת ראשונה | [Go](#med0) | 2 |
|  | תוספת שנייה | [Go](#med1) | 3 |

צו חסינויות וזכויות יתר (ארגונים בין-לאומיים ומשלחות מיוחדות)   
(SHARE-ERIC), תש"ף-2019[[1]](#footnote-1)\*

בתוקף סמכותי לפי סעיף 2 לחוק חסינויות וזכויות יתר (ארגונים בין-לאומיים ומשלחות מיוחדות), התשמ"ג-1983, באישור הממשלה ולאחר התייעצות עם היועץ המשפטי לממשלה לפי סעיף 5 לחוק האמור, אני מצווה לאמור:

1. בצו זה, "הארגון" – קונסורציום אירופאי לביצוע סקר בריאות, הזדקנות ופרישה באירופה (Survey of Health, Ageing and Retirement in Europe – European Research Infrastructures Consortium – SHARE-ERIC), הפועל במסגרת משפטית שיצר האיחוד האירופי לצורך שיתוף תשתיות מחקר.

הגדרה

2. לפי הצהרת המשרד לאזרחים ותיקים מיום י"ב בתשרי התשע"ד (16 בספטמבר 2013), בדבר הצטרפותה של מדינת ישראל לארגון, כנוסחה בתוספת הראשונה, רכישות כמפורט בסעיף 15 לחוקת הארגון, כנוסחו בתוספת השנייה, שנעשות בידי הארגון בישראל, יהיו פטורות מתשלום מס ערך מוסף ובלו; הפטור כאמור יוענק בדרך של החזר לארגון.

זכויות יתר

תוספת ראשונה

(סעיף 2)

ירושלים, 16 בספטמבר, 2013

ד"ר אנג'ליקה ווילמס הרגט, יו"ר המועצה

מר אקסל בורש-שופן, מתאם

SHARE-ERIC

ג.א.נ.,

**הנדון: הצטרפות ל-SHARE-ERIC**

1. מדינת ישראל המיוצגת על ידי המשרד לאזרחים ותיקים, לאור פנייתה לחברות ב-SHARE-ERIC, לפי סעיף 9(5) לתקנות מועצת אירופה (EC) מס' 723/2009 מיום ג' תמוז, התשס"ט (25 ביוני 2009) בנוגע למסגרת המשפטית של קונסורציום תשתית מחקר אירופי ("תקנת ה-ERIC") מצהירה כי:

(א) ל-SHARE-ERIC תהיה אישיות משפטית לפי החוקים והתקנות במדינת ישראל לפי סעיף 7(1) ו-(2) לתקנת ה-ERIC;

(ב) השתתפותה ב-SHARE-ERIC כפופה לכללים שנקבעו לצורך הצטרפות בסעיף 15 לתקנת ה-ERIC.

2. מדינת ישראל תקנה ל-SHARE-ERIC הסדר המקביל למפורט להלן:

(א) סעיף 5(1)(ד) לתקנת ה-ERIC, בכפוף למגבלות ולתנאים שנקבעו בהסכם שבין חברי SHARE-ERIC; ו-(ב) סעיף 7(3) לתקנת ה-ERIC.

3. הצהרה זו תחייב את מדינת ישראל מכניסתה לתוקף לפי פסקה 4 וכל עוד מדינת ישראל נותרת חברה ב-SHARE-ERIC.

4. הצהרה זו תיכנס לתוקף במועד המאוחר מבין ההודעות בכתב הבאות: (א) הודעת מדינת ישראל ל-SHARE-ERIC כי ההליכים הפנימיים הנחוצים כדי להוציא לפועל הצהרה זו הושלמו ו-(ב) הודעת SHARE-ERIC למדינת ישראל שמועצת SHARE-ERIC החליטה לאשר את הצטרפות מדינת ישראל ל-SHARE-ERIC לפי תנאי הצהרה זו.

בברכה,

אהרון אזולאי

המנהל הכללי

תוספת שנייה

(סעיף 2)

**סעיף 15**

**רכש ופטורים ממס**

(1) SHARE-ERIC ינהג במועמדים לרכש ולמכרזים באופן שווה ובאופן בלתי מפלה, ללא קשר לשאלה האם הם מבוססים באיחוד האירופי אם לאו. כל רכש יתנהל לפי עקרונות השקיפות, אי האפליה והתחרות.

(2) באופן כללי, רכש על ידי SHARE-ERIC יהיה כפוף להנחיה EU/2014/24 של הפרלמנט האירופי והמועצה מ-26 בפברואר 2014 בדבר רכש ציבורי, ותקנות הרכש הלאומיות בנות ההחלה.

(3) לרכישת שירותי מחקר ופיתוח הסקר שבהם ההטבות נצמחות לקהילה המדעית כולה והם ממומנים באופן מלא על ידי SHARE-ERIC, סעיף 14 להנחיה EU/2014/24 יחול באמצעות נוהל מוגבל (נספח 4). בנהלים מוגבלים כאמור, הליכים שבמשא ומתן הכוללים פרסום הודעה על חוזה ובנוהל דו-שיח תחרותי, רשויות מתקשרות רשאיות להגביל את מספר המועמדים המתאימים שהן יזמינו להשתתף במכרז, לנהל משא ומתן או לנהל דו-שיח, ובלבד שקיים מספר מספיק של מועמדים מתאימים שהם זמינים.

(4) פטורים ממס המבוססים על נקודה (ז) לסעיף 143(1) ונקודה (ב) לסעיף 151(1) להנחיה 2006/112/EC ובהתאם לסעיפים 50 ו-51 לתקנה המיישמת של המועצה (EU) מס' 282/2011 (23.3.2011, OJ L 77, עמ' 1) יחולו על רכישות של טובין ושירותים המיועדים לשימוש רשמי של SHARE-ERIC, נרכשים ומשולמים על ידיו וסכום המע"מ להחזר עליהם עולה על סכום כולל של 25 יורו לחשבונית. רכש של חברות יחידות לא ייהנה מפטורים אלה.

אולם התת-ס"ק הראשון לא יחול כך שתהיה לו השפעה של סילוף תחרות.

(5) ניתן להעניק לטובין חייבים בבלו כמוגדר בנקודות (ב) ו-(ג) לסעיף 1(1) להנחיית המועצה EC/2008/118 (14.1.2009, OJ L 9, עמ' 12) פטור מתשלום בלו בהתאם לנקודה (ב) לסעיף 12(1) לאותה הנחיה ובלבד שהטובין החייבים בבלו מיועדים אך ורק לשימוש רשמי של SHARE-ERIC ונרכשים ומשולמים על ידיו.

לא יינתן פטור מבלו על טובין חייבים בבלו המיועדים לשימוש אישי של עובדי SHARE-ERIC או צדדים שלישיים.

(6) ניתן להחזיר מסים ששולמו על מוצרי אנרגיה וחשמל כמוגדר בנקודה (א) לסעיף 1(1) להנחיה EC/2008/118 בהתאם לנקודה (ב) לסעיף 12(1) וסעיף 12(2) לאותה הנחיה ובלבד שמוצרי אנרגיה וחשמל אלה מיועדים אך ורק לשימוש רשמי של SHARE-ERIC ונרכשים ומשולמים על ידיו, וכי סכום המס עולה על סכום כולל של 25 אירו לחשבונית.

לא יינתן פטור ממס על מוצרי אנרגיה או חשמל המיועדים לשימוש אישי של עובדי SHARE-ERIC או צדדים שלישיים.

כ' בכסלו התש"ף (18 בדצמבר 2019) ישראל כ"ץ

שר החוץ

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תש"ף מס' 8310](http://www.nevo.co.il/Law_word/law06/tak-8310.pdf) מיום 31.12.2019 עמ' 284. [↑](#footnote-ref-1)