צו מס הכנסה (כללים לעיגול סכומים), תשמ"ו-1986

מסים – מס הכנסה

תוכן ענינים

|  |  |  |  |
| --- | --- | --- | --- |
| סעיף 1 | עיגול תקרות ההכנסה | [Go](#Seif1) | 2 |
| סעיף 2 | עיגול נקודות זיכוי | [Go](#Seif2) | 2 |
| סעיף 3 | עיגול נקודות קיצבה | [Go](#Seif3) | 2 |
| סעיף 4 | עיגול סכום הפטור לעיוור ולנכה 100% | [Go](#Seif4) | 2 |
| סעיף 5 | עיגול סכום הפטור לעיוור ולנכה שלא מיגיעה אישית | [Go](#Seif5) | 2 |
| סעיף 6 | עיגול מענק פרישה או מענק מוות | [Go](#Seif6) | 2 |
| סעיף 7 | עיגול הנחות שקיבל עובד ממעבידו | [Go](#Seif7) | 2 |
| סעיף 8 | עיגול קיצבה מזכה | [Go](#Seif8) | 3 |
| סעיף 9 | עיגול הסכום הפטור | [Go](#Seif9) | 3 |
| סעיף 10 | עיגול תקרת הוצאות ריפוי | [Go](#Seif10) | 3 |
| סעיף 11 | עיגול תקרת הסכום לזיכוי | [Go](#Seif11) | 3 |
| סעיף 12 | עיגול הכנסה מזכה | [Go](#Seif12) | 3 |
| סעיף 13 | עיגול הקנס בשל אי הגשת דו"ח | [Go](#Seif13) | 3 |
| סעיף 14 | כללי עיגול במעבר לשקל החדש | [Go](#Seif14) | 3 |
| סעיף 15 | הבסיס להתאמת המדד הבאה | [Go](#Seif15) | 3 |
| סעיף 16 | ביטול | [Go](#Seif16) | 3 |
| סעיף 17 | תחילה | [Go](#Seif17) | 3 |

צו מס הכנסה (כללים לעיגול סכומים), תשמ"ו-1986[[1]](#footnote-1)\*

בתוקף סמכותי לפי סעיף 120ב(3) לפקודת מס הכנסה (להלן - הפקודה), ובאישור ועדת הכספים של הכנסת, אני מצווה לאמור:

1. (א) הותאמו סכומי תקרות ההכנסה, יעוגל הסכום המתואם למספר השקלים החדשים השלמים הקרוב המתחלק ב-120 (בסעיף זה - הסכום העגול).

עיגול תקרות ההכנסה

(ב) היה מספר השקלים החדשים העולה על הסכום העגול פחות מ-60 - לא יובאו בחשבון לענין תקרות ההכנסה; היה מספר השקלים החדשים העולה על הסכום העגול 60 או יותר - יווסף לסכומי תקרות ההכנסה סכום של 120 שקלים חדשים.

2. (א) הותאם סכום נקודות הזיכוי, יעוגל הסכום המתואם למספר השקלים החדשים השלמים הקרוב המתחלק ב-12 (בסעיף זה - הסכום העגול).

עיגול נקודות זיכוי

(ב) היה מספר השקלים החדשים העולה על הסכום העגול פחות מ-6 - לא יובא בחשבון לענין סכום נקודות הזיכוי; היה מספר השקלים החדשים העולה על הסכום העגול 6 או יותר - יווסף לסכום נקודות הזיכוי סכום של 12 שקלים חדשים.

3. (א) הותאם סכום נקודות הקיצבה, יעוגל הסכום לשקל החדש השלם הקרוב.

עיגול נקודות קיצבה

(ב) סכום מתואם שהוא פחות מחצי שקל חדש לא יובא בחשבון לענין סכום נקודת הקיצבה, וסכום מתואם של חצי שקל חדש או יותר ייחשב כשקל חדש ויווסף לסכום נקודת הקיצבה.

4. (א) הותאם סכום הפטור לפי סעיף 9(5)(א) לפקודה, יעוגל הסכום המתואם למספר השקלים החדשים המתחלק ב-1200 (להלן בסעיף זה - הסכום העגול).

עיגול סכום הפטור לעיוור ולנכה 100%

(ב) היה מספר השקלים החדשים העולה על הסכום העגול פחות מ-600 - לא יובאו בחשבון לענין סכום הפטור; היה מספר השקלים החדשים העולה על הסכום העגול 600 או יותר - יווסף לסכומי הפטור סכום של 1200 שקלים חדשים.

5. (א) הותאם סכום הפטור לפי סעיף 9(5)(ב) לפקודה, יעוגל הסכום המתואם למספר השקלים החדשים הקרוב המתחלק ב-120 (בסעיף זה - הסכום העגול).

עיגול סכום הפטור לעיוור ולנכה שלא מיגיעה אישית

(ב) היה מספר השקלים החדשים העולה על הסכום העגול פחות מ-60 - לא יובאו בחשבון לענין סכום הפטור; היה מספר השקלים החדשים העולה על הסכום העגול 60 או יותר - יווסף לסכומי הפטור סכום של 120 שקלים חדשים.

6. (א) הותאמו סכומי מענק הפרישה או מענק המוות על פי סעיפים 9(7א) או 32(9)(א)(1) לפקודה, יעוגל הסכום המתואם למספר השקלים החדשים המתחלק ב-10 (בסעיף זה - הסכום העגול).

עיגול מענק פרישה או מענק מוות

(ב) היה מספר השקלים החדשים העולה על הסכום העגול פחות מ-5 - לא יובא בחשבון לענין סכומי מענק הפרישה או מענק המוות; היה מספר השקלים החדשים העולה על הסכום העגול 5 או יותר - יווסף לסכומי מענק הפרישה או מענק המוות סכום של 10 שקלים חדשים.

7. (א) הותאמו סכומי ההנחות שקיבל עובד ממעבידו על פי סעיף 9(20) לפקודה (להלן - ההנחות), יעוגל הסכום המתואם למספר השקלים החדשים השלמים המתחלק ב-12 (בסעיף זה - הסכום העגול).

עיגול הנחות שקיבל עובד ממעבידו

(ב) היה מספר השקלים החדשים העולה על הסכום העגול פחות מ-6 - לא יובא בחשבון לענין ההנחות; היה מספר השקלים החדשים העולה על הסכום העגול 6 או יותר - יווסף לסכום ההנחות סכום של 12 שקלים חדשים.

8. (א) הותאמו סכומי קיצבה מזכה כמשמעותה בסעיף 9א(א) לפקודה והסכום הנקוב בסעיף 9א(ג) לפקודה, יעוגל הסכום המתואם למספר השקלים החדשים השלמים הקרוב המתחלק ב-10 (בסעיף זה - הסכום העגול).

עיגול קיצבה מזכה

(ב) היה מספר השקלים החדשים העולה על הסכום העגול פחות מ-5 - לא יובא בחשבון לענין סכום קיצבה מזכה; היה מספר השקלים החדשים העולה על הסכום העגול 5 או יותר - יווסף לסכום קיצבה מזכה סכום של 10 שקלים חדשים.

9. (א) הותאם סכום הפטור לפי סעיף 9א(ב) לפקודה (להלן - הסכום הפטור), יעוגל הסכום המתואם לשקל החדש הקרוב.

עיגול הסכום הפטור

(ב) סכום מתואם שהוא פחות מחצי שקל חדש לא יובא בחשבון לענין הסכום הפטור, וסכום מתואם של חצי שקל חדש או יותר ייחשב כשקל חדש ויווסף לסכום הפטור.

10. (א) הותאם הסכום של התקרה שבשלה יותר זיכוי לפי סעיף 44(א)(1) לפקודה (להלן - הוצאות הריפוי), יעוגל הסכום המתואם למספר השקלים החדשים השלמים הקרוב המתחלק ב-120 (בסעיף זה - הסכום העגול).

עיגול תקרת הוצאות ריפוי

(ב) היה מספר השקלים החדשים העולה על הסכום העגול פחות מ-60 - לא יובאו בחשבון לענין הוצאות הריפוי; היה מספר השקלים החדשים העולה על הסכום העגול 60 או יותר - יווסף לסכום הוצאות הריפוי סכום של 120 שקלים חדשים.

11. (א) הותאם הסכום הנקוב בסעיף 45א(ד) לפקודה (להלן - הסכום לזיכוי), יעוגל הסכום המתואם למספר השקלים החדשים השלמים הקרוב המתחלק ב-12 (בסעיף זה - הסכום העגול).

עיגול תקרת הסכום לזיכוי

(ב) היה מספר השקלים החדשים העולה על הסכום העגול פחות מ-6 - לא יובא בחשבון לענין הסכום לזיכוי; היה מספר השקלים החדשים העולה על הסכום העגול 6 או יותר - יווסף לסכום לזיכוי סכום 12 שקלים חדשים.

12. (א) הותאם סכום ההכנסה המזכה כמשמעותה בסעיף 47 לפקודה (להלן - הכנסה מזכה), יעוגל הסכום המתואם למספר השקלים החדשים הקרוב המתחלק ב-1200 (בסעיף זה - הסכום העגול).

עיגול הכנסה מזכה

(ב) היה מספר השקלים החדשים העולה על הסכום העגול פחות מ-600 - לא יובאו בחשבון לענין סכום ההכנסה המזכה; היה מספר השקלים החדשים העולה על הסכום העגול 600 או יותר - יווסף לסכום ההכנסה המזכה סכום של 1200 שקלים חדשים.

13. (א) הותאמו סכומי הקנסות הנקובים בסעיף 188 לפקודה (להלן - הקנס), יעוגל הסכום המתואם למספר השקלים החדשים השלמים הקרוב המתחלק ב-10 (בסעיף זה - הסכום העגול).

עיגול הקנס בשל   
אי-הגשת דו"ח

(ב) היה מספר השקלים החדשים העולה על הסכום העגול פחות מ-5 - לא יובא בחשבון לענין הקנס; היה מספר השקלים החדשים העולה על הסכום העגול 5 או יותר - יווסף לסכום הקנס סכום של 10 שקלים חדשים.

14. סכומי תקרות ההכנסה, נקודות הזיכוי, נקודות הקיצבה וההנחות הסוציאליות שעוגלו לשקלים שלמים לאחר שתואמו לעליית המדד לפי הוראות סעיף 120ב לפקודה המתייחסים לתקופה שמיום י' בניסן תשמ"ה (1 באפריל 1985) עד יום י"ט בטבת תשמ"ו (31 בדצמבר 1985) יסוכמו לסכום אחד והסיכום יעוגל לשקלים חדשים שלמים לפי הכללים שנקבעו בסעיפים 1 עד 13, לפי הענין.

כללי עיגול במעבר לשקל החדש

15. עיגול סכומים כאמור בסעיפים 1 עד 14, אין בו כדי לשנות את הסכומים שתואמו לפי סעיף 120ב לפקודה, לענין התאמת המדד הבאה.

הבסיס להתאמת המדד הבאה

16. צו מס הכנסה (כללים לעיגול סכומים), תשמ"א-1980 - בטל.

ביטול

17. תחילתו של צו זה ביום כ' בטבת תשמ"ו (1 בינואר 1986).

תחילה

י' בשבט תשמ"ו (20 בינואר 1986) יצחק מודעי

שר האוצר

1. \* פורסם [ק"ת תשמ"ו מס' 4902](http://www.nevo.co.il/Law_word/law06/TAK-4902.pdf) מיום 13.2.1986 עמ' 510. [↑](#footnote-ref-1)