צו ספנות חופית (היתר לכלי שיט זר) (פטור מהוראות החוק), תשע"ה-2014

בטחון – כניסה לישראל

רשויות ומשפט מנהלי – תשתיות – ספנות ונמלים – כלי שיט

תוכן ענינים

|  |  |  |  |
| --- | --- | --- | --- |
| סעיף 1 | הגדרה | [Go](#Seif1) | 2 |
| סעיף 2 | פטור | [Go](#Seif2) | 2 |

צו ספנות חופית (היתר לכלי שיט זר) (פטור מהוראות החוק), תשע"ה-2014[[1]](#footnote-1)\*

בתוקף סמכותי לפי סעיף 12 לחוק ספנות חופית (היתר לכלי שיט זר), התשס"ו-2005 (להלן – החוק), על פי הצעת רשות הספנות והנמלים ולפי סעיף 32 לחוק רשות הספנות והנמלים, התשס"ד-2004, ולאחר שנוכחתי כי הדבר דרוש לטובת הציבור, מאחר שקיימים מזמן לזמן קשיים בהובלה יבשתית של מכולות, והובלתן באמצעות הים משחררת את העומס על הכבישים ומקלה עליו, והואיל וביצוע הובלה כאמור נובע מצורך תפעולי חריג, ולאחר שנוכחתי כי נכון להיום אין כלי שיט ישראלי המסוגל לבצע את פעילות ההובלה מנמל לנמל בתחומי ישראל באופן סדיר, ומאחר שאני רואה צורך תפעולי בהמשך הובלת מכולות גם באמצעות הים, לצורך שמירה על יציבות המשק, הכלכלה והאינטרסים של כלל אזרחי המדינה, אני מצווה לאמור:

1. בצו זה, "הובלה" – העברה של מטעמים בשכר במכולה, מנמל בישראל לנמל אחר בישראל, באמצעות כלי שיט זר המתמחה בהובלת מטענים בשכר במכולות, וההעברה מתבצעת כשירות חריג שאינו חלק מהפעילות הסדירה שלו ואינו מפורסם לציבור כשירות מסחרי ובכלל זה בלוחות הזמנים שלו.

הגדרה

2. לגבי הובלה לא יחולו סעיפים 2(ד) ו-6 לחוק, ולעניין ההיתר לספנות חופית ימשיכו לחול רק החובות שבתקנות 2(א), (ב)(1), (2), (4)(א) ו-(ב) ו-(6), 9, 10(א) ו-(ג) ו-11 לתקנות ספנות חופית (היתר לכלי שיט זר) (בקשה להיתר), התשע"ג-2012.

פטור

י"ט בחשוון התשע"ה (12 בנובמבר 2014) ישראל כ"ץ

שר התחבורה והבטיחות בדרכים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשע"ה מס' 7448](http://www.nevo.co.il/law_word/law06/tak-7448.pdf) מיום 2.12.2014 עמ' 328. [↑](#footnote-ref-1)