צו פיקוח על מחירי מצרכים ושירותים (החלת החוק וקביעת רמת פיקוח לביצי מאכל מסוימות), תשע"ב-2012

משפט פרטי וכלכלה – כספים – פיקוח ויציבות מחירים – מחירים מרביים

רשויות ומשפט מנהלי – מצרכים ושירותים – פיקוח ויציבות מחירים – מחירים מרביים

רשויות ומשפט מנהלי – מצרכים ושירותים – פיקוח – מזון

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | החלת החוק וקביעת רמת פיקוח | [Go](#Seif2) | 2 |
| סעיף 3 | זהות המדווח | [Go](#Seif3) | 2 |
| סעיף 4 | תדירות הדיווח על מחירים | [Go](#Seif4) | 2 |
|  | תוספת | [Go](#med0) | 2 |

צו פיקוח על מחירי מצרכים ושירותים (החלת החוק וקביעת רמת פיקוח לביצי מאכל מסוימות), תשע"ב-2012[[1]](#footnote-1)\*

בתוקף סמכותנו לפי סעיפים 6, 7 ו-18 לחוק פיקוח על מחירי מצרכים ושירותים, התשנ"ו-1996 (להלן – החוק), לאחר שהתקבלה המלצת ועדת המחירים לפי סעיף 8 לחוק, אנו מצווים לאמור:

1. בצו זה –

הגדרות

"ביצה המועשרת באומגה 3 (3-Ω)" – ביצה שמתקיים לגביה אחד מאלה:

(1) היא מכילה 600 מ"ג חומצות שומן מסוג אומגה 3 לכל 100 גרם ביצה, מתוכן 80 מ"ג לפחות חומצות שומן דוקוסאהקסאנואית (DHA) ואיקוסאפנטאנואית (EPA);

(2) היא מכילה 110 מ"ג לפחות חומצות שומן דוקוסאהקסאנואית (DHA) ואיקוסאפנטאנואית (EPA) לכל 100 גרם ביצה;

"חוק המועצה לענף הלול" – חוק המועצה לענף הלול (ייצור ושיווק), התשכ"ד-1963;

"חלקת אימון" – חלקת קרקע פתוחה המשמשת לתנועה חופשית של מטילות ואשר לא צומחים בה עשבים;

"חלקת מרעה" – חלקה שצומחים בה עשבים היכולים לשמש להזנת מטילות;

"מטילות" – תרנגולות שגילן עולה על חמישה חודשים;

"קבלן מורשה" – כמשמעותו בסעיף 44 לחוק המועצה לענף הלול.

2. החוק יחול על ביצים המנויות בתוספת (להלן – ביצים), ורמת הפיקוח תהיה דיווח על רווחיות ומחירים לפי פרק ז' לחוק.

החלת החוק וקביעת רמת פיקוח

3. חובת הדיווח על רווחיות ומחירים של ביצים תחול על קבלן מורשה ועל רשת שיווק קמעונאית.

זהות המדווח

4. קבלן מורשה ורשת שיווק קמעונאית ידווחו על מחירי ביצים אחת לשנה, עד 1 ביולי של השנה העוקבת.

תדירות הדיווח על מחירים

תוספת

(סעיף 2)

(1) ביצים המועשרות באומגה 3 שהוטלו בלול שכל הביצים המיוצרת בו מועשרות באומגה 3, זולת אם אישר המפקח, מטעמים מיוחדים שיירשמו, גם לול שלא מתקיים בו האמור בפרט זה;

(2) "ביצים אורגניות" שיוצרו לפי חוק להסדרת תוצרת אורגנית, התשס"ה-2005;

תק' תשע"ו-2015

(3) ביצים שהוטלו בגידול חופשי בלול חופש בלא כלובים, ושהצפיפות המרבית למטילות בחלקת האימון או בחלקת המרעה היא לא יותר מ-2 מטילות למטר רבוע, ושהצפיפות המרבית במבנה הלול היא לא יותר מ-6 מטילות למטר רבוע, שאורך מדף הלינה למטילה לא יפחת מ-18 ס"מ ושלכל 7 מטילות יהיה קן הטלה אחד לפחות או שטח של 120 סמ"ר לפחות למטילה בתא הטלה משפחתי.

מיום 21.9.2015

**צו תשע"ו-2015**

[ק"ת תשע"ו מס' 7555](http://www.nevo.co.il/Law_word/law06/tak-7555.pdf) מיום 21.9.2015 עמ' 15

(2) "ביצים אורגניות" ~~שאישר הארגון הישראלי לחקלאות אורגנית~~ שיוצרו לפי חוק להסדרת תוצרת אורגנית, התשס"ה-2005;

ו' באב התשע"ב (25 ביולי 2012) יובל שטייניץ אורית נוקד

שר האוצר שרת החקלאות ופיתוח הכפר

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשע"ב מס' 7164](http://www.nevo.co.il/Law_word/law06/tak-7164.pdf) מיום 13.9.2012 עמ' 1707.

   תוקן [ק"ת תשע"ו מס' 7555](http://www.nevo.co.il/Law_word/law06/tak-7555.pdf) מיום 21.9.2015 עמ' 15 – צו תשע"ו-2015. [↑](#footnote-ref-1)