צו פיקוח על מחירי מצרכים ושירותים (סל תשלומים חלופי לחברת "בזק" – סל הנבחרים שלי), תשס"ד-2003

רשויות ומשפט מנהלי – תקשורת – בזק ושידורים – תשלומים

רשויות ומשפט מנהלי – מצרכים ושירותים – פיקוח ויציבות מחירים

משפט פרטי וכלכלה – כספים – פיקוח ויציבות מחירים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | מחירי שירותי בזק סל הנבחרים שלי | [Go](#Seif2) | 2 |
| סעיף 3 | מס ערך מוסף | [Go](#Seif3) | 3 |
| סעיף 4 | ביטול | [Go](#Seif4) | 3 |
| סעיף 4 | תחילה | [Go](#Seif5) | 3 |

צו פיקוח על מחירי מצרכים ושירותים (סל תשלומים חלופי לחברת "בזק" – סל הנבחרים שלי), תשס"ד-2003[[1]](#footnote-1)\*

בתוקף סמכותנו לפי סעיף 12(א)(1) לחוק פיקוח על מחירי מצרכים ושירותים, התשנ"ו-1996, לאחר שנתקבלה המלצת ועדת המחירים לפי סעיף 13 לחוק האמור, ולאחר שאושר סל תשלומים חלופי לפי סעיף 15א(א) לחוק התקשורת (בזק ושידורים), התשמ"ב-1982, אנו מצווים לאמור:

1. בצו זה –

הגדרות

"אזור חיוג", "טצ"ג", "מרכזת פרטית", "מרכזת ציבורית", "שיחה", "שירות רסל"ש (ISDN)", ו"שירות רסל"ש בסיסי (ISDN-BRA)" – כהגדרתם בתקנות התשלומים;

"החברה" – "בזק" החברה הישראלית לתקשורת בע"מ;

"חג" – ראשון ושני של ראש השנה, יום הכיפורים, ראשון ושמיני עצרת של סוכות, ראשון ושביעי של פסח, יום העצמאות וחג השבועות;

"מנוי" ו"קו מנוי" – כהגדרתם בתקנות הבזק (התקנה, תפעול ותחזוקה), התשמ"ה-1985;

"מספרי יעד" – מספרי טלפון של מנויי החברה באזורי החיוג (02), (03), (04), (08), (09) אשר עליהם הודיע לחברה מראש מנוי שבחר בסל הנבחרים שלי, ובלבד שאינם מספרי טלפון לפי הקידומת "1-700", "1-800", שאינם מספרי טלפון המאפשרים גישה ישירה אל שירותי אינטרנט שנותן בעל רישיון מיוחד למתן שירותי אינטרנט הנמצאים באותו אזור חיוג שנמצא בו מנוי של סל הנבחרים שלי ושאינם מספרי שירות המשמשים לשיחות נכנסות בלבד;

"סל הנבחרים שלי" – סל תשלומים חלופי המאפשר למנוי החברה להתקשר מקו מנוי-טלפון שברשותו לשניים, שלושה, חמישה או עשרה מספרי יעד לכל היותר, לפי הענין, לרבות רו מנוי-טלפון בשירות רסל"ש בסיסי (ISDN-BRA) ולמעט טצ"ג וקו בשירות חי"פ, שעליו הודיע המנוי מראש לחברה;

"שירות חי"פ" (חיוג ישיר פנימה) – שירות בזק המאפשר מתן שירותי בזק באמצעות קבוצה אחת או יותר של מספרי טלפון שהוקצו במרכזת ציבורית למרכזת פרטית או לכל ציוד אלקטרוני אחר;

"תקנות התשלומים" – תקנות התקשורת (בזק ושידורים) (תשלומים בעד שירותי בזק המפורטים בתוספת לחוק), התשס"ג-2003.

2. (א) מחירי שירותי בזק שישולמו לחברה לפי סל "הנבחרים שלי" יהיו כמפורט להלן:

מחירי שירותי בזק – סל הנבחרים שלי

(1) תשלום קבוע חודשי בעד קו מנוי-טלפון –

(א) לענין קו מנוי-טלפון, למעט קו מנוי-טלפון בשירות רסל"ש בסיסי (ISDN-BRA) או בשירות חי"פ – התשלום הקבוע בפרט 1(ב) בחלק ב' בתוספת לתקנות התשלומים;

(ב) לענין קו מנוי-טלפון בשירות רסל"ש בסיסי (ISDN-BRA) – התשלום הקבוע בפרט 3 בחלק ב' בתוספת לתקנות התשלומים;

(ג) על אף האמור בפסקאות משנה (א) ו-(ב), אם בחר המנוי בסל תשלומים חלופי נוסף לגבי אותו קו מנוי-טלפון, ישלם רק תשלום קבוע חודשי אחד בעד הקו, לפי הגבוה.

(2) בעד שיחות אל מספרי היעד תשולם מחצית משיעור החיוב בעד כל שיחה לי אותיות ההיכר כ' ו-א' בלוח א' שבתוספת לתקנות התשלומים, בצירוף תשלום חודשי קבוע לפי אחת מ-4 חלופות אלה, בהתאם לבחירת המנוי מראש:

(א) חלופה א' – בעד שיחות המתבצעות לשני מספרי יעד, תשלום חודשי קבוע בעד השיחות אל מספרי היעד או חלקם – 10.09 שקלים חדשים;

(ב) חלופה ב' – בעד שיחות המתבצעות לשלושה מספרי יעד, תשלום חודשי קבוע בעד השיחות אל מספרי היעד או חלקם – 12.63 שקלים חדשים;

(ג) חלופה ג' – בעד שיחות המתבצעות לחמישה מספרי יעד, תשלום חודשי קבוע בעד השיחות אל מספרי היעד או חלקם – 16.87 שקלים חדשים;

(ד) חלופה ד' – בעד שיחות המתבצעות לעשרה מספרי יעד, תשלום חודשי קבוע בעד השיחות אל מספרי היעד או חלקם – 29.58 שקלים חדשים.

(ב) תשלום חודשי קבוע לפי כל אחת מהחלופות המפורטות בסעיף קטן (א)(2) יחול אף אם בפועל לא בוצעה כל שיחה במהלך החודש.

(ג) לענין החיוב בעד שיחה כאמור בסעיף קטן (א)(2), יחושב סכום התשלום לפי שיעור התשלום בעד דקת שיחה כשהוא מחולק ב-60 ומוכפל במשך השיחה בשניות שלמות, כשחלק של שניה יראו כשניה שלמה.

(ד) מנוי רשאי לבחוק בחלופה אחת בלבד מהחלופות המפורטות בסעיף קטן (א)(2) לכל קו מנוי-טלפון לרבות קו מנוי-טלפון בשירות רסל"ש בסיסי (ISDN-BRA).

3. על תשלומים המפורטים בסעיף 2 ייווסף מס ערך מוסף לפי חוק מס ערך מוסף, התשל"ו-1975.

מס ערך מוסף

4. צו פיקוח על מחירי מצרכים ושירותים (סל תשלומים חלופי לחברת "בזק" – סל מספרים נבחרים), התשס"ג-2002 – בטל.

תחילה

ביטול

5. תחילתו של צו זה ביום כ"ב בחשון התשס"ד (17 בנובמבר 2003).

כ"ז בתשרי התשס"ד (23 באוקטובר 2003) בנימין נתניהו אהוד אולמרט

שר האוצר שר התקשורת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשס"ד מס' 6272](http://www.nevo.co.il/Law_word/law06/TAK-6272.pdf) מיום 4.11.2003 עמ' 39. [↑](#footnote-ref-1)