צו פיקוח על מחירי מצרכים ושירותים (סל תשלומים חלופי לחברת "בזק" – סל חבילות לשיחות), תשס"ב-2002

רבדים בחקיקה

רשויות ומשפט מנהלי – תקשורת – בזק ושידורים – תשלומים

רשויות ומשפט מנהלי – מצרכים ושירותים – פיקוח ויציבות מחירים

משפט פרטי וכלכלה – כספים – פיקוח ויציבות מחירים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | מחירי שירותי בזק סל חבילות לשיחות | [Go](#Seif2) | 2 |
| סעיף 3 | תחילה | [Go](#Seif3) | 4 |

צו פיקוח על מחירי מצרכים ושירותים (סל תשלומים חלופי לחברת "בזק" – סל חבילות לשיחות), תשס"ב-2002[[1]](#footnote-1)\*

בתוקף סמכותנו לפי סעיפים 12(א)(1) ו-13 לחוק פיקוח על מחירי מצרכים ושירותים, התשנ"ו-1996, לאחר שנתקבלה המלצת ועדת המחירים, ולאחר שאושר סל תשלומים חלופי לפי סעיף 15א(א) לחוק התקשורת (בזק ושידורים), התשמ"ב-1982 (להלן – החוק), אנו מצווים לאמור:

1. בצו זה –

הגדרות

"אזור חיוג", "החברה", "טצ"ג", "מרכזת פרטית", "מרכזת ציבורית", "שיחה", "שירות רשת ספרתית לשילוב שירותים (רסל"ש)", ו"שירות רסל"ש בסיסי" – כהגדרתם בתקנות התשלומים;

"חג" – ראשון ושני של ראש השנה, יום הכיפורים, ראשון ושמיני עצרת של סוכות, ראשון ושביעי של פסח, יום העצמאות וחג השבועות;

"מנוי", "קו מנוי" ו"רשת החברה" – כהגדרתם בתקנות הבזק (התקנה תפעול ותחזוקה), התשמ"ה-1985;

"סל חבילות לשיחות" – סל תשלומים חלופי המאפשר למנוי החברה להתקשר מקו מנוי טלפון, לרבות מכלל הקווים בשירות חי"פ שברשותו המתחברים במישקים לכל הצירים המחברים בין מרכזת ציבורית למרכזת פרטית, באחד מאזורי החיוג (02), (03), (04), (08) ו-(09) למעט מטצ"ג, ולמעט ממספרי שירות 700-1 ו-800-1, שעליהם הודיע המנוי מראש לחברה, למספרי טלפון של מנויי החברה באזורי החיוג (02), (03), (04), (08) ו-(09), ובלבד שאינם מספרי מבואות חיוג של ספקי אינטרנט;

"שירות חי"פ" (חיוג ישיר פנימה) – שירות בזק המאפשר מתן שירותי בזק באמצעות קבוצה אחת או יותר של מספרי טלפון המוקצים במרכזת ציבורית למרכזת פרטית או לכל ציוד אלקטרוני אחר;

"תקופת הסל" – (נמחקה);

צו תשס"ד-2003

מיום 1.10.2003

**צו תשס"ד-2003**

[ק"ת תשס"ד מס' 6268](http://www.nevo.co.il/Law_word/law06/TAK-6268.pdf) מיום 1.10.2003 עמ' 3

**מחיקת הגדרת "תקופת הסל"**

הנוסח הקודם:

~~"תקופת הסל" – תקופה של שישה חודשים שתחילתה ביום הצטרפות המנוי לסל חבילות לשיחות;~~

"תקנות התשלומים" – תקנות הבזק (תשלומים בעד שירותי בזק המפורטים בתוספת לחוק), התשס"ב-2002.

2. (א) מחירי שירותי בזק שישולמו ל"בזק" החברה הישראלית לתקשורת בע"מ (להלן – החברה), לפי סל חבילות לשיחות יהיו כמפורט להלן:

מחירי שירותי בזק – סל חבילות לשיחות

צו תשס"ד-2003

(1) תשלום קבוע חודשי בעד קו מנוי-טלפון –

(א) לענין קו מנוי-טלפון, למעט קו מנוי-טלפון בשירות רסל"ש בסיסי או בשירות חי"פ – התשלום הקבוע בפרט 1(ב) בחלק ב' בתוספת הראשונה לתקנות התשלומים; אין בהוראות פסקת משנה זו כדי לגרוע מן החובה לשלם תשלום סביר שקבעה החברה לפי סעיף 17 לחוק, בעד קו מנוי בשירות חי"פ;

(ב) לענין קו מנוי-טלפון בשירות רסל"ש בסיסי – התשלום הקבוע בפרט 3 בחלק ב' בתוספת הראשונה לתקנות התשלומים;

(ג) על אף האמור בפסקאות משנה (א) ו-(ב), אם בחר המנוי בסל תשלומים חלופי נוסף לגבי אותו קו מנוי-טלפון, ישלם רק תשלום קבוע חודשי אחד בעד הקו, לפי הגבוה.

(2) בעד שיחות אל מספרי טלפון, כאמור בהגדרה "חבילות לשיחות", לפי אחת החלופות האלה בהתאם לבחירת המנוי מראש –

(א) בימים א' עד ה' בין השעות 19.00 ו-7.00 למחרת, ובערבי שבת ובערבי חג מהשעה 13.00 עד למחרת השבת או החג בשעה 7.00 – תשלום קבוע חודשי –

(1) לענין קו מנוי-טלפון למעט קו מנוי-טלפון בשירות רסל"ש בסיסי או בשירות חי"פ – 65.26 שקלים חדשים;

(2) לענין קו מנוי-טלפון בשירות חי"פ המחובר באמצעות קו טלפון מהסוג המשמש לשירות רסל"ש שאינו בסיסי, יוכפל הסכום הנקוב בפסקת משנה (1) במספר הקווים המחברים בין המרכזת הפרטית לבין מרכזת ציבורית וזאת עד להיקף חודשי מצטבר, מכלל הקווים, של 45,000 דקות שיחה המתחילות ומסתיימות ברשת החברה;

(3) לענין קו מנוי-טלפון בשירות חי"פ המחובר באמצעות קו טלפון שאינו מהסוג המשמש לשירות רסל"ש, יוכפל הסכום הנקוב בפסקת משנה (1) במספר הקווים היוצאים מהמרכזת הפרטית והמחברים בינה לבין מרכזת ציבורית וזאת עד להיקף חודשי מצטבר, מכלל הקווים, של 30,000 דקות שיחה המתחילות ומסתיימות ברשת החברה;

(4) לענין קו מנוי-טלפון בשירות חי"פ המחובר באמצעות קו טלפון מהסוג המשמש לשירות רסל"ש בסיסי, יוכפל הסכום הנקוב בפסקת משנה (1) במספר הקווים המחברים בין המרכזת הפרטית לבין מרכזת ציבורית וזאת עד להיקף חודשי מצטבר, מכלל הקווים, של 30,000 דקות שיחה המתחילות ומסתיימות ברשת החברה;

(5) לענין קו מנוי-טלפון בשירות רסל"ש בסיסי – 97.88 שקלים חדשים.

(ב) בימים א' עד ה' בין השעות 19.00 ו-07.00 למחרת, ובמוצאי שבת ובמוצאי חג מהשעה 19.00 עד למחרת השבת או החג בשעה 07.00 – תשלום קבוע חודשי –

(1) לענין קו מנוי-טלפון למעט קו מנוי-טלפון בשירות רסל"ש בסיסי או בשירות חי"פ – 48.30 שקלים חדשים;

(2) לענין קו מנוי-טלפון בשירות חי"פ המחובר באמצעות קו טלפון מהסוג המשמש לשירות רסל"ש בסיסי, יוכפל הסכום הנקוב בפסקת משנה (1) במספר הקווים המחברים בין המרכזת הפרטית לבין מרכזת ציבורית וזאת עד להיקף חודשי מצטבר, מכלל הקווים, של 35,000 דקות שיחה המתחילות ומסתיימות ברשת החברה;

(3) לענין קו מנוי-טלפון בשירות חי"פ המחובר באמצעות קו טלפון שאינו מהסוג המשמש לשירות רסל"ש, יוכפל הסכום הנקוב בפסקת משנה (1) במספר הקווים היוצאים מהמרכזת הפרטית והמחברים בינה לבין מרכזת ציבורית וזאת עד להיקף מצטבר, מכלל הקווים, של 25,000 דקות שיחה המתחילות ומסתיימות ברשת החברה;

(4) לענין קו מנוי-טלפון בשירות חי"פ המחובר באמצעות קו טלפון מהסוג המשמש לשירות רסל"ש בסיסי, יוכפל הסכום הנקוב בפסקת משנה (1) במספר הקווים המחברים בין המרכזת הפרטית לבין מרכזת ציבורית וזאת עד להיקף מצטבר, מכלל הקווים, של 25,000 דקות שיחה המתחילות ומסתיימות ברשת החברה;

(5) לענין קו מנוי-טלפון בשירות רסל"ש בסיסי – 72.45 שקלים חדשים.

(ג) בערבי שבת ובערבי חג מהשעה 13.00 עד למחרת השבת או החג בשעה 07.00 – תשלום קבוע חודשי –

(1) לענין קו מנוי-טלפון למעט קו מנוי-טלפון בשירות רסל"ש בסיסי או בשירות חי"פ – 31.36 שקלים חדשים;

(2) לענין קו מנוי-טלפון בשירות חי"פ המחובר באמצעות קו טלפון מהסוג המשמש לשירות רסל"ש בסיסי, יוכפל הסכום הנקוב בפסקת משנה (1) במספר הקווים המחברים בין המרכזת הפרטית לבין מרכזת ציבורית וזאת עד להיקף חודשי מצטבר, מכלל הקווים, של 25,000 דקות שיחה המתחילות ומסתיימות ברשת החברה;

(3) לענין קו מנוי-טלפון בשירות חי"פ המחובר באמצעות קו טלפון שאינו מהסוג המשמש לשירות רסל"ש, יוכפל הסכום הנקוב בפסקת משנה (1) במספר הקווים היוצאים מהמרכזת הפרטית והמחברים בינה לבין מרכזת ציבורית וזאת עד להיקף חודשי מצטבר, מכלל הקווים, של 15,000 דקות שיחה המתחילות ומסתיימות ברשת החברה;

(4) לענין קו מנוי-טלפון בשירות חי"פ המחובר באמצעות קו טלפון מהסוג המשמש לשירות רסל"ש בסיסי, יוכפל הסכום הנקוב בפסקת משנה (1) במספר הקווים המחברים בין המרכזת הפרטית לבין מרכזת ציבורית וזאת עד להיקף חודשי מצטבר, מכלל הקווים, של 15,000 דקות שיחה המתחילות ומסתיימות ברשת החברה;

(5) לענין קו מנוי-טלפון בשירות רסל"ש בסיסי – 47.04 שקלים חדשים.

(ב) חישוב ההיקף החודשי המצטבר של דקות השיחה כמפורט בסעיף קטן (א)(2) ייעשה על ידי חלוקת סך כל שניות השיחות ב-60, וכל חלק של שניה יראו כשניה שלמה.

(ג) התשלום הקבוע החודשי בעד שיחות כמפורט בסעיף קטן (א)(2) יחול אף אם בפועל לא בוצעה כל שיחה במהלך החודש.

(ד) התשלום בעד דקות שיחה מעבר להיקף החודשי המצטבר כמפורט בסעיף קטן (א)(2) יהיה כמפורט בתקנות התשלומים או בסל תשלומים חלופי אחר עליו הודיע המנוי מראש לחברה.

(ה) התשלום בעד שיחות המתבצעות במועד שאינו לפי אחת החלופות המפורטות בסעיף קטן (א)(2), לפי הענין, יהיה על פי הקבוע בתקנות התשלומים.

(ו) על התשלומים המפורטים בסעיף זה ייווסף מס ערך מוסף לפי חוק מס ערך מוסף, התשל"ו-1975.

מיום 1.10.2003

**צו תשס"ד-2003**

[ק"ת תשס"ד מס' 6268](http://www.nevo.co.il/Law_word/law06/TAK-6268.pdf) מיום 1.10.2003 עמ' 3

(א) מחירי שירותי בזק שישולמו ל"בזק" החברה הישראלית לתקשורת בע"מ (להלן – החברה), לפי סל חבילות לשיחות יהיו, ~~במשך תקופת הסל~~, כמפורט להלן:

3. תחילתו של צו זה ביום ט"ו באב התשס"ב (24 ביולי 2002) (להלן – יום התחילה).

תחילה

צו תשס"ד-2003

מיום 1.10.2003

**צו תשס"ד-2003**

[ק"ת תשס"ד מס' 6268](http://www.nevo.co.il/Law_word/law06/TAK-6268.pdf) מיום 1.10.2003 עמ' 3

תחילה ~~והצטרפות~~

3. תחילתו של צו זה ביום ט"ו באב התשס"ב (24 ביולי 2002) (להלן – יום התחילה) ~~וניתן להצטרף לסל חבילות לשיחות במשך 3 חודשים מיום התחילה~~.

ו' באב התשס"ב (15 ביולי 2002) סילבן שלום ראובן ריבלין

שר האוצר שר התקשורת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשס"ב מס' 6187](http://www.nevo.co.il/Law_word/law06/TAK-6187.pdf) מיום 4.8.2002 עמ' 1168.

   תוקן [ק"ת תשס"ד מס' 6268](http://www.nevo.co.il/Law_word/law06/TAK-6268.pdf) מיום 1.10.2003 עמ' 3 – צו תשס"ד-2003; תחילתו ביום 1.10.2003. [↑](#footnote-ref-1)