צו רישום ציוד וגיוסו לצבא ההגנה לישראל (שיעור דמי שימוש בציוד מגויס), תשע"ב-2011

בטחון – צה"ל – רישום ציוד וגיוסו

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | דמי השימוש | [Go](#Seif2) | 2 |
| סעיף 3 | דמי שימוש על ציוד שהוצא עליו | [Go](#Seif3) | 2 |
| סעיף 4 | עדכון המחירון | [Go](#Seif4) | 2 |
| סעיף 5 | מס ערך מוסף | [Go](#Seif5) | 2 |
| סעיף 6 | תחולה | [Go](#Seif6) | 2 |

צו רישום ציוד וגיוסו לצבא ההגנה לישראל (שיעור דמי שימוש בציוד מגויס), תשע"ב-2011[[1]](#footnote-1)\*

בתוקף סמכותי לפי סעיף 18 לחוק רישום ציוד וגיוסו לצבא ההגנה לישראל, התשמ"ז-1987 (להלן – החוק), אני מצווה לאמור:

1. בצו זה –

הגדרות

"המחירון" – תעריף דמי שימוש ראויים בעד ציוד שגויס ובעד ציוד שהוצא לגביו צו לפי סעיף 5 לחוק, שעותק מפורט שלו הופקד לעיון הציבור במשרד הביטחון, ובאתר האינטרנט שכתובתו <http://www.mod.gov.il>;

"יום" – פרק זמן של 24 שעות.

2. דמי השימוש הקבועים במחירון, אשר ישולמו לפי סעיף 17 לחוק יהיו בשיעורים המפורטים להלן:

דמי השימוש

(1) בעד ציוד שגויס לתקופה העולה על יום אחד ישולמו –

(א) בשל כל יום מלא שבו היה הציוד מגויס וכן בשל חלק של יום העולה על שש שעות – דמי שימוש בשיעור הקבוע לאותו ציוד במחירון;

(ב) בשל חלק של יום שאינו עולה על שש שעות – דמי שימוש בשיעור מחצית הקבוע לאותו ציוד במחירון;

(2) ציוד שגויס או שהוקנתה בו חזקה לצה"ל לתקופה שאינה עולה על יום אחד ישולמו בעדו – אם הוחזק במקום בימצאו למשך לא יותר מארבע שעות במצטבר באותו יום אחד – שמי שימוש בשיעור שליש מהתעריף הקבוע לו במחירון;

(3) נצטווה בעל ציוד להעמיד רכב לרשות הצבא לצורך תרגיל גיוס שלא לפני השעה 17:00 ביום התרגיל, והרכב הוחזק לא יותר מחמש שעות, ישולמו לבעלו דמי שימוש בשיעור מחצית דמי השימוש הקבועים לאותו ציוד במחירון; לעניין זה, "תרגיל גיוס" – העמדת ציוד לרשות הצבא לצורך בדיקת כוננות ותקינות;

(4) לא התקיימו נסיבות כמפורט בפסקאות (2) או (3), ישולמו לבעל הציוד דמי שימוש בשיעור הקבוע במחירון.

3. דמי השימוש שישולמו בעד ציוד שהוצא לגביו צו לפי סעיף 5 לחוק יהיו בשיעור של 4 אחוזים מן הקבוע במחירון לגבי אותו סוג של ציוד.

דמי שימוש על ציוד שהוצא עליו צו לפי סעיף 5 לחוק

4. המחירון יעודכן ב-1 בפברואר של כל שנה (להלן – יום העדכון), על פי שיעור עליית מדד המחירים לצרכן שפורסם לאחרונה לפני יום העדכון, אם עלה, לעומת מדד הבסיס; לעניין זה, "מדד הבסיס" – המדד שפורסם בינואר 2011.

עדכון המחירון

5. על התעריף הקבוע במחירון ייווסף מס ערך מוסף לפי שיעורו בחוק מס ערך מוסף, התשל"ו-1975.

מס ערך מוסף

6. צו זה יחול על ציוד שגויס החל ביום פרסומו.

תחולה

כ"ג באלול התשע"א (22 בספטמבר 2011) אהוד ברק

שר הביטחון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשע"ב מס' 7044](http://www.nevo.co.il/Law_word/law06/TAK-7044.pdf) מיום 26.10.2011 עמ' 67. [↑](#footnote-ref-1)