צו רשויות נחלים ומעיינות (רשות נחל הקישון), תשנ"ה-1994

חקלאות טבע וסביבה – איכות הסביבה

חקלאות טבע וסביבה – גנים שמורות ואתרים – נחלים ומעיינות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | הקמת רשות נחל | [Go](#Seif2) | 2 |
| סעיף 3 | תחום רשות הנחל | [Go](#Seif3) | 2 |
| סעיף 4 | תפקידי רשות הנחל | [Go](#Seif4) | 2 |
| סעיף 5 | סמכויות רשות הנחל | [Go](#Seif5) | 2 |
| סעיף 6 | הרכב רשות הנחל | [Go](#Seif6) | 3 |
| סעיף 7 | סייג לפעילות | [Go](#Seif7) | 3 |
| סעיף 8 | פעולות רשות הנחל | [Go](#Seif8) | 3 |
| סעיף 9 | מועצת רשות הנחל | [Go](#Seif9) | 3 |
| סעיף 10 | הנהלת רשות הנחל | [Go](#Seif10) | 3 |
| סעיף 11 | יושבי ראש המועצה וההנהלה | [Go](#Seif11) | 3 |
| סעיף 12 | סמכויות | [Go](#Seif12) | 3 |
| סעיף 13 | עובדים | [Go](#Seif13) | 3 |
| סעיף 14 | ניהול כספים ומכרזים | [Go](#Seif14) | 3 |
| סעיף 15 | ועדות | [Go](#Seif15) | 4 |
| סעיף 16 | התכנסות וסדרי עבודה | [Go](#Seif16) | 4 |
| סעיף 17 | הוראות נוספות | [Go](#Seif17) | 4 |
| סעיף 18 | דו"ח פעולות שנתי | [Go](#Seif18) | 4 |
| סעיף 19 | תחילה | [Go](#Seif19) | 4 |

צו רשויות נחלים ומעיינות (רשות נחל הקישון), תשנ"ה-1994[[1]](#footnote-1)\*

בתוקף סמכויותי לפי סעיפים 2, 3, 6, 9, 12 ו-27 לחוק רשויות נחלים ומעיינות, התשכ"ה-1965 (להלן – החוק), לאחר התייעצות עם הרשויות המקומיות ורשות הניקוז הנוגעות בדבר, ובהסכמת שרי הפנים והחקלאות לענין סעיף 3 ובהתייעצות עמם לענין סעיף 5, אני מצווה לאמור:

1. בצו זה –

הגדרות

"נחל הקישון" או "הנחל" – כמסומן במפה בקנה מידה 1:50,000 המופקדת לעיון הציבור במשרד איגוד ערים חיפה לאיכות הסביבה ובמשרד לאיכות הסביבה, מחוז חיפה (להלן – המפה);

"השר" – השר לאיכות הסביבה.

2. מוקמת בזה רשות נחל הקישון (להלן – רשות הנחל).

הקמת רשות נחל

3. תחום רשות הנחל הוא אפיק נחל הקישון ויובלו נחל גדורה כמסומן בקו כחול במפה, לרבות גדות הנחלים האמורים בתחום של עשרים וחמישה מטרים מכל צד, מקצה דופן האפיק של אחד הנחלים.

תחום רשות הנחל

4. תפקידי רשות הנחל הם לתכנן ולבצע את הפעולות המפורטות בסעיף 3(א) לחוק, למעט האמור בפסקה (6) בו; הפעולות האמורות בפסקה (2) בו יבוצעו בתיאום עם רשויות הניקוז הקיימות ובכפוף לאמור בסעיפים 5(1) ו-7(2) לצו זה.

תפקידי רשות הנחל

5. לרשות הנחל מוענקות הסמכויות הדרושות לה לשם ביצוע תפקידיה, ובכלל זה:

סמכויות רשות הנחל

(1) סמכויות של רשות ניקוז כאמור בחוק הניקוז וההגנה מפני שטפונות, התשי"ח-1957, אך ורק לגבי שטחים של רשות הנחל שהם מחוץ לתחום רשויות הניקוז הקיימות;

(2) סמכויות למניעת זיהום מים לפי סימן א1 לחוק המים, התשי"ט-1959;

(3) סמכויות של רשות מקומית, בענייני תברואה וסילוק מפגעים, כמפורט בפקודת העיריות ובפקודת המועצות המקומיות;

(4) סמכות של רשות רישוי להתנות רשיון בתנאים מיוחדים, כאמור בסעיף 7 לחוק רישוי עסקים, התשכ"ח-1968, בכל הנוגע לעסקים שיש להם או עשויה להיום להם השפעה ניכרת על זיהום הנחל או שיקומו;

(5) סמכות להכין ולהציע למוסדות התכנון תכניות מפורטות, כאמור בסעיף 67 לחוק התכנון והבניה, התשכ"ה-1965, ככל הדרוש לביצוע תפקידיה;

(6) סמכות למנות מפקחים במסגרת הסמכויות המפורטות בסעיף זה בכל הנוגע לביצוע תפקידיה;

(7) סמכות כאמור בסעיף 18(א) לחוק, להטיל, באישור השר ובכפוף להוראות סעיף 30 לחוק יסודות התקציב, התשמ"ה-1985, תשלומי כסף על הרשויות המקומיות שבתחומה ועל התאגידים שנציגיהם הם חבריה או כשירים להיות חבריה, לפי מיכסות שתקבע, למימון תקציבה, למעט הוצאות ניקוז; ובלבד שלא יוטלו על רשות מקומית תשלומי כסף לצורך פיתוח ואחזקה של אתרי קיט ונופש שאינם בתחומה, אלא בהסכמת אותה רשות מקומית.

6. חברים ברשות הנחל הם:

הרכב רשות הנחל

(1) מן הממשלה – המשרד לאיכות הסביבה, נציבות המים במשרד החקלאות, משרד הפנים ומשרד התיירות;

צו תשס"ד-2003

(2) מן הרשויות המקומיות שתחומן או חלק מתחומן נמצא בתחום רשות הנחל:

(א) איגודי ערים – איגוד ערים כוללני (אזור חיפה) ואיגוד ערים (אזור חיפה) (ביוב);

(ב) עיריות – חיפה, קרית אתא וקרית ביאליק;

(ג) מועצה אזורית – זבולון;

(ד) מועצות מקומיות – נשר וקרית טבעון;

(3) מקרב תאגידים שהנחל משמש גורם במילוי תפקידיהם: החברה הממשלתית לתיירות, מקורות חברת מים בע"מ, רשות הגנים הלאומיים, רשות ניקוז זבולון, רשות שמורות הטבע ורשות הנמלים והרכבות;

צו תשס"ד-2003

צו תשס"ט-2009

(4) בעלי מקרקעין גובלים בנחל: מינהל מקרקעי ישראל, בתי הזיקוק לנפט בע"מ;

(5) מן הציבור – שלושה נציגי ציבור כאמור בסעיף 5(5) לחוק;

צו תשס"ד-2003

(6) נציג של הקרן הקיימת לישראל.

צו תשס"ד-2003

מיום 26.11.2003

**צו תשס"ד-2003**

[ק"ת תשס"ד מס' 6274](http://www.nevo.co.il/Law_word/law06/TAK-6274.pdf) מיום 26.11.2003 עמ' 61

(1) מן הממשלה – המשרד לאיכות הסביבה, נציבות המים במשרד החקלאות, ~~משרד הבריאות,~~ משרד הפנים ומשרד התיירות;

(2) מן הרשויות המקומיות שתחומן או חלק מתחומן נמצא בתחום רשות הנחל:

(א) איגודי ערים – איגוד ערים כוללני (אזור חיפה) ואיגוד ערים (אזור חיפה) (ביוב);

(ב) עיריות – חיפה, קרית אתא וקרית ביאליק;

(ג) מועצה אזורית – זבולון;

(ד) מועצות מקומיות – נשר וקרית טבעון;

(3) מקרב תאגידים שהנחל משמש גורם במילוי תפקידיהם: ~~הקרן הקיימת לישראל,~~ החברה הממשלתית לתיירות, מקורות חברת מים בע"מ, רשות הגנים הלאומיים, רשות ניקוז זבולון, רשות שמורות הטבע ורשות הנמלים והרכבות, החברה להגנת הטבע;

(4) בעלי מקרקעין גובלים בנחל: מינהל מקרקעי ישראל, בתי הזיקוק לנפט בע"מ;

(5) מן הציבור – שלושה נציגי ציבור כאמור בסעיף 5(5) לחוק;

(6) נציג של הקרן הקיימת לישראל.

מיום 23.2.2009

**צו תשס"ט-2009**

[ק"ת תשס"ט מס' 6757](http://www.nevo.co.il/Law_word/law06/TAK-6757.pdf) מיום 23.2.2009 עמ' 544

(3) מקרב תאגידים שהנחל משמש גורם במילוי תפקידיהם: החברה הממשלתית לתיירות, מקורות חברת מים בע"מ, רשות הגנים הלאומיים, רשות ניקוז זבולון, רשות שמורות הטבע ורשות הנמלים והרכבות~~, החברה להגנת הטבע~~;

7. (1) הגופים החברים ברשות הנחל לא יעשו מעשה ולא ינקטו פעולה העשויה להשפיע על הנחל או על נושאים שבתחום תפקידיה וסמכויותיה של רשות הנחל, אלא בתיאום מראש עם רשות הנחל ועל דעתה.

סייג לפעילות

(2) רשויות הניקוז הקיימות ימשיכו לפעול בתחומיהן על פי חוק הניקוז וההגנה מפני שטפונות, התשי"ח-1957; רשות הנחל לא תעשה כל מעשה ולא תנקוט כל פעולה לענין פעילותן של רשויות הניקוז כאמור, אלא בתיאום מראש עמן.

8. רשות הנחל תפעל באמצעות מועצה, הנהלה ועובדים.

פעולות רשות הנחל

9. מועצת רשות הנחל (להלן – המועצה) תהיה מורכבת מנציג אחד של כל חבר מחברי רשות הנחל המפורטים בסעיף 6.

מועצת רשות הנחל

10. (א) הנהלת רשות הנחל (להלן – ההנהלה) תהיה בת תשעה חברים.

הנהלת רשות הנחל

(ב) חברי ההנהלה ימונו בידי השר מבין חברי המועצה, ובלבד שבכל הרכב שימונה יהיו חברים המשרד לאיכות הסביבה, נציבות המים ועיריית חיפה.

(ג) תוקף מינוי חברי ההנהלה יהיה לשלוש שנים.

11. השר, בהתייעצות עם ראש עיריית חיפה, ימנה את יושב ראש המועצה ויושב ראש ההנהלה מקרב חבריהן, לפי הענין.

יושבי ראש המועצה וההנהלה

12. (א) המועצה תפעל לביצוע תפקידי רשות הנחל.

סמכויות

(ב) ההנהלה תפעיל ותבצע את התפקידים שהמועצה תטיל עליה, למעט:

(1) קביעת מדיניות רשות הנחל;

(2) אישור תכנית עבודה שנתית של רשות הנחל;

(3) אישור התקציב השנתי של רשות הנחל;

(4) הטלת מכסות לפי סעיף 18(א) לחוק;

(5) כל תפקיד או סמכות שהמועצה החליטה במפורש כי יישארו בידיה.

(ג) החלטות המועצה בעניינים המפורטים בסעיף קטן (ב) טעונות אישור השר.

13. ההנהלה תמנה את מנהל הרשות וחשב הרשות ותעסיק עובדים בתפקידים נוספים שתקבע.

עובדים

14. ההנהלה תקבע את מורשי החתימה שלה, את אופן ניהול כספי רשות הנחל וביצוע ההתקשרויות החוזיות, ואת דרכי עריכת המכרזים, הכל בהתאם להוראות תקנות כספים ומשק (התכ"ם) של החשב הכללי במשרד האוצר החלות בשירות המדינה, בשינויים המחויבים.

ניהול כספים ומכרזים

15. (א) המועצה רשאית למנות מבין חבריה ושלא מבין חבריה ועדות קבועות או ארעיות לטיפול בעניינים שתטיל עליהן, דרך קבע או במקרים מסוימים, ובלבד שמחצית לפחות מחברי ועדה כאמור יהיו חברי מועצה.

ועדות

(ב) מבלי לפגוע בכלליות האמור בסעיף קטן (א) תמנה המועצה ועדת ביקורת וועדת מכרזים.

16. (א) המועצה תתכנס פעמיים בשנה לפחות.

התכנסות וסדרי עבודה

(ב) המועצה תקבע את סדרי עבודתה ועבודת ההנהלה ככל שלא נקבעו בחוק ובצו זה.

17. ההוראות בעניינים המפורטים בסעיף 27 לחוק, ככל שאינן מפורטות בצו זה, תהיינה כמפורט בחוק איגוד ערים, התשט"ו-1955, ובצו איגודי ערים (הוראות אחידות), התשל"ז-1977, בשינויים המחויבים לפי הענין.

הוראות נוספות

18. (א) הנהלת הרשות תערוך ותגיש למועצה לא יאוחר משלושה חודשים מתום כל שנה דין וחשבון מפורט על פעולות רשות הנחל בשנה שחלפה.

דו"ח פעולות שנתי

(ב) הסקירה התקציבית והמאזנים שייכללו בדין וחשבון כאמור ייבדקו לפני הגשת הדין וחשבון למועצה, בידי רואה חשבון, כמשמעותו בחוק רואי חשבון, התשט"ו-1955.

(ג) המועצה תדון בדין וחשבון שהוגש לה כאמור, ותעבירנו לשר תוך ששים ימים ממועד הגשתו.

19. תחילתו של צו זה שלושים ימים מיום פרסומו.

תחילה

ט"ו בסיון התשנ"ד (23 במאי 1994) יוסי שריד

השר לאיכות הסביבה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשנ"ה מס' 5624](http://www.nevo.co.il/Law_word/law06/TAK-5624.pdf) מיום 13.9.1994 עמ' 6.

   תוקן [ק"ת תשס"ד מס' 6274](http://www.nevo.co.il/Law_word/law06/TAK-6274.pdf) מיום 26.11.2003 עמ' 60 – צו תשס"ד-2003.

   [ק"ת תשס"ט מס' 6757](http://www.nevo.co.il/Law_word/law06/TAK-6757.pdf) מיום 23.2.2009 עמ' 544 – צו תשס"ט-2009. [↑](#footnote-ref-1)