צו רשות הספנות והנמלים (העברת תביעות מהמדינה), תשס"ה-2005

רשויות ומשפט מנהלי – תשתיות – ספנות ונמלים – רשות הספנות והנמלים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | העברת תביעות לחברת הפיתוח והנכסים | סעיף 2 |
| 2 | [Go](#Seif2) | העברת תביעות לחברות הנמל | סעיף 3 |
| 2 | [Go](#Seif3) | העברת תביעות ליותר מתאגיד נמלי אחד | סעיף 4 |
| 2 | [Go](#Seif4) | תביעות אחרות בענין עובדים | סעיף 5 |
| 2 | [Go](#Seif5) | תביעות אחרות בגין נכס, זכות, חוב או התחייבות | סעיף 6 |
| 3 | [Go](#Seif6) | תביעות אחרות בענין ספקים | סעיף 7 |
| 3 | [Go](#Seif7) | תביעות אחרות בגין מתן שירותים | סעיף 8 |
| 3 | [Go](#Seif8) | תביעות נוספות | סעיף 9 |
| 3 | [Go](#Seif9) | תביעות העוברות למדינה | סעיף 10 |
| 3 | [Go](#Seif10) | תחילה | סעיף 11 |

צו רשות הספנות והנמלים (העברת תביעות מהמדינה), תשס"ה-2005[[1]](#footnote-1)\*

בתוקף סמכותנו לפי סעיף 54(ב) לחוק רשות הספנות והנמלים, התשס"ד-2004 (להלן – החוק), אנו מצווים לאמור:

1. בצו זה –

הגדרות

"חברת הפיתוח והנכסים" – חברת נמלי ישראל – פיתוח ונכסים בע"מ, שהסמכנו לפי סעיף 9(א) לחוק להיות חברת הפיתוח והנכסים;

"חברת נמל אילת" – חברת נמל אילת בע"מ, שהסמכנו לפי סעיף 10(א) לחוק להיות חברת נמל לענין נמל אילת;

"חברת נמל אשדוד" – חברת נמל אשדוד בע"מ, שהסמכנו לפי סעיף 10(א) לחוק להיות חברת נמל לענין נמל אשדוד;

"חברת נמל חיפה" – חברת נמל חיפה בע"מ, שהסמכנו לפי סעיף 10(א) לחוק להיות חברת נמל לענין נמל חיפה;

"נמל" – נמל מהנמלים המנויים בתוספת השניה לחוק;

"תאגיד נמלי" – חברת הפיתוח והנכסים או חברת הנמל;

"תביעה" – תביעה של רשות הנמלים או נגדה שהיתה תלויה ועומדת ערב יום התחילה, או עילה לתביעה כאמור שהיתה קיימת באותו מועד, אשר הועברו למדינה לפי סעיף 51(ב) לחוק;

"תביעה אחרת" – תביעה שאינה מפורטת בתוספת.

2. חברת הפיתוח והנכסים תבוא במקום המדינה לגבי התביעות המנויות בחלק א' לתוספת.

העברת תביעות לחברת הפיתוח והנכסים

3. חברות הנמל המנויות בטור א' בטבלה שלהלן יבואו במקום המדינה לגבי התביעות המנויות בחלקים של התובפת המצוינים בטור ב' לצדן:

העברת תביעות לחברות הנמל

טור א' טור ב'

1. חברת נמל חיפה חלק ב'

2. חברת נמל אשדוד חלק ג'

4. תאגיד נמלי המנוי בטור ג' לחלק ד' בתוספת יבוא במקום המדינה לגבי התביעות המנויות בטור ב' לצד שם התאגיד בשיעור המפורט בטור ד' לצדם.

העברת תביעות ליותר מתאגיד נמלי אחד

5. לגבי תביעה אחרת, הנובעת מקיום יחסי עובד-מעביד בין רשות הנמלים ובין מי שאיננו עובד עובר כהגדרתו בסעיף 49(ב) לחוק (בסעיף זה – העובד), לרבות תביעה לזכויות בגין הפסקת יחסי עובד-מעביד, למע תביעה שחל עליה סעיף 51(ה) לחוק, לגבי עובד אשר ביום סיום עבודתו ברשות הנמלים עבד בנמל – תבוא במקום המדינה חברת הנמל שהוסמכה לענין נמל זה; לא עבד העובד בנמל ביום סיום עבודתו ברשות הנמלים, תבוא במקום המדינה חברת הפיתוח והנכסים.

תביעות אחרות בענין עובדים

6. התאגידים הנמליים כדלהלן יבואו במקום המדינה לגבי תביעה אחרת הנובעת משימוש בנכס או הנובעת מזכות, חוב או התחייבות, שעברו לתאגיד נמלי לפי סעיף 53 או 54 לחוק או שהועמדו לשימושו לפי סעיף 9(ב) לחוק:

תביעות אחרות בגין נכס, זכות, חוב או התחייבות

(1) לענין מקרקעין מועברים שבהם הוסמכה חברת נמל לפעול ביום תחילת החוק לפי סעיף 10(א) לחוק – חברת נמל זו;

(2) לענין מקרקעין מועברים אחרים – חברת הפיתוח והנכסים;

(3) לענין נכס שאינו מקרקעין, שהועבר לתאגיד נמלי לפי סעיף 53 לחוק – התאגיד הנמלי כאמור;

(4) לענין זכות, חוב או התחייבות שהועברה לתאגיד נמלי לפי סעיף 54 לחוק – התאגיד הנמלי כאמור.

7. לגבי תביעה אחרת הנובעת מהתקשרות לאספקת שירותים או טובין על ידי ספק של רשות הנמלים, אשר נועדו בעיקרם לשמש נמל – תבוא במקום המדינה חברת הנמל שהוסמכה לענין נמל זה; לא נועדה ההתקשרות לשמש בעיקרה נמל, או שההתקשרות עסקה בפיתוח בנמל – תבוא במקום המדינה חברת הפיתוח והנכסים; לענין זה, "פיתוח בנמל" – עבודות בנמל שמטרתן הקמה ותחזוקה של מזח, רציף, שובר גלים, גדרות, מערכות ניקוז וביוב, רשת חשמל ורשת תקשורת, עבודות שמטרתן הקמת מבנה חדש ומנופים, וכן עבודות לשמירת עומק הים ודרכי הגישה הימית, ולסלילת כבישים ודרכים חדשים.

תביעות אחרות בענין ספקים

8. לגבי תביעה אחרת הנובעת ממתן שירות נמל, לרבות נזק למטען או למכולה – תבוא במקום המדינה חברת הנמל שהוסמכה לענין הנמל שבו ניתן שירות זה; נבעה התביעה מאספקת שירות שאינו שירות נמל – תבוא במקום המדינה חברת הפיתוח והנכסים.

תביעות אחרות בגין מתן שירותים

9. חברת הפיתוח והנכסים תבוא במקום המדינה לגבי כל תביעה שלא הועברה לתאגיד נמלי לפי סעיפים 2 עד 8; ואולם ראו הממונה על התקציבים במשרד האוצר, המנהל הכללי של משרד התחבורה ומנהל רשות החברות הממשלתיות, כי תביעה מסוימת שהועברה לפי סעיף זה מתאימה מבחינת מהותה להיות מועברת לחברת נמל מסוימת או למדינה, וכי תביעה זו אינה תואמת את תפקידיה של חברת הפיתוח והנכסים לפי החוק ותנאי הסמכתה או שאינה תואמת את כושר הפירעון שלה, וחברת הנכסים טרם נקטה הליכים לגבי אותה תביעה, רשאים הם להורות, כי המדינה או חברת נמל, לפי הענין, יבואו במקום חברת הפיתוח והנכסים.

תביעות נוספות

10. נקבע צו לפי סעיף 52(ב) או (ג) לחוק – תביעה אשר הועברה לתאגיד נמלי לפי צו זה, ואשר נובעת מזכויות במקרקעין האמורים או נובעת מהשימוש בהם – תועבר למדינה ביום תחילת הצו האמור.

תביעות העוברות למדינה

11. תחילתו של צו זה ביום ח' באדר א' התשס"ה (17 בפברואר 2005).

תחילה

**תוספת**

(הושמטה)

ו' באדר א' התשס"ה (15 בפברואר 2005)

בנימין נתניהו מאיר שטרית

שר האוצר שר התחבורה

1. \* פורסם [ק"ת תשס"ה מס' 6374](http://www.nevo.co.il/Law_word/law06/tak-6374.pdf) מיום 27.2.2005 עמ' 520. [↑](#footnote-ref-1)