צו שוויון זכויות לאנשים עם מוגבלות (הארכת מועד התחולה של חובת הנגישות למוסדות על-תיכוניים), תשע"ט-2019

דיני חוקה – שוויון – אנשים עם מוגבלויות

רשויות ומשפט מנהלי – שוויון

תוכן ענינים

|  |  |  |  |
| --- | --- | --- | --- |
| סעיף 1 | הארכת מועד | [Go](#Seif1) | 2 |
|  | תוספת | [Go](#med0) | 2 |

צו שוויון זכויות לאנשים עם מוגבלות (הארכת מועד התחולה של חובת הנגישות למוסדות על-תיכוניים), תשע"ט-2019[[1]](#footnote-1)\*

בתוקף סמכותי לפי סעיפים 19לא(ה) ו-19לא1 לחוק שוויון זכויות לאנשים עם מוגבלות, התשנ"ח-1998 (להלן – החוק), בהתייעצות עם המועצה להשכלה גבוהה, עם הנציבות ועם ארגונים העוסקים בקידום זכויותיהם של אנשים עם מוגבלות, בהתחשב בתקן הישראלי, לפי העניין, ובהתאם לעקרונות היסוד ולמטרותיו של החוק, ובאישור ועדת העבודה הרווחה והבריאות של הכנסת, אני מצווה לאמור:

1. (א) המועד שבו תחול חובת הנגישות במלואה לגבי המוסדות העל-תיכוניים שהם רשות ציבורית המפורטים בטבלה שבתוספת, לעניין הבניינים המנויים בטור א', מוארך בזה עד למועד הנקוב בטור ב' לצדו.

הארכת מועד

(ב) מוסד על-תיכוני שמנוי בתוספת יגיש למועצה להשכלה גבוהה, לנציבות ולוועדת העבודה הרווחה והבריאות של הכנסת דיווח בדבר התקדמות ביצוע התאמות הנגישות הנדרשות של כל הבניינים הקיימים של אותו מוסד על-תיכוני שחלה לגביו חובת ביצוע התאמות נגישות לפי הוראות סימן ז' לחוק, שהנגשתם טרם הושלמה, לפי הפירוט שנקבע בסעיף 19ט(ג2)(2) לחוק.

(ג) דיווח כאמור בסעיף קטן (א) יוגש מדי שישה חודשים מיום פרסומו של צו זה עד למועד שנקבע לגבי המוסד העל-תיכוני בטור ב' לתוספת לצו יפורסם לציבור באתר האינטרנט של הרשות הציבורית הנוגעת לעניין; הנציבות תוכל לפרסם את הדיווח באתר האינטרנט שלה.

תוספת

(סעיף 1)

(הושמטה)

כ"ג בטבת התשע"ט (31 בדצמבר 2018) נפתלי בנט

שר החינוך

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשע"ט מס' 8163](http://www.nevo.co.il/Law_word/law06/tak-8163.pdf) מיום 4.2.2019 עמ' 1970. [↑](#footnote-ref-1)