צו שירות ביטחון (התייצבות לרישום, לבדיקות ולשירות ביטחון),   
תשפ"א-2020

בטחון – צה"ל – שירות בטחון

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | התייצבות לרישום ולבדיקות לפי הודעה אישית | [Go](#Seif2) | 2 |
| סעיף 3 | התייצבות לרישום ולבדיקות שלא לפי הודעה אישית | [Go](#Seif3) | 2 |
| סעיף 4 | התייצבות להשלמת בדיקות לפי הודעה אישית | [Go](#Seif4) | 3 |
| סעיף 5 | התייצבות להשלמת בדיקות שלא לפי הודעה אישית מועמד לשירות | [Go](#Seif5) | 3 |
| סעיף 6 | התייצבות לשירות סדיר לפי הודעה אישית | [Go](#Seif6) | 3 |
| סעיף 7 | התייצבות לשירות סדיר שלא לפי הודעה אישית גברים בר רישום | [Go](#Seif7) | 3 |
| סעיף 8 | התייצבות לשירות סדיר שלא לפי הודעה אישית נשים בר רישום | [Go](#Seif8) | 3 |
| סעיף 9 | התייצבות לשירות ביטחון לפי הודעה אישית | [Go](#Seif9) | 3 |
| סעיף 10 | התייצבות לשירות סדיר שלא לפי הודעה אישית חייב בשירות סדיר וחייב בשירות מילואים | [Go](#Seif10) | 3 |
|  | תוספת | [Go](#med0) | 3 |

צו שירות ביטחון (התייצבות לרישום, לבדיקות ולשירות ביטחון),   
תשפ"א-2020[[1]](#footnote-1)\*

בתוקף סמכותי לפי סעיפים 3, 5, 12 ו-13 לחוק שירות ביטחון [נוסח משולב], התשמ"ו-1986 (להלן – החוק), ולפי סעיף 5 לחוק שירות המילואים, התשס"ח-2008, אני מצווה לאמור:

1. בצו זה –

הגדרות

"בר-רישום" – אזרח ישראלי או תושב קבוע גבר או אישה – למעט אישה נשואה, אישה הרה או אם לילד שנולד בין יום א' בכסלו התשס"ב (16 בנובמבר 2001) לבין יום ל' בחשוון התשס"ד (25 בנובמבר 2003), שני התאריכים בכלל;

"הודעה אישית" – הודעה בכתב של פוקד או מטעמו המיועדת לבר-רישום או לחייב שירות סדיר או לחייב בשירות מילואים, והנמסרת לו אישית, נרשמת בתעודת ההתייצבות שלו או נשלחת אליו בדואר;

"חייב בשירות סדיר" – עולה שהוא אחד מאלה:

(1) גבר שנולד בין יום א' בכסלו התשנ"א (18 בנובמבר 1990) לבין יום ל' בחשוון התשס"ג (5 בנובמבר 2002), שני התאריכים בכלל, שטרם שירת שירות סדיר;

(2) אישה שנולדה בין יום א' בכסלו התשנ"ד (15 בנובמבר 1993) לבין יום ל' בחשוון התשס"ג (5 בנובמבר 2002), שני התאריכים בכלל, שטרם שירתה שירות סדיר;

(3) גבר המורשה או הזכאי להיות מורשה לעסוק ברפואה לפי פקודת הרופאים [נוסח חדש], התשל"ז-1976 (להלן – פקודת הרופאים), או לעסוק ברפואת שיניים לפי פקודת רופאי השיניים [נוסח חדש], התשל"ט-1979 (להלן – פקודת רופאי השיניים), שנולד בין יום א' בכסלו התשמ"ח (22 בנובמבר 1987) לבין יום כ"ט בחשוון התשנ"א (17 בנובמבר 1990), שני התאריכים בכלל, שטרם שירת שירות סדיר;

"חייב בשירות מילואים" – עולה שהוא אחד מאלה:

(1) גבר שנולד בין יום כ"ה בטבת התשמ"א (1 בינואר 1981) לבין יום כ"ט בחשוון התשנ"א (17 בנובמבר 1990), שני התאריכים בכלל, ואינו חייב בשירות סדיר;

(2) גבר המורשה או הזכאי להיות מורשה לעסוק ברפואה לפי פקודת הרופאים או לעסוק ברפואת שיניים לפי פקודת רופאי השיניים, שנולד בין יום כ"ה בטבת התשמ"א (1 בינואר 1981) לבין יום כ"ט בחשוון התשנ"א (17 בנובמבר 1990), שני תאריכים בכלל;

"מועמד לשירות" – אדם שהוא בר-רישום או חייב בשירות סדיר או חייב בשירות מילואים;

"עולה" – אזרח ישראלי או תושב קבוע, גבר או אישה – למעט אישה נשואה, אישה הרה ואם לילד – שהיה לאזרח ישראלי או לתושב קבוע בין יום ח' בתשרי התש"י (1 באוקטובר 1949) לבין יום פרסום צו זה ברשומות, ואין בידו תעודה המעידה שהוא פטור משירות ביטחון.

2. כל מועמד לשירות נקרא להתייצב לרישום ולבדיקות במקום ובזמן שהודיעו לו בהודעה אישית.

התייצבות לרישום ולבדיקות לפי הודעה אישית

3. כל מועמד לשירות, שלא קיבל עד יום ו' באייר התש"ף (30 באפריל 2020) הודעה אישית כאמור בסעיף 2, נקרא בזה להתייצב לרישום ולבדיקות בלשכת גיוס אזורית, כמפורט בתוספת, בשעה 8:00 בתאריך הקבוע בטבלה שלהלן:

התייצבות לרישום ולבדיקות שלא לפי הודעה אישית

תאריך לידה מועד התייצבות לרישום ולבדיקות

בין לבין גברים נשים

א ב ג ד

א' בניסן התשס"ג כ"ט באלול התשס"ג ט"ו בכסלו התשפ"א ט"ו בכסלו התשפ"א

(3 באפריל 2003) (26 בספטמבר 2003) (1 בדצמבר 2020) (1 בדצמבר 2020)

עולה חייב בשירות סדיר או מילואים י"ד בכסלו התשפ"א (30 בנובמבר 2020)

4. כל מועמד לשירות שהתייצב לבדיקות לשם קביעת כושרו לשירות ביטחון וכושרו לא נקבע, נקרא בזה להתייצב להשלמת בדיקות לשם קביעת כושרו במקום ובמועד שהודיעו לו בהודעה חתומה בידי יושב ראש הוועדה הרפואית או מטעמו.

התייצבות להשלמת בדיקות לפי הודעה אישית

5. כל מועמד לשירות כאמור בסעיף 4, אשר לא קיבל עד יום ז' בשבט התשפ"א (20 בינואר 2021) הודעה כאמור באותו סעיף, נקרא בזה להתייצב להשלמת הבדיקות לקביעת כושרו לשירות ביטחון בלשכת גיוס אזורית, כמפורט בתוספת, ביום ח' בשבט התשפ"א (21 בינואר 2021) בשעה 8:00.

התייצבות להשלמת בדיקות שלא לפי הודעה אישית – מועמד לשירות

6. כל בר-רישום שנמצא כשר לשירות, לרבות מי שפוקד רשאי לקראו לשירות ביטחון לפי סעיף 12 לחוק, נקרא בזה להתייצב לשירות סדיר, במקום ובזמן שהודיעו לו בהודעה אישית, אם בזמן שנקבע להתייצבות הגיע לגיל 18.

התייצבות לשירות סדיר לפי הודעה אישית

7. כל בר-רישום שלא קיבל עד יום א' בחשוון התשפ"ג (26 באוקטובר 2022) הודעה אישית כאמור בסעיף 6, נקרא בזה להתייצב לשירות סדיר בלשכת גיוס אזורית, כמפורט בתוספת, ביום ב' בחשוון התשפ"ג (27 באוקטובר 2022) בשעה 8:00.

התייצבות לשירות סדיר שלא לפי הודעה אישית גברים –   
בר-רישום

8. כל בר-רישום, אישה, שלא קיבלה עד יום א' בחשוון התשפ"ג (26 באוקטובר 2022) הודעה אישית כאמור בסעיף 6, נקראת בזה להתייצב לשירות סדיר בלשכת גיוס אזורית, כמפורט בתוספת, ביום ב' בחשוון התשפ"ג (27 באוקטובר 2022) בשעה 8:00.

התייצבות לשירות סדיר שלא לפי הודעה אישית   
נשים – בר-רישום

9. כל חייב בשירות סדיר וכל חייב בשירות מילואים שנמצא כשר לשירות, לרבות מי שפוקד רשאי לקוראו לשירות ביטחון לפי סעיף 12 לחוק, נקרא בזה להתייצב לשירות ביטחון במקום ובזמן שהודיעו לו בהודעה אישית.

התייצבות לשירות ביטחון לפי הודעה אישית

10. כל חייב בשירות סדיר וכל חייב בשירות מילואים, אשר לא קיבל עד יום ה' בטבת התשפ"ב (9 בדצמבר 2021) הודעה אישית כאמור בסעיף 9, נקרא בזה להתייצב לשירות ביטחון בלשכת גיוס אזורית, כמפורט בתוספת, ביום ח' בטבת התשפ"ב (12 בדצמבר 2021) בשעה 8:00.

התייצבות לשירות סדיר שלא לפי הודעה אישית – חייב בשירות סדיר וחייב בשירות מילואים

תוספת

(סעיפים 3, 5, 7, 8, 9 ו-10)

תל השומר – מחנה תל השומר (על יד קראון);

חיפה – רח' עומר אל כיאם 12 (מול העירייה);

ירושלים – רח' רש"י 103 (שכונת מקור ברוך);

באר שבע – רח' יד ושם 22;

טבריה – רח' נצרת 1.

כ"ד בחשוון התשפ"א (11 בנובמבר 2020) נמרוד ארזואן, אלוף משנה

מפקד מיטב, פוקד

אגף כוח אדם

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשפ"א מס' 8918](https://www.nevo.co.il/law_word/law06/tak-8918.pdf) מיום 19.11.2020 עמ' 520. [↑](#footnote-ref-1)