צו שירות ביטחון (שירות מוכר להשגת יעדים ביטחוניים לאומיים) (הוראת שעה), תשע"ט-2019

בטחון – צו שירות ביטחון

תוכן ענינים

|  |  |  |  |
| --- | --- | --- | --- |
| סעיף 1 | שירות מוכר להשגת יעדים ביטחוניים לאומיים | [Go](#Seif1) | 2 |
| סעיף 2 | תוקף | [Go](#Seif2) | 2 |
| סעיף 3 | הוראת מעבר | [Go](#Seif3) | 2 |

צו שירות ביטחון (שירות מוכר להשגת יעדים ביטחוניים לאומיים) (הוראת שעה), תשע"ט-2019[[1]](#footnote-1)\*

בתוקף סמכותי לפי סעיף 26א(א)(2) לחוק שירות ביטחון [נוסח משולב], התשמ"ו-1986 (להלן – החוק), בהתייעצות עם שר החינוך, שר העלייה והקליטה ושרת המשפטים, לאחר ששוכנעתי כי בשים לב לנסיבות העניין לעת הזו, אם לא ייעשו הפעילויות המנויות בצו זה בידי יוצא צבא בשידור סדיר לא יושגו כנדרש יעדים ביטחוניים-לאומיים, ובאישור הממשלה וועדת החוץ והביטחון של הכנסת, אני מצווה לאמור:

1. הפעילויות המנויות להלן הן שירות מוכר לפי סעיף 26א(א)(2) לחוק:

שירות מוכר להשגת יעדים   
ביטחוניים-לאומיים

(1) בתחום החינוך – שירות בתפקידי חינוך, הוראה והדרכה במסגרת משרד החינוך לרבות בהצבה על ידי משרד החינוך במסגרת הגופים שלהלן, בפיקוח משרד החינוך ומשרד הביטחון: החברה למתנ"סים מרכזים קהילתיים בישראל בע"מ; קרן קיימת לישראל; רשות הטבע והגנים; החברה להגנת הטבע; נאות קדומים; עמותת לוטם – לימודי טבע משולבים; בית ספר שדה כפר עציון; בית ספר שדה שער הגיא, המכון למורשת דוד בן-גוריון ומדרשת שדה בוקר;

(2) בתחום העלייה והקליטה – שירות בתפקידים שעניינם שמירת הקשר עם התפוצות לשם עידוד העלייה, במסגרת לשכת הקשר "נתיב" ובפיקוח משרד ראש הממשלה.

2. תוקפו של צו זה עד יום כ"ז בטבת התשפ"ב (31 בדצמבר 2021).

תוקף

3. יוצא צבא שביום תחילתו של צו זה משרת במסגרת או בפעילות שמנויה בצו שירות ביטחון (שירות מוכר להשגת יעדים ביטחוניים-לאומיים) (הוראת שעה), התשע"ו-2016, טרם פקיעתו, יראו אותו כמי שמשרת לפי צו זה, אף אם המסגרת או הפעילות אינה מנויה בצו זה.

הוראת מעבר

י"ד בשבט התשע"ט (20 בינואר 2019) בנימין נתניהו

ראש הממשלה ושר הביטחון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשע"ט מס' 8157](http://www.nevo.co.il/Law_word/law06/tak-8157.pdf) מיום 27.1.2019 עמ' 1906. [↑](#footnote-ref-1)