תקנון המכון למורשת דוד בן-גוריון, תשל"ח-1978

רשויות ומשפט מנהלי – תרבות, פנאי ומועדים – נכסי תרבות – מוסדות דוד בן גוריון

תוכן ענינים

|  |  |  |  |
| --- | --- | --- | --- |
|  | פרק א': עבודת המועצה | [Go](#med0) | 2 |
| סעיף 1 | סדר היום | [Go](#Seif1) | 2 |
| סעיף 2 | הצעות לסדר היום | [Go](#Seif2) | 2 |
| סעיף 3 | הגשת הצעה | [Go](#Seif3) | 2 |
| סעיף 4 | המצאת סדר היום לחברים | [Go](#Seif4) | 2 |
| סעיף 5 | זימון ישיבות המועצה | [Go](#Seif5) | 2 |
| סעיף 6 | מנין חוקי | [Go](#Seif6) | 2 |
| סעיף 7 | ניהול הישיבות | [Go](#Seif7) | 2 |
| סעיף 8 | הנושאים לדיון | [Go](#Seif8) | 2 |
| סעיף 9 | הצבעות | [Go](#Seif9) | 2 |
| סעיף 10 | ה | [Go](#Seif10) | 2 |
| סעיף 11 | רישום | [Go](#Seif11) | 2 |
| סעיף 12 | ועדות | [Go](#Seif12) | 2 |
|  | פרק ב': תפקידי המועצה | [Go](#med1) | 2 |
| סעיף 13 | סמכות שיורית | [Go](#Seif13) | 2 |
| סעיף 14 | סמכויות אחרות | [Go](#Seif14) | 2 |
|  | פרק ג': הוועד המנהל | [Go](#med2) | 3 |
| סעיף 15 | הרכב | [Go](#Seif15) | 3 |
| סעיף 16 | תקופת הכהונה | [Go](#Seif16) | 3 |
| סעיף 17 | עבודת הוועד המנהל | [Go](#Seif17) | 3 |
| סעיף 18 | תפקידי הוועד המנהל | [Go](#Seif18) | 3 |
|  | פרק ד': תקופת הכהונה ושינויים בתקנון | [Go](#med3) | 3 |
| סעיף 19 | משך הכהונה | [Go](#Seif19) | 3 |
| סעיף 20 | התפטרות מהמועצה | [Go](#Seif20) | 3 |
| סעיף 21 | שכר, הוצאות וניגוד ענינים | [Go](#Seif21) | 3 |
| סעיף 22 | שינויים בתקנון | [Go](#Seif22) | 4 |
| סעיף 23 | השם | [Go](#Seif23) | 4 |

תקנון המכון למורשת דוד בן-גוריון, תשל"ח-1978[[1]](#footnote-1)\*

בתוקף סמכותה לפי סעיף 15 לחוק דוד בן-גוריון, תשל"ז-1976, ובהתייעצות עם ועדת החינוך והתרבות של הכנסת, מתקינה מועצת המכון למורשת דוד בן-גוריון תקנון זה:

פרק א': עבודת המועצה

1. יושב-ראש המועצה יקבע את סדר היום של ישיבות המועצה.

סדר היום

2. כל חבר מחברי המועצה רשאי להציע נושא לסדר היום של ישיבת המועצה.

הצעות לסדר היום

3. הצעה לסדר היום תוגש בכתב ליושב-ראש המועצה ותכלול נוסח ההחלטה שהמועצה מתבקשת לקבל ודברי הסבר המסבירים את רקע ההצעה ואת הצורך בה.

הגשת הצעה

4. יושב-ראש המועצה ימציא לחברי המועצה את סדר היום לישיבת המועצה.

המצאת סדר היום לחברים

5. (א) ישיבות רגילות של המועצה יקוימו במקום ובמועד שיקבע יושב-ראש המועצה ולפחות פעמיים בשנה.

זימון ישיבות המועצה

(ב) יושב-ראש המועצה יכנס ישיבה מיוחדת של המועצה כל אימת שדרשו זאת הוועד המנהל או שליש מחברי המועצה.

6. ישיבת המועצה תהיה חוקית אם נתקיימה במקום ובמועד שנקבעו בזימון ונכחו בה לפחות מחצית מחברי המועצה; לא נכחו מחצית חברי המועצה כאמור - תידחה הישיבה בחצי שעה והיא תתקיים באותו מקום ותקוים בכל מספר של משתתפים.

מנין חוקי

7. יושב-ראש המועצה יהיה יושב-ראש בישיבות המועצה, ובהעדרו - חבר המועצה שנבחר בידי החברים הנוכחים.

ניהול הישיבות

8. בישיבות המועצה יידונו אך נושאים שהועמדו מקודם לכן על סדר היום, כמפורט בסעיפים 1 עד 4.

הנושאים לדיון

9. (א) הצעה שנערכה עליה הצבעה תתקבל ברוב קולות של המצביעים בישיבה.

הצבעות

(ב) היה מספר המצביעים בעד ונגד שקול, תיחשב ההצבעה כנדחית.

(ג) חבר שנעדר מישיבת המועצה בעת ההצבעה בהצעה פלונית רשאי להצביע על ההצעה במסירת הודעה מראש ובכתב על הצבעתו, ורשאי הוא לתת הודעה זו בידי שליח שישגר לישיבת המועצה.

10. (א) ראה יושב-ראש המועצה צורך בקבלת החלטה דחופה של המועצה, רשאי הוא לפנות בכתב אל חברי המועצה הנמצאים בישראל ולבקש עמדתם בכתב להצעת ההחלטה.

ההחלטה שלא בישיבה

(ב) תשובותיהם של חברי המועצה, לרבות של אלה המודיעים על הימנעותם, דינן כהצבעה בישיבת המועצה.

11. החלטת המועצה בישיבה תירשם בידי מזכיר שמינה יושב-ראש המועצה, תישלח לחברים שנכחו בישיבה, ואם תוך שלושה שבועות מיום שנשלחה כאמור לא ביקש חבר לתקן החלטה כדי להעמידה על דיוקה - תיחתם בידי היושב-ראש ותישמר בידי המזכיר.

רישום

12. המועצה רשאית למנות ועדות מייעצות, מבין חבריה או בצירוף מי שאינם חבריה, על מנת שיפעלו דרך קבע, לשעה או לענין מסוים.

ועדות

פרק ב': תפקידי המועצה

13. למועצה תהיה כל סמכות שלא יוחדה בחוק, בתקנות שהותקנו על-פיו או בתקנון זה לוועד המנהל, למנהל המכון או לכל אדם אחר.

סמכות שיורית

14. בלי לגרוע מכלליות האמור בסעיף 13, אלה יהיו תפקידי המועצה –

סמכויות אחרות

(1) להתוות את קווי הפעולה של המכון;

(2) להנחות את הוועד המנהל בהכנת הצעת התקציב השנתי לפי סעיף 14 לחוק;

(3) לשמוע דו"ח שוטף ולקבל דו"ח שנתי בכתב מאת יושב-ראש הוועד המנהל;

(4) למנות רואה חשבון למכון, לקבל דו"ח רואי חשבון ומאזן ולדון בהם.

פרק ג': הוועד המנהל

15. (א) הוועד המנהל ימנה ששה חברים, זולת אם החליטה המועצה להגדיל את מספר חבריו.

הרכב

(ב) יושב-ראש הוועד המנהל ייבחר בידי המועצה במעמד מינויו של הוועד המנהל, ואם לא עשתה כן ייבחר בידי הוועד המנהל מבין חבריו.

(ג) ביקש חבר הוועד המנהל להתפטר מתפקידו - יודיע על כך בכתב ליושב-ראש המועצה וליושב-ראש הוועד המנהל.

(ד) פחת מספר חברי הוועד המנהל - תמנה המועצה חבר אחד מבין חבריה, במקום החבר שמקומו נתפנה, אולם לא יהיה בכך כדי לגרוע מפעולותיו של הוועד המנהל בהרכבו החסר.

16. תקופת כהונתם של חברי הוועד המנהל מסתיימת בתום כהונתה של המועצה אשר מינתה אותם.

תקופת הכהונה

17. הוראות פרק א' יחולו על עבודת הוועד המנהל בתיאומים המחויבים, ובשינויים אלה:

עבודת הוועד המנהל

(1) ישיבות רגילות של הוועד המנהל יקוימו בדרך כלל אחת לחדשיים, במועד שיקבע יושב-ראש הוועד המנהל ולא יפחתו מארבע פעמים בשנה;

(2) יושב-ראש הוועד המנהל יכנס ישיבה מיוחדת של הוועד המנהל, כל אימת שדרשו זאת שליש מחברי הוועד המנהל, ותוך שבעה ימים מיום שהגיעה לידיו דרישה כאמור;

(3) מינהלת צריף המגורים תהא ועדת משנה, קבועה, של הוועד המנהל, לענייני צריף המגורים.

18. (א) הוועד המנהל מופקד על ניהולו השוטף של המכון בהתאם להנחיותיה של המועצה.

תפקידי הוועד המנהל

(ב) בלי לגרוע מכלליות האמור בסעיף קטן (א), אלה יהיו תפקידי הוועד המנהל:

(1) להיכנס לכל התקשרות בשם המכון, במסגרת התקציב המאושר, ולקבוע לצורך כך מורשי חתימה;

(2) לקבוע סדרי כספים, הפקדתם, ביטוח חבויות של המכון, ניהול ספרים וחשבונות וביקורת עליהם;

(3) למנות יועץ משפטי למכון.

(ג) הוועד המנהל רשאי למנות ועדות-משנה, מבין חבריו או בצירוף מי שאינם חבריו, ולאצול להן מתפקידיו לפי סעיף זה, על מנת שיפעלו לענין מסויים או לעניינים מסויימים.

פרק ד': תקופת הכהונה ושינויים בתקנון

19. משך כהונתם של חברי המועצה הוא חמש שנים.

משך הכהונה

20. התפטרותו של חבר המועצה תהיה בת-תוקף כתום שלושים יום מיום שהודיע על כך בכתב לשר החינוך והתרבות, ליושב-ראש המועצה ולגוף שמינהו למועצה, ותוך כך יודיע האחרון לשר החינוך והתרבות וליושב-ראש המועצה על מינוי חבר במקום החבר שהתפטר כאמור, עד תום תקופת כהונתה של המועצה.

התפטרות מהמועצה

21. (א) חבר המועצה אינו זכאי לשכר בשל כהונתו במועצה, בוועד המנהל או במוסד אחר ממוסדות המכון ובשל פעולה שפעל מכוח כהונותיו כאמור.

שכר, הוצאות וניגוד ענינים

(ב) חבר המועצה זכאי להחזר הוצאות שהוציא עקב כהונתו כאמור בסעיף קטן (א) לפי הכללים והשיעורים הנהוגים לגבי עובדי המדינה.

(ג) חבר המועצה שיש לו, במישרין או בעקיפין, בעצמו או על ידי קרובו, סוכנו או שותפו או על ידי קרוביהם, כל חלק או טובת הנאה בכל ענין העומד לדיון במוסד ממוסדות המכון, לא יהיה נוכח בדיונים בקשר לענין כאמור ולא יצביע בהחלטה על כל שאלה בקשר לאותו ענין.

22. שינויים בתקנון ייעשו בהחלטה של המועצה בישיבה שנקראה במיוחד לשינוי בתקנון, שבה נכחו לפחות מחצית מחברי המועצה, ובקולותיהם של לפחות שני שלישים מהנוכחים.

שינויים בתקנון

23. לתקנון זה ייקרא "תקנון המכון למורשת דוד בן-גוריון, תשל"ח-1978".

השם

ט"ז באדר א' תשל"ח (23 בפברואר 1978) שמעון פרס

יושב ראש המכון למורשת

דוד בן-גוריון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשל"ח מס' 3846](http://www.nevo.co.il/Law_word/law06/TAK-3846.pdf) מיום 7.5.1978 עמ' 1268. [↑](#footnote-ref-1)