תקנון יד ושם, תשכ"ט-1968

רשויות ומשפט מנהלי – תרבות, פנאי ומועדים – יום הזיכרון – לשואה ולגבורה

רשויות ומשפט מנהלי – תרבות, פנאי ומועדים – מוסדות – הנצחה

תוכן ענינים

|  |  |  |  |
| --- | --- | --- | --- |
|  | פרק ראשון: המועצה | [Go](#med0) | 2 |
| סעיף 1 | הרכב המועצה | [Go](#Seif1) | 2 |
| סעיף 2 | תקופת כהונה | [Go](#Seif2) | 2 |
| סעיף 3 | תפקידי המועצה | [Go](#Seif3) | 2 |
| סעיף 4 | כינוס המועצה | [Go](#Seif4) | 3 |
| סעיף 5 | הצבעות | [Go](#Seif5) | 3 |
| סעיף 6 | ממלאי מקום לבאי כוח | [Go](#Seif6) | 3 |
| סעיף 7 | הפסקת חברות | [Go](#Seif7) | 3 |
| סעיף 8 | העדר יושב ראש המועצה | [Go](#Seif8) | 3 |
| סעיף 9 | מנין חוקי | [Go](#Seif9) | 3 |
| סעיף 10 | פרוטוקולים | [Go](#Seif10) | 3 |
| סעיף 11 | השתתפות בישיבות ההנהלה | [Go](#Seif11) | 3 |
|  | פרק שני: ההנהלה | [Go](#med1) | 3 |
| סעיף 12 | יושב ראש | [Go](#Seif12) | 3 |
| סעיף 13 | הרכב ההנהלה, ישיבותיה וסדרי דיוניה | [Go](#Seif13) | 3 |
| סעיף 14 | סגן ליושב ראש | [Go](#Seif14) | 4 |
| סעיף 14א | תקופת כהונה | [Go](#Seif15) | 4 |
| סעיף 15 | תפקידי ההנהלה | [Go](#Seif16) | 4 |
| סעיף 16 | הצבעות | [Go](#Seif17) | 4 |
| סעיף 17 | מועדי ישיבות ההנהלה | [Go](#Seif18) | 4 |
| סעיף 18 | פרוטוקולים | [Go](#Seif19) | 4 |
| סעיף 19 | ועד מנהל | [Go](#Seif20) | 5 |
| סעיף 20 | התקציב | [Go](#Seif21) | 5 |
|  | פרק שלישי: ציון השתתפות במערכות הקרב נגד הצורר הנאצי ועוזריו | [Go](#med2) | 5 |
| סעיף 21 | מינוי ועדת הציון | [Go](#Seif22) | 5 |
| סעיף 22 | דיוני הועדה | [Go](#Seif23) | 5 |
| סעיף 23 | צורת האות | [Go](#Seif24) | 5 |
| סעיף 24 | הזכאים לקבל את האות | [Go](#Seif25) | 5 |
| סעיף 25 | תנאים מיוחדים | [Go](#Seif26) | 5 |
| סעיף 26 | ועדת ערעורים | [Go](#Seif27) | 5 |
|  | פרק רביעי: הוראות שונות | [Go](#med3) | 5 |
| סעיף 27 | ביטול | [Go](#Seif28) | 5 |
| סעיף 28 | הוראות מעבר | [Go](#Seif29) | 5 |
| סעיף 29 | השם | [Go](#Seif30) | 6 |

תקנון יד ושם, תשכ"ט-1968[[1]](#footnote-1)\*

בתוקף סמכותי לפי סעיף 6 לחוק זכרון השואה והגבורה – יד ושם, תשי"ג-1953, אני מתקין באישור הממשלה תקנון זה:

פרק ראשון: המועצה

1. (א) אלה חברי המועצה של יד ושם:

הרכב המועצה

(1) יושב ראש המועצה שנתמנה לתפקיד זה על ידי ראש הממשלה באישור הממשלה; לא היה מינוי כאמור, יהיה שר החינוך יושב ראש המועצה;

תק' תשפ"א-2021

(2) ארבעה שרים שמינתה הממשלה ובתוכם שר החינוך;

תק' תשפ"א-2021

(3) שלושה באי-כוח הסוכנות היהודית לארץ ישראל;

(4) שני באי-כוח הקרן הקיימת לישראל;

(5) נציג האוניברסיטאות המוכרות בישראל;

(6) נשיא האקדמיה הלאומית הישראלית למדעים או נציגו;

(7) יושב ראש הקונגרס היהודי העולמי;

(8) נציג אחד של ועידת התביעות היהודיות;

(9) נציג מועצת הרבנות הראשית לישראל;

(10) חברי ההנהלה של יד ושם שאינם חברי המועצה לפי פסקאות (1) עד (8);

(11) חברים שמינה שר החינוך מבין אנשי ציבור, אנשי מדע ומחקר, חברי הסתדרויות עולים, נציגי קהילות, ארגונים ומוסדות העוסקים בחקר השואה, נציגי ארגונים של חיילים משוחררים, לוחמי הגיטאות וניצולי המחנות.

תק' תשפ"א-2021

(ב) מספר חברי המועצה שאינם חברי ההנהלה לא יעלה על מאה ולא יפחת מחמישים.

מיום 14.7.2020

**תק' תש"ף-2020**

[ק"ת תש"ף מס' 8654](https://www.nevo.co.il/Law_word/law06/tak-8654.pdf) מיום 14.7.2020 עמ' 1798

(1) יושב ראש המועצה שנתמנה לתפקיד זה על ידי ראש הממשלה באישור הממשלה; לא היה מינוי כאמור, יהיה ~~שר החינוך והתרבות~~ שר ההשכלה הגבוהה והמשלימה יושב ראש המועצה;

(2) ארבעה שרים שמינתה הממשלה ובתוכם ~~שר החינוך והתרבות~~ שר ההשכלה הגבוהה והמשלימה;

(11) חברים שמינה ~~שר החינוך והתרבות~~ שר ההשכלה הגבוהה והמשלימה מבין אנשי ציבור, אנשי מדע ומחקר, חברי הסתדרויות עולים, נציגי קהילות, ארגונים ומוסדות העוסקים בחקר השואה, נציגי ארגונים של חיילים משוחררים, לוחמי הגיטאות וניצולי המחנות.

מיום 19.8.2021

**תק' תשפ"א-2021**

[ק"ת תשפ"א מס' 9580](https://www.nevo.co.il/law_word/law06/tak-9580.pdf) מיום 19.8.2021 עמ' 4014

(1) יושב ראש המועצה שנתמנה לתפקיד זה על ידי ראש הממשלה באישור הממשלה; לא היה מינוי כאמור, יהיה ~~שר ההשכלה הגבוהה והמשלימה~~ שר החינוך יושב ראש המועצה;

(2) ארבעה שרים שמינתה הממשלה ובתוכם ~~שר ההשכלה הגבוהה והמשלימה~~ שר החינוך;

(11) חברים שמינה ~~שר ההשכלה הגבוהה והמשלימה~~ שר החינוך מבין אנשי ציבור, אנשי מדע ומחקר, חברי הסתדרויות עולים, נציגי קהילות, ארגונים ומוסדות העוסקים בחקר השואה, נציגי ארגונים של חיילים משוחררים, לוחמי הגיטאות וניצולי המחנות.

2. חברי המועצה יתמנו לתקופה של ארבע שנים ואפשר לחזור ולמנותם, אלא שבמינוי הראשון של המועצה תתמנה מחצית החברים לתקופה של שנתיים.

תקופת כהונה

3. ואלה תפקידי המועצה:

תפקידי המועצה

(1) לייעץ להנהלה בפעולות המוסד;

(2) לאשר החלטות ההנהלה בענינים אלה:

(א) הקמת מפעלי זכרון ביזמת המוסד ובהנהלתו;

(ב1) הענקת אזרחות כבוד ואזרחות זכרון של מדינת ישראל לאלה שהכירה בהם יד ושם כחסידי אומות העולם, לאות הוקרה על פעלם;

תק' תשמ"ה-1985

ת"ט תשמ"ו-1986

(ב) הענקת אזרחות זכרון של מדינת ישראל, לבני העם היהודי שהושמדו ונפלו בימי השואה והמרי, לאות היאספם אל עמם;

(ג) האמצעים לציון השתתפותם של חיילים ולוחמי מחתרת יהודים ונצורי גיטאות במערכות הקרב נגד הצורר הנאצי ועוזריו;

(3) דיון בדו"חות של ההנהלה.

מיום 20.5.1985

**תק' תשמ"ה-1985**

[ק"ת תשמ"ה מס' 4804](http://www.nevo.co.il/Law_word/law06/TAK-4804.pdf) מיום 20.5.1985 עמ' 1274

**הוספת פסקת משנה 3(2)(ב1)**

מיום 27.2.1986

**ת"ט תשמ"ו-1986**

[ק"ת תשמ"ו מס' 4905](http://www.nevo.co.il/Law_word/law06/TAK-4905.pdf) מיום 27.2.1986 עמ' 540

(ב1) הענקת אזרחות כבוד ואזרחות זכרון של מדינת ישראל לאלה ~~שהכיר בהם השר, ושם של חסידי~~ שהכירה בהם יד ושם כחסידי אומות העולם, לאות הוקרה על פעלם;

4. (א) יושב ראש המועצה או יושב ראש ההנהלה יכנסו את המועצה לפחות אחת לשנה.

כינוס המועצה

(ב) הזמנות לחברי המועצה יישלחו בדואר רשום בצירוף סדר היום וכל חומר אחר שייראה ליושב ראש המועצה או ליושב ראש ההנהלה ופרוטוקול של הישיבה הקודמת; שליש אחד לפחות מחברי המועצה יהיה רשאי להציע סעיפים נוספים לסדר היום של המועצה, ובלבד שהדרישה נתקבלה במשרד יד ושם שבועיים לפחות לפני ישיבת המועצה.

(ג) המועצה תתכנס בירושלים.

5. החלטות המועצה מתקבלות ברוב קולות הנוכחים ולכל חבר נוכח יהא קול אחד; היו הדעות שקולות, רשאי היושב ראש להכריע בקולו.

הצבעות

6. ארגונים ומוסדות המיוצגים במועצה, רשאים למנות לבאי-כוחם ממלאי מקום מתושבי הארץ על מנת שישתתפו בישיבות המועצה כשנבצר מבאי-כוחם להשתתף בה.

ממלאי מקום   
לבאי-כוח

7. חבר המועצה שהתפטר מתפקידו, או שלא השתתף, הוא או ממלא מקומו, בשתי ישיבות רצופות של המועצה ללא סיבה המניחה דעתו של יושב ראש המועצה, או שנבצר ממנו מאיזו סיבה שהיא למלא את תפקידו, רואים אותו כאילו חדל הוא או סגנו מהיות חבר המועצה מתאריך שיקבע יושב ראש המועצה.

הפסקת חברות

8. בהעדר יושב ראש המועצה ישב בראשה יושב ראש ההנהלה.

העדר יושב ראש המועצה

9. ישיבות המועצה יהיו חוקיות אם השתתפו בהן לא פחות משלושים חבר; לא היו במועד שנקבע משתתפים במספר הדרוש, תתקיים ישיבת המועצה בו ביום ובו במקום שעה אחת לאחר המועד שנקבע ותהיה חוקית בכל מספר משתתפים.

מנין חוקי

10. פרוטוקול מלא של כל ישיבת המועצה ייחתם ביד היושב ראש ויישמר בין המסמכים של המוסד.

פרוטוקולים

11. יושב ראש המועצה או סגנו זכאים להשתתף בישיבות ההנהלה.

השתתפות בישיבות ההנהלה

פרק שני: ההנהלה

12. יושב ראש ההנהלה יתמנה על ידי שר החינוך באישור הממשלה.

יושב ראש

תק' תשפ"א-2021

מיום 14.7.2020

**תק' תש"ף-2020**

[ק"ת תש"ף מס' 8654](https://www.nevo.co.il/Law_word/law06/tak-8654.pdf) מיום 14.7.2020 עמ' 1798

12. יושב ראש ההנהלה יתמנה על ידי ~~שר החינוך והתרבות~~ שר ההשכלה הגבוהה והמשלימה באישור הממשלה.

מיום 19.8.2021

**תק' תשפ"א-2021**

[ק"ת תשפ"א מס' 9580](https://www.nevo.co.il/law_word/law06/tak-9580.pdf) מיום 19.8.2021 עמ' 4014

12. יושב ראש ההנהלה יתמנה על ידי ~~שר ההשכלה הגבוהה והמשלימה~~ שר החינוך באישור הממשלה.

13. (א) המנהל הכללי של משרד החינוך, שני באי-כוח הסוכנות היהודית לא"י, בא-כוח הקרן הקיימת לישראל, יושב ראש הקונגרס היהודי העולמי, שני באי-כוח ועידת התביעות היהודיות ונציג של משרד ראש הממשלה יהיו חברים בהנהלה.

הרכב ההנהלה, ישיבותיה וסדרי דיוניה

תק' תשפ"א-2021

(ב) השרים חברי המועצה לפי סעיף 1(א)(2) ישתתפו בישיבותיה ובעבודתה של ההנהלה בזכויות מלאות של חברי ההנהלה.

(ג) על פי המלצת ההנהלה ימנה שר החינוך נציגי ציבור להנהלה אך לא יותר משבעה.

תק' תשל"ו-1975

תק' תשפ"א-2021

(ד) ישיבת ההנהלה תהיה חוקית אם נכחו בה מחצית חבריה לפחות; נכחו פחות ממחצית חבריה, תידחה הישיבה למחצית השעה, ולאחר מכן תהיה הישיבה חוקית בכל מנין שהוא, ובלבד שלא יפחת משלושה ובתוכם היושב ראש.

(ה) שר החינוך יפרסם ברשומות הודעה על הרכב ההנהלה ועל השינויים שחלו בה.

תק' תשפ"א-2021

(ו) השרים שנתמנו לפי סעיף 1(א)(2), יושב ראש הקונגרס היהודי העולמי, בא-כוח הקרן הקיימת לישראל, בא-כוח הסוכנות היהודית לא"י ובא-כוח ועידת התביעות היהודית רשאים, כל אחד מהם, בהתייעצות עם שאר חברי ההנהלה, למנות בא-כוח שישתתף במקומם בישיבות ההנהלה.

(ז) מושב ההנהלה יהיה בירושלים.

מיום 19.10.1975

**תק' תשל"ו-1975**

[ק"ת תשל"ו מס' 3416](http://www.nevo.co.il/Law_word/law06/TAK-3416.pdf) מיום 19.10.1975 עמ' 272

(ג) על פי המלצת ההנהלה ימנה שר החינוך והתרבות נציגי ציבור להנהלה ~~אך לא יותר מארבעה~~ אך לא יותר משבעה.

מיום 14.7.2020

**תק' תש"ף-2020**

[ק"ת תש"ף מס' 8654](https://www.nevo.co.il/Law_word/law06/tak-8654.pdf) מיום 14.7.2020 עמ' 1798

(א) המנהל הכללי של ~~משרד החינוך והתרבות~~ משרד ההשכלה הגבוהה והמשלימה, שני באי-כוח הסוכנות היהודית לא"י, בא-כוח הקרן הקיימת לישראל, יושב ראש הקונגרס היהודי העולמי, שני באי-כוח ועידת התביעות היהודיות ונציג של משרד ראש הממשלה יהיו חברים בהנהלה.

(ב) השרים חברי המועצה לפי סעיף 1(א)(2) ישתתפו בישיבותיה ובעבודתה של ההנהלה בזכויות מלאות של חברי ההנהלה.

(ג) על פי המלצת ההנהלה ימנה ~~שר החינוך והתרבות~~ שר ההשכלה הגבוהה והמשלימה נציגי ציבור להנהלה אך לא יותר משבעה.

(ד) ישיבת ההנהלה תהיה חוקית אם נכחו בה מחצית חבריה לפחות; נכחו פחות ממחצית חבריה, תידחה הישיבה למחצית השעה, ולאחר מכן תהיה הישיבה חוקית בכל מנין שהוא, ובלבד שלא יפחת משלושה ובתוכם היושב ראש.

(ה) ~~שר החינוך והתרבות~~ שר ההשכלה הגבוהה והמשלימה יפרסם ברשומות הודעה על הרכב ההנהלה ועל השינויים שחלו בה.

מיום 19.8.2021

**תק' תשפ"א-2021**

[ק"ת תשפ"א מס' 9580](https://www.nevo.co.il/law_word/law06/tak-9580.pdf) מיום 19.8.2021 עמ' 4014

(א) המנהל הכללי של ~~משרד ההשכלה הגבוהה והמשלימה~~ משרד החינוך, שני באי-כוח הסוכנות היהודית לא"י, בא-כוח הקרן הקיימת לישראל, יושב ראש הקונגרס היהודי העולמי, שני באי-כוח ועידת התביעות היהודיות ונציג של משרד ראש הממשלה יהיו חברים בהנהלה.

(ב) השרים חברי המועצה לפי סעיף 1(א)(2) ישתתפו בישיבותיה ובעבודתה של ההנהלה בזכויות מלאות של חברי ההנהלה.

(ג) על פי המלצת ההנהלה ימנה ~~שר ההשכלה הגבוהה והמשלימה~~ שר החינוך נציגי ציבור להנהלה אך לא יותר משבעה.

(ד) ישיבת ההנהלה תהיה חוקית אם נכחו בה מחצית חבריה לפחות; נכחו פחות ממחצית חבריה, תידחה הישיבה למחצית השעה, ולאחר מכן תהיה הישיבה חוקית בכל מנין שהוא, ובלבד שלא יפחת משלושה ובתוכם היושב ראש.

(ה) ~~שר ההשכלה הגבוהה והמשלימה~~ שר החינוך יפרסם ברשומות הודעה על הרכב ההנהלה ועל השינויים שחלו בה.

14. ההנהלה תבחר בסגן ליושב ראש ההנהלה.

סגן ליושב ראש

14א. (א) באי-כוח ונציגים שהם חברי ההנהלה לפי סעיף 13(א) ו-(ג) יכהנו בתפקידם לתקופה של ארבע שנים ואפשר לחזור ולמנותם מחדש.

תקופת כהונה

תק' תשל"ה-1974

(ב) כעבור שנתיים מיום מינוי חברי ההנהלה האמורים בסעיף קטן (א), יתפטרו מחציתם בתאריך שלא יאוחר מ-1 בינואר של אותה שנה; המועמדים להתפטרות הראשונים יצויינו על-ידי השר והזכאים למנות את חברי ההנהלה לפי סעיף 13 ימנו חברים חדשים, שיכהנו לתקופה של שנתיים בלבד עד סוף כהונתה של אותה הנהלה.

(ג) חדל חבר ההנהלה לכהן בתפקידו מסיבה כלשהי, יתמנה חבר אחר במקומו מבין אותם מוסדות המפורטים להלן, ובלבד שחבר חדש כאמור יכהן בתפקידו עד תום תקופת כהונתה של אותה הנהלה.

מיום 13.10.1974

**תק' תשל"ה-1974**

[ק"ת תשל"ה מס' 3234](http://www.nevo.co.il/Law_word/law06/TAK-3234.pdf) מיום 13.10.1974 עמ' 61

**הוספת סעיף 14א**

15. ואלה תפקידי ההנהלה:

תפקידי ההנהלה

(1) לאשר תקציב שנתי לצרכי פעולות המוסד וניהולו במסגרת אומדן ההכנסות, ההקצבות והתרומות העומדות להתקבל מדי שנה בשנה, וכל זה מתוך תיאום עם המוסדות המממנים את יד ושם;

(2) לקבל תרומות והקצבות למטרות מיוחדות לפי התנאים שנקבעו או שהוסכם עליהם בין המוסד לבין התורם;

(3) לקבוע תקן העובדים, ותנאי העבודה והשכר הכלליים;

(4) לבחור בועדות מיוחדות מבין חברי ההנהלה ומחוצה לה על מנת שידונו בנושאים מיוחדים שתקבע להן ויביאו החלטותיהן לאישורה;

(5) לבחור בועדות מתמידות מבין חברי ההנהלה ומחוצה לה, על מנת שידונו בנושאים מוגדרים שתקבע להן; ההנהלה תקבע אם ואיזו מהחלטות הועדות המתמידות טעונות אישור ההנהלה;

(6) להחליט בכל ענין הנוגע לפעולות יד ושם, אולם החלטותיה הנוגעות לביצוע הפעולות הנזכרות בסעיפים 2(1), 2(4), 2(4א), 7(4) ו-(5) לחוק טעונות אישור המועצה;

תק' תשמ"ה-1985

(7) לזמן ועדות וכינוסים, ולקבוע מועדם, דרכי הרכבתם, הנושאים לדיוניהם ומקום כינוסם.

מיום 20.5.1985

**תק' תשמ"ה-1985**

[ק"ת תשמ"ה מס' 4804](http://www.nevo.co.il/Law_word/law06/TAK-4804.pdf) מיום 20.5.1985 עמ' 1274

(6) להחליט בכל ענין הנוגע לפעולות יד ושם, אולם החלטותיה הנוגעות לביצוע הפעולות הנזכרות בסעיפים 2(1), 2(4), 2(4א), 7(4) ו-(5) לחוק טעונות אישור המועצה;

16. החלטות ההנהלה יתקבלו ברוב קולות ולכל חבר נוכח יהיה קול אחד; הצעה שהצביעו בעדה פחות משלושה חברים או שהדעות בהצבעה עליה היו שקולות, רואים אותה כאילו לא נתקבלה.

הצבעות

17. (א) ההנהלה תתכנס בשעת הצורך לפי החלטת יושב ראש ההנהלה, ובהעדרו - לפי החלטת סגנו, לפחות אחת לשלושה חדשים.

מועדי ישיבות ההנהלה

(ב) ההנהלה תתכנס לישיבה יוצאת מן הכלל, אם תבוא על כך דרישה בכתב ליושב ראש ההנהלה חתומה בידי ארבעה מבין חבריה; יושב ראש ההנהלה יקבע את מועד הישיבה היוצאת מן הכלל.

18. (א) פרוטוקול ישיבת ההנהלה ייחתם על ידי היושב ראש וסגנו ויישמר בתיק הפרוטוקולים.

פרוטוקולים

(ב) העתק מהחלטות ההנהלה יישלח לכל חברי ההנהלה.

19. (א) ההנהלה תבחר מבין חבריה, לרבות באי-כוחם, ששה חברים לכל היותר ובתוכם היושב ראש להיות הועד המנהל, ואלה תפקידיו:

ועד מנהל

(1) טיפול בבעיות השוטפות של המוסד, שנקבעו על ידי ההנהלה;

(2) ביצוע עסקאות המחייבות הוצאות, במסגרת התקציב.

(ב) הועד המנהל יקבע מדי פעם בפעם מי מבין חבריו הם בעלי זכות החתימה.

(ג) הועד המנהל רשאי להסמיך מפעם לפעם שני עובדים בכירים לייצגו בעסקאות ובסכומים שיקבע, ולמסור להם זכות חתימה לאותם ענינים.

(ד) דין הועד המנהל כדין ועדה מתמדת כמשמעותה בסעיף 15(5).

20. (1) שנת התקציב של יד ושם היא כשנת הכספים של המדינה;

התקציב

(2) הועד המנהל יכין מדי שנה הצעת תקציב; להצעה יצורפו דברי הסבר;

(3) הצעת התקציב תובא לדיון בועדת הכספים של המוסד, שתיחשב כועדה מתמדת של המוסד לפי סעיף 15(5), ולאחר שנתקבלה על ידי ועדה זו תובא לאישורה של ההנהלה;

(4) ועדת הכספים תעקוב אחרי ביצוע התקציב ותאשר שינויים לפי צורך.

פרק שלישי: ציון השתתפות במערכות הקרב נגד הצורר הנאצי ועוזריו

21. (א) שר הבטחון ימנה ועדה לציון השתתפותם של חיילים ולוחמי מחתרת יהודים ונצורי הגיטאות, במערכות הקרב נגד הצורר הנאצי ועוזריו.

מינוי ועדת הציון

(ב) הועדה תהיה מורכבת משלושה נציגי יד ושם, שלושה נציגי ארגונים של לוחמים בנאצים ועוזריהם ונציג משרד הבטחון; יושב ראש הועדה ימונה על ידי שר הבטחון מבין חבריה.

22. הועדה תקבע את סדר דיוניה.

דיוני הועדה

23. (א) הועדה תקבע את האמצעים לציון השתתפות כאמור בסעיף 21(א) בהתייעצות עם מנהל אגף כוח אדם במשרד הבטחון ובאישור שר הבטחון.

צורת האות

(ב) הועדה תקבע לציון השתתפות אות זכרון שיוענק בצירוף תעודה; צורתה ותכנה של התעודה טעונים אישור שר הבטחון.

24. (א) האות יוענק באישור הועדה, למי שהשתתף במערכות הקרב נגד הצורר הנאצי ועוזריו ולחם בהן במסגרת שהגדירה הועדה.

הזכאים לקבל את האות

(ב) האות יוענק לזכאי לקבלו, או לשאירו, אם היה בזמן ההענקה אזרח ישראל או תושב קבוע בישראל; "שאיר", לענין זה - אלמן, אלמנה, בן, בת, אב, אם, אח או אחות; היו שני שאירים או יותר בדרגה שווה, יימסר האות לקשיש שבהם.

25. על אף האמור בפרק זה, רשאית הועדה לא להעניק את האות, אם ראתה כי נסיבות המקרה מצדיקות זאת.

תנאים מיוחדים

תק' תשמ"ו-1986

מיום 27.4.1986

**תק' תשמ"ו-1986**

[ק"ת תשמ"ו מס' 4929](http://www.nevo.co.il/Law_word/law06/TAK-4929.pdf) מיום 27.4.1986 עמ' 839

25. על אף האמור בפרק זה, רשאית הועדה לא להעניק את האות, אם ראתה כי נסיבות המקרה מצדיקות זאת~~; האות לא יינתן למי שקיבל, או היה זכאי לקבל, את אות ההתנדבות~~.

26. אדם שנשללה ממנו הזכות לקבלת האות כאמור בסעיף 25, רשאי לערער לפני ועדת ערעורים של שלושה שמינה שר הבטחון.

ועדת ערעורים

פרק רביעי: הוראות שונות

27. תקנון יד ושם, תשט"ו-1955 - בטל.

ביטול

28. חברי ההנהלה שנתמנו לפי תקנון יד ושם, תשט"ו-1955, יוסיפו לכהן עד מינוי חברי ההנהלה לפי תקנון זה; אולם יושב ראש המועצה שנתמנה לפי תקנון יד ושם, תשט"ו-1955, ביום כ"א באב תשכ"ז (27 באוגוסט 1967) יכהן כיושב ראש ההנהלה ויראו אותו כאילו נתמנה לפי תקנון זה.

הוראות מעבר

29. לתקנון זה ייקרא "תקנון יד ושם, תשכ"ט-1968".

השם

י"ג בכסלו תשכ"ט (4 בדצמבר 1968) זלמן ארן

שר החינוך והתרבות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [ק"ת תשכ"ט מס' 2326](http://www.nevo.co.il/Law_word/law06/TAK-2326.pdf) מיום 19.12.1968 עמ' 563.

   תוקן [ק"ת תשל"ה מס' 3234](http://www.nevo.co.il/Law_word/law06/TAK-3234.pdf) מיום 13.10.1974 עמ' 61 – תק' תשל"ה-1974.

   [ק"ת תשל"ו מס' 3416](http://www.nevo.co.il/Law_word/law06/TAK-3416.pdf) מיום 19.10.1975 עמ' 272 – תק' תשל"ו-1975.

   [ק"ת תשמ"ה מס' 4804](http://www.nevo.co.il/Law_word/law06/TAK-4804.pdf) מיום 20.5.1985 עמ' 1274 – תק' תשמ"ה-1985 (ת"ט [ק"ת תשמ"ו מס' 4905](http://www.nevo.co.il/Law_word/law06/TAK-4905.pdf) מיום 27.2.1986 עמ' 540).

   [ק"ת תשמ"ו מס' 4929](http://www.nevo.co.il/Law_word/law06/TAK-4929.pdf) מיום 27.4.1986 עמ' 839 – תק' תשמ"ו-1986.

   [ק"ת תש"ף מס' 8654](https://www.nevo.co.il/law_word/law06/tak-8654.pdf) מיום 14.7.2020 עמ' 1798 – תק' תש"ף-2020.

   [ק"ת תשפ"א מס' 9580](https://www.nevo.co.il/law_word/law06/tak-9580.pdf) מיום 19.8.2021 עמ' 4014 – תק' תשפ"א-2021. [↑](#footnote-ref-1)