תקנון שירות התעסוקה, תשל"ד-1974

ביטוח – ביטוח לאומי – עבודה ואבטלה

עבודה – שירות התעסוקה

תוכן ענינים

|  |  |  |  |
| --- | --- | --- | --- |
|  | פרק א': מועצת ומינהלת לשכת עבודה | [Go](#med0) | 3 |
| סעיף 1 | הקמת מועצת לשכה | [Go](#Seif1) | 3 |
| סעיף 2 | הרכב מועצת לשכה | [Go](#Seif2) | 3 |
| סעיף 3 | מינוי יו"ר מועצת לשכה | [Go](#Seif3) | 3 |
| סעיף 4 | מינוי נציגי עובדים ומעבידים | [Go](#Seif13) | 3 |
| סעיף 5 | מספר חברי מועצת לשכה | [Go](#Seif4) | 3 |
| סעיף 6 | סמכות מועצת לשכת עבודה | [Go](#Seif5) | 3 |
| סעיף 7 | ועדות לעניני מינהל והשמה | [Go](#Seif6) | 3 |
| סעיף 8 | תקופת כהונה | [Go](#Seif7) | 3 |
| סעיף 9 | פזור מועצת לשכה | [Go](#Seif8) | 3 |
| סעיף 10 | הפקעת חברות במועצת לשכת עבודה | [Go](#Seif9) | 3 |
| סעיף 11 | כשרות פעולות | [Go](#Seif10) | 4 |
| סעיף 12 | משרות ניהול בלשכת עבודה | [Go](#Seif11) | 4 |
|  | פרק ב: פעולות לשכת העבודה | [Go](#med1) | 4 |
| סעיף 13 | רישום דורשי עבודה | [Go](#Seif12) | 4 |
| סעיף 14 | רישום לפי מקצועות | [Go](#Seif14) | 4 |
| סעיף 15 | קביעת כושר עבודה | [Go](#Seif15) | 4 |
| סעיף 16 | אי התייצבות בפני ועדה לקביעת כושר עבודה | [Go](#Seif16) | 4 |
| סעיף 17 | הזמנת עובדים | [Go](#Seif17) | 4 |
| סעיף 18 | רישום הזמנות לעובדים | [Go](#Seif18) | 4 |
| סעיף 19 | תור לשליחה לעבודה | [Go](#Seif19) | 4 |
| סעיף 20 | קביעת חוסר עבודה | [Go](#Seif20) | 4 |
| סעיף 21 | אי התיצבות לשליחה לעבודה | [Go](#Seif21) | 4 |
| סעיף 22 | נקודות התור | [Go](#Seif22) | 5 |
| סעיף 23 | נקודות בשל מצב משפחתי | [Go](#Seif23) | 5 |
| סעיף 24 | תלויים | [Go](#Seif24) | 5 |
| סעיף 25 | נקודות בשל משך חוסר עבודה | [Go](#Seif25) | 5 |
| סעיף 26 | חישוב משך חוסר עבודה | [Go](#Seif26) | 5 |
| סעיף 27 | סירוב לקבל עבודה | [Go](#Seif27) | 5 |
| סעיף 28 | שמירת התור | [Go](#Seif28) | 5 |
| סעיף 29 | עדיפויות | [Go](#Seif29) | 5 |
| סעיף 30 | עדיפות למפוטר שהובטחה זכותו לחזור לעבודה | [Go](#Seif30) | 6 |
| סעיף 31 | תור לשליחה לעבודה של סטודנטים | [Go](#Seif31) | 6 |
| סעיף 32 | מחליף | [Go](#Seif32) | 6 |
| סעיף 33 | עובד חלקי | [Go](#Seif33) | 6 |
| סעיף 34 | תור לשליחה לעבודה של נערים | [Go](#Seif34) | 7 |
|  | פרק ג: לשכת העבודה לימאים | [Go](#med2) | 7 |
| סעיף 35 | רישום ימאים | [Go](#Seif35) | 7 |
| סעיף 36 | התור בלשכת עבודה לימאים | [Go](#Seif36) | 7 |
| סעיף 37 | קבוצות ימאים | [Go](#Seif37) | 7 |
| סעיף 38 | צוות חוף | [Go](#Seif38) | 8 |
| סעיף 39 | סירוב ימאי לקבל עבודה | [Go](#Seif39) | 8 |
|  | פרק ד: הוראות שונות | [Go](#med3) | 8 |
| סעיף 40 | הנחיות לסיפוק דרישות לעובדים | [Go](#Seif40) | 8 |
| סעיף 41 | מועד למילוי הזמנות | [Go](#Seif41) | 8 |
| סעיף 42 | התאמה לעבודה | [Go](#Seif42) | 9 |
| סעיף 43 | עבודות יזומות | [Go](#Seif43) | 9 |
| סעיף 44 | הקצבת עבודה ארצית | [Go](#Seif44) | 9 |
| סעיף 45 | כתב שליחה לעבודה | [Go](#Seif45) | 9 |
| סעיף 46 | העברה לשם שליחה לעבודה מחוץ לתחום השיפוט | [Go](#Seif46) | 9 |
|  | תוספת | [Go](#med4) | 9 |

תקנון שירות התעסוקה, תשל"ד-1974[[1]](#footnote-1)\*

בתוקף סמכותי לפי הסעיפים 22 ו-89 לחוק שירות התעסוקה, תשי"ט-1959, אני מודיע כי נקבע באישור הממשלה תקנון שירות התעסוקה בנוסח שלהלן:

פרק א': מועצת ומינהלת לשכת עבודה

1. מועצת לשכת עבודה תתמנה על ידי שר העבודה.

הקמת מועצת לשכה

2. (א) מועצת לשכת עבודה תהיה מורכבת מיושב ראש ומנציגי עובדים ומעבידים שווה בשווה.

הרכב מועצת לשכה

(ב) מועצת לשכת עבודה למקצוע מסויים או לסוג מקצועות שלדעת שר העבודה רצוי כי יהיו מיוצגים בה הממשלה ומוסדות ציבוריים אחרים הנוגעים לאותו מקצוע או לאותו סוג מקצועות, תהיה מורכבת מנציגי ממשלה, מוסדות כאמור, עובדים ומעבידים – הכל כפי שיקבע השר לאחר התיעצות במועצת השירות – ובלבד שנציגי העובדים והמעבידים יהוו רוב.

3. יושב ראש מועצת לשכת עבודה יתמנה על ידי שר העבודה לאחר התיעצות במועצת השירות.

מינוי יו"ר מועצת לשכה

4. נציגי העובדים במועצת לשכת עבודה יתמנו לאחר התיעצות בארגון העובדים המייצג את המספר הגדול ביותר של עובדים בתחום שפוטה של לשכת העבודה, ונציגי המעבידים יתמנו לאחר התיעצות בארגונים של מעבידים שלדעת השר הם יציגים בתחום שפוטה של הלשכה ונוגעים בדבר.

מינוי נציגי עובדים ומעבידים

5. מספר חבריה של מועצת לשכת עבודה יהיה:

מספר חברי מועצת לשכה

(1) במועצת לשכת עבודה שליד לשכות העבודה ירושלים, תל-אביב-יפו וחיפה – 31;

(2) במועצת לשכת עבודה שליד לשכות עבודה אחרת – לא פחות מ-11 ולא יותר מ-21.

6. מועצת לשכת עבודה –

סמכות מועצת לשכת עבודה

(1) תדון באותן בעיות התעסוקה שבתחום שיפוטה של הלשכה שהן בסמכות שירות התעסוקה;

(2) תדון בפעולות לשעת העבודה ותעביר את הערותיה למינהלת הלשכה;

(3) רשאית לדרוש ולקבל דינים וחשבונות מאת מינהלת לשכת העבודה על פעולות הלשכה ולהעביר הערותיה למועצת השירות.

7. מועצת לשכת עבודה שליד לשכות העבודה ירושלים, תל-אביב-יפו וחיפה תמנה מבין חבריה ועדה לארגון ומינהל וועדה לעניני השמה שתהיינה מורכבות כדוגמת הוועדות המקבילות ליד מועצת השירות, בשינויים שהעניין מחייבם.

ועדות לעניני מינהל והשמה

8. תקופת כהונתה של מועצת לשכה היא שלוש שנים מהיום שנת-מנתה, אך מותר למנותה מחדש.

תקופת כהונה

9. שר העבודה רשאי, לאחר התיעצות במועצת השירות, לפזר מועצת לשכת עבודה לפני תום תקופת כהונתה ולמנות מועצה אחרת במקומה, אם לדעתו אין היא ממלאה תפקידיה כראוי.

פזור מועצת לשכה

10. חברות במועצת לשכת עבודה תחדל אף תוך תקופת כהונתה של המועצה בכל אחד מאלה:

הפקעת חברות במועצת לשכת עבודה

(1) מונה חבר אחר במקומו, על פי בקשת ארגון העובדים שחבר מועצה – נציג עובדים – חבר בו או על פי בקשת ארגון מעבידים שאתו התיעצות במינוי חבר – נציג מעבידים;

(2) שר העבודה העביר חבר המועצה מכהונתו על פי המלצת המועצה בגלל אי-מילוי תפקידיו כחבר המועצה;

(3) עם התפטרותו של חבר המועצה בהודעה בכתב ליושב ראש המועצה.

11. תום תקופת הכהונה, חסר במספר חברים או פסול במינוי כשלעצמם לא יפגעו בכשרות פעולה של מועצת לשכת עבודה.

כשרות פעולות

12. משרות ניהול בלשכת עבודה לענין סעיף 30 לחוק הן –

משרות ניהול בלשכת עבודה

(1) עוזר למנהל הלשכה לעניני השמה;

(2) עוזר למנהל הלשכה לעניני מינהל, במידה ונתמנו נושאי משרות אלה.

פרק ב: פעולות לשכת העבודה

13. (א) המבקש להירשם כדורש עבודה יבוא ללשכת העבודה שבתחום שיפוטה מקום מגוריו הנקוב בתעודת הזהות, ימסור פרטים ויציג מסמכים, הכל כדרוש לקביעת מקצועו ותורו לשליחה לעבודה ולקביעת יתר הנתונים הדרושים לשליחתו לעבודה. כן חייב הרשום כדורש עבודה להודיע על כל שינוי שחל בפרטים כאמור.

רישום דורשי עבודה

(ב) על אף האמור בסעיף קטן (א) ירשם תושב ארעי באחת מלשכות העבודה ירושלים, תל-אביב-יפו, חיפה בלבד ויופנה לפי בקשתו ללשכה אחרת.

14. הפנקסים, הרשימות או הכרטיסיות המתנהלים בלשכת עבודה בקשר לשליחה לעבודה יהיו לפי מקצועות ראשיים או מקצועות משנה לסוגיהם.

רישום לפי מקצועות

15. (א) סבור מנהל לשכת עבודה או מי שנקבע לכך על ידו שמצבו הגופני או הנפשי של פלוני המבקש להירשם בלשכה או הרשום בלשכה כדורש עבודה יש בהם כדי להגביל את כושר עבודתו, או שהמבקש להירשם כדורש עבודה טוען כן – יופנה האיש לוועד לקביעת כושר עבודה.

קביעת כושר עבודה

(ב) הוועדה לקביעת כושר עבודה תקבע את כושר עבודתו של מי שהופנה אליה כאמור מבחינת מצבו הגופני או הנפשי בשים לב למקצועו או לשטח העבודה בו הוא עתיד לעבוד, והלשכה תפעל בכל הנוגע לרישום ולשליחה לעבודה לפי ממצאי הוועדה.

(ג) "ועדה לקביעת כושר עבודה" – ועדה של שלושה, היינו – מנהל לשכת העבודה או מי שנקבע לכך על ידי מינהל השירות – יושב ראש; רופא שנתמנה על ידי מינהלת השירות; ומי שנקבע על ידי מינהלת השירות כיועץ תעסוקתי לוועדה.

16. מי שהופנה לוועדה לקביעת כושר עבודה ולא התיצב במועד ובמקום שנדרש או שלא עשה את כל המוטל עליו על מנת לאפשר לוועדה וכן לחבריה למלא את התפקיד המוטל עליהם, רשאית הלשכה לא לשלחו לעבודה כל עוד לא התיצב או עשה את המוטל עליו כאמור ובלבד שההתיצבות והבדיקה לא יחייבוהו בכל תשלום.

אי התייצבות בפני ועדה לקביעת כושר עבודה

17. הודעה הנמסרת לפי סעיף 36 לחוק על ידי מי שזקוק לעובד תכלול תיאור מפורט של התפקיד שלמילואו נדרש העובד.

הזמנת עובדים

18. הודעות לפי סעיף 36 לחוק יירשמו בפנקס הזמנות לפי סדר קבלתן; על-פי בקשת מוסר ההודעה יינתן לו אישור בכתב על הודעתו, בהתאם לרשום בפנקס ההזמנות.

רישום הזמנות לעובדים

19. לשכת העבודה תשלח דורשי עבודה המתאימים לעבודה שלביצועה זקוקים לעובד מתוך רשימת התור שתערך בעיקר בהתאם לעקרונות אלה, אלא אם נאמר במפורש אחרת בתקנון זה –

תור לשליחה לעבודה

(1) המצב המשפחתי;

(2) משך חוסר עבודה.

20. הרשום כדורש עבודה (להלן – דורש עבודה) שאין לו הכנסה מעסק או ממשלח יד והתובע קביעת מקומו בתור לשליחה לעבודה בשל משך היותו מחוסר עבודה (להלן – מחוסר עבודה) יתייצב בלשכת העבודה בימים ובשעות שנקבעו למתן סידורי עבודה באותו מדור. התייצב כאמור ולא נשלח לעבודה יראו לענין עריכת התור לשליחה לעבודה את הימים שבהם לא נשלח לעבודה כימי חוסר עבודה.

קביעת חוסר עבודה

21. מחוסר עבודה שלא התיצב כאמור בסעיף 20, ללא סיבה סבירה, יראו לענין עריכת התור לשליחה לעבודה את הימים שבין התיצבותו האחרונה לבין התיצבותו הקודמת כימים בהם עבד.

אי התיצבות לשליחה לעבודה

"סיבה סבירה" – סיבה שלדעת מנהל לשכת העבודה מצדיקה – לפי הנהוג ביחסי עבודה תקינים – העדרות מעבודה.

22. לשם עריכת התור כאמור בסעיף 19 יזוכה דורש עבודה בנקודות בהתאם לאמור בסעיפים 23 ו-25.

נקודות התור

23. (א) מספר הנקודות בהן יזוכה דורש עבודה בשל מצבו המשפחתי הוא –

נקודות בשל מצב משפחתי

(1) אין תלויים בו או שתלוי בו אדם אחד בלבד 4 נקודות

(2) תלויים בו 2 אנשים 5 נקודות

(3) תלויים בו 3 אנשים 6 נקודות

(4) תלויים בו 4 או 5 אנשים 7 נקודות

(5) תלויים בו 6 או יותר 8 נקודות

(ב) מספר הנקודות בהן תזוכה דורשת עבודה בשל מצבה המשפחתי הוא –

(1) אין תלויים בה והיא גרה אצל הוריה או עם בעלה 4 נקודות

(2) אין תלויים בה והיא גרה לבד 5 נקודות

(3) תלוי בה אדם אחד בלבד 6 נקודות

(4) תלויים בה שני אנשים 7 נקודות

(5) תלויים בה שלושה אנשים 8 נקודות

24. אלה הם בגדר תלויים בדורש עבודה לענין סעיף 23 –

תלויים

(1) אשתו של מחוסר עבודה שאינה עובדת אלא במשק ביתה;

(2) בעלה של מחוסרת עבודה שאינו מסוגל לעבודה וכלכלתו עליה בלבד;

(3) ילד שדורש עבודה שהוא ראש משפחה, לרבות ילד חורג או ילד מאומץ עד גיל 18 שנה שאין לו הכנסה מעבודה, וכן ילד שלמעלה מגיל 18 שנה שאינו מסוגל לעבודה וכלכלתו על מחוסר העבודה בלבד;

(4) הורה או הורה של בן זוגו הנמצא בישראל שאין לו הכנסה משלו ואין לו ילד אחר העובד או בעל הכנסה;

(5) אחיו או אחותו או אחיו או אחותו של בן-זוגו שלא מלאו לו 18 שנה, הנמצא בישראל ושפרנסתו עליו בלבד.

25. מחוסר עבודה יזוכה בשל כל ששה ימים בהם היה מחוסר עבודה במספר נקודות נוספות השווה למספר הנקודות להן הוא זכאי לפי סעיף 23.

נקודות בשל משך חוסר עבודה

26. לעניין זיכוי בנקודות בשל חוסר עבודה יובאו בחשבון רק ששה החודשים האחרונים שלפני החודש השוטף; מי שנרשם כדורש עבודה בחודש פלוני לא יזוכה בנקודות בשל חוסר עבודה לאותו חודש ואם הוא נרשם כאמור אחרי היום ה-27 לחודש לא יזוכה גם לחודש שלאחריו.

חישוב משך חוסר עבודה

27. נמנע מחוסר עבודה מלקבל עבודה שהוצעה לו על ידי לשכת העבודה או שקיבל העבודה ומרצונו הוא חדל לעבוד בטרם עברו 12 יום מאז התחיל לעבוד, הכל ללא נימוק שהוא לדעת מנהל הלשכה סביר, רואים אותו לענין קביעת התור כאילו עבד ששה ימים, או כאילו עבד ששה ימים נוספים, הכל לפי הענין. היתה העבודה שהוצאה כאמור לתקופה מסוימת או עבודה שמבחינת אופיה היא לתקופה מסוימת רואים אותו לענין קביעת התור כאילו עבד חודש או כל אותה התקופה, הכל לפי התקופה הקצרה יותר.

סירוב לקבל עבודה

28. דורש עבודה הרשום בתור לעבודה מקצועית לא יפסיד תורו כאמור בשל עבודה בעבודה שאינה מקצועית אליה נשלח על ידי לשכת העבודה.

שמירת התור

29. (א) לשכת עבודה תשלח לעבודה מחוץ לתור:

עדיפויות

(1) עולה – במשך שנה אחת מהיום שעלה לישראל;

(2) חייל משחורר משירות סדיר – במשך שנה אחת מיום שחרורו;

"שירות סדיר" – שירות לפי פרק שלישי לחוק שירות הבטחון, תשי"ט-1959 (נוסח משולב);

(3) מוגבל בכושר עבודתו – לעבודה שהוא מתאים לה לפי ממצאי הוועדה לקביעת כושר עבודה;

(4) דורש עבודה שהוא בן 50 ומעלה; להוציא דורש עבודה כאמור שיש לו הכנסה ממקור כלשהו, שאינה קטנה ממענק הזקנה המשתלם מקרן מענקי זקנה או מקצבת זקנה לפי חוק הביטוח הלאומי, תשי"ד-1953, הכל לפי הסכום הקטן יותר;

(5) מי שהיה עובד 20 שנה לפחות בעבודת כפיים בארץ וב-3 השנים האחרונות היה רשום בלשכה ולא עבד במקום עבודה אחר ברציפות 6 חודשים לפחות – לעבודה שמבחינת המפעל או מקום העבודה בו זקוקים לעובד היא קבועה, וועדה המורכבת מ-3 חברי מועצת לשכת העבודה, שתקרא הוועדה לותיקים, תקבע לפי שיקול דעתה את זכותו לעדיפות ואת מידת העדיפות;

(6) מי שלפי הוראות חיקוק מנוע מסיבת מצב בריאותו מלהמשיך לעבוד בעבודה בה הוא עבד;

(7) בני משפחה של שותף – במפעל השותפות; "בני משפחה" – כמשמעותם בתקנות שירות התעסוקה (פטור מזיקה ללשכת עבודה לגבי בני משפחה), תש"ך-19601

(8) חבר או בני משפחה של חבר בחברה פרטית הרשומה לפי פקודת החברות שהשליטה עליה – כמשמעותה בסעיף 26 לפקודת מס הכנסה 1947 – נתונה בידי חמישה בני אדם לכל היותר ומספר חבריה אינו עולה על 10 – במפעל החברה;

"בני משפחה" – כמשמעותם בתקנות שירות התעסוקה (פטור מזיקה ללשכת עבודה לגבי בני משפחה), תש"ך-1960.

(ב) בעלי זכות עדיפות לפי סעיף משנה (א)(1) עד (8) בינם לבין עצמם יחולו עליהם הוראות הסעיפים 26-19, הכל לפי הענין.

30. מי שפוטר מעבודה והובטחה לו בהסכם קיבוצי החל על העובד והמעביד ובאין הסכם קיבוצי באותו ענין – הסכם מיוחד בין הרשאים להיות צד להסכם קיבוצי, זכות לחזור לעבודה תוך זמן קצוב – ישלח לעבודה למקום העבודה ממנו פוטר מחוץ לתור, תוך אותו הזמן.

עדיפות למפוטר שהובטחה זכותו לחזור לעבודה

31. התור לשליחה לעבודה של סטודנטים הרשומים במדור לסטודנטים – לעבודות חלקיות או ארעיות שנועדו על ידי מנהל לשכת העבודה בשביל סטודנטים, יערך לפי הנחיות שייקבעו מזמן לזמן על ידי ועדה שתתמנה ליד כל מדור לסטודנטים על ידי מועצת לשכת העבודה. ועדה כאמור היא של 3 –

תור לשליחה לעבודה של סטודנטים

(1) מנהל המדור לסטודנטים – יושב ראש;

(2) שני סטודנטים שיתמנו לאחר התיעצות בהתאחדות הסטודנטים בישראל.

32. (א) דורש עבודה שהוא עובד הרוצה להחליף את מקום עבודתו (להלן – מחליף), רשאית לשכת העבודה לשלוח אותו לעבודה מחוץ לאחר שתיווכח כי תנאי העבודה במקום העבודה שיתפנה על ידו לרבות סיכויי משך זמן העבודה אינם פחותים מאלה שבמקום החדש.

מחליף

(ב) לא מתקיימים במקום העבודה שיתפנה התנאים האמורים בסעיף משנה (א) יישלח המחליף לעבודה רק לאחר שנשלחו כל מחוסרי העבודה המתאימים לעבודה שלביצועה זקוקים לעובד.

33. (א) העובד עבודה חלקית יראוהו לענין שליחה לעבודה חלקית נוספת כמחוסר עבודה במשך כל הזמן שהוא עובד עבודה חלקית.

עובד חלקי

(ב) העובד עבודה חלקית יראוהו לענין שליחה לעבודה מלאה כמחוסר עבודה פרק זמן יחסי למידת חלקיות עבודתו.

(ג) העובד עבודה מלאה יישלח לעבודה חלקית נוספת רק לאחר שנשלחו כל מחוסרי העבודה המתאימים לעבודה שלביצועה זקוקים לעובד.

34. (א) התור לשליחה לעבודה של נערים ייערך לפי משך חוסר העבודה במשך 4 החודשים האחרונים בלבד.

תור לשליחה לעבודה של נערים

(ב) נער המפרנס את עצמו או נער שעול פרנסת משפחתו הוא במידה ניכרת עליו, וכן נער שהופנה ללשכת העבודה על ידי קצין מבחן או הנמצא בחסות עוקבת תשלח אותו הלשכה לעבודה מחוץ לתור.

(ג) נער שבפנקס העבודה שלו כמשמעותו בחוק עבודת הנוער, תשי"ג-1953, מצויין שהוא בלתי מתאים מבחינה רפואית לעבודות או מקצועות מסויימים, תשלח אותו הלשכה לעבודה מחוץ לתור באותן עבודות או מקצועות להם הוא מתאים.

(ד) בעלי זכות עדיפות לפי סעיף משנה (ב) ו-(ג) בינם לבין עצמם יישלחו לעבודה בהתאם לאמור בסעיף משנה (א) ובלבד שלנער עולה במשך ארבעת החודשים הראשונים מיום עלייתו לישראל תהיה עדיפות ראשונה.

(ה) חניך, כמשמעותו בחוק החניכות, תשי"ג-1953, שהפסיק את עבודתו אצל מעבידו שלא בהתאם לסעיף 17 לחוק האמור, יהיה במשך ששה חודשים מיום שהפסיק עבודתו כאמור – אחרון בתור לשליחה לעבודה במקצוע בו היה חניך.

פרק ג: לשכת העבודה לימאים

35. (א) לשכת שירות התעסוקה לימאים תרשום דורשי עבודה אלה –

רישום ימאים

תיקון תשמ"ג-1983

(1) בעל פנקס ימאי תקף שהוצא על פי חוק הספנות (ימאים), התשל"ג-1973 (להלן – חוק הספנות), ושטרם חלפה שנה מאז שחדל לעבוד בכלי שיט;

(2) בעל פנקס ימאי תקף, שהוצא על פי חוק הספנות, שחלפה שנה או יותר מאז שחדל לעבוד בכלי שיט, וביקש להירשם בלשכת שירות התעסוקה לימאים – לאחר שהוזמן על-ידה להתייצב להפלגה, ואכן הפליג בהתאם לאותו זימון;

(3) מועמד להיות ימאי שפנה, בין במישרין ובין בהפנייתה של לשכת שירות התעסוקה, אל לשכת שירות התעסוקה לימאים, וועדה לפי סעיף קטן (ב) אישרה כי הוא מתאים לעבודה על אניה שלא בדרגה של ימאי כמשמעותה בחוק הספנות, וביקש להירשם לאחר שהוזמן על-ידי לשכת שירות התעסוקה לימאים להתייצב להפלגה, ואכן הפליג בהתאם לאותו זימון.

(ב) ועדה כאמור בסעיף משנה (א)(3) תמונה ע"י יו"ר מועצת לשכת העבודה לימאים והיא תהיה של ארבעה, היינו:

(1) מנהל הלשכה או מי שנקבע על ידו לכך – יו"ר;

(2) מנהל אגף הספנות והנמלים במשרד התחבורה או מי שנקבע על ידו לכך;

(3) נציג עובדים שנתמנה מבין האנשים ששמותיהם כלולים ברשימת נציגי העובדים לוועדות כאמור שנערכה על ידי נציגי העובדים במועצת לשכת העבודה לימאים;

(4) נציג מעבידים שנתמנה מבין האנשים ששמותיהם כלולים ברשימת נציגי המעבידים לוועדות כאמור שנערכה על ידי נציגי המעבידים במועצת לשכת העבודה לימאים.

(ג) באישור מועצת לשכת העבודה לימאים רשאית לשכת העבודה לימאים להפסיק זמנית רישום דורשי עבודה במקצוע מסויים או סוגי עבודה מסויימים שאין בידיהם פנקס או תעודה כאמור בסעיף משנה (א) אם לדעת מנהל הלשכה מספר הרשומים כדורשי עבודה באותו מקצוע או סוג עבודה עולה על המספר שלפי התחזית ניתן לסידור בעבודה בעתיד הנראה לעין.

36. על אף האמור בסעיף 19 ייערך התור לשליחה לעבודה של דורשי עבודה על אניה (להלן – ימאים) לפי תור רישומם בלשכת העבודה לימאים ובהתאם לאמור בסעיפים 37 ו-38.

התור בלשכת עבודה לימאים

37. (א) ימאים יסווגו בשלוש קבוצות אלה –

קבוצות ימאים

(1) מי שחדל לעבוד על אניה והופסק קשר העבודה בינו לבין מעסיקו האחרון בגלל –

תיקון תשמ"ג-1983

(א) מחלה, תאונת עבודה, חופש שנתי, חופש לימודים, נישואין, לידה, אבל או שליחות ציבורית; או

(ב) הפלגה רצופה של שנה אחת או יותר על אניה אחת; או

(ג) אי השתלבות בצוות האניה – ואיגוד הימאים המליץ על העברתו לאניה אחרת; או

(ד) העמדת האניה או העברתה לבעל אחר (להלן – קבוצה ראשונה);

(2) מי שחדל לעבוד על אניה ואינו נמנה על הקבוצה הראשונה ולא עברה שנה מאז שחדל לעבוד לאחרונה על אניה (להלן – קבוצה שניה);

(3) מי שלא נמנה על הקבוצה הראשונה או השניה (להלן – הקבוצה השלישית).

(ב) לא ישלח לעבודה ימאי הנמנה על הקבוצה השניה כל עוד רשום בתור ימאי הנמנה על הקבוצה הראשונה והוא מתאים ומוכן לעבודה שלביצועה זקוקים לימאי, ולא יישלח ימאי הנמנה על הקבוצה השלישית כל עוד רשום בתור ימאי הנמנה על הקבוצה הראשונה או השניה והוא מתאים ומוכן לעבודה שלביצועה זקוקים לימאי.

מיום 26.5.1983

**תיקון תשמ"ג-1983**

[י"פ תשמ"ג מס' 2927](http://www.nevo.co.il/Law_word/law10/yalkut-2927.pdf) מיום 26.5.1983 עמ' 2019

(א) ימאים יסווגו בשלוש קבוצות אלה –

(1) ~~מי שחדל לעבוד על אניה בגלל~~ מי שחדל לעבוד על אניה והופסק קשר העבודה בינו לבין מעסיקו האחרון בגלל –

38. שליחה לעבודה של ימאי במסגרת צוות חוף דינה כשליחה לעבודה להפלגה ויחולו עליה כללי התור כאמור בסעיף 37.

צוות חוף

תיקון תשמ"ג-1983

מיום 26.5.1983

**תיקון תשמ"ג-1983**

[י"פ תשמ"ג מס' 2927](http://www.nevo.co.il/Law_word/law10/yalkut-2927.pdf) מיום 26.5.1983 עמ' 2019

**החלפת סעיף 38**

הנוסח הקודם:

~~38. (א) לענין שליחה לעבודה של ימאי במסגרת "צוות חוף" יסווגו הימאים בשלוש קבוצות אלה:~~

~~(1) מי שנמנע ממנו להפליג באניה בגלל מחלה או מסיבה משפחתית ולא עברו ששה חודשים מיום גמר הפלגתו האחרונה (להלן – קבוצת חוף ראשונה);~~

~~(2) מי שלא התקיימו בו התנאים האמורים בפסקה (1) ולא עברו שלושה חודשים מיום גמר הפלגתו האחרונה (להלן – קבוצת חוף שניה);~~

~~(3) מי שלא נתקיימו בו התנאים האמורים בפסקה (1) או (2) (להלן – קבוצת חוף שלישית).~~

~~(ב) לא יישלח לעבודה על אניה במסגרת "צוות חוף" ימאי הנמנה על קבוצת חוף שניה כל עוד בנמצא ימאי הנמנה על קבוצת חוף ראשונה והוא מתאים ומוכן לעבודה שלביצועה זקוקים לימאי, ולא ישלח לעבודה כאמור ימאי הנמנה על קבוצת חוף שלישית כל עוד בנמצא ימאי הנמנה על קבוצת חוף ראשונה או שניה, והוא מתאים ומוכן לעבודה שלביצועה זקוקים לימאי.~~

39. על אף האמור בסעיף 27 – נמנע ימאי מלקבל עבודה שהוצעה לו על ידי לשכת העבודה לימאים ללא נימוק שהוא לדעת מנהל הלשכה סביר, רואים אותו לענין התור לשליחה לעבודה כאילו נרשם רק למחרת היום בו היה צריך לצאת לעבודה שהוצאה לו כאמור.

סירוב ימאי לקבל עבודה

פרק ד: הוראות שונות

40. לא יכולה לשכת עבודה לספק את כל הדרישות לעובדים תנהג הלשכה לפי הנחיות אלה:

הנחיות לסיפוק דרישות לעובדים

(1) הקודם במסירת הדרישה קודם לקבלת עובדים;

(2) במידת האפשר ובשים לב לעבודה שיש לבצע, יישלחו עובדים במספר יחסי לדרישות;

(3) צויין בדרישה מספר עובדים מינימלי לביצוע עבודה פלונית לא תשלח הלשכה מספר עובדים קטן יותר; אולם העובדה שלא נשלחו עובדים יחסית לדרישה כאמור בפסקה (2) תובא בחשבון בשליחת עובדים לאחר מכן;

(4) יועדפו מפעלים ומקומות עבודה ששר העבודה הורה בכתב למינהלת השירות כי יועדפו בשל חשיבותם לבטחון המדינה, קיום אספקה ושירותים חיוניים או בגלל חשיבותם המיוחדת לכלכה, ובלבד שלא יועדפו כאמור בגלל אופיו של המפעל או מקום העבודה מבחינת הבעלות עליו.

מינהלת השירות תמסור לעתים מזומנות לוועדת ההשמה של מועצת השירות דין וחשבון בדבר ההוראות שקיבלה כאמור ומידת הפעלתן.

41. (א) הודיע מעביד ללשכת עבודה לפי סעיף 36 לחוק שהוא זקוק לעובד וההודעה נמסרה לפחות פרק זמן, כנקוב בטור א' לתוספת, לפני המועד שבו זקוקים לעובד ולא שלחה הלשכה עובד כמבוקש עד למועד הנקוב בטור ב' לתוספת שלפני המועד שבו זקוקים לעובדים, רשאי המעביד להצביע ללשכה על מועמד הממלא אחר הדרישות אותן פירט בהודעתו, והלשכה תשלח אליו את המועמד עליו הצביע כאמור.

מועד למילוי הזמנות

(ב) הודיע מעביד ללשכת עבודה לפי סעיף 36 לחוק שהוא זקוק לעובד וההודעה נמסרה אחרי פרק הזמן הנקוב בטור א' לתוספת שלפני המועד שבו זקוקים לעובד ולא שלחה הלשכה עובד כמבוקש כעבור המועדים הנקובים בטור ג' לתוספת לגבי עובדים מקצועיים ובטור ד' לתוספת לגבי עובדים בלתי מקצועיים ממועד מסירת ההודעה, רשאי המעביד להצביע ללשכה על מועמד הממלא אחרי הדרישות אותן פירט בהודעתו והלשכה תשלח אליו את המועמד עליו הצביע כאמור.

(ג) היתר העבודה שלביצועה זקוקים לעובד, עבודה שאינה סובלת דיחוי יפנה ללשכה עם גמר יום עבודתו הראשון, ובאם אין בלשכה עובד מתאים אחר – תתן לו הלשכה כתב שליחה לעבודה לשם המשך עבודתו אצל אותו מעביד.

על המעביד נטל ההוכחה שאמנם היתה העבודה עבודה שאינה סובלת דיחוי כאמור.

(ד) נתפנה מקום של ימאי באניה לא יותר מ-12 שעות לפני המועד שנקבע להפלגת האניה, ומילוי מקומו של אותו ימאי הוא הכרחי להפלגת האניה, יהיה רשאי המעביד להצביע ללשכת העבודה לימאים על מועמד מתאים, ואם אין בלשכה מועמד מתאים אחר – תשלח הלשכה את המועמד עליו הצביע המעביד.

נטל ההוכחה שאמנם נתפנה המקום לא יותר מ-12 שעות לפני המועד שנקבע להפלגת האניה, ושמילוי מקומו של אותו ימאי הוא הכרחי להפלגת האניה – על המעביד.

42. (א) טוען מעביד שמי שנשלח אליו ע"י לשכת עבודה – לעבודה בענפי עבודה, במקצועות ובעבודות שלגביהם קיימת זיקת חובה ללשכת עבודה – אינו מתאים, והלשכה אינה מקבלת את טענת המעביד – יובא הענין בדחיפות לבירור בפני ועדה שתמונה ע"י יו"ר מועצת לשכת העבודה, וממצאיה יעמדו בעינם כל עוד ועדת הערר לא החליטה אחרת.

התאמה לעבודה

(ב) ועדה כאמור בסעיף משנה (א) היא של שלושה –

(1) אחד שנתמנה להיות יושב ראש מבין האנשים ששמותיהם כלולים ברשימת יושבי ראש לוועדות כאמור שנערכה על ידי מועצת לשכת העבודה;

(2) נציג עובדים שנתמנה מבין האנשים ששמותיהם כלולים ברשימת נציגי העובדים לוועדות כאמור שנערכה על ידי מועצת לשכת העבודה לאחר התיעצות בנציגי העובדים במועצה;

(3) נציג מעבידים שנתמנה מבין האנשים ששמותיהם כלולים ברשימת נציגי המעבידים לוועדות כאמור שנערכה על ידי מועצת לשכת העבודה לאחר התיעצות בנציגי המעבידים במועצה.

43. לענין שליחה לעבודות יזומות שהן עבודות שהופעלו לפי הוראות מי שהוסמך לכך על ידי שר העבודה לשם הקלה על מחוסרי עבודה – רשאי מי שהוסמך לכך על ידי שר העבודה לקבוע בהוראה למינהלת השירות את התנאים והנוהל לפיהם ייקבעו זכאותם של דורשי עבודה להשלח לעבודות אלו וכן סוג ומקום העבודה ומכסת ימי עבודה לחודש לדורש עבודה הזכאי לעבודה יזומה.

עבודות יזומות

44. מקומות עבודה בעבודות ארצות יוקצבו ללשכות העבודה בשים לב לכוח האדם המצוי בלשכות העבודה השונות ובשים לב ליעילות הרבה ביותר לביצוע העבודה.

הקצבת עבודה ארצית

45. (א) כתב השליחה לעבודה כאמור בסעיף 32(א) לחוק יהיה בטופס שנקבע לכך על ידי מינהלת השירות. נשלחים עובדים אחדים ביחד למקום עבודה אחד, מותר שכתב השליחה יהיה אחד לכל העובדים בצירוף רשימה שתכלול את שמות העובדים. העתק כתב השליחה יישלח לוועד העובדים במפעל אם קיים ועד עובדים בו.

כתב שליחה לעבודה

(ב) כתב השליחה כאמור בסעיף משנה (א) יהיה חתום ע"י מנהל הלשכה או מי שהוסמך על ידו לכך, ישא את שם החותם ותוארו האמור בסעיף זה חל גם על רשימה שצורפה בהתאם לסעיף משנה (א).

(ג) העתק של כל כתב שליחה לעבודה ושל הרשימות שצורפו אליו בהתאם לסעיף משנה (א) יישמרו בלשכת העבודה במשך שלוש שנים.

46. אין בלשכת עבודה דורשי עבודה המתאימים לעבודה שלביצועה זקוקים לעובד – רשאית הלשכה לשלוח לאותה עבודה דורש עבודה הרשום בלשכה אחרת שהועבר אל הלשכה השולחת על פי נוהל שייקבע ע"י מינהלת השירות לאחר התעיצות בוועדה לעניני השמה של מועצת השירות.

העברה לשם שליחה לעבודה מחוץ לתחום השיפוט

תוספת

(סעיף 41)

|  |  |  |  |  |  |
| --- | --- | --- | --- | --- | --- |
| ענף עבודה או סוג עבודה | טור א' | | טור ב' | טור ג' | טור ד' |
| עובדים מקצועיים | עובדים בלתי מקצועיים |
| תעשיה ומלאכה | 14 | - | 7 | 7 | 2 |
| - | 4 | 2 | - | - |
| בניה וחקלאות | 6 | - | 3 | 3 | 2 |
| - | 4 | 2 | - | - |
| חקלאות – איסוף ירקות | - | 2 | 1 | - | - |
| פקידות | 14 | - | 7 | 7 | - |
| שירותים וענפי עבודה אחרים | 14 | - | 7 | 7 | 2 |
| - | 4 | 2 | - | - |
| ימאות – צוות שלם או לצוות מחלקה שלמה | 14 | - | 5 | 9 | - |
| ימאות – בודדים | 2 | 2 | 1 שעות | 1 | - |
| ימאות – בודדים לאניות השוהות בנמל לא יותר מ-36 שעות | 24 | - | 12 | 12 | - |

כ' בתמוז תשל"ד (10 ביולי 1974) משה ברעם

שר העבודה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסם [י"פ תשל"ד מס' 2029](http://www.nevo.co.il/Law_word/law10/yalkut-2029.pdf) מיום 18.7.1974 עמ' 1938.

   תוקן [י"פ תשמ"ג מס' 2927](http://www.nevo.co.il/Law_word/law10/yalkut-2927.pdf) מיום 26.5.1983 עמ' 2019 – תיקון תשמ"ג-1983. [↑](#footnote-ref-1)