תקנות איגרות מדינת ישראל (הנפק רביעי להשקעת פיתוח), תשל"ג-1973

משפט פרטי וכלכלה – כספים – מילווים

מסים – מילווים

משפט פרטי וכלכלה – כספים – מילווים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | סוגי איגרות החוב | סעיף 1 |
| 2 | [Go](#Seif1) | מכירת איגרות חוב לארגונים | סעיף 2 |
| 2 | [Go](#Seif2) | צורת האיגרות ותנאיהן | סעיף 3 |
| 2 | [Go](#Seif3) | הסכם הסוכנות הפיסקאלית | סעיף 4 |
| 2 | [Go](#Seif4) | האיגרות ניתנות לפדיון | סעיף 5 |
| 2 | [Go](#Seif5) | הדפסת איגרות החוב | סעיף 6 |
| 2 | [Go](#Seif6) | שפת ההוצאה | סעיף 7 |
| 2 | [Go](#Seif7) | השם | סעיף 8 |

תקנות איגרות מדינת ישראל (הנפק רביעי להשקעת פיתוח), תשל"ג-1973[[1]](#footnote-1)\*

בתוקף סמכותי לפי סעיף 11 לחוק איגרות מדינת ישראל (הנפק רביעי להשקעת פיתוח), תשל"ג-1973, אני מתקין תקנות אלה:

1. האיגרות שיוצאו למכירה בארצות הברית של אמריקה ובארצות אחרות יהיו מסוג זה: איגרות תלוש בדולרים בנות 5.50% (הנפק רביעי להשקעת פיתוח) שיוצאו בארבע סדרות; כל סדרה תיקרא בהתאם לשנת הוצאתה. כל איגרת מכל סדרה תישא תאריך 1 במרס של אותה שנה בה הוצאה הסדרה וזמן פרעונה כתום עשרים שנה מתאריך הוצאתה.

סוגי איגרות החוב

2. האיגרות יימכרו רק לתאגידים, חברות, ארגונים ושאר גופים אשר הינם אחד מאלה: "חברת ביטוח","בנק", "איגוד מקצועי", "קרן תגמולים לעובדים", "קרן ממשלתית", "קרן קהילתית","קרן הקדש", "קרן בנין" או "אגודה לאשראי", כמשמעותם בהסכם הסוכנות הפיסקאלית שבתוספת ב', כשמעמדם של כל תאגיד, חברה, ארגון או גוף אחר ייקבע בהתאם לחוקי השיפוט שלפיהם נוסדו אותם תאגיד, חברה, ארגון או גוף אחר, או שבהם הם נמצאים.

מכירת איגרות חוב לארגונים

3. צורת איגרות החוב, הערכים הנקובים בהן, נוסחאותיהן, סימוניהן, תנאי העברתן, לרבות הגבלות ההעברה, צורתה ומועדיה, ולרבות כללים ותנאים ביחס לקרן שמורה, דרכי הפדיון ותנאיו וכן תנאים אחרים ביחס לאיגרות יהיו כמפורט בטופס שבתוספת א' או בדומה לו במידת האפשר.

צורת האיגרות ותנאיהן

4. הסכם הסוכנות הפיסקאלית הנזכר בטופס איגרת החוב, פירושו ההסכם שבתוספת ב' ששר האוצר הרשה לעשותו בשם מדינת ישראל וכולל הסכמים לתיקונו או להחלפתו של ההסכם שייעשו מזמן לזמן בשם מדינת ישראל.

הסכם הסוכנות הפיסקאלית

5. איגרות החוב יהיו ניתנות לפדיון בכל עת לפי רצון המדינה בהתאם לתנאים הקבועים בהן ובסימן ה' להסכם הסוכנות הפיסקאלית.

האיגרות ניתנות לפדיון

6. טפסי איגרות החוב יוחקו, יודפסו, יודפסו בליתוגרפיה או יוכנו בכל דרך אחרת; עד לחקיקתן, הדפסתן, הדפסתן בליתוגרפיה או הכנתן בכל דרך אחרת, מותר להוציא איגרות זמניות ולאחר שהאיגרות הסופיות יהיו מוכנות, יוחלפו האיגרות הזמניות במספר כולל שווה של איגרות סופיות בעלות ערכים מורשים.

הדפסת איגרות החוב

7. איגרות המוצאות על פי תקנות אלה אפשר לערוך אותן בעברית, באנגלית או בצרפתית או בשתים מן השפות האלה כאחת.

שפת ההוצאה

8. לתקנות אלה ייקרא "תקנות איגרות מדינת ישראל (הנפק רביעי להשקעת פיתוח), תשל"ג-1973".

השם

י"ז באדר א' תשל"ג (19 בפברואר 1973) יעקב ש' שפירא

שר המשפטים

ממלא מקום שר האוצר

1. \* פורסמו [ק"ת תשל"ג מס' 2972](http://www.nevo.co.il/Law_word/law06/TAK-2972.pdf) מיום 19.2.1973 עמ' 804. [↑](#footnote-ref-1)