תקנות איגרות מדינת ישראל (הנפק שער נייד – 7.5% מינימום), תשמ"ו-1986

משפט פרטי וכלכלה – כספים – מילווים

מסים – מילווים

משפט פרטי וכלכלה – כספים – אגרות חוב

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | סוג איגרות החוב | סעיף 1 |
| 2 | [Go](#Seif1) | צורת האיגרות ותנאיהן | סעיף 2 |
| 2 | [Go](#Seif2) | הסכם הסוכנות הפיסקאלית | סעיף 3 |
| 2 | [Go](#Seif3) | הדפסת איגרות החוב | סעיף 4 |
| 2 | [Go](#Seif4) | שפת ההוצאה | סעיף 5 |

תקנות איגרות מדינת ישראל (הנפק שער נייד – 7.5% מינימום), תשמ"ו-1986[[1]](#footnote-1)\*

בתוקף סמכותי לפי סעיפים 2 ו-10 לחוק איגרות מדינת ישראל (הנפק שער נייד - מינימום 7.5%), תשמ"ג-1982, אני מתקין תקנות אלה:

1. האיגרות שיוצאו למכירה בארצות הברית של אמריקה יהיו איגרות חסכון דולריות, ללא תלוש (שער נייד - הנפקה רביעית), שזמן פרעונן כתום שתים עשרה שנים מיום הוצאתן, והנושאות ריבית שנתית מינימאלית של 7.5%.

סוג איגרות החוב

2. צורת איגרות החוב, הערכים הנקובים בהן, נוסחאותיהן, סימניהן, תנאי העברתן, לרבות הגבלות ההעברה, צורתה ומועדיה, ולרבות כללים ותנאים ביחס לקרן שמורה, דרכי הפדיון ותנאיו וכן תנאים אחרים ביחס לאיגרות, יהיו כמפורט בתוספת א' או בדומה לה במידת האפשר.

צורת האיגרות ותנאיהן

3. הסכם הסוכנות הפיסקאלית הנזכר בטפסי איגרות החוב, פירושו ההסכם שנחתם ביום כ"ה בתשרי תשמ"ו (10 באוקטובר 1985) בין מדינת ישראל לבין צ'ייס מנהטן בנק (נשיונל אסוסיאיישן) (להלן - הסוכן הפיסקאלי), ששר האוצר הרשה לעשותו בשם מדינת ישראל וכולל הסכמים לתיקונו או להחלפתו של ההסכם שייעשו מזמן לזמן בשם מדינת ישראל. העתק של הסכם הסוכנות הפיסקאלית מופקד במשרד הנאמנים הראשי של הסוכן הפיסקאלי בניו-יורק וכן במשרד החשב הכללי במשרד האוצר ואפשר לראותו במשרדים אלה בשעות העבודה המקובלות בהם.

הסכם הסוכנות הפיסקאלית

4. טפסי איגרות החוב יוחקו, יודפסו, יודפסו בליטוגרפיה או יוכנו בכל דרך אחרת; עד לחקיקתן, הדפסתן, הדפסתן בליטוגרפיה או הכנתן בכל דרך אחרת, מותר להוציא איגרות זמניות ולאחר שהאיגרות הסופיות יהיו מוכנות, יוחלפו האיגרות הזמניות במספר כולל שווה של איגרות סופיות בעלות ערכים מורשים.

הדפסת איגרות החוב

5. איגרות המוצאות על פי תקנות אלה אפשר לערוך אותן בעברית או באנגלית או בצרפתית או בשתיים מן השפות האלה כאחת.

שפת ההוצאה

התוספת

(הושמטה)

ט' באדר א' תשמ"ו (18 בפברואר 1986) יצחק מודעי

שר האוצר

1. \* פורסמו [ק"ת תשמ"ו מס' 4920](http://www.nevo.co.il/Law_word/law06/TAK-4920.pdf) מיום 31.3.1986 עמ' 749. [↑](#footnote-ref-1)