תקנות איגרות מדינת ישראל (הנפק שער נייד) (הנפקה תשיעית), תשנ"ב-1992

משפט פרטי וכלכלה – כספים – מילווים

מסים – מילווים

משפט פרטי וכלכלה – כספים – אגרות חוב

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | סוג איגרות החוב | סעיף 1 |
| 2 | [Go](#Seif1) | צורת האיגרות ותנאיהן | סעיף 2 |
| 2 | [Go](#Seif2) | הסכם הסוכנות הפיסקאלית | סעיף 3 |
| 2 | [Go](#Seif3) | הדפסת איגרות החוב | סעיף 4 |
| 2 | [Go](#Seif4) | שפת ההוצאה | סעיף 5 |

תקנות איגרות מדינת ישראל (הנפק שער נייד) (הנפקה תשיעית), תשנ"ב-1992[[1]](#footnote-1)\*

בתוקף סמכותי לפי סעיפים 2 ו-10 לחוק איגרות מדינת ישראל (הנפק שער נייד), תשמ"ג-1982, אני מתקין תקנות אלה:

1. האיגרות שיוצאו למכירה בארצות הברית של אמריקה יהיו איגרות חוב דולריות, ללא תלוש (שער נייד - הנפקה תשיעית), שזמן פרעונן ביום י"א בתמוז תשס"ד (30 ביוני 2004), והנושאות ריבית בשיעור שנתי של שבעה וחצי אחוזים (7.5%) לפחות, בתוספת שער נייד של חמישים אחוזים (50%) מההפרש שבין 7.5% לבין ממוצע שיעורי הריבית המועדפת (Prime Rate) הנהוגים בבנקים הקובעים כהגדרתם בהסכם הסוכנות הפיסקאלית האמור בתקנה 3, בעת סגירת העסקים ב-1 ביוני וב-1 בדצמבר כל שנה.

סוג איגרות החוב

2. צורת איגרות החוב, הערכים הנקובים בהן, נוסחאותיהן, סימניהן, תנאי העברתן, לרבות הגבלות ההעברה, צורתה ומועדיה, ולרבות כללים ותנאים ביחס לקרן שמורה, דרכי הפדיון ותנאיו, וכן תנאים אחרים ביחס לאיגרות, יהיו כמפורט בתוספת או בדומה לה במידת האפשר.

צורת האיגרות ותנאיהן

3. הסכם הסוכנות הפיסקאלית הנזכר בטפסי איגרות החוב, פירושו ההסכם שנחתם בין מדינת ישראל לבין צ'ייס מנהטן בנק (נשיונל אסוסיאיישן) (להלן - הסוכן הפיסקאלי) ביום כ"ט באייר תשנ"ב (1 ביוני 1992), ששר האוצר הרשה לעשותו בשם מדינת ישראל, לרבות הסכמים לתיקונו או להחלפתו של הסכם זה שייעשו מזמן לזמן בשם מדינת ישראל; העתק של הסכם הסוכנות הפיסקאלית יופקד במשרד הנאמנים הראשי של הסוכן הפיסקאלי בניו-יורק וכן במשרד החשב הכללי במשרד האוצר, ואפשר לראותו במשרדים אלה בשעות העבודה המקובלות בהם.

הסכם הסוכנות הפיסקאלית

4. טפסי איגרות החוב יוחקו, יודפסו, יודפסו בליטוגרפיה או יוכנו בכל דרך אחרת; עד לחקיקתם, הדפסתם, הדפסתם בליטוגרפיה או הכנתם בכל דרך אחרת, מותר להוציא איגרות חוב זמניות ולאחר שאיגרות החוב הסופיות יהיו מוכנות, יוחלפו איגרות החוב הזמניות במספר כולל שווה של איגרות חוב סופיות בעלות ערכים מורשים.

הדפסת איגרות החוב

5. איגרות המוצאות על פי תקנות אלה אפשר לערוך אותן בעברית או באנגלית או בצרפתית או בשתיים מן השפות האלה כאחת.

שפת ההוצאה

תוספת

(תקנה 2)

(הושמטה)

ו' באב תשנ"ב (5 באוגוסט 1992) אברהם (בייגה) שוחט

שר האוצר

1. \* פורסמו [ק"ת תשנ"ב מס' 5464](http://www.nevo.co.il/Law_word/law06/TAK-5464.pdf) מיום 12.8.1992 עמ' 1426. [↑](#footnote-ref-1)