תקנות איגרות מדינת ישראל (מילווה הפיתוח – הוצאה שביעית), תשמ"ו-1986

משפט פרטי וכלכלה – כספים – מילווים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | סוגי איגרות החוב | סעיף 1 |
| 2 | [Go](#Seif1) | צורת האיגרות ותנאיהן | סעיף 2 |
| 2 | [Go](#Seif2) | הסכם הסוכנות הפיסקאלית | סעיף 3 |
| 2 | [Go](#Seif3) | הדפסת איגרות החוב | סעיף 4 |
| 2 | [Go](#Seif4) | שפת ההוצאה | סעיף 5 |

אגרות מדינת ישראל (מילווה הפיתוח)

תקנות איגרות מדינת ישראל (מילווה הפיתוח – הוצאה שביעית),   
תשמ"ו-1986[[1]](#footnote-1)\*

בתוקף סמכותי לפי סעיפים 3 ו-11 לחוק איגרות מדינת ישראל (מילווה הפיתוח - הוצאה שביעית), תשמ"ה-1985, אני מתקין תקנות אלה:

1. האיגרות שיוצאו למכירה יהיו מסוגים אלה:

סוגי איגרות החוב

(1) למכירה בארצות הברית של אמריקה - איגרות המקנות הכנסה שוטפת, בדולרים, בנות 4% (מילווה הפיתוח - הוצאה שביעית); כל איגרת תישא תאריך של ה-1 בחודש שבו הוצאה, וזמן פרעונה של כל איגרת כתום חמש עשרה שנים מתאריך הוצאתה.

(2) למכירה בארצות אחרות, למעט ארצות הברית של אמריקה –

(א) איגרות תלוש בינלאומיות בדולרים, בנות 4% (מילווה הפיתוח - הוצאה שביעית) שיוצאו בחמש סדרות; כל סידרה תיקרא בהתאם לשנת הוצאתה, כל איגרת מכל סידרה תישא תאריך 1 במאי של אותה שנה בה הוצאה הסידרה וזמן פרעונה חמש עשרה שנים מתאריך הוצאתה;

(ב) איגרת חסכון בינלאומית בדולרים (מילווה הפיתוח - הוצאה שביעית) שזמן פרעונה כתום חמש עשרה שנים מתאריך הוצאתה.

2. צורת איגרות החוב, הערכים הנקובים בהן, נוסחאותיהן, סימוניהן, תנאי העברתן, לרבות הגבלות ההעברה, צורתה ומועדיה, ולרבות כללים ותנאים ביחס לקרן שמורה, דרכי הפדיון ותנאיו, וכן תנאים אחרים ביחס לאיגרות, יהיו כמפורט בתוספות א', ב', ו-ג' או בדומה להם במידת האפשר.

צורת האיגרות ותנאיהן

3. הסכם הסוכנות הפיסקאלית הנזכר בטפסי איגרות החוב, פירושו ההסכם שנחתם ביום י' באייר תשמ"ה (1 במאי 1985) בין מדינת ישראל לבין דה צ'ייס מנהטן בנק (להלן - הסוכן הפיסקאלי) ששר האוצר הרשה לעשותו בשם מדינת ישראל וכולל הסכמים לתיקונו או להחלפתו של ההסכם שייעשו מזמן לזמן בשם מדינת ישראל; העתק של הסכם הסוכנות הפיסקאלית מופקד במשרד הנאמנות הראשי של הסוכן הפיסקאלי בניו יורק וכן במשרד החשב הכללי במשרד האוצר ואפשר לראותו במשרדים אלה בשעות העבודה המקובלות בהם.

הסכם הסוכנות הפיסקאלית

4. טפסי איגרות החוב יוחקו, יודפסו, יודפסו בליטוגרפיה או יוכנו בכל דרך אחרת; עד לחקיקתן, הדפסתן, הדפסתן בליטוגרפיה או הכנתם בכל דרך אחרת, מותר להוציא איגרות זמניות ולאחר שהאיגרות הסופיות יהיו מוכנות, יוחלפו האיגרות הזמניות במספר כולל שווה של איגרות סופיות בעלות ערכים מורשים.

הדפסת איגרות החוב

5. איגרות המוצאות על פי תקנות אלה אפשר לערוך אותן בעברית או באנגלית או בצרפתית או בשתיים מן השפות האלה כאחת.

שפת ההוצאה

התוספות

(הושמטו)

ג' בטבת תשמ"ו (15 בדצמבר 1985) יצחק מודעי

שר האוצר

1. \* פורסמו [ק"ת תשמ"ו מס' 4893](http://www.nevo.co.il/Law_word/law06/TAK-4893.pdf) מיום 19.1.1986 עמ' 417.

   תוקנו [ק"ת תשמ"ו מס' 4928](http://www.nevo.co.il/Law_word/law06/TAK-4928.pdf) מיום 27.4.1986 עמ' 826 – תק' תשמ"ו-1986. [↑](#footnote-ref-1)