תקנות ביטוח רכב מנועי (השתתפות עצמית) (הוראת שעה), תשס"ט-2008

ביטוח – ביטוח רכב מנועי

רשויות ומשפט מנהלי – תעבורה – רכב – ביטוח

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | סוג כלי הרכב שלגביו תיכלל תניית השתתפות עצמית | [Go](#Seif2) | 2 |
| סעיף 3 | מקרים שבהם תיכלל תניית השתתפות עצמית | [Go](#Seif3) | 2 |
| סעיף 4 | גילוי נאות | [Go](#Seif4) | 2 |
| סעיף 5 | בטלות תניה | [Go](#Seif5) | 2 |
| סעיף 6 | תחילה | [Go](#Seif6) | 2 |
| סעיף 7 | תוקף | [Go](#Seif7) | 3 |

תקנות ביטוח רכב מנועי (השתתפות עצמית) (הוראת שעה), תשס"ט-2008[[1]](#footnote-1)\*

בתוקף סמכותי לפי סעיף 3א(ד) לפקודת ביטוח רכב מנועי [נוסח חדש], התש"ל-1970 (להלן – הפקודה), בהסכמת שר המשפטים ובאישור ועדת הכלכלה של הכנסת, אני מתקין תקנות אלה:

1. בתקנות אלה –

הגדרות

"אופנוע" – כהגדרתו בתקנות התעבורה, התשכ"א-1961;

"תניה" – תניה בדבר השתתפות עצמית כאמור בסעיף 3א(א) לפקודה.

2. ניתן לכרות חוזה ביטוח הכולל תניה רק לגבי אופנוע בבעלות פרטית המשמש נהג ששמו נקוב בתעודת הביטוח או לגבי אופנוע בבעלות אחרת אם המבוטח הוא הנהג הנקוב בתעודת הביטוח והאופנוע רשום על שמו ברשות הרישוי; לעניין זה –

סוג כלי הרכב שלגביו תיכלל תניית השתתפות עצמית

"בעלות פרטית" – בעלות על אופנוע הרשום ברשות הרישוי על שם יחיד שאינו תאגיד, ובלבד שהאופנוע אינו משמש למטרת עסקו של אותו יחיד או של כל אדם או גוף אחר;

"בעלות אחרת" – בעלות שאינה בעלות פרטית;

"רשות הרישוי" – כהגדרתה בפקודת התעבורה.

3. חוזה ביטוח יכלול תניה, רק אם –

מקרים שבהם תיכלל תניית השתתפות עצמית

(1) בחר זאת המבוטח בהודעה מפורשת שתתועד אצל המבטח, ובלבד שהתקיים אחד מאלה:

(א) בנספח נפרד שצורף לטופס הצעת הביטוח פורטו והוסברו ההבדלים שבין חוזה ביטוח הכולל תניה ובין חוזה ביטוח שאינו כולל תניה וכן צוינו סכום ההשתתפות העצמית וסכום דמי הביטוח שיופחתו בשל הכללת התניה; גודל האותיות בנספח האמור לא יהיה קטן מגודל האותיות בפוליסה;

(ב) ניתנה הצעת הביטוח בעל פה – פורטו והוסברו ההבדלים שבין חוזה ביטוח הכולל תניה ובין חוזה ביטוח שאינו כולל תניה וכן צוינו סכום ההשתתפות העצמית וסכום דמי הביטוח שיופחתו בשל הכללת התניה, הן בעל פה והן בנספח שיישלח עם תעודת הביטוח; גודל האותיות בנספח כאמור לא יהיה קטן מגודל האותיות בפוליסה;

(2) בכותרת תעודת הביטוח צוין כי היא תעודה לחוזה ביטוח הכולל תניה בדבר השתתפות עצמית (להלן – תעודת ביטוח עם השתתפות עצמית).

4. (א) בפוליסה תופיע התניה, יפורטו הוראות הרשות לפי סעיף 3א(א) לפקודה ויצוין בהבלטה מיוחדת כי התניה תהא תקפה רק אם –

גילוי נאות

(1) המבוטח בחר זאת באופן ובתנאים כאמור בתקנה 3(1);

(2) בכותרת תעודת הביטוח צוין כי היא תעודה לחוזה ביטוח הכולל תניה בדבר השתתפות עצמית.

(ב) אותיות הכותרת של תעודת ביטוח עם השתתפות עצמית יהיו בכתב הגדול פי שלושה מהכתב בשאר התעודה ומודגשות במסגרת כפולה.

(ג) בתעודת ביטוח עם השתתפות עצמית, יצוין סכום ההשתתפות העצמית.

5. לא התקיים האמור בתקנה 3 או שלא נעשה גילוי נאות לפי תקנה 4, יראו את התניה בטלה.

בטלות תניה

6. תחילתן של תקנות אלה 30 ימים מיום פרסומן.

תחילה

7. תוקפן של תקנות אלה עד תום תוקפו של סעיף 3א לפקודה[[2]](#footnote-2).

תוקף

ז' באלול התשס"ח (7 בספטמבר 2008) רוני בר-און

שר האוצר

1. \* פורסמו [ק"ת תשס"ט מס' 6716](http://www.nevo.co.il/Law_word/law06/TAK-6716.pdf) מיום 6.10.2008 עמ' 15. [↑](#footnote-ref-1)
2. תוקף הסעיף הוארך לצמיתות ב[ק"ת תשע"ב מס' 7104](http://www.nevo.co.il/Law_word/law06/tak-7104.pdf) מיום 29.3.2012 עמ' 974. [↑](#footnote-ref-2)