תקנות בינוי ופינוי של אזורי שיקום (סדר הדין בערעורים בעניני פינוי),   
תשכ"ז-1966

רשויות ומשפט מנהלי – תכנון ובניה – בינוי ופינוי

בתי משפט וסדרי דין – סדר דין אזרחי – ערעור על החלטות

תוכן ענינים

|  |  |  |  |
| --- | --- | --- | --- |
|  | פרק א': ערעורים | [Go](#med0) | 2 |
| סעיף 1 | המועדים להגשת ערעורים | [Go](#Seif1) | 2 |
| סעיף 2 | טופס כתב הערעור | [Go](#Seif2) | 2 |
| סעיף 3 | המשיבה | [Go](#Seif3) | 2 |
| סעיף 4 | הגשת הערעור | [Go](#Seif4) | 2 |
| סעיף 5 | המצאת כתב הערעור | [Go](#Seif5) | 2 |
| סעיף 6 | תשובה לערעור | [Go](#Seif6) | 2 |
| סעיף 7 | בהעדר תשובה | [Go](#Seif7) | 2 |
| סעיף 8 | טענת פגם | [Go](#Seif8) | 2 |
| סעיף 9 | אי התייצבות | [Go](#Seif9) | 3 |
| סעיף 10 | הטיעון בדין | [Go](#Seif10) | 3 |
| סעיף 11 | סיכומים בכתב | [Go](#Seif11) | 3 |
| סעיף 12 | סייג לנימוקים חדשים | [Go](#Seif12) | 3 |
| סעיף 13 | מחיקת נימוקים | [Go](#Seif13) | 3 |
| סעיף 14 | איחוד ערעורים | [Go](#Seif14) | 3 |
| סעיף 15 | צירוף בעלי דין | [Go](#Seif15) | 3 |
| סעיף 16 | סמכות להסתייע בתקנות סדר הדין | [Go](#Seif16) | 3 |
|  | פרק ב': ערעור נוסף | [Go](#med1) | 3 |
| סעיף 17 | הגדרה | [Go](#Seif17) | 3 |
| סעיף 18 | המועד להגשת ערעור נוסף | [Go](#Seif18) | 3 |
| סעיף 19 | הוראות עזר | [Go](#Seif19) | 3 |
|  | פרק ג': קביעת מחיר | [Go](#med2) | 4 |
| סעיף 20 | הזכות לבקש קביעת מחיר | [Go](#Seif20) | 4 |
| סעיף 21 | הגשת בקשה | [Go](#Seif21) | 4 |
|  | פרק ד': שונות | [Go](#med3) | 4 |
| סעיף 22 | אגרות | [Go](#Seif22) | 4 |
| סעיף 27 | המצאת כתב בית דין | [Go](#Seif23) | 4 |
| סעיף 29 | אי קיום התקנות | [Go](#Seif24) | 4 |
|  | תוספת | [Go](#med4) | 4 |

תקנות בינוי ופינוי של אזורי שיקום (סדר הדין בערעורים בעניני פינוי),   
תשכ"ז-1966[[1]](#footnote-1)\*

מיום 11.7.2002

**תק' תשס"ב-2002**

[ק"ת תשס"ב מס' 6174](http://www.nevo.co.il/Law_word/law06/TAK-6174.pdf) מיום 11.6.2002 עמ' 808

**החלפת שם התקנות**

הנוסח הקודם:

~~תקנות סדרי הדין (ערעורים בעניני פינוי באזורי שיקום), תשכ"ז-1966~~

בתוקף סמכותי לפי סעיף 50 לחוק בינוי ופינוי של אזורי שיקום, תשכ"ה-1965 (להלן – החוק), וסעיפים 46 ו-47 לחוק בתי המשפט, תשי"ז-1957, ובתוקף שאר הסמכויות הנתונות לי לפי כל דין, אני מתקין תקנות אלה:

פרק א': ערעורים

1. המועדים להגשת ערעורים לפי סעיף 48 לחוק יהיו כדלקמן:

המועדים להגשת ערעורים

(1) ערעור על הפקעת מקרקעין כאמור בסעיף 34 לחוק – תוך שלושים יום מיום שהומצאה למערער הודעה על ההפקעה, ואם לא הומצאה לו הודעה – תוך שלושים יום מהיום שבו פורסמה הודעה כאמור על לוחות המודעות של הרשות המקומית;

(2) ערעור על דרישת פינוי – תוך ארבעים וחמישה ימים מיום המצאת הדרישה למחזיק המקרקעין;

(3) ערעור על קביעת הפיצויים – תוך שלושים יום מיום שבו הודיעה הרשות למחזיק סכום הפיצויים שקבעה, או שבו הודיעה שאינו זכאי לפיצויים;

(4) ערעור על קביעת הדיור החלוף – תוך ארבעים וחמישה יום מיום שבו הוצע למערער הדיור החלוף, או שבו הודיעה הרשות כי לא מגיע לו דיור חלוף;

(5) ערעור על קביעת דיור ארעי – תוך שלושים יום מיום שבו הודיעה הרשות למערער על העמדת הדיור הארעי לרשותו;

(6) ערעור על קביעת דמי ההעברה ממקום למקום – תוך חמישה עשר יום מיום ההעברה.

2. (א) כתב הערעור יהיה לפי הטופס המתאים שבתוספת בשינויים המחוייבים לפי הנסיבות.

טופס כתב הערעור

תק' תשכ"ח-1967

(ב) כל אדם זכאי להשיג טפסים כאמור בתקנת משנה (א), ללא כל תשלום, במשרד הרשות, בכל לשכות משרד השיכון ובכל מקום אחר שיקבע מנהל הרשות ויפרסם על כך הודעה ברשומות, ובלבד ששום דבר האמור בתקנה זו לא יתפרש כמחייב העתק מילולי מהטופס שבתוספת.

מיום 1.1.1968

**תק' תשכ"ח-1967**

[ק"ת תשכ"ח מס' 2145](http://www.nevo.co.il/Law_word/law06/TAK-2145.pdf) מיום 7.12.1967 עמ' 385

(א) כתב הערעור יהיה לפי הטופס המתאים שבתוספת ~~הראשונה~~ בשינויים המחוייבים לפי הנסיבות.

3. הרשות תצויין בכתב הערעור כמשיבה.

המשיבה

4. (א) כתב הערעור יוגש לבית המשפט בארבעה עותקים, והוא רשאי בכל עת להורות על מסירת עותקים נוספים.

הגשת הערעור

(ב) לכל עותק של כתב הערעור יצורף העתק ההודעה או הקביעה של הרשות שעליה מערערים; לא קיבל המערער הודעה או קביעה כאמור יצרף הצהרה על כך בכתב הערעור.

5. עותק אחד של כתב הערעור עם העתק כאמור בתקנה 4(ב) ימציא הרשם למשיבה.

המצאת כתב הערעור

6. (א) המשיבה תגיש תשובה לערעור, תוך שלושים יום לאחר שהומצא לה כתב הערעור, תפרט בה את נימוקיה, כל אחד בתמציתו ובפסקה נפרדת, ותציין מען להמצאת כתבי בי-דין.

תשובה לערעור

(ב) התשובה תימסר לבית המשפט בארבעה עותקים והרשם ימציא אחד מהם למערער.

7. לא הגישה המשיבה תשובה כאמור בתקנה 6, לא ייזקק בית המשפט לטענותיה אלא על פי רשות מיוחדת מאת בית המשפט מטעם מיוחד שיירשם.

בהעדר תשובה

8. לא יזקק בית המשפט לכל טענה של פגם בצורת כתב-הערעור או התשובה, אם אין בפגם כדי לגרום עיוות דין; בית המשפט רשאי להרשות לבעל דין, בתנאים שייראו לבית המשפט, לתקן את הפגם.

טענת פגם

9. (א) אם איש מבעלי הדין לא התייצב בתאריך שנקבע בהודעה על הדיון בערעור, רשאי בית המשפט לדחות את הדיון או למחוק את הערעור.

אי-התייצבות

(ב) התייצב המערער, ואילו המשיבה לא התייצבה בתאריך שנקבע כאמור, יתברר הערעור, זולת אם החליט בית המשפט כי מן הצדק הוא לדחות את הערעור למועד אחר מנימוקים שפורשו.

(ג) התייצבה המשיבה ולא התייצב המערער בתאריך שנקבע, בטל הערעור, זולת אם יחליט בית המשפט כי מן הצדק הוא לדחות את הערעור למועד אחר מנימוקים שיירשמו.

10. בית המשפט ישמע תחילה את המערער וטענותיו לביסוס הערעור ולאחר מכן את המשיבה וטענותיה נגד הערעור; בית המשפט רשאי להתיר למערער לענות לטענות המשיבה, אם ראה שהדבר דרוש להבהרת הענין.

הטיעון בדין

11. (א) בית המשפט רשאי להורות לבעלי הדין לסכם את טענותיהם בכתב, על הערעור כולו או על שאלה מסויימת שיקבע בית המשפט, בין בנוסף על טענות שבעל-פה ובין במקומן, בין שהתחילו בטענות שבעל-פה ובין לפני כן.

סיכומים בכתב

(ב) צו כאמור יקבע את סדרי הטענות, הן שבעל-פה והן שבכתב, וכל יתר הדברים הטעונים, לדעת בית המשפט, הסדר לרגל צו זה.

(ג) בעל דין שלא הגיש סיכום טענותיו במועד שהורה עליו בית המשפט דינו כדין בעל דין שלא התייצב כאמור בתקנה 9, זולת אם הורה בית המשפט הוראה אחרת לענין זה.

12. לא ייזקק בית המשפט לכל נימוק שלא הוזכר בכתב הערעור או בתשובה, לפי הענין, זולת אם נוכח כי ההשמטה נגרמה שלא באשמתו של הצד המבקש להסתייע באותו נימוק או ששמיעת הנימוק דרושה למניעת עיוות דין.

סייג לנימוקים חדשים

13. בית המשפט רשאי, בכל שלב של הדיון, לצוות על מחיקתו או תיקונו של נימוק בכתב הערעור או בתשובה שאינו דרוש לענין או שהוא מביש או שהוא עלול להפריע לדיון הוגן, לסבכו או להשהותו.

מחיקת נימוקים

14. בית המשפט רשאי לאחד ערעורים התלויים ועומדים לפניו לגבי אותו אזור שיקום, לדון בהם במשותף ולתת פסק דין אחד בכולם, אם הוגשו כולם ביחס לאותם מקרקעין או אם כרוכות בהם בעיות דין זהות או בעיות עובדה זהות.

איחוד ערעורים

15. בית המשפט רשאי, בכל שלב של הדיון שלפניו, לצרף לערעור כל אדם הנראה לו מעונין בו כמערער או כמשיב או כצד שלישי, וזאת על פי בקשת המערער או המשיב או האדם המעונין, הכל לפי הענין.

צירוף בעלי דין

16. בכל ענין שלא נקבע בפרק זה רשאי בית המשפט, לפי שיקול דעתו ואם ראה צורך בכך לעשיית צדק, לנהוג כדרך שהיה נוהג במשפט המתנהל לפניו על פי תקנות סדר הדין האזרחי, תשמ"ד-1984 (להלן – תקנות סדר הדין); ובלבד שלא יטיל תחולתן של ההוראות הבאות:

סמכות להסתייע בתקנות סדר הדין

תק' תשס"ב-2002

(1) חלק ב', פרק ט', סימנים א' ו- ב';

(2) חלק ג', פרקים ט"ז, י"ט ו- כ';

(3) חלק ה', פרק כ"ז, סימן ד'.

מיום 11.7.2002

**תק' תשס"ב-2002**

[ק"ת תשס"ב מס' 6174](http://www.nevo.co.il/Law_word/law06/TAK-6174.pdf) מיום 11.6.2002 עמ' 808

16. בכל ענין שלא נקבע בפרק זה רשאי בית המשפט, לפי שיקול דעתו ואם ראה צורך בכך לעשיית צדק, לנהוג כדרך שהיה נוהג במשפט המתנהל לפניו על פי תקנות סדר הדין האזרחי, ~~תשכ"ג-1963~~ תשמ"ד-1984 (להלן – תקנות סדר הדין); ובלבד שלא יטיל תחולתן של ההוראות הבאות:

(1) חלק ב', פרק ט', סימנים א' ו- ב';

(2) חלק ג', פרקים ט"ז, י"ט ו- כ';

(3) חלק ה', פרק כ"ז, סימן ד'.

פרק ב': ערעור נוסף

17. בפרק זה, "פסק-הדין" – פסק הדין של בית המשפט המחוזי המשמש נושא לערעור הנוסף לפי סעיף 49 לחוק.

הגדרה

18. ערעור נוסף יוגש לבית המשפט העליון תוך שלושים יום מיום מתן פסק-הדין אם ניתן בפני המערער, ואם ניתן שלא בפניו – מיום שבו הומצא לו פסק-הדין.

המועד להגשת ערעור נוסף

19. תקנות סדר הדין החלות על הליכי הערעור בבית המשפט העליון יחולו, בשינויים המחוייבים, על הליכים לפי פרק זה, והוא כשאין הוראה אחרת בחוק או בתקנות אלה.

הוראות עזר

פרק ג': קביעת מחיר

20. בעל מקרקעין והרשות שלא הגיעו לידי הסכם בדבר מחיר המקרקעין שהרשות חייבת לרכוש ממנו לפי סעיף 24 לחוק, או בדבר תנאי תשלומו, רשאי כל אחד מהם לפנות לבית המשפט המחוזי שבתחום שיפוטו נמצא אזור השיקום ולבקש קביעת המחיר ותנאי תשלומו.

הזכות לבקש קביעת מחיר

21. הבקשה תוגש בהתאם לתקנות סדר הדין.

הגשת בקשה

תק' תשס"ב-2002

מיום 11.7.2002

**תק' תשס"ב-2002**

[ק"ת תשס"ב מס' 6174](http://www.nevo.co.il/Law_word/law06/TAK-6174.pdf) מיום 11.6.2002 עמ' 808

**החלפת תקנה 21**

הנוסח הקודם:

~~הבקשה בדרך המרצה~~

~~21. הבקשה תוגש בדרך המרצה ויחולו עליה תקנות סדר הדין החלות על הליכים לפי בקשה בדרך המרצה, בשינויים המחוייבים לפי הענין.~~

פרק ד': שונות

22. בעד כל הליך ובעד כל שירות של בית המשפט ישולמו האגרות הקבועות לכך לפי תקנות בית משפט (אגרות), תשכ"ח-1967.

אגרות

תק' תשכ"ח-1967

מיום 1.1.1968

**תק' תשכ"ח-1967**

[ק"ת תשכ"ח מס' 2145](http://www.nevo.co.il/Law_word/law06/TAK-2145.pdf) מיום 7.12.1967 עמ' 385

**החלפת תקנה 22**

הנוסח הקודם:

~~22. בעד ההליכים המפורטים בתוספת השניה ישולמו האגרות הנקובות בה.~~

23. (בוטלה).

תק' תשכ"ח-1968

מיום 1.1.1968

**תק' תשכ"ח-1967**

[ק"ת תשכ"ח מס' 2145](http://www.nevo.co.il/Law_word/law06/TAK-2145.pdf) מיום 7.12.1967 עמ' 385

**ביטול תקנה 23**

הנוסח הקודם:

~~דחיית אגרה~~

~~23. (א) אישרה לשכת הסעד המקומית כי בעל דין פלוני אין בידיו לשלם אגרה המשתלמת לפי תקנות אלה, ידחה הרשם את תשלום האגרה עד גמר ההליכים לפי תקנות אלה.~~

~~(ב) מערער שנדחה לגביו תשלום האגרה בעד ערעור או ערעור נוסף לא יהיה חייב ליתן כל ערובה להוצאות המשיב.~~

24. (בוטלה).

תק' תשכ"ח-1968

מיום 1.1.1968

**תק' תשכ"ח-1967**

[ק"ת תשכ"ח מס' 2145](http://www.nevo.co.il/Law_word/law06/TAK-2145.pdf) מיום 7.12.1967 עמ' 385

**ביטול תקנה 24**

הנוסח הקודם:

~~בעל דין שנדחתה אגרתו ונעשה בעל יכולת~~

~~24. בעל דין שנדחה לגביו תשלום אגרה, כאמור בתקנה 23, רשאי בית המשפט, בכל שלב משלבי הדיון, לחייבו בתשלום האגרה, ולצוות על הפסקת ההליכים עד שתשולם האגרה, אם נוכח שאותו בעל דין נעשה בינתיים בעל יכולת לשלמה.~~

25. (בוטלה).

תק' תשכ"ח-1968

מיום 1.1.1968

**תק' תשכ"ח-1967**

[ק"ת תשכ"ח מס' 2145](http://www.nevo.co.il/Law_word/law06/TAK-2145.pdf) מיום 7.12.1967 עמ' 385

**ביטול תקנה 25**

הנוסח הקודם:

~~פטור מאגרה~~

~~25. נגמרו ההליכים, רשאים בית המשפט או הרשם, על פי בקשת בעל דין שנדחה לגביו תשלום אגרה, לפטרו לחלוטין מתשלום האגרה או להרשות את תשלום האגרה, או כל חלק ממנה, בשיעורים, והוראות תקנה 17 לתקנות בתי המשפט (אגרות), תשי"ז-1957, יחולו בשינויים המחוייבים.~~

26. (בוטלה).

תק' תשכ"ח-1968

מיום 1.1.1968

**תק' תשכ"ח-1967**

[ק"ת תשכ"ח מס' 2145](http://www.nevo.co.il/Law_word/law06/TAK-2145.pdf) מיום 7.12.1967 עמ' 385

**ביטול תקנה 26**

הנוסח הקודם:

~~גמר הליכים מהו?~~

~~26. לענין תקנות 23 ו-25, "גמר הליכים" – לרבות ביטול, מחיקה, עיכוב הדין והפסקת דיון.~~

27. על המצאת כתב בי-דין לפי תקנות אלה יחולו, בשינויים המחוייבים, הוראות פרק כ"ז לתקנות סדר הדין.

המצאת כתב בית-דין

28. בית המשפט רשאי בכל עת לתקן כל פגם או טעות בכל הליך וליתן הוראות בדבר הוצאות או בענינים אחרים ככל שייראה לו צודק, וחובה לעשות כל התיקונים הדרושים כדי לברר מה הן באמת השאלות השנויות במחלוקת בין בעלי הדין, וכן רשאי הוא לתקן טעויות סופר בפסיקתה או בהחלטה או שגיאות בהן מחמת פליטת קולמוס או השמטה מקרית.

תיקון פגמים

29. אין קיום תקנות אלה או כל נוהג הקיים אותה שעה אינו פוסל שום הליך אלא אם הורה כך בית המשפט אך מותר לבטל הליך שאינו ראוי או לתקנו, או לנהוג בו בדרך אחרת, כפי שיראה בית המשפט.

אי-קיום התקנות

30. (בוטלה).

תק' תשס"ב-2002

מיום 11.7.2002

**תק' תשס"ב-2002**

[ק"ת תשס"ב מס' 6174](http://www.nevo.co.il/Law_word/law06/TAK-6174.pdf) מיום 11.6.2002 עמ' 808

**ביטול תקנה 30**

הנוסח הקודם:

~~השם~~

~~30. לתקנות אלה ייקרא "תקנות סדר הדין (ערעורים בעניני פינוי באזורי שיקום), תשכ"ז-1966.~~

תוספת

**ת**ק' תשכ"ח-1968

(תקנה 2)

טופס 1

[[ערעור על הפקעת מקרקעין](HTTP://WWW.NEVO.CO.IL/TFASIM/טפסים%20משפטיים/מקרקעין%20-%20באישור%20מחלקת%20שומת%20מקרקעין/בינוי%20פינוי/ערעור%20על%20הפקעת%20מקרקעין%20-%20טופס%201.DOC)]

טופס 2

[[ערעור על דרישת פינוי](HTTP://WWW.NEVO.CO.IL/TFASIM/טפסים%20משפטיים/מקרקעין%20-%20באישור%20מחלקת%20שומת%20מקרקעין/בינוי%20פינוי/ערעור%20על%20דרישת%20פינוי%20-%20טופס%202.DOC)]

טופס 3

[[ערעור על קביעת פיצויים](HTTP://WWW.NEVO.CO.IL/TFASIM/טפסים%20משפטיים/מקרקעין%20-%20באישור%20מחלקת%20שומת%20מקרקעין/בינוי%20פינוי/ערעור%20על%20קביעת%20פיצויים%20-%20טופס%203.DOC)]

טופס 4

[[ערעור על קביעה בדבר דיור חלוף](HTTP://WWW.NEVO.CO.IL/TFASIM/טפסים%20משפטיים/מקרקעין%20-%20באישור%20מחלקת%20שומת%20מקרקעין/בינוי%20פינוי/ערעור%20על%20קביעה%20בדבר%20דיור%20חלוף%20-%20טופס%204.DOC)]

טופס 5

[[ערעור על קביעת דיור ארעי](HTTP://WWW.NEVO.CO.IL/TFASIM/טפסים%20משפטיים/מקרקעין%20-%20באישור%20מחלקת%20שומת%20מקרקעין/בינוי%20פינוי/ערעור%20על%20קביעת%20דיור%20ארעי%20-%20טופס%205.DOC)]

טופס 6

[[ערעור על קביעת דמי העברה](HTTP://WWW.NEVO.CO.IL/TFASIM/טפסים%20משפטיים/מקרקעין%20-%20באישור%20מחלקת%20שומת%20מקרקעין/בינוי%20פינוי/ערעור%20על%20קביעת%20דמי%20העברה%20-%20טופס%206.DOC)]

תוספת שניה

תק' תשכ"ח-1967

(בוטלה)

מיום 1.1.1968

**תק' תשכ"ח-1967**

[ק"ת תשכ"ח מס' 2145](http://www.nevo.co.il/Law_word/law06/TAK-2145.pdf) מיום 7.12.1967 עמ' 385

**ביטול התוספת השניה**

הנוסח הקודם:

~~תוספת שניה~~

~~(תקנה 22)~~

~~1. בתוספת זו, "דירה" ו"בית עסק" – כמשמעותם בחוק הגנת הדייר, תשי"ד-1954.~~

~~2. בעד ערעור~~

~~(א) אם המקרקעין שבקשר אליהם מוגש הערעור הם הדירה או בית העסק של המערער – 20 לירות.~~

~~(ב) בכל מקרה אחר – האגרה המשתלמת בתביעה אזרחית בבית משפט.~~

~~3. בעד בקשה לקביעת מחיר~~

~~בעד בקשה לקביעת מחיר – האגרה המשתלמת בעד תביעה בבית משפט מחוזי לסכום השנוי במחלוקת בין בעלי הדין.~~

~~4. בעד ערעור נוסף~~

~~(א) אם המקרקעין שבקשר אליהם מוגש הערעור הנוסף הם הדירה או בית העסק של המערער בערעור הנוסף או בערעור המקורי – 20 לירות.~~

~~(ב) בכל מקרה אחר – האגרה המשתלמת בבית המשפט העליון בערעור על פסק דין של בית משפט מחוזי.~~

~~5. בעד הליכים אחרים~~

~~בעד כל הליך ובעד כל שירות של בית משפט, זולת האמורים בסעיפים 2 עד 4 – האגרות המשתלמות בעד הליך או שירות כזה בבית המשפט המחוזי או בבית המשפט העליון, לפי הענין.~~

א' בטבת תשכ"ז (14.12.1966) יעקב ש. שפירא

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשכ"ז מס' 1976](http://www.nevo.co.il/Law_word/law06/TAK-1976.pdf) מיום 27.12.1966 עמ' 1080.

   תוקנו [ק"ת תשכ"ח מס' 2145](http://www.nevo.co.il/Law_word/law06/TAK-2145.pdf) מיום 7.12.1967 עמ' 385 – תק' תשכ"ח-1967; תחילתן ביום 1.1.1968.

   [ק"ת תשס"ב מס' 6174](http://www.nevo.co.il/Law_word/law06/TAK-6174.pdf) מיום 11.6.2002 עמ' 808 – תק' תשס"ב-2002; תחילתן שלושים ימים מיום פרסומן. [↑](#footnote-ref-1)