תקנות בית דין לעניני אניות בנידון פיצויים (הגנה), 1941

בתי משפט וסדרי דין – בתי משפט ובתי דין

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם הקצר | סעיף 1 |
| 2 | [Go](#Seif1) | הודעה על תביעות לפיצויים וסדר הגשתן | סעיף 3 |
| 3 | [Go](#Seif2) | כתובת למסירת מסמכים | סעיף 4 |
| 3 | [Go](#Seif3) | פרטים | סעיף 5 |
| 3 | [Go](#Seif4) | תיקון | סעיף 6 |
| 3 | [Go](#Seif5) | החלפת צדדים | סעיף 7 |
| 3 | [Go](#Seif6) | צירוף סכסוכים לבירור | סעיף 8 |
| 4 | [Go](#Seif7) | בקשת ביניים | סעיף 9 |
| 4 | [Go](#Seif8) | תאריך הבירור ומקום הבירור | סעיף 10 |
| 4 | [Go](#Seif9) | הודעה על הודאה במסמכים | סעיף 11 |
| 4 | [Go](#Seif10) | עדות שנמסרה בהצהרה בשבועה בפני חוקר | סעיף 12 |
| 4 | [Go](#Seif11) | הוכחת עובדות מסויימות | סעיף 13 |
| 4 | [Go](#Seif12) | ענין שקבלתו אינה מותרת לפי דיני הראיות | סעיף 14 |
| 5 | [Go](#Seif13) | הפקדת מסמכים לשמוש בית הדין | סעיף 15 |
| 5 | [Go](#Seif14) | עדים מומחים | סעיף 16 |
| 5 | [Go](#Seif15) | צווים להופיע ולהעיד ולהמציא מסמכים | סעיף 17 |
| 5 | [Go](#Seif16) | חברים יועצים | סעיף 18 |
| 5 | [Go](#Seif17) | דוח של מומחה | סעיף 19 |
| 5 | [Go](#Seif18) | דחיות ובירורים נפרדים | סעיף 20 |
| 5 | [Go](#Seif19) | הצעה חתומה | סעיף 21 |
| 5 | [Go](#Seif20) | הזכות להופיע בפני בית הדין | סעיף 22 |
| 5 | [Go](#Seif21) | פסק דין | סעיף 23 |
| 5 | [Go](#Seif22) | הוצאות | סעיף 24 |
| 6 | [Go](#Seif23) | הזמן | סעיף 25 |
| 6 | [Go](#Seif24) | השמוש בדואר | סעיף 26 |
| 6 | [Go](#Seif25) | אי מילוי אחרי התקנות | סעיף 27 |
| 6 | [Go](#med0) | תוספת |  |

תקנות בית דין לעניני אניות בנידון פיצויים (הגנה), 1941(10)

(עפ"י סעיף 11 (1) (א))

1. תקנות אלה תיקראנה תקנות בית הדין לעניני אניות בנידון פיצויים (הגנה), 1941.

השם הקצר

2. בתקנות אלה, יהיו למונחים דלקמן הפירושים שבצדם חוץ אם ענין הכתוב יחייב פירוש אחר, דהיינו: —

"הפקודה" פירושה פקודת הפיצויים (הגנה), 1940.

"בית הדין" פירושו בית הדין לעניני אניות שהורכב בהתאם לפקודה.

"הרשם" פירושו רשם בית הדין, וכולל גם את העוזר לרשם.

"משרד הרישום" פירושו משרד הרישום של בית הדין.

"הבירור" פירושו בירור משפטי כדי לפסוק בסכסוך או בתביעה שהועברו לבית הדין עפ"י התקנות הנ"ל.

"הרשות" פירושה המחלקה הממשלתית המורשה מטעם שר המשפטים לטפל ביישוב סכסוך או תביעה שהוגשו לבית הדין כדי שיפסוק בהם.

(2) פקודת הפירושים(11)תחול לצורך פירושן של תקנות אלה כדרך שהיא חלה על פירושי פקודה.

3. (א) כל מקום שהתגלע סכסוך בשאלה אם יש לשלם איזה פיצויים עפ"י הפקודה או בשאלת סכום הפיצויים שיש לשלמם וסכסוך זה לא יושב בדרך של הסכם, הרי הרשות התובעת פיצויים או האדם התובע פיצויים (הקרוי בתקנה זו בשם "התובע") רשאים למסור הודעה לבית הדין על התביעה באופן הקבוע בתקנה זו ועם מסירת הודעה זו, יראו את הסכסוך כסכסוך שהועבר לשם מתן פסק עליו בהתאם לפקודה.

הודעה על תביעות לפיצויים וסדר הגשתן

(ב) מוסרים הודעה על התביעה מתוך שמגישים למשרד הרישום בקשה הערוכה בטופס א' של התוספת לתקנות אלה כשהיא חתומה ע"י הצד מגיש הבקשה (הקרוי להלן "המבקש") או ע"י עורך הדין של המבקש או בא כוחו בצירוף שלושה העתקים של הטופס הנ"ל.

(ג) מקום שהרשות היא המבקשת יש להגיש בכתב בצירוף הבקשה ארבעה העתקים מהודעת התביעה עפ"י סעיף 12 של הפקודה וכן הודעה (בצירוף שלושה העתקים הימנה), המכילה את תשובת הרשות לתביעה האומרת —

(1) איזה הם הפרטים הכלולים בפרשת התביעה שהם שנויים במחלוקת;

(2) כשתובעים פיצויים, שהרשות מודה בחובת תשלומם,–סכום הפיצויים שיש לשלם וכן לאיזה פרטים בהודעת התביעה מתיחס סכום הפיצויים, את הסכום שזוקפים לחשבון כל פרט וכיצד חושב אותו סכום;

(3) כל ענינים או נימוקים נוספים אשר יש להם זיקה לתביעה שיש בדעת הרשות להסתמך עליהם.

------------

(10) פורסמו ע"ר מס' 1090 מיום 17.4.1941, תוס' 2, עמ' (ע) 501, (א) 595.

(11) עכשיו פקודת הפרשנות (נוסח חדש).

(ד) הוגשה בקשה בהתאם לפסקה (ב), על הרושם לשלוח בדואר הודעה על הבקשה בצירוף העתק מן הבקשה לתובע או לרשות (כפי שהענין יחייב) הנזכרים בבקשה בתור הצד האחר בסכסוך. וכשהרשות היא המבקשת, עליה לשלוח לתובע העתק מהודעת התביעה ומן ההודעה שהוגשה עפ"י פסקה (ג).

(ה) כשהתובע הוא המבקש, חייבת הרשות להגיש למשרד הרישום, בתוך ארבעה-עשר יום לאחר קבלת הודעת המבקש שלושה העתקים מהודעת התביעה שניתנה עפ"י סעיף 12 לפקודה בצירוף שני העתקים הימנה המכילה את תשובת הרשות לתביעה והמפרטת את הפרטים הקבועים בפסקה (ג). בו בזמן חייבת הרשות לשלוח לתובע העתק מפרשת התביעה ומן ההודעה.

(ו) בכפוף להוראות התקנות 5 ו-6 הרי הודעת התביעה שניתנה עפ"י סעיף 12 לפקודה תשמש תביעה שתוגש בפני בית הדין בהעברת הסכסוך אליו וההודעה שהוגשה עפ"י פסקה (ג) או פסקה (ה) תשמש תשובה לאותה תביעה.

4. כל צד לסכסוך שהוגש לבירור לבית הדין חייב להמציא לרושם ולשאר הצדדים כתובת בישראל שאליה אפשר יהא לשלוח כל הודעות בנוגע לבירור. ואילו אם הצד הוא מבקש, עליו לציין את כתובתו בבקשה. שאר הצדדים חייבים להמציא את הכתובת בדואר מיד לאחר שיקבלו מודעה על הבקשה.

כתובת למסירת מסמכים

5. רשאי בית הדין לצוות להמציא לו הודעה נוספת או טובה יותר על מהותה של כל תביעה או של תשובה לתביעה, או פרטים נוספים או טובים יותר על כל ענין הכלול בכל הודעת תביעה שהיא, או בכל פרשה או בכל כתב שהוגשו עפ"י תקנות אלה באותם תנאים אשר יישרו בעיני בית המשפט בקשר להוצאות בית דין או לענינים אחרים. בטרם יפנו לבית הדין בבקשה למתן צו כזה חייב הצד הרוצה בהודעה הנוספת או הטובה יותר או בפרטים הנוספים או הטובים יותר להגיש בקשה על כך בכתב. שלושה העתקים מכל הודעה או פרטים שנמסרו בהתאם לבקשה או לצו עפ"י תקנה זו יוגשו למשרד הרישום וההעתקים יישלחו לשאר הצדדים לבירור.

פרטים

6. רשאי בית הדין בצו שיתן בכל שלב משלבי הבירור להרשות לכל צד לתקן את הודעת התביעה שלו או כל הודעה או כל כתב אחר שהוגש עפ"י תקנות אלה, באותו אופן ובאותם תנאים שיהיו צודקים. הצד הרוצה לעשות תיקון כזה לפני בירור המשפט חייב לפני שיבקש מאת בית הדין ליתן צו, לשלוח לצדדים האחרים בסכסוך הנידון העתק אחד מהתיקון המוצע ובקשה להסכם לאותו תיקון. ואם ניתנה ההסכמה כאמור מותר יהא לעשות את התיקון בהתאם לכך. שלושה העתקים מכל הליך כפי שתוקן בהתאם להסכמה שניתנה או לצו שניתן עפ"י תקנה זו, יוגשו למשרד הרישום והעתקים יימסרו לשאר הצדדים לסכסוך;

תיקון

בתנאי כי לגבי הודעת תביעה שניתנה עפ"י סעיף 12 לפקודה הרי תיקון שנעשה עפ"י תקנה זו אין תקפו כתוקף תיקון של הודעה הניתנת עפ"י החוק בתור שכזאת.

7. רשאי בית הדין בכל שלב משלבי הבירור, בין כשיש ובין כשאין בקשה מכל צד וכן על יסוד בקשה מאת אדם המבקש שיצרפו אותו כצד, ובאותם תנאים שיהיו נראים צודקים, לצוות להוציא מכלל הבירור כל אדם אשר צירפוהו שלא

החלפת צדדים

כדין בתור צד או לצרף לבירור כל אדם שיש לו איזו טובת הנאה שהיא בבירור ואשר נוכחותו בפני בית הדין תוכל להיות דרושה כדי לאפשר לבית הדין לפסוק בצורה של ממש ולחלוטין בכל שאלה שנתעוררה בבירור;

בתנאי ששום אדם לא יצורף כצד אלא אם הביע את הסכמתו לכך בכתב שהגישו למשרד הרישום.

מקום שניתן צו כזה רשאי בית הדין ליתן הוראות בנוגע להגשת כל הודעת תביעה נוספת או מתוקנת וכן בנוגע לכל הודעה או לכל הליך אחר בכתב ולמסירתו ובנוגע למהלך הבירור ככל אשר ימצא בית הדין לנכון. הודעה על צו בענין צירוף איזה צד לבירור או הוצאת איזה צד מכלל הבירור עפ"י תקנה זו תישלח לאותו צד ע"י הרשם.

8. כשישנם שני משפטים או יותר שהם תלויים ועומדים בו בזמן בנוגע לאותה אניה והמתעוררים מאותה תביעה שהוגשה מטעם הממשלה, אם בין אותם הצדדים ואם בין צדדים שונים, רשאי בית הדין לצוות כי אותם המשפטים השונים יובאו לבירור בעת ובעונה אחת או בזה אחר זה באותו סדר שבית הדין ימצא אותו נוח. כשבית הדין יתן צו כזה עליו ליתן את כל אותן ההוראות הנובעות מן הצו, בין בנוגע להנהלת הבירור המשפטי ובין בנוגע לענינים אחרים.

צירוף סכסוכים לבירור

9. (א) בקשות לבית הדין למתן כל צו עפ"י הפקודה או עפ"י תקנות אלה עד לבירור המשפט או בנוגע לכל ענין אשר ייתכן כי יהא צורך לקבל בו את הוראות בית הדין לפני הדיון, תובאנה לדיון בפני הנשיא או בפני חבר יחיד של בית הדין: בתנאי שהנשיא או החבר הדן בבקשה רשאי לדחות את הבקשה כדי לדון בה בישיבת בית הדין, ואילו אם נתבקש בכך ע"י כל צד חייב הוא לדחותה כאמור.

בקשת ביניים

(ב) הצד המגיש בקשה שעליה חלה תקנה זו עליו לקבוע עם הרשם מועד לבירורה ועליו למסור לשאר הצדדים לסכסוך הודעה על המועד לא פחות משבעה ימים מראש.

(ג) לפני הגשת הבקשה שעליה חלה תקנה זו על הצד המבקש את מתן הצו להשתדל לקבל, אם יש אפשרות לכך, את הסכמתם של שאר הצדדים לבירור, להגשת הבקשה. משנתקבלה הסכמה זו מותר להגיש את הבקשה לצו במכתב הערוך על שם הרשם ואליו תצורף ההסכמה בכתב כשהיא חתומה ע"י הצדדים או בשמם, ואז רשאי בית הדין ליתן את הצו ולהודיע לצדדים על כך: בתנאי שאם רוצה בית הדין לשמוע את טענות הצדדים לפני מתן החלטה על הבקשה, חייב הרשם להודיע לצדדים בהתאם לכך ולמסור הודעה על קביעת המועד לבירור לא פחות משבעה ימים מראש. כשיקבע בית הדין את סכום ההוצאות המשפטיות על כל בקשה שעליה חלה תקנה זו עליו לקחת בחשבון את הוראות הסעיף הזה.

(ד) כל צו שניתן ושעליו חלה תקנה זו רשאי בית הדין לבטלו או לשנותו באותם תנאים שימצאם צודקים.

10. (א) לאחר מסירת ההודעה המכילה את תשובת הרשות עפ"י תקנה 3 יתקשר הרשם בהקדם האפשרי עם הצדדים לסכסוך לשם קביעת תאריך מוסכם לבירור אם לא יבואו הצדדים לידי הסכם בנוגע ליום שיהא רצוי לבית הדין, יקבע בית הדין את התאריך והרשם יודיע את המועד לצדדים.

תאריך הבירור ומקום הבירור

(ב) על בית הדין לקבוע את מקום הבירור והרשם יודיע זאת לצדדים.

(ג) אם נתישב איזה סכסוך או תביעה שהועברה לבירור ע"י הצדדים מתוך הסכמה ביניהם, על המבקש למסור מיד לרשם הודעה על כך.

11. (א) כל צד רשאי בהודעה בכתב בכל עת שהיא, לא יאוחר מארבעה עשר יום לפני הבירור לדרוש מכל צד אחר להודות בכל מסמך המפורט בהודעה, בשמרו לעצמו כל טעמי-התנגדות צודקים, ואם הצד האחר רוצה לחלוק על אמיתותו של המסמך, עליו למסור מודעה במשך ששה ימים לאחר קבלת אותה הודעה כי אין הוא מודה במסמך וכי דורש הוא כי יוכיחו אותו בבירור.

הודעה על הודאה במסמכים

(ב) אם לא מסר אותו צד במשך הזמן הקבוע בתקנת משנה (א) הודעה כי אין הוא מודה במסמכים, יראוהו כמודה במסמך, חוץ אם יצווה בית הדין אחרת.

(ג) כשצד מוסר הודעה כי אין הוא מודה במסמך עפ"י תקנת משנה (א) והמסמך הוכח בשעת הבירור, הרי ההוצאות הכרוכות בהוכחת המסמך תשולמנה ע"י הצד שמסר הודעה על אי הודאתו במסמך, חוץ אם יצווה בית הדין אחרת.

12. רשאי בית הדין בכל שלב משלבי הבירור לצוות להוכיח בהצהרה בשבועה איזו עובדה מסויימת או עובדות מסויימות או לצוות כי ההצהרה בשבועה של איזה עד תוקרא בבירור בתנאים שבית הדין ימצאם סבירים, או כי כל עד שמן הדין לוותר על נוכחותו בבירור ייחקר בשבועה ע"י אדם שיתמנה בצו: בתנאי כי מקום שנראה לבית הדין כי איזה צד רוצה, ובצדק, להביא עד לחקירת שתי וערב, וכי אפשר להביא אותו עד, לא יינתן צו המרשה כי עדותו של אותו עד תימסר ע"י הצהרה בשבועה.

עדות שנמסרה בהצהרה בשבועה בפני חוקר

13. רשאי בית הדין בכל שלב משלבי הבירור לצוות כי עדות על איזו עובדה מסויימת או עובדות מסויימות שתפורטנה בצו תימסר בבירור ע"י הודעה בשבועה שבה יעיד המודיע על אותה עובדה לפי מיטב ידיעתו ואמונתו או ע"י מסמכים או רשימות בפנקסים או ע"י העתקים של מסמכים או ע"י רישומים או ע"י פעולות כיוצא בזה כפי שיורה בית המשפט.

הוכחת עובדות מסויימות

14. רשאי בית הדין אם ימצא זאת לנכון בכל מקרה מסויים לעשות כן, לקחת בחשבון כל ענין אשר, לפי דעתו יש לו זיקה לנושא החקירה שבפניו ואפילו לא היה אותו ענין מן הענינים שמותר לקבלם כראיה עפ"י דיני הראיות.

ענין שקבלתו אינה מותרת לפי דיני הראיות

15. לא פחות משבעה ימים לפני התאריך שנקבע לבירור יש להניח במשרד הרישום, שלושה העתקים מכל הצהרות בשבועה או מסמכים אחרים שבדעת כל צד להגיש בין בהתאם להוראות התקנות 11, 12, 13 ו-14 לתקנות אלה ובין בהתאם להוראות אחרות, וההעתקים יישלחו לצדדים אחרים בסכסוך ע"י הצד שיש בדעתו להביאם בתור חומר ראיה כאמור.

הפקדת מסמכים לשמוש בית הדין

16. רשאי בית הדין אם סבור הוא כי רצוי לעשות כן בכל מקרה מסויים לצוות להזמין לא יותר ממספר מסויים של עדים מומחים.

עדים מומחים

17. (א) צו המצווה על כל אדם להופיע ולהעיד או להמציא מסמכים יהא ערוך בטופס ב' של התוספת לתקנות אלה באותם השינויים שהנסיבות תחייבנה.

צווים להופיע ולהעיד ולהמציא מסמכים

(ב) הצד הרוצה בצו כזה עליו להגיש בקשה לכך במכתב שיישלח לרשם ואליו תצורף הטיוטה של הצו המבוקש. כל טיוטה צריכה להכיל את שמו של עד אחד בלבד. אם ניתן הצו ע"י בית הדין, על הרשם לרשום בטיוטה את התאריך ולחתום עליה בתור צו מבית הדין ועליו להחזירה לצד המבקש את הצו.

(ג) על הצד למסור את הצו במסירה אישית ליד העד בזמן סביר לפני הבירור.

(ד) בשעת המסירה יש לשלם לעד או להציע לו סכום סביר כדי כיסוי הוצאות הנסיעה שלו למקום הבירור וחזרה.

18. בירורים עם חברים-יועצים יתקיימו באותו אופן ובאותם תנאים שבית הדין יורה.

חברים יועצים

19. רשאי בית הדין לקבל דו"ח של מומחה בהתאם לסעיף 11 (1) (ה) לפקודה בין לפני הבירור ובין במהלך הבירור ובין בזמן ההפסקה עד לישיבת נדחית של הבירור. הרשם ישלח העתק של הדו"ח לכל צד בסכסוך אם לפני הבירור או בשעת הבירור הנדחה, הכל כפי שהענין יחייב.

דו"ח של מומחה

20. רשאי בית הדין, אם ימצא כי לטובת הצדק רצוי לעשות כן, לדחות את בירור המשפט עד לאותו זמן ולאותו המקום ובאותם תנאים, לכשייקבעו תנאים, כפי שימצא לנכון או לצוות כי שאלות שונות המתעוררות בסכסוך תתבררנה בזמנים שונים או באותו סדר או באותם מקומות שונים ככל שנסיבות הענין תחייבנה.

דחיות ובירורים נפרדים

21. אם הציעה הרשות בכל עת שהיא לפני הבירור הצעה בכתב בלי כל תנאים לשלם איזה סכום בתורת פיצויים לצד התובע פיצויים באותו סכסוך ובאותה הצעה הודיעה כי אם לא יתקבל אותו סכום בתוך שבעה ימים תיחשב ההצעה כהצעה שסולקה, אלא שרשאי בית הדין לקרוא את ההצעה לאחר שיפסוק בעצם הסכסוך אך לפני שיתן את החלטתו בנידון הוצאות הבירור, רשאית הרשות אם לא נתקבלה ההצעה הנ"ל, למסור בשעת הבירור לרשם של אותה הצעה העתק במעטפה חתומה ובית הדין רשאי לקרוא את ההצעה לאחר שפסק בסכסוך, אם סכום הפיצויים שבית הדין פסק לשלם אינו עולה על הסכום המוצע כאמור לעיל, רשאי בית הדין לצוות כי הצד התובע פיצויים ישא בהוצאותיו הוא וישלם את ההוצאות שהוציאה הרשות לאחר שהוגשה ההצעה, חוץ אם סבור בית הדין כי מפני טעמים מיוחדים לא מן הראוי לעשות כן.

הצעה חתומה

22. בכל הליכים בפני בית הדין רשאי כל אחד מן האנשים דלקמן לטעון טענותיו בפני בית הדין, דהיינו —

הזכות להופיע בפני בית הדין

(א) כל צד בסכסוך;

(ב) כל עורך דין שהועמד ע"י כל צד או מטעמו;

(ג) כל אדם אחר שהותר לו עפ"י רשות מטעם בית הדין להופיע במקום כל צד;

(ד) ואילו אם הרשות היא צד, פקיד מורשה כהלכה של אותה הרשות.

23. החלטת בית הדין בסכסוך הקרויה בתקנות אלה בשם פסק הדין תהיה בכתב וחתומה ע"י חברי בית הדין. העתק של פסק הדין כשהוא מקויים ע"י הרשם יישלח על ידו לכל אחד מהצדדים בסכסוך.

פסק דין

24. פסק הדין יורה לאיזה צד או צדדים תשולמנה ההוצאות או כל חלק של ההוצאות הכרוכות בבירור ואיזה צד ישלמן ורשאי הוא להעריך את הסכום שיש לשלמו או להורות באיזו צורה ועל ידי מי תסודר ההערכה.

הוצאות

25. בית הדין רשאי בהסכמת הצדדים להאריך או לקצר את הזמן שנקבע בתקנות אלה או בכל צו אחר לעשייתה של כל פעולה או לנקיטת כל צעד בבירור באותם התנאים (לכשייקבעו תנאים) שצדקת הענין תחייב, ומותר לצוות להאריך את הזמן ואפילו לא הוגשה הבקשה להארכה אלא כעבור הזמן שנקבע או שהוקצב.

הזמן

26. כל אימת שתקנות אלה מחייבות כי איזה מסמך יוגש ע"י הרשם או הצד או כי איזו הודעה תישלח ע"י הרשם או הצד, מותר להגיש או לשלוח את המסמך או ההודעה ע"י הדואר.

השמוש בדואר

27. אי-קיום של כל תקנה מתקנות אלה אין בו כדי לפסול כל הליך בבירור אלא אם כן יורה בית המשפט כן, אולם אפשר יהא לבטל אותו הליך שלא היה בסדר, או לתקנו, או לטפל בו באותו אופן ובאותם תנאים שבית הדין ימצא לראוי לקבוע.

אי-מילוי אחרי התקנות

תוספת

טופס א'

בית הדין לעניני אניות

בענין פקודת הפיצויים (הגנה), 1940, ובענין סכסוך בין —

(שמו, כתובתו ותאורו של התובע) — התובע

ובין

(שם הרשות) — הרשות

הודעה על תביעה לפיצויים

1. ביוםמסר התובע לרשות שנקבעה ע"י התובע הודעה על תביעה לפיציים עפ"י סעיף 12 של הפקודה הנ"ל בנידון (ציין את מהות התביעה ונושא התביעה במידה מספקת כדי יכולת לזהותה).

2. התגלע סכסוך בין הצדדים הנ"ל בשאלה באם יש לשלם פיצויים עפ"י הפקודה בעד התביעה הנ"ל או בענין סכום הפיצויים שיש לשלמו.

3. הסכסוך הנ"ל לא נתישב עפ"י הסכם.

4. (רשום כאן את שם המבקש) מבקש בזה כי בית הדין לעניני אניות יפסוק בסכסוך בהתאם להוראות הפקודה.

היום19.

לכבוד רשם בית הדין לעניני אניות.

הכתובת בישראל אשר אליה יש לשלוח הודעות בקשר עם הבירור.

הערה.העתקים מהטופס הזה כפי שנקבע בתקנות אלה, יש למלאם ולמסרם או לשלחם בדואר לרשם בית הדין העליון, ירושלים.

טופס ב'

בית הדין לעניני אניות

בענין פקודת פיצויים (הגנה), 1940, ובענין משפט העומד לבירור התלוי ועומד בפני בית הדין לעניני אניות אשר ה"ה דלקמן הם צדדים בו:

שמות הצדדים

הנך מצווה בזה להופיע בביום19, בשעה

בצהרים וכן מיום ליום עד לבירור המשפט הנ"ל כדי להעיד בו (וגם להביא אתך ולהראות את המסמכים השונים המפורטים להלן).

(כאן תובא רשימת המסמכים שדרוש להראותם).

למ

צו זה ניתן עפ"י בקשתו של